
PIRMOJI DALIS 


DVIDEŠIMTO AMŽIAUS AUKSO FONDAS 


Aštuonioliktame šimtmetyje Prancūzijoje gyveno žmogus, vienas 
genialiausių ir bjauriausių iš daugybės genialių ir bjaurių tos epo- 
chos veikėjų. Jo istorija čia ir bus papasakota. Tai buvo Žanas 
Batistas Grenujis. Jo vardas, priešingai negu vardai kitų genialių 
pabaisų, nugrimzdo užmarštin anaiptol ne dėl to, kad išpuikimu, 
panieka žmonėms, amoralumu, trumpai tariant, bedievyste jis ne- 
prilygo tokiems garsiems tamsybininkams kaip de Sadas, Sen Žius- 
tas, Fušė, Bonapartas ir kiti, o dėl to, kad jo genialumas ir vienin- 
telė ambicija tenkinosi sritimi, nepaliekančia istorijoje jokio žen- 
klo, — trumpalaike kvapų karalija. 

Tais laikais, apie kuriuos pasakosime, miestuose viešpatavo 
mums, šių dienų žmonėms, sunkiai įsivaizduojama smarvė. Gat- 
vės smirdėjo mėšlu, galukiemiai — šlapimu, laiptinės — sutrūniju- 
sia mediena ir žiurkių išmatomis, virtuvės — sugedusiais kopūstais 
ir avių lajumi; nevėdinti kambariai trenkė sudususiomis dulkė- 
mis, miegamieji — riebaluotomis paklodėmis, drėgnais patalais ir 
šleikščiai saldžiu naktipuodžių kvapu. Iš kaminų tvoskė siera, iš 
kailių raugyklų — ėdžiais šarmais, iš skerdyklų — sukrešėjusiu krau- 
ju. Žmonės ir jų neplauti drabužiai smirdėjo prakaitu; iš burnų 
sklido gendančių dantų kvapas, iš skrandžių — svogūnų tvaikas, o 
nebe visai jauni kūnai trenkė senu sūriu, rūgusiu pienu ir naviki- 
nėmis ligomis. Dvokė upės, dvokė aikštės, dvokė bažnyčios, dvo- 
kė po tiltais ir rūmuose. Valstietis smirdėjo kaip ir kunigas, ama- 
tininko pameistrys — kaip ir meistrienė, smirdėjo visa diduome- 
nė, ir net patsai karalius — jis dvokė kaip plėšrūnas, o karalienė — 

kaip sena ožka, ir vasarą, ir žiemą. Mat aštuonioliktame šimtme- 
tyje dar nebuvo pažabota ardančioji bakterijų veikla, taigi nebuvo 
jokio žmonių darbo — nei kuriančio, anei griaunančio, nebuvo 
jokio bundančio ar nykstančio gyvenimo reiškinio, kurio nebūtų 
lydėjusi smarvė. 

Savaime suprantama, didžiausia smarvė tvyrojo Paryžiuje, nes 
Paryžius buvo didžiausias Prancūzijos miestas. O pačiame Pary- 
žiuje savo ruožtu buvo vieta, kur smirdėjo pasiutiškai. Ją vadino 
Nekaltųjų kapinėmis. Ištisus aštuonis šimtus metų į čia, tarp Ofero 
ir Feronri gatvių, buvo gabenami numirėliai iš vargšų ligoninės ir 
gretimų parapijų, ištisus aštuonis šimtmečius diena iš dienos ka- 
ručiais dešimtimis vežami ir į ilgas duobes verčiami lavonai, išti- 
sus aštuonis šimtmečius į rūsius ir bendrus kapus sluoksniais krau- 
nami kauleliai ant kaulelių. Ir tik vėliau, Prancūzijos revoliucijos 
išvakarėse, kai keletas kapų grėsmingai įgriuvo, o aplinkiniai gy- 
ventojai, nebegalėdami pakęsti perpildytų kapinių smarvės, ėmė 
ne tik protestuoti, bet ir nejuokais sukilo, jas pagaliau panaikino, 
milijonus kaulų ir kaukolių sumetė į Monmartro katakombas, o 
kapinių vietoje įrengė maisto produktų prekyvietę. 

Taigi čia, labiausiai dvokiančioje visos karalystės vietoje, 
1738 metų liepos 17-ąją gimė Žanas Batistas Grenujis. Buvo viena 
karščiausių tais metais dienų. Kaitra lyg švinas gulė ant buvusių 
kapinių ir stūmė supuvusiais aguročiais ir susvilusiais ragais atsi- 
duodantį tvaiką į kaimyninius skersgatvius. Kai prasidėjo sąrė- 
miai, Grenujo motina stovėjo prie vienos iš žuvų krautuvėlių Ofero 
gatvėje ir valė žvynus nuo ką tik išdarinėtų baltųjų žuvų. Žuvys, 
neva tik ryte ištrauktos iš Senos, dvokė taip stipriai, kad jų kvapas 
stelbė lavonų tvaiką. Tačiau Grenujo motina nejuto nei žuvų, nei 
lavonų, nes jos uoslė buvo visiškai nejautri, be to, jai skaudėjo 
pilvą, ir tas skausmas slopino bet kokius išorinius dirgiklius. Ji tik 
norėjo, kad skausmas atlėgtų ir kad kuo greičiau baigtųsi tas at- 
grasus gimdymas. Gimdė ji penktą kartą. Visus ankstesnius kar- 
tus Čia pat, prie žuvų krautuvėlės, visi kūdikiai gimė negyvi arba 
leisgyviai, nes tie kruvini kūneliai, kurie pasirodydavo, nedaug kuo 
skyrėsi nuo besimėtančių žuvų vidurių ir gyveno ne kažin kiek 

ilgiau. Vakare viską kartu kastuvu susemdavo į karučius ir nuvež- 
davo į kapines arba žemyn prie upės. Taip turėjo būti ir šiandien. 
Grenujo motina, dar jauna moteris, — kaip tik įpusėjusi trečią 
dešimtį, — atrodė dar visai daili, burnoje turėjo beveik visus dan- 
tis, o ant galvos šiek tiek plaukų, išskyrus podagrą, sifilį ir lengvą 
plaučių tuberkuliozę, nesirgo jokia rimta liga ir tikėjosi dar ilgai 
gyventi, - kokius penkerius ar dešimt metų, galbūt ir ištekėti ka- 
da nors, o tapusi garbinga kokio našlio amatininko žmona, pa- 
gimdyti ir tikrų vaikų... Grenujo motina tetroško, kad viskas kuo 
greičiau pasibaigtų. Kai ją kaip reikiant surėmė, atsitūpė po stale- 
liu, ant kurio darinėjo žuvis, ir ten pagimdė, kaip ir ketvertą kartų 
iki šiol. Žuvų peiliu perpjovė ką tik gimusiam padarui virkštelę. 
Bet paskui nuo karščio ir smarvės, kurios ji kaip smarvės neįsisą- 
monino, tik kaip kaži ką nepakeliamą, kvaitinantį — tarsi lelijų 
lauką arba ankštą kambarėlį, kuriame sumerkta pernelyg daug 
narcizų, — ji apalpo, nuvirto ant šono, išsirito iš po stalo į gatvės 
vidurį ir išsitiesė su peiliu rankoje. 

Riksmai, sumaištis, ją apsupa žioplių minia, pakviečia policiją. 
Moteris su peiliu rankoje vis dar guli gatvėje, pamažu ji atsigauna. 

Kas jai nutikę? 

— Nieko. 

Ką veikianti su peilių? 

— Nieko. 

Iš kur ant sijonų kraujas? 

— Nuo žuvų. 

Ji atsikelia, numeta peilį ir eina nusiprausti. 

Bet visai netikėtai po stalu pasigirsta kūdikio riksmas. Gerai 
pažiūrėję, po musių spiečiumi tarp žuvų vidurių ir nupjautų galvų 
žmonės randa naujagimį ir ištraukia jį į dienos šviesą. Kaip ir de- 
ra, vaiką policija atiduoda žindyvei, o motiną suima. Kadangi ji 
nieko neneigia ir be užuolankų sakosi tikrai būtų palikusi jį nusi- 
baigti, kaip, beje, jau padariusi su kitais keturiais, ją atiduoda teis- 
mui. Tas pripažįsta ją kalta dėl daugkartinio vaikų žudymo, ir po 
kelių savaičių Grevo aikštėje jai nukerta galvą. 

Tuo tarpu vaikas jau tris kartus pakeitė žindyvę. Nė viena neno- 

rėjo laikyti jo ilgiau nei porą dienų. Jis esąs perdėm godus, žindąs 
už du, atimąs iš kitų žinduklių pieną, o kartu ir jų, žindyvių, pragy- 
venimo šaltinį, nes vieną vienintelį kūdikį pelningai žindyti neįma- 
noma. Šiuos reikalus tvarkantis policijos karininkas, toksai La Fo- 
sas, greit ėmė gailėtis įsivėlęs į šią istoriją ir jau buvo beliepiąs nu- 
nešti vaiką į rastinukų ir našlaičių surinkimo punktą nuošalioje Sent 
Antuano gatvėje. Iš ten vaikai kasdien buvo siunčiami į valstybinius 
Rueno vaikų namus. Nešikai nešdavo juos plėšų pintinėse, į kurias, 
kad būtų greičiau, vienu kartu sukišdavo net ir keturis kūdikius. 
Pakeliui daug jų numirdavo, todėl nešikai privalėjo gabenti tik pa- 
krikštytus kūdikius ir tik turinčius prideramai sutvarkytus trans- 
portavimo pažymėjimus, kuriuos reikėjo antspauduoti Ruene. Bet 
mažasis Grenujis nebuvo nei krikštytas, nei turėjo kokį nors vardą, 
kurį, kaip dera, būtų buvę galima įrašyti į transportavimo pažymė- 
jimą, be to, pamesti vaiką surinkimo punkto pavartėj policijai būtų 
tiesiog neleistina, nors dėl to atkristų visi kiti formalumai... — taigi 
norint atsikratyti kūdikiu, reikėjo įveikti aibę biurokratinių bei ad- 
ministracinių techninių sunkumų, o laikas, beje, nelaukė, tad poli- 
cijos karininkas La Fosas atsisakė savo pirmykščio ketinimo ir nu- 
rodė atiduoti berniuką į kurią nors bažnytinę įstaigą, kad ši, išrašiu- 
si kvitą, pakrikštytų vaiką ir nuspręstų tolesnį jo likimą. Jį paliko Šv. 
Marijos vienuolyne Sen Marteno gavėje. Čia kūdikį pakrikštijo ir 
davė Žano Batisto vardą. Kadangi prioras tądien buvo gero ūpo, ir 
jo labdaros fondai dar nebuvo išsisėmę, tai vaiko į Rueną neišsiun- 
tė, o nurodė maitinti vienuolyno lėšomis. Šiam tikslui jį atidavė 
žindyvei Žanai Biusi iš Sen Deni gatvės. Ši už pastangas pradžiai 
gavo po tris frankus per savaitę. 


Po kelių savaičių žindyvė Žana Biusi stovėjo su pintine rankoje 
prie Šv. Marijos vienuolyno vartų. Vartus atidarė tėvas Terjė, ko- 
kių penkiasdešimties metų, plikas, šiek tiek actu atsiduodantis 


vienuolis. 

— Štai! — tarė žindyvė ir pastatė pintinę ant slenksčio. 

— Kas čia? — paklausė Terjė. Jis pasilenkė prie pintinės ir pa- 
uostinėjo, nes spėjo ten esant ką valgomą. 

— Vaikžudės pavainikis iš Ofero gatvės! 2 

Vienuolis paknebinėjo pirštu pintinėje ir atidengė miegančio 
kūdikio veidą. 

— Gražiai atrodo. Rausvas ir gerai nupenėtas. 

— Juk manęs prisiputo. Išsunkė iki kaulų smegenų. Bet dabar 
jau baigta. Toliau galite patys penėti ožkos pienu, koše, burokų 
sunka. Jis ėda viską, šitas išvisa. 

Tėvas Terjė buvo ramus žmogus. Jis tvarkė vienuolyno labda- 
ros fondą, skirstė pinigus vargšams ir nepasiturintiems. Už tai 
laukė padėkos ir tikėjosi, kad jo nebevargins kitais reikalais. Viso- 
kiomis smulkmenomis Terjė bodėjosi, nes smulkmenos visuo- 
met reiškia sunkumus, o sunkumai drumstė sielos ramybę. To jis 
visai negalėjo tverti. Jis apmaudavo, kam iš viso atkėlė vartus, ir 
troško, kad ši moteriškė pasiimtų pintinę, eitų namo ir nesuktų 
jam galvos su savo kūdikiais ir jų bėdomis. Palengva Terjė atsitiesė 
ir įkvėpdamas įtraukė pieno ir rūgščios avių vilnos kvapo, sklin- 
dančio nuo žindyvės. Kvapas buvo malonus. 

— Nesuprantu, ko tu nori. Išties nesuprantu, ko tu sieki. Galiu 
tik numanyti, kad šitam kūdikiui visai nekenks, jei dar kurį laiką 
pamaitinsi jį krūtimi. 

— Jam tai ne, — suniurzgė žindyvė, — bet man kenkia. Dešimčia 
svarų sublogau, nors valgiau už tris. Ir dėl ko? Dėl trijų frankų per 
savaitę! 

— Ak, suprantu, — Terjė beveik palengvėjo, — man viskas aišku: 
vėl pinigai. | 

— Ne! — atšovė žindyvė. 

— O kaipgi! Visuomet visi kalba tik apie pinigus. Tie, kurie 
beldžiasi į šiuos vartus, kalba tik apie pinigus. Kartais svajoju, kad 
štai atkelsiu vartus, o ten stovės žmogus, kuriam kas kita rūpi. 
Tarkim, eidamas pro šalį jis atnešė mažytę dovanėlę. Pavyzdžiui, 
vaisių ar keletą riešutų. Juk rudenį yra aibė dalykų, kurių galima 
atnešti einant pro šalį. Na, kad ir gėlių. Arba kad kas ateis ir malo- 

niai pasakys: „Iepadeda Dievas, tėve Terjė, geros jums dienos!“ 
Bet aš, matyt, to niekada nesulauksiu. Jei beldžia, vadinasi, elgeta, 
jei ne elgeta, tai prekeivis, jei ne prekeivis, tai amatininkas, ir jei 
neprašo išmaldos, tuomet pateikia sąskaitą. Jau ir į gatvę nebega- 
liu išeiti. Vos tik žengiu tris žingsnius, mane apsupa visokie tipai ir 
duok tu jiems pinigų! 

— Aš ne tipas, — pyko žindyvė. 

— Štai ką tau pasakysiu: tu ne vienintelė žindyvė parapijoje. Yra 
šimtai puikių įmočių, kurios draskysis, kad už tris frankus per 
savaitę gautų prisidėti šį žavų kūdikį prie krūties arba pasotinti 
koše, sultimis ar dar kokiu maistu... 

— Tai ir atiduokit jį vienai iš tų! 

— ...Kita vertus, negerai vaiką taip stumdyti. Kas žino, ar nuo 
kito pieno jis taip tarps kaip nuo tavojo. Jis, žinok, priprato prie 
tavo krūties kvapo ir prie tavo širdies plakimo. 

Jis vėl giliai įtraukė šilto žindyvės tvaiko ir pastebėjęs, kad jo 
žodžiai nepadarė jai jokio įspūdžio, tarė: 

— Dabar imk vaiką ir eik namo. Aš aptarsiu šį reikalą su prioru. 
Pasiūlysiu, kad tau mokėtų keturis frankus per savaitę. 

— Ne, — nukirto žindyvė. 

— Na, gerai jau — penkis! 

— Ne. 

— Tai kiekei tu nori? — riktelėjo Terjė. — Penki frankai — krūva 
pinigų už tokį menką nieką kaip vaiko maitinimas! 

— Aš visai nenoriu pinigų, — tarė žindyvė. — Aš nenoriu laikyti 
savo namuose šito išperos. 

— Kodėl gi, mieloji moteriške? — paklausė Terjė ir vėl pasikne- 
binėjo pintinėje. — Juk čia toks mielas vaikas. Rausvutis, nerėkia, 
gerai miega ir pakrikštytas. 

— Jį velnias apsėdęs. 

Akimoju Terjė ištraukė pirštus iš pintinės. > 

— Tai neįmanoma! Absoliučiai neįmanoma, kad kūdikį apsėstų 
velnias. Kūdikis — ne žmogus, tik žmogaus užuomazga, jo siela 
dar nesusiformavusi. Todėl velniui jis neidomus. Gal jis jau kal- 
ba? Gal jį tąso traukuliai? O gal jis stumdo daiktus kambaryje? Ar 
nuo jo sklinda blogas kvapas? 

— Jis suvis niekuo nekvepia, — tarė žindyvė. 

— Na matai! Tai aiškus ženklas. Jei būtų apsėstas velnio, tai 
smirdėtų. 

Kad nuramintų žindyvę ir įrodytų esąs narsus, Terjė pakėlė pin- 
tinę ir prisikišo sau prie nosies. 

— Neužuodžiu nieko keisto, — tarė kiek pauostinėjęs. — Išties 
nieko keisto... Bet, man regis, kaži kas smirda vystykluose. 

Jis kyštelėjo pintinę moteriškei, kad toji patvirtintų jo spėjimą. 

— Ne tai turiu galvoje, — šiurkščiai atrėžė žindyvė ir atstūmė 
krepšį. — Kalbu ne apie tai, kas vystykluose. Aišku, kad jo išmatos 
smirda. Tik jis pats, tas mergvaikis, neturi kvapo. 

— Nes yra sveikas, — sušuko Terjė, — sveikas, todėl ir nesmir- 
da! Tik ligoti vaikai turi kvapą, kas to nežino. Sakykim, jei vai- 
kas serga raupais, tai atsiduoda arklio mėšlu, jei skarlatina — tai 
senais obuoliais, džiovininkas trenkia svogūnais. Šitas sveikas, ir 
nieko jam netrūksta. Ko gi jam smirdėti? Argi tavo pačios vaikai 
smirda? 

— Ne, — atsakė žindyvė. — Mano vaikai kvepia taip, kaip ir turi 
kvepėti žmonių vaikai. 

Terjė atsargiai pastatė pintinę ant žemės, nes pajuto, kad šios 
moteriškės užsispyrimas pradeda vesti jį iš kantrybės. Jei ginčas 
plėtosis toliau, gali nutikti, kad jam reikės laisviau gestikulitoti 
abiem rankomis, ir jis nenorėjo, kad dėl to nukentėtų kūdikis. 
Bet kol kas Terjė sunėrė rankas už nugaros, atkišo žindyvei savo 
drūtą pilvą ir griežtai paklausė: 

— Tai tu tvirtini žinanti, kaip turi kvepėti žmogaus kūdikis, ku- 
ris visgi — tą noriu priminti — yra ir Dievo kūdikis, tuo labiau, jei 
jis pakrikštytas? 

— Taip, — tarė žindyvė. 

— Ir dar tvirtini, kad jei jis nekvepia kaip tu manai jį turint 
kvepėti, — tu, žindyve Žana Biusi iš Sen Deni gatvės, — kad tuo- 
met jis esąs velnio išpera? 

Išmojęs kairę ranką iš už nugaros, jis grasinamai lyg klaustuką 
surietė jai panosėje pirštą. Žindyvė svarstė. Jai buvo neparanku, 
kad pokalbis ūmai išvirto į teologinę Loa kurioje ji tikrai 


pralaimės. 

— To visai nesakiau, — atsakė ji išsisukinėdama. — Ar čia yra kas 
bendro su velniu, ar ne, spręskite patys, tėve Terjė, šito aš neiš- 
manau. Žinau viena: šis kūdikis kelia man siaubą, nes nekvepia 
taip, kaip turi kvepėti vaikai. 

— Aha, — Terjė patenkintas vėl švystelėjo ranką už nugaros. — 
Taigi žodžius apie velnią atsiimame. Gerai. Tada malonėk man 
pasakyti: kaipgi kvepia žindomi kūdikiai, kai kvepia taip, kaip tu 
manai juos turint kvepėti? 

— Gerai kvepia, — tarė žindyvė. 

— Ką reiškia „gerai“? — užriaumojo Terjė. — Daug kas kvepia 
gerai. Kuokštelis levandų kvepia gerai. Mėsa sriuboje kvepia ge- 
rai. Arabiški sodai kvepia gerai. Aš noriu žinoti, kaip kvepia kū- 
dikiai. 

Žindyvė delsė. Ji, aišku, žinojo, kaip kvepia žindomi kūdikiai, 
kuo puikiausiai žinojo, juk jau dešimtis jų buvo maitinusi, globo- 
jusi, sūpavusi, bučiavusi... naktį galėdavo juos rasti iš kvapo, tą 
kvapą ir dabar kuo aiškiausiai jautė, bet dar niekada nebandė nu- 
sakyti žodžiais. 

— Nagi? — vamptelėjo Terjė nekantriai spragsėdamas pirštais. 

— Tai... — pradėjo žindyvė, — tai ne taip lengva pasakyti, nes... 
nes jie ne visur kvepia vienodai, bet užtat visur kvepia gerai. Dva- 
siškas tėve, supraskite, jų kojytės, pavyzdžiui, kvepia kaip glotnūs 
šilti akmenukai, ne, veikiau kaip varškė... arba kaip sviestas, taip, 
jos kvepia kaip šviežias sviestas. O kūnas... kaip džiūvėsėlis, pa- 
mirkytas piene. O viršugalvis, ties pakaušiu, kur plaukai vejasi į 
sūkurį, pažvelkite, šventasis tėve, va štai čia, kur jūsų jau nieko 
nebelikę... — ir ji pabaksnojo per plikę Terjė, kuris nuo tokių kvailų 
smulkmenų antplūdžio akimirksnį neteko amo ir klusniai palen- 
kė galvą, — ...čia, būtent čia, jie kvepia skaniausiai. Čia jie kvepia 
karamele, taip saldžiai kvepia, taip nuostabiai, dvasiškas tėve, kad 
jūs net įsivaizduoti negalite! Kai tik čia pauostai, tai ir pamilsti, vis 
tiek, savas ar svetimas. Taip ir ne kitaip turi kvepėti maži vaikai. O 
jei nekvepia, jei čia, viršuje, nekvepia visai, dar mažiau nei šaltas 
oras, kaip šis mergvaikis, tai... Galite aiškinti kaip norite, dvasiš- 
kas tėve, bet aš, — ji ryžtingai sukryžiavo rankas ant krūtinės ir 

metė tokį pasibjaurėjimo kupiną žvilgsnį į krepšį sau po kojomis, 
tarsi jame lindėtų rupūžės, — aš, Žana Biusi, daugiau nebeimsiu 
štai šito! : 

Tėvas Terjė pamaži pakėlė galvą, perbraukė porą kartų pirštu 
per plikę tarsi norėdamas suglostyti plaukus, lyg netyčiom prisi- 
dėjo pirštą prie nosies ir susimąstęs pauostė. 

— Kaip karamelė?.. — paklausė ir pamėgino darsyk prabilti griež- 
tai. — Karamelė! Ką tu žinai apie karamelę? Ar kada ją valgei? 

— Ne visai taip, — atsakė žindyvė. — Bet kartą buvau dideliame 
viešbutyje Sent Onorė gatvėje ir mačiau, kaip ją gamina iš tirpdy- 
to cukraus ir grietinėlės. Kvepėjo taip skaniai, kad aš per amžius 
neužmiršių. 

— Gerai jau, gerai, — Terjė patraukė pirštą iš panosės. — O da- 
bar malonėk patylėti! Mane be galo vargina toks niekų tauškimas. 
Matau, jog dėl šiokių ar tokių priežasčių atsisakai toliau maitinti 
tau patikėtą kūdikį Žaną Batistą Grenųjį ir grąžini jį laikinajam jo 
globėjui Šv. Marijos vienuolynui. Labai gaila, bet, regis, negaliu 
nieko pakeisti. Tu laisva. 

Tai pasakęs, stvėrė pintinę, dar kartą įkvėpė beišsisklaidančio 
šilto vilnų ir pieno tvaiko ir, užtrenkęs vartus, pasuko į savo kon- 
torą. 


Tėvas Terjė buvo išsilavinęs žmogus. Jis studijavo ne tik teologiją, 
bet buvo skaitęs ir filosofų raštus, be to, domėjosi botanika ir 
alchemija. Jis stengėsi lavinti savo kritinį protą. Tiesa, nebūtų lei- 
dęsis taip toli kaip tie, kurie ima abejoti stebuklais, orakulais arba 
Šventojo Rašto pasakojimų tiesa, net kai šie iš esmės ir nepaaiški- 
nami protu arba jam net prieštarauja. Tokių klausimų geriau ne- 
liesdavo, jie buvo nemalonūs, galėjo sukelti kankinančių dvejonių 
ir nerimo, o juk norint vadovautis protu kaip tik būtini tvirti įsiti- 
kinimai ir ramybė. Bet tėvas Terjė kuo ryžtingiausiai kovojo su 
paprastų žmonių prietarais. Šie raganavo, būrė kortomis, nešiojo 

amuletus, užkalbinėjo nuo piktos akies, iššaukinėjo dvasias, rodė 
fokusus mėnulio pilnaty — ir ko tik jie neišdarinėjo! Jį labai slėgė, 
kad tokie pagoniški papročiai vis dar neišgyvendinti, nors krikš- 
Čioniškoji religija išpažįstama jau daugiau kaip tūkstantis metų. O 
atidžiau patyrinėjus daugelį vadinamojo velnio apsėdimo ir parsi- 
davimo šėtonui atvejų paaiškėdavo, kad tai tik prietarai ir akių 
dūmimas. Tiesa, neigti paties šėtono egzistavimą, abejoti jo galy- 
be - taip toli tėvas Terjė nebūtų nuėjęs; spręsti klausimus, susiju- 
sius su teologijos pamatais, — ne paprasto, kuklaus vienuolio rei- 
kalas, tam yra kitos instancijos. Kita vertus, jei tokia ribota mote- 
riškė kaip toji žindyvė tvirtina aptikusi kaži kokią velniavą, tai aišku 
kaip dieną, kad velnias Čia nagų nebus prikišęs. Ji tarėsi jį aptiku- 
si, ir būtent tai aiškiai įrodo, kad nieko velniško Čia negali būti, 
nes velnias juk ne toks kvailas, kad leistųsi susekamas žindyvės 
Žanos Biusi. Ir dar uosle! Tuo paprasčiausiu, pačiu primityviausių 
iš visų pojūčių. Tarsi iš pragaro sklistų sieros, o iš rojaus — smilka- 
lų ir miros kvapai! Juk tai tamsiausias prietaras, kaip slogiais pa- 
gonių laikais, kai žmonės dar gyveno kaip gyvuliai, kai jų regėji- 
mas dar buvo toks silpnas, kad neskyrė spalvų, bet jie patys manė 
jaučią kraujo kvapą, pagal kvapą manė galį atskirti draugą nuo 
priešo, įsivaizdavo, kad juos užuodžia milžinai žmogėdros ir vil- 
kolakiai, kad jų tyko erinijos, — todėl savo atgrasiems dievams ant 
aukurų aukojo dvokiančias, dūmų stulpais virstančias aukas. Siau- 
binga! „Kvailys mato nosimi“ daugiau negu akimis, ir, matyt, Dievo 
duotojo proto šviesa turės šviesti dar tūkstantį metų, kol išvaikys 
paskutinius pirmykščių tikėjimų likučius. 

— Ak, vargšas mažutėlis! Nekaltas kūdikėlis! Guli sau kraitelėje, 
saldžiai snaudžia ir nė nenutuokia, kaip bjauriai yra įtarinėjamas. 
Ta akiplėša drįsta tvirtinti, esą tu nekvepi, kaip turi kvepėti žmo- 
nių vaikai. Na, ką mes į tai atsakysime? U tiu tiu! 

Ir jis lengvai pasūpavo kraitelę ant kelių, pirštu paglostė kūdi- 
kiui galvelę, keletą kartų pakalbino „u tiu tiu“. Šis kreipinys jam 
atrodė toks meilus ir raminantis. 

— Atseit turi kvepėti karamele, kokia nesąmonė, u tiu tiu. 

Po kiek laiko jis ištraukė iš krepšio pirštą, pakišo sau po nosi- 

mi, apuostė, bet neužuodė jokio kito kvapo be raugintų kopūstų, 
kurių buvo valgęs pietums. 

Akimirką padvejojęs ir apsidairęs, ar kas neseka, pakėlė pintinę 
nuo žemės ir įkišo į ją savo storą nosį. Įkišo taip giliai, kad plonyčiai 
rusvi vaiko plaukučiai pakuteno šnerves, ir apuostė kūdikio galvu- 
tę, tikėdamasis pajusti kokį nors kvapą. Jis nelabai įsivaizdavo, kaip 
turi kvepėti kūdikio galvutė. Žinoma, tik ne karamele, tai buvo aiš- 
ku, juk karamelė — ištirpdytas cukrus, tad kaipgi kūdikis, iki šiol 
gėręs tik pieną, kvepės tirpdytu cukrumi. Galėtų kvepėti pienu, 
maitintojos pienu. Bet pienu jis nekvepėjo. Galėjo kvepėti plau- 
kais, oda ir plaukais, ir galbūt šiek tiek vaikišku prakaitu. Ir Terjė 
pasiruošė užuosti odos, plaukų ir švelnaus vaikiško prakaito kvapą. 
Bet neužuodė nieko. Kad ir labai norėdamas. Tikriausiai kūdikiai 
neturi kvapo, pagalvojo, taip ir bus. Mat jeigu kūdikis valyvai prižiū- 
rimas, tai jis negali kvepėti, taip kaip nemoka kalbėti, bėgioti ir 
rašyti. Tie dalykai įgyjami augant. Tiesą sakant, žmogus ima skleisti 
stiprų kvapą tik pradėjęs lytiškai bręsti. Taip — ir ne kitaip. Argi 
Horacijus kadaise nerašė: „Jaunuolis kvepia ožiuku, o mergaitė pra- 
žysdama — kaip baltas narcizo žiedelis...“ — o romėnai šį tą nutuokė 
apie tuos dalykus. Žmogaus kvapas — visada kūniškas, taigi nuodė- 
mingas. Tai kaipgi kvepės kūdikis, kuris nė sapne nesapnavo kūniš- 
kų nuodėmių? Kuo jis kvepės? U tiu tiu? Niekuo! 

Terjė vėl pastatė kraitelę ant kelių ir palengva pasūpavo. Vaikas 
vis dar kietai miegojo. Jo dešinė rankytė, suspausta į kumštelį, 
mažytė ir rausva, kyšojo iš po antklodės ir kartais jaudinančiai 
krypteldavo prie skruosto. Terjė nusišypsojo ir visai nelauktai pa- 
juto palaimą. Akimirkai jis leido sau fantastiškiausią mintį, tarsi 
jis pats — vaiko tėvas. Tarsi jis — ne vienuolis, o paprastas miestie- 
tis, gal doras amatininkas, turintis pačią, tokią šiltą vilna ir pienu 
kvepiančią moteriškę, su ja susilaukęs sūnaus ir štai sūpuojantis jį 
ant kelių, savo paties kūdikį, u tiu tiu... Nuo tos minties jam pa- 
sidarė gera. Ji buvo kažkokia tvarkinga. Tėvas sūpuoja ant kelių 
sūnų, u tiu tiu, paveikslas senas kaip pasaulis, bet vis naujas ir 
teisingas nuo pat pasaulio sukūrimo, taigi! Terjė širdis apsalo, jį 
užplūdo sentimentalūs jausmai. 

Čia vaikas prabudo. Pirmiausia nubudo jo nosis. Mažutė nose- 

lė sujudėjo, užsirietė viršun ir ėmė uostinėti. Įtraukė oro ir iškvė- 
pė su trumpais trūkčiojimais, tarsi nevykusiai nusičiaudėdama. 
Tada nosis susiraukė, ir vaikas atsimerkė. Jo akys buvo neaiškios 
spalvos — tarp austrių pilkumo, opalo ir baltai kreminio atspalvio, 
tarsi gleimaus rūko aptrauktos ir, matyt, dar nelabai prisitaikę 
regėti. Terjė pasirodė, kad jos visai jo nemato. Kas kita nosis. Blau- 
sios vaiko akys skersavo nežinia kur, bet nosis, regis, surado aiškų 
tikslą, ir Terjė apėmė be galo keistas jausmas, kad tas tikslas — tai 
jis, jo asmuo, pats Terjė. Mažyčiai nosies sparneliai aplink dvi ma- 
žytes skylutes vaiko veide išsipūtė lyg besiskleidžiantis pumpuras. 
Arba veikiau lyg taurelės plėšriųjų augalėlių, augančių karališkaja- 
me botanikos sode. Tarsi jos, kaip ir tie augalai, turėtų kažkokią 
nepaprastą traukos jėgą. Terjė pasirodė, kad vaikas mato jį šner- 
vėmis, žiūri į jį akylai tyrinėdamas, skvarbiau, negu įmanoma žvelgti 
akimis, tarsi ryte rydamas nosimi kažką sklindantį nuo jo, nuo 
Terjė, ko jis negali nei suturėti, nei paslėpti... Bekvapis vaikas be 
jokios gėdos uostinėja jį, va kaip! Vaikas jį uodžia! Staiga Terjė 
pasijuto dvokiąs — prakaitu ir actu, raugintais kopūstais ir neplau- 
tais drabužiais. Pasijuto nuogas ir bjaurus, tarsi nužiūrinėjamas 
to, kuris pats niekuo neišsiduoda. Net per odą, regis, jis jį uodė, 
kiaurai skverbdamasis iki pat sielos gelmių. Švelniausi jausmai, 
nedoriausios mintys apsinuogino priešais šią goslią nosytę, kuri 
dar nė nebuvo tikra nosis, vien tik kauburėlis. Ritmingai besi- 
raukšlėjantis, besipučiantis ir virpčiojantis mažulytis skylėtas or- 
ganas. Terjė nupurtė šiurpas. Dabar jis irgi suraukė nosį lyg užuo- 
dęs kažką dvokaus, su kuo nenorėjo turėti jokių reikalų. Išgaravo 
širdžiai miela mintis, kad tai jo paties kūnas ir kraujas. Išsisklaidė 
sentimentali tėvo, sūnaus ir kvepiančios motinos idilė. Nuplėštas 
jaukus minčių šydas, kuriuo vaizduotėje jis buvo apgaubęs šį vaiką 
ir save patį: svetima, šalta būtybė gulėjo jam ant kelių, priešiškas 
gyvis, ir jei ne Terjė charakteriui būdinga savitvarda, Dievo baimė 
ir racionalus požiūris į pasaulį, tai pasibjaurėjimo pagautas būtų 
bloškęs jį šalin kaip kokį vorą. 

Staiga Terjė atsistojo ir pastatė krepšį ant stalo. Jis norėjo atsi- 
kratyti šiuo padaru, kuo greičiau, tuoj pat, tučtuojau. 

Ir štai kūdikis ėmė rėkti. Jis prisimerkė, išvertė raudoną gerklę 
ir užklykė taip nepakenčiamai, taip ausį veriančiai, kad Terjė kraujas 
sustingo gyslose. Jis ėmė purtyti pintinę ištiesta ranka ir šaukti „u 
tiu tiu“ norėdamas numaldyti vaiką, bet tas rėkė vis garsiau, jo 
veidas pamėlo ir atrodė, kad jis tuoj plyš nuo riksmo. 

Kuo greičiau šalin jį! — smilktelėjo Terjė, kad šią pat akimirką 
neliktų šito... „velnio“, norėjo pasakyti, bet susigriebė ir prikan- 
do liežuvį, šalin šitą pabaisą, šį nepakenčiamą vaiką! Bet kur? Šia- 
me kvartale jis žinojo tuziną žindyvių ir našlaičių namų, bet jie 
buvo per arti, tiesiog pašonėje, o šį padarą reikia nudanginti taip 
toli, kad neliktų nė garso, taip toli, kad niekas nebegalėtų kada 
panorėjęs vėl pastatyti po durimis; jei įmanoma, jį reikia pasiųsti 
į kitą parapiją, dar geriau — į kitą Senos krantą, o geriausia extra 
muros“, į Sent Antuano priemiestį, va kur! Ten keliaus tas rėksnys, 
toli į rytus nuo miesto, anapus Bastilijos, kur nakčiai užrakinami 
vartai. 

Terjė pasikaišė sutaną, stvėrė klykiantį krepšį ir leidosi bėgti 
skersgatvių labirintu į Sent Antuano priemiestį, lėkė palei Seną 
aukštyn į rytus, užmiestin, vis tolyn iki Šarono gatvės ir šia gatve 
beveik iki galo, kur netoli Šventosios Magdalietės vienuolyno ži- 
nojo tokios ponios Gajar adresą. Ji imdavosi išlaikyti bet kokio 
amžiaus ir bet kokios kilmės vaikus, jei tik už tai kas nors mokė- 
davo. Tėvas Terjė atidavė jai teberėkiantį vaiką, sumokėjo už me- 
tus į priekį ir spruko atgal į miestą. Parsigavęs vienuolynan, nusi- 
metė drabužius, lyg jie būtų suteršti, nusiprausė nuo galvos iki 
kojų ir, savo celėje nuslinkęs į lovą, daug kartų persižegnojo, ilgai 
meldėsi, kol pagaliau palengvėjusia širdimi užmigo. 


Ponia Gajar, nors neturėjo dar nė trisdešimties metų, savo gy- 

venimą buvo jau nugyvenusi. Jos išvaizda atitiko tikrąjį amžių 

bet tuo pat metu ji atrodė du, tris, šimtąkart senesnė, ji buvo 
tarsi mergaitės mumija; o viduje buvo seniai mirusi. Vaikystėje 
tėvas trenkė jai pagaikščiu per kaktą, tiesiai į tarpuakį, ir nuo to 
karto ji prarado uoslę, nebejuto jokios žmogiškos šilumos nei 
šalčio, nei apskritai kokių stiprių jausmų. Vienu smūgiu buvo 
užmuštas ir švelnumas, ir pasibjaurėjimas, ir džiaugsmas, ir ne- 
viltis. Vėliau, miegodama su vyru ir gimdydama vaikus, ji taip 
pat nejautė nieko, visiškai nieko. Ji negedėjo tų, kurie mirdavo, 
ir nesidžiaugė tais, kurie liko gyvi. Mušama vyro, ji nė nekrūp- 
teldavo ir nepajuto jokio palegvėjimo, kai šis vargšų ligoninėje 
mirė nuo choleros. Ją paliesdavo tik du jutimai: artėjant kasmė- 
nesinei migrenai siela vos pastebimai apniukdavo ir vos paste- 
bimai prašviesėdavo, kai migrena liaudavosi. Daugiau ši apmi- 
rusi moteris nejuto nieko. 

Kita vertus... o gal būtent dėl to, kad ponios Gajar nevaldė 
jokios emocijos, ji turėjo negailestingą tvarkos ir teisingumo jaus- 
mą. Nė vienam iš jai patikėtų vaikų ji neteikė pirmenybės ir nė 
vieno neskriaudė. Valgyti duodavo tris kartus per dieną ir nė ma- 
žiausio kąsnelio daugiau. Mažylius vystydavo irgi tris kartus per 
dieną ir tik iki metų. Jei kuris po to dar darydavo į kelnes, be 
žodžių gaudavo antausį ir vieną kartą likdavo nevalgęs. Lygiai pusę 
maistui skirtų pinigų ji išleisdavo augintiniams, lygiai pusę pasi- 
likdavo sau. Ji nemėgindavo lengvesniais laikais pasididinti paja- 
mų, bet ir nepridėdavo nė vieno solio vaikams sunkiais laikais, 
net jei tai būdavo gyvybės ar mirties klausimas. Kitaip jos verslas 
būtų buvęs nuostolingas. Pinigų jai reikėjo. Ji buvo viską labai 
tiksliai apskaičiavusi. Senatvėje ketino nusipirkti rentą ir, be to, 
turėti dar tiek pinigų, kad galėtų leisti sau numirti namie, o ne 
nusibaigti vargšų prieglaudoje kaip jos vyras. Jo mirtis jos nesu- 
jaudino. Tačiau ji bjaurėjosi tokiu viešu šimtų vienas kitam sveti- 
mų žmonių bendru merdėjimu. Mirti ji norėjo viena, o tam rei- 
kėjo visų nuo maisto likusių pinigų. Tiesa, būdavo žiemų, kai iš 
poros tuzinų mažųjų jos gyventojų trys ar keturi numirdavo. Ta- 
čiau ir tai buvo kur kas mažiau negu pas daugelį privačių įmočių ir 
juo labiau didžiosiose valstybinėse ar bažnytinėse prieglaudose. 

Jose nuostoliai būdavo labai dideli — neretai mirdavo devyni pa- 
mestinukai iš dešimties. Betgi pakeisti juos vargo nebuvo. Pary- 
žius kasmet paleisdavo į pasaulį per dešimtį tūkstančių naujų pa- 
mestinukų, nesantuokinių ir našlaičių. Taigi į šiokius tokius nuos- 
tolius buvo žiūrima atlaidžiai. 

Mažajam Grenujui ponios Gajar įstaiga buvo tikra palaima. Tik- 
riausiai niekur kitur jis nebūtų įstengęs išgyventi. O čia, pas šią 
bejausmę moterį, jis tarpo. Jis buvo tvirtai sudėtas ir ištvermin- 
gas. Tas, kuris kaip jis tarp atmatų atlaikė savo gimimą, ne taip jau 
lengvai leisis išstumiamas iš šio pasaulio. Dienų dienas jis galėdvo 
šlerpti pavandenijusias sriubas, pasitenkindavo pačiu liesiausiu pie- 
nu, suvirškindavo perdėm supuvusias daržoves ir pašvinkusią mė- 
są. Vaikystėje ištvėrė tymus, dizenteriją, vėjaraupius, cholerą, bu- 
vo įkritęs į šešių metrų gylio šulinį ir nusiplikęs krūtinę verdančiu 
vandeniu. Nors liko randai, rauplėta, nušašusi oda ir šiek tiek 
suluošinta koja, kuria truputį šlepetavo, bet jis gyveno. Jis buvo 
atsparus kaip kokia gerai prisitaikiusi bakterija ir nereiklus tarsi 
erkė, tūnanti ant medžio ir gyvenanti iš menkutėlaičio, kadaise 
prasimanyto kraujo lašelio. Kūnui jam pakako minimalaus kiekio 
maisto ir apdarų. Sielai nereikėjo nieko. Globa, atida, švelnumas, 
meilė ir kiti panašūs dalykai, kurie atseit būtini vaikams, Grenu- 
jui buvo visiškai nereikalingi. Dar daugiau, mums rodos, jis pats 
nuo pat pradžios jų atsisakė, kad išgyventų. Riksmas, kuriuo jis 
apreiškė gimęs, riksmas iš po stalo žuviai darinėti, pasiuntęs ant 
ešafoto jo motiną, nebuvo instinktyvus užuojautos ir meilės pra- 
šymas. Tai buvo gerai pasvertas, beveik norėtųsi sakyti, gerai ap- 
galvotas riksmas, kuriuo naujagimis ryžtingai pasisakė prieš meilę, 
bet visgi už gyvenimą. Beje, esamomis sąlygomis pastarasis buvo 
įmanomas tik be pirmosios, ir jeigu vaikas būtų pareikalavęs abiejų, 
tai, be jokios abejonės, kaipmat būtų apgailėtinai pražuvęs. Aiš- 
ku, jis galėjo anuomet pasinaudoti ir antra jam suteikta galimy- 
be — tylėti ir pasirinkti kelią nuo gimimo tiesiai į mirtį, nedarant 
lanksto per gyvenimą. Taip būtų apsaugojęs pasaulį ir save patį 
nuo begalės nelaimių. Tačiau kad taip kukliai išeitų į nebūtį, rei- 
kėjo nors trupučio įgimto draugiškumo, o jo Grenujis neturėjo. 

Nuo pat pradžių jis buvo bj aurus. Jis apsisprendė gyventi iš gryno 
užsispyrimo ir piktumo. 2 

Savaime suprantama, jis apsisprendė ne taip, kaip apsispren- 
džia suaugęs žmogus, kuris, rinkdamasis vieną iš skirtingų galimy- 
bių, pasitelkia didesnį ar mažesnį protą ir patirtį. Jis pasirinko 
vegetatyviai, kaip daro išmesta pupa: ji pasirenka, leisti jai daigelį 
ar geriau likti kaip buvus. | 

Arba kaip ta erkė ant medžio, kuriai gyvenimas nepasiūlo nie- 
ko kito, tik nuolatinį žiemojimą. Maža bjauri erkė susuka savo 
švino pilkumo kūnelį į kamuoliuką, kad su išoriniu pasauliu lies- 
tųsi kuo mažesnių paviršiumi; savo odą ji padaro lygią ir tvirtą, 
kad nieko neskleistų į aplinką, nė menkiausio nieko neišgarintų. 
Ji tyčia pasidaro maža ir neišvaizdi, idant niekas jos nepastebėtų 
ir nesutremptų. Vieniša erkė susitraukusi kiūto ant medžio, akla, 
kurčia ir nebyli, ir tik uodžia, metai iš metų uodžia kraują atstu 
per kelias mylias pro šalį vaikštinėjančių gyvūnų, kurių pati viena 
niekuomet nepasieks. Erkė galėtų imti ir nukristi. Ji galėtų nu- 
kristi ant miško žemės ir šešiomis mažutėlėmis kojytėmis nuro- 
poti keletą milimetrų šen ir ten, o paskui palįsti po lapais ir nu- 
mirti, ir niekam jos nebūtų gaila, Dievas mato, nebūtų. Bet ne, 
užsispyrusi, atkakli ir šlykšti erkė priglunda, gyvena ir laukia. Lau- 
kia, kol koks nors netikėčiausias atsitiktinumas jai tiesiog po me- 
džiu atgins kraujo kokio žvėries pavidalu. Ir tik tuomet ji liaunasi 
slapsčiusis, krinta, įsikimba ir įsisiurbia į svetimą kūną... 

Tokia erkė buvo mažasis Grenujis. Jis gyveno užsisklendęs ir 
laukė geresnių laikų. Pasauliui jis nieko, be savo išmatų, nedavė, 
nė šypsnio, nė šūksnio, nė akių blyksnio, ir netgi nė kvapo. Bet 
kuri kita moteris būtų atstūmusi šį baisų vaiką. Tik ne ponia Ga- 
jar. Juk ji neužuodė, kad jis nekvepia, ir nesitikėjo iš jo jokio sie- 
los virpesio, nes jos pačios siela buvo tarsi vašku užantspauduota. 

Užtat kiti vaikai išsyk pajuto, kad su Grenuju kažkas ne taip. 
Nuo pat pirmos dienos naujokas kėlė jiems siaubą. Jie vengė eiti 
pro dėžę, kurioje jis gulėjo, ir gūždavosi viens prie kito savo gul- 
tuose, tarsi kambaryje būtų pasidarę šalčiau. Mažesnieji kartais 
naktį pravirkdavo; jiems atrodydavo, kad kambaryje traukia skers- 

vėjis. Kiti sapnuodavo, tarsi jiems kažkas atima kvapą. Kartą vy- 
resnieji susimokė jį uždusinti. Suvertė jam ant galvos skudurų, 
antklodžių ir šiaudų, viską užslėgė plytomis. Kai kitą rytą ponia 
Gajar jį atkapstė iš po šitos krūvos, jis buvo visas užilsęs, suman- 
kytas ir pamėlęs, bet nemiręs. Vaikai mėgino dar porą kartų — 
veltui. Paprasčiausiai pasmaugti rankomis apgniaužus kaklą ir už- 
kišti jam burną ir nosį būtų buvę patikimiau, bet jie nedrįso. Ne- 
norėjo liestis prie jo. Bjaurėjosi juo kaip didžiuliu voru, kurį šlykštu 
savo rankomis sutrinti. 

Kai Grenujis paaugo, jie liovėsi kėsinęsi į jo gyvybę. Matyt, su- 
vokė, kad jį sunaikinti neįmanoma. Dabar jie suko jam iš kelio, 
bėgo šalin ar bent vengė prisiliesti. Nepasakysi, kad nekentė jo. 
Arba kad pavyduliavo, pavydėjo jam geresnio kąsnio. Tokiems jaus- 
mams ponios Gajar namuose nebuvo nė mažiausio preteksto. 
Jiems paprasčiausiai nepatiko, kad jis čia buvo. Jie jo neužuodė. 
Jie jo bijojo. 


Vis dėlto iš pažiūros Grenujis neturėjo nieko, kas galėtų kelti siau- 
bą. Paūgėjęs nebuvo nei pernelyg aukštas, nei labai stiprus, tiesa, 
negražus, bet ne toks jau bjaurus, kad išsigąstum išvydęs. Jis ne- 
buvo agresyvus, niekšiškas, klastingas, prie nieko nekibo. Mieliau 
laikėsi nuošalyje. Jo intelektas, rodos, tuo labiau negalėjo ko nors 
bauginti. Tik trejų metų jis atsistojo ant kojų, o pirmąjį žodį išta- 
rė sulaukęs ketverių. Tai buvo žodis „žuvys“ — jis išsprūdo jam lyg 
aidas netikėto susijaudinimo akimirką, kai Šarono gatve iš tolo 
artinosi žuvų pardavėjas garsiai siūlydamas savo prekę. Kiti jam 
išslydę žodžiai buvo „pelargonija“, „ožkidė“, „kalafioras“ ir „Ža- 
kas Pabaisa“, pastarasis — tai pravardė sodininko padėjėjo iš ne- 
tolimo Šv. Kryžiaus vienuolyno, priešokiais jis dirbdavo pas ponią 
Gajar pačius sunkiausius ir juodžiausius darbus ir pasižymėjo tuo, 
kad nė karto per visą gyvenimą nebuvo prausęsis. Veiksmažodžiai, 
būdvardžiai ir dalelytės Grenujui visai nerūpėjo. Be „taip“ ir „ne“, 

kuriuos, beje, pirmąsyk ištarė irgi labai vėlai, jis sakydavo tik daik- 
tavardžius, tiesą sakant, tik konkrečių daiktų, augalų, gyvūnų pa- 
vadinimus bei žmonių vardus, bet ir tai tik tada, kai tie daiktai, 
augalai, gyvūnai arba žmonės netyčiom užkliudydavo jo uoslę. 

Vieną saulėtą kovo dieną Grenujis sėdėjo įsitaisęs ant buko mal- 
kų rietuvės, jos traškėjo nuo šilumos, ir tada jis pirmąkart ištarė 
žodį „malkos“. Šimtus kartų buvo jas matęs, šimtus kartų girdė- 
jęs tą žodį. Suvokė jį, juk žiemą dažnai būdavo siunčiamas atnešti 
malkų. Tačiau pats daiktas — malkos — jam niekada neatrodė toks 
įdomus, kad norėtųsi ištarti jo pavadinimą. Tai nutiko tik tą kovo 
dieną besėdint ant rietuvės. Malkos buvo sukrautos kaip suolelis 
prie ponios Gajar pašiūrės pietinės sienos po nukarusiu stogu. 
Viršutinės pliauskos kvepėjo saldžiais gruzdėsiais, iš rietuvės gilu- 
mos sklido samanų kvapas, o nuo įkaitusios pušinės sienos plau- 
kė rupaus sakų aromato srovelės. 

Grenujis sėdėjo ant rietuvės ištiesęs kojas, nugara atsišliejęs į 
pašiūrės sieną, sėdėjo užsimerkęs ir nejudėdamas. Jis nieko ne- 
matė, nieko negirdėjo ir nejautė. Tik traukė medžio kvapą, tvy- 
rantį aplink, kylantį ir besitvenkiantį po stogu lyg po kokiu gaub- 
tu. Gėrė šį kvapą, maudėsi jame ir stengėsi prisisiurbti kiekviena 
kūno ląstele, pats virto medžiu, lyg medinė lėlė, lyg Pinokis gulė- 
jo ant malkų rietuvės, lyg negyvas, ir tik po kiek laiko, gal tik po 
pusės valandos, išsviedė žodį „malkos“. Tarsi iki ausų būtų buvęs 
prigrūstas malkų, tarsi malkos būtų styrojusios jau gerklėje, tarsi 
pilvas, ryklė, nosis būtų buvę užkišti malkomis, — taip jis spjaute 
išspjovė šitą žodį. Ir išsyk atsigavo, išgelbėtas nuo tokios apčiuo- 
piamos medžio būties, nuo jo kvapo, grasinusio jį uždusinti. Tada 
susikaupė, nusirito nuo rietuvės ir medinėmis kojomis nuklibinkš- 
čiavo šalin. Ir po keleto dienų dar buvo apkvaitęs nuo to stipraus 
kvapo, jį nuolat prisimindavo, o prisiminęs lyg užkeikimą pats 
sau bambėdavo „malkos, malkos“. 

Taip jis mokėsi kalbėti. Daugiausia vargo su žodžiais, nusa- 
kančiais ne kvapą skleidžiančius daiktus, tai yra su abstrakčio- 
mis sąvokomis, visų pirma etinėmis ir moralinėmis. Negalėjo 


jų įsiminti, painiojo jas, net suaugęs vartojo nenoriai ir dažnai 

klaidingai; teisė, sąžinė, Dievas, džiaugsmas, atsakomybė, nuo- 
lankumas, dėkingumas — šių ir panašių žodžių reikšmė buvo ir 
liko jam miglota. 

Kita vertus, kasdieninės kalbos greitai būtų nepakakę pavadin- 
ti tiems dalykams, kuriuos Grenujis buvo pažinęs ir įsidėmėjęs 
uosle. Netrukus iš kvapo atskirdavo ne tik šiaip malkas, bet ir jų 
rūšis, kur klevinės, ąžuolinės, pušinės, guobinės, kriaušinės, kur 
senos, šviežios, sutrešusios, samanotos, atpažindavo iš kvapo net 
paskiras pliauskas, skiedras ir nuobiras — ir taip aiškiai, kad kiti 
žmonės nė akimis geriau nebūtų atskyrę. Panašiai klojosi jam ir 
su kitais daiktais. Tai, kad tas baltas gėrimas, kurio kas rytas ponia 
Gajar įpildavo savo globotiniams, visada vadinosi pienu, nors kiek- 
vieną rytą Grenujis jautė, kad jo kvapas ir skonis vis kitoks, tai 
priklausė nuo to, šaltas ar šiltas jis buvo, iš kurios karvės pamelž- 
tas, ko toji karvė buvo priėdusi, kiek grietinėlės liko nenugriebta 
ir taip toliau... tai, kad dūmai, tokie besimaišantys, kas minutę, 
net kas sekundę kintantys ir į naują visumą susiliejantys šimtų 
paskirų kvapų dariniai, kaip laužo dūmai, vadinosi tik vienu žo- 
džiu, būtent „dūmai“... tai, kad žemė, gamta, oras, kiekviename 
žingsnyje ir sulig kiekvienu įkvėpimu prisigeriantys vis kitokio kva- 
po ir dėl to labai besiskiriantys viens nuo kito, visgi vadinosi tik 
tais trimis negrabiais žodžiais, — visi tie groteskiški neatitikimai 
tarp uosle juntamo turtingo pasaulio ir vargingos kalbos vertė ma- 
žąjį Grenujį abejoti pačiu kalbos prasmingumu; ir jis teikdavosi 
vartoti ją tik tuomet, jei to neišvengdavo bendraudamas su kitais 
žmonėmis. 

Šešerių metų jis jau buvo išuostinėjęs visą savo aplinką. Ponios 
Gajar namuose nebuvo nė vieno daikto, šiaurinėje Šarono gatvės 
dalyje nė vienos vietos, nė vieno žmogaus, akmens, medžio, krū- 
mo ar statinių tvoros, nė mažiausio lopinėlio, kurio nebūtų paži- 
nęs ir išmokęs atskirti uosle ir kurio kvapo ypatumų nebūtų tvir- 
tai įsidėmėjęs. Jis buvo surinkęs dešimt, šimtą tūkstančių specifi- 
nių, nepakartojamų kvapų ir surikiavęs juos taip aiškiai, taip tiksliai, 
kad ne tik prisimindavo vos tik iš naujo užuodęs, bet ir iš tikrųjų 
užuosdavo, vos tik vėl prisiminęs; dar daugiau, — jis net gebėjo 

vaizduotėje juos iš naujo vieną su kitu suderinti ir šitaip susikur- 
davo tokių kvapų, kurių iš tikrųjų nė nebuvo. Tarsi būtų įsigijęs 
milžinišką kvapų žodyną, kurio dėka galėjo sudarinėti kiek nori 
naujų darinių, — o juk buvo tokio amžiaus, kai kiti vaikai vargais 
negalais rinkdami jiems įkaltus žodžius lemena pirmuosius trum- 
pučius, paprastučius, pasauliui nusakyti toli gražu nepakankamus 
sakinius. Šitais gabumais jis turbūt labiausiai priminė muzikos vun- 
derkindą, kuris iš melodijų ir dermių susirenka atskirų garsų abė- 
cėlę ir štai jau pats kuria visiškai naujas melodijas ir dermes, — 
tiesa, skirtumas tas, kad kvapų abėcėlė nepalyginti didesnė ir įvai- 
riapusiškesnė už garsų abėcėlę, ir dar tas, kad kūrybinės vunder- 
kindo Grenujo veiklos niekas be jo paties negalėjo matyti. 

Išoriškai jis darėsi vis uždaresnis. Jam labiausiai patiko vie- 
nam slampinėti po šiaurinį Sent Antuano priemiestį, naršyti po 
daržus, vynuogynus, pievas. Kartais vakarais negrįždavo į namus, 
keletui dienų kažkur pradingdavo. Kai gaudavo už tai lazdų, ne- 
sipriešindavo ir nesiskųsdavo. Namų areštas, maisto atėmimas, 
darbas už bausmę jo elgesio pakeisti negalėjo. Pastebimos įta- 
kos nepadarė ir parapinė Dievo Motinos malonės mokykla, ku- 
rią pusantrų metų priešokiais lankė. Ten išmoko šiek tiek skie- 
menuoti ir parašyti savo vardą, daugiau nieko. Mokytojas laikė 
jį silpnapročiu. 

Užtat ponia Gajar pastebėjo, kad jis turi tam tikrų be galo ne- 
įprastų, galima sakyti, antgamtinių sugebėjimų ir savybių: jis ne- 
bijojo kaip kiti vaikai tamsos ir nakties. Jį buvo galima bet kuriuo 
metu bet kokiu reikalu pasiųsti į rūsį, kur kiti vaikai net ir su 
žibintu vos išdrįsdavo eiti, arba nors ir tamsiausią naktį paprašyti, 
kad atneštų iš pašiūrės malkų. Jis niekada neimdavo kuo pasi- 
šviesti, bet greitai surasdavo ir kaipmat atnešdavo ką lieptas, ne- 
padaręs nė vieno netikslaus judesio, už nieko neužkliuvęs ir nieko 
neapvertęs. Bet dar keisčiau buvo tai, kad jis, kaip tarėsi ne vieną 
kartą įsitikinusi ponia Gajar, kiaurai permatė popierių, medžiagą, 
medį, net tvirtas mūro sienas ir užvertas duris. Net neįžengęs į 
miegamąjį žinojo, kas iš auklėtinių ten yra. Juto, kad žiediniame 
kopūste susirangęs vikšras, nors kopūstas dar nebuvo perpjautas. 

O vieną kartą, kai ponia Gajar taip gerai paslėpė pinigus, kad nė 
pati nebegalėjo rasti (ji vis keisdavo savo slėptuves), nė sekundės 
nedvejojęs, nurodė vietą už židinio dūmtraukio, ir ką gi, — jie ten 
ir buvo! Net ir ateitį galėdavo numatyti: būdavo, gerokai iš anksto 
praneša apie kokio nors žmogaus apsilankymą arba neklysdamas 
nuspėja artinantis audrą, nors danguje dar nė mažiausio debesė- 
lio. Kad jis visa to, žinoma, nematė neregėjo akimis, bet užuodė 
vis jautrėjančia ir stiprėjančia uosle, — vikšrą kopūste, pinigus už 
dūmtraukio, žmones kiaurai sieną ir už keleto kvartalų, — apie tai 
ponia Gajar nė sapne nebūtų susapnavusi, net jei jos uoslės ir 
nebūtų pažeidęs anas smūgis pagaikščiu. Ji buvo tikra, kad šis ber- 
niukas — silpnaprotis ar ne — turi antrą veidą. O kadangi žinojo, 
kad dviveidžiai užtraukia nelaimę ir mirtį, jai darėsi kraupu. Dar 
kraupesnė, tiesiog nepakeliama buvo mintis, kad su ja po vienu 
stogu gyvena Žmogus, iš prigimties gebantis kiaurai sienas ir dūm- 
traukius matyti rūpestingai paslėptus pinigus. Kai tik pastebėjo 
šią siaubingą Grenujo galią, nutarė juo atsikratyti, ir kaip tik taip 
susiklostė, kad maždaug tuo laiku — Grenujui buvo aštuoneri me- 
tai — Šv. Marijos vienuolynas, nepaaiškinęs priežasčių, liovėsi mo- 
kėti kasmetines įmokas. Ponia nebepriminė vienuolynui apie skolą. 
Padorumo dėlei lukterėjo dar savaitę, bet pinigų nesulaukė, tada 
paėmė berniuką už rankos ir leidosi su juo į miestą. 

Morteleri gatvėje, netoli upės, gyveno vienas jos pažįstamas odi- 
ninkas, pavarde Grimalis, kuriam nuolat darbams reikėjo jaunuo- 
lių — ne mokinių ar pameistrių, o pigių juodadarbių. Juk šiame 
amate tenka atlikti tokių pavojingų sveikatai darbų, — kaišti pū- 
vančius žvėrių kailius, maišyti nuodingus rauginimo ir dažymo tir- 
palus, išgauti ėdžius kandikus odai apdoroti, — kad sąmoningas 
meistras stengiasi patausoti apmokytus pagalbininkus ir samdosi 
bedarbius, benamius valkatas arba beglobius vaikus, kurių, atsiti- 
kus nelaimei, niekas nepasigestų ir kurių likimu niekas nesido- 
mėtų. Be abejo, ponia Gajar žinojo, kad Grenujis Grimalio rau- 
gykloje pagal žmogaus galimybes neturėjo šansų išgyventi. Bet ji 
buvo ne iš tų moterų, kurios dėl to suka galvą. Juk savo pareigą ji 
atliko. Globos sutartis baigėsi. Kas toliau nutiks globotiniui, jos 

nebedomino. Jei išgyvens — gerai, jeigu mirs — irgi gerai, — svar- 
biausia, kad viskas vyktų teisėtai. Todėl ji paprašė iš pono Grima- 
lio raštiško patvirtinimo, kad perdavė jam berniuką, savo ruožtu 
pasirašė gavusi penkiolika frankų komisinių ir patraukė atgal į 
Šarono gatvę. Ji nejuto nė mažiausių sąžinės priekaištų. Priešin- 
gai, manė, kad pasielgė ne tik teisėtai, bet ir teisingai, nes išlaikyti 
vaiką, už kurį niekas nemoka, buvo galima tik kitų vaikų arba savo 
pačios sąskaita. Tai gal net keltų grėsmę kitų vaikų ar net ir jos 
ateičiai, o galų gale užtikrintai privačiai mirčiai, tam vieninteliam 
norui, likusiam jos gyvenime. 

Kadangi čia mes skiriamės su ponia Gajar ir daugiau nebesusi- 
tiksime, keliais sakiniais nupasakosime jos dienų pabaigą. Nors 
ponios siela užgeso dar vaikystėje, ji pati, savo nelaimei, sulaukė 
žilos senatvės. 1782 mūsų Viešpaties metais, sulaukusi beveik sep- 
tyniasdešimties, ji paliko savo verslą, nusipirko, kaip buvo keti- 
nusi, rentą, ir sėdėdama savo namelyje laukė mirties. Bet mirtis 
vis neatėjo. Vietoj jos atėjo kitkas, ko negalėjo numatyti nė vienas 
žmogus pasaulyje ir ko dar niekada čionai nebuvo, ogi revoliucija, 
tas pašėlęs visų visuomeninių, moralinių ir transcendentinių san- 
tykių perversmas. Iš pradžių ši revoliucija nedarė jokios įtakos 
ponios Gajar likimui. Bet vėliau — ji jau buvo veik aštuoniasde- 
šimties — netikėtai paaiškėjo, kad žmogus, mokėjęs jai rentą, pri- 
verstas emigruoti, jo turtas nusavintas ir iš varžytinių parduotas 
vienam kelnių fabrikantui. Kurį laiką dar atrodė, kad ši permaina 
neturės poniai Gajar lemtingų padarinių, nes kelnių fabrikantas 
ir toliau rentą mokėjo tvarkingai. Bet paskui atėjo diena, kai pini- 
gus ji gavo nebe monetomis, o mažais spausdintais popierėliais, ir 
tai buvo jos materialinio žlugimo pradžia. 

Po dvejų metų rentos nebeužteko net užsimokėti už malkas. 
Ponia buvo priversta parduoti namą už apgailėtinai mažą kainą, 
nes ir be jos staiga atsirado tūkstančiai žmonių, kuriems taip 
pat teko parduoti savo namus. Ir vėl mainais gavo tik šituos 
netikusius popierėlius, ir vėl po dvejų metų jie buvo kone be- 
verčiai, o 1797-aisiais — artinosi jos devyniasdešimtas gimta- 


dienis — ji prarado visą per savo amžių alinančiu triūsu po kruo- 

pelę sukauptą turtą ir prisiglaudė mažučiame kambarėlyje Ko- 
kil gatvėje. Ir tik dabar, vėluodama dešimt dvidešimt metų, pa- 
sivertusi kamuojančiu augliu, atkėblino mirtis. Liga stvėrė po- 
nią už gerklės, atėmė iš pradžių apetitą, paskui balsą, ir ji nė 
žodeliu negalėjo pasipriešinti, kai buvo gabenama į vargšų prie- 
glaudą. Ten ją paguldė toje pačioje salėje, kimšte prikimštoje 
šimtais mirtimi besigaluojančių žmonių, kurioje kadaise mirė 
jos vyras, įkišo į vieną lovą su penketu kitų visiškai svetimų se- 
nių. Jos gulėjo prigludusios viena prie kitos, kol po trijų savai- 
čių visiems matant atėjo mirtis. Paskui ją užsiuvo į maišą, ket- 
virtą valandą ryto kartu su penkiasdešimčia kitų numirėlių su- 
metė į vežimą ir tyliai skimbsint varpeliui nuvežė į naujas Klamaro 
kapines, tas, kur už mylios nuo miesto vartų, ir palaidojo ben- 
drame kape po storu negesintų kalkių sluoksniu. 

Tai buvo 1799 metais. Dėkui Dievui, ponia nenujautė tokio 
savo likimo, kai aną 1747 metų dieną ėjo namo, palikusi berniu- 
ką Grenujį ir mūsų pasakojimą. Ko gero, būtų praradusi tikėjimą 
teisingumu, o kartu ir vienintele jai suvokiama gyvenimo prasme. 


Metęs pirmąjį žvilgsnį į poną Grimalį, ne, su pirmuoju įkvėpimu 
įtraukęs Grimalio kvapo dvelksmą, Grenujis suprato, kad šis žmo- 
gus galėtų mirtinai primušti nors ir už menkiausią nusižengimą. 
Jo gyvenimas dabar tebuvo vertas tiek, kiek darbas, kurį galėjo 
atlikti, tik tiek, kiek naudos iš jo tikėjosi Grimalis. Ir Grenujis 
nuolankiai pakluso savo šeimininkui, ir nė karto nemėgino pasi- 
priešinti. Jis vėl diena iš dienos kaupė savyje užsispyrimo ir atka- 
rumo energiją, naudojo ją vien tam, kad, panašiai kaip erkė, per- 
gyventų besiartinantį ledynmetį: kantriai, santūriai, nepastebimai, 
pasilikdamas sau mažiausią, bet gerai saugomą vilties kibirkštėlę. 
Jis tapo paklusnumo, nereiklumo ir uolumo pavyzdžiu, kiekvieną 
paliepimą suprasdavo iš pusės žodžio, tenkinosi bet kokiu mais- 
tu. Vakarais klusniai leisdavosi uždaromas į kamarėlę, pristatytą 

prie dirbtuvės šono, kur buvo laikomi visokie rakandai ir kabojo 
pasūdytos žalios odos. Čia jis miegodavo ant plikos plūktinės as- 
los. Ištisas dienas dirbdavo sulig šviesa, žiemą — aštuonias, vasa- 
rą — keturiolika, penkiolika, šešiolika valandų: kaišdavo pragariš- 
kai dvokiančius kailius, mirkydavo vandeny, valydavo nuo jų plau- 
kus, kalkindavo, ėsdindavo, mindavo, įtrindavo alūnu, skaldydavo 
malkas, lupdavo beržų ir kukmedžių žievę, leisdavosi į rauginimo 
duobes, pilnas ėdžių garų, klodavo sluoksniais odas ir žieves, kaip 
liepdavo pameistriai, apibarstydavo sugrūstais juodaisiais riešu- 
tais, tą šiurpų laužą apdangstydavo kukmedžio šakomis ir apkas- 
davo žeme. Po kelerių metų jam tekdavo jį vėl atkasti ir lyg iš 
kapų traukti kailių lavonus, išraugintų odų mumijas. 

Jei neužkasinėdavo ir neatkasinėdavo kailių, tai tumpydavo van- 
denį. Mėnesių mėnesiais vilkdavo iš upės vandenį, vis po du kibi- 
rus, šimtus kartų per dieną, nes odininkui reikėdavo galybės van- 
dens odoms plauti, mirkyti, plikyti, dažyti. Mėnesių mėnesiais šis 
vandens nešėjas būdavo permirkęs iki paskutinio siūlelio, vaka- 
rais jo drabužiai varvėte varvėjo, oda buvo šalta, minkšta ir išbur- 
kusi kaip zomša. 

Po metų šios labiau gyvuliškos nei žmogiškos egzistencijos jis 
susirgo juodlige, baisia kailiadirbių liga, kuri paprastai baigiasi mir- 
timi. Grimalis jau nebedėjo jokių vilčių ir dairėsi pamainos — be- 
je, labai apgailestaudamas, nes klusnesnio ir pajėgesnio darbinin- 
ko už šį dar niekada nebuvo turėjęs. Bet visai netikėtai Grenujis 
išsitaisė. Liko tik randai už ausų, ant kaklo ir skruostų nuo dide- 
lių juodų piktvočių, jie subjaurojo veidą, padarė dar atgrasesnį 
negu anksčiau. Bet užtat Grenujis įgijo neįkainojamą pranašu- 
mą — atsparumą juodligei, taigi nuo šiol galėjo netgi sutrūkinėju- 
siomis, kruvinomis rankomis kaišti pačius blogiausius kailius ne- 
bijodamas vėl apsikrėsti. Tuo jis išsiskyrė ne tik iš mokinių ir pa- 
meistrių, bet ir iš galimų savo darbo tęsėjų. Kadangi jau nebebuvo 
taip lengva kaip anksčiau jį pakeisti kitu, padidėjo jo darbo, o 
kartu ir gyvenimo vertė. Išsyk nebereikėjo miegoti ant plikos as- 
los, o buvo leista susikalti stoginėje medinį gultą, pasiklėsti šiau- 
dų ir apsikloti antklode. Nakčiai jo jau nebeužrakindavo. Maistas 

pasidarė geresnis. Grimalis dabar jį laikė ne kaip šiaip kokį gyvulį, 
o kaip naudingą naminį gyvulį. 

Kai jam sukako dvylika metų, sekmadieniais Grimalis duodavo 
pusę laisvos dienos, o nuo trylikos buvo leista net ir šiokiadie- 
niais vakare po darbo valandai išeiti ir daryti ką nori. Jis nugalėjo, 
nes liko gyvas, jis gavo šiek tiek laisvės, kurios užteko, kad būtų 
galima toliau gyventi. Žiemojimo laikas baigėsi. Erkė Grenujis vėl 
sukrutėjo. Jis užuodė ryto orą. Jį pagavo medžioklės aistra. Jam 
atsivėrė didžiausias pasaulyje kvapų medžioklės plotas — Paryžius. 


Tai buvo tartum pasaka. Vien tik gretutiniai Sen Žak de la Bušri ir 
Šv. Eustachijaus kvartalai buvo pasakų šalis. Skersgatviuose aplink 
Sen Deni ir Sen Marteno gatves žmonės gyveno taip tankiai, pen- 
kių, šešių aukštų namai stovėjo taip susigrūdę, kad nesimatė dan- 
gaus, o oras prie žemės slūgsojo lyg užsistovėjęs vanduo kanale, 
prisisodrinęs visokių kvapų. Čia maišėsi žmonių ir gyvulių, valgių 
ir ligų, vandens, akmens, pelenų ir odos, muilo, ką tik iškeptos 
duonos ir acte virtų kiaušinių, makaronų ir nublizginto žalvario, 
šalavijų ir alaus, ašarų ir taukų, drėgnų ir sausų šiaudų kvapai. 
Tūkstančių tūkstančiai kvapų liejosi į nematomą košę, užpildan- 
čią skersgatvių griovas. Virš stogų jie išsisklaidydavo tik retkar- 
čiais, o prie žemės — niekada. Ten gyvenantys žmonės buvo seniai 
pripratę prie šio kvapų mišinio, juk jis buvo susidaręs iš jų pačių 
ir be paliovos vėl smelkėsi į juos, juk tai buvo oras, kuriuo jie 
kvėpavo ir gyveno, jis buvo kaip ilgai dėvėtas šiltas drabužis, kurio 
nebejauti ant kūno ir nebeužuodi jo kvapo. Bet Grenujis viską 
uodė tarsi pirmąsyk. Ir ne tik juto šio kvapų mišinio visumą, bet 
skaidė jį analitiškai į smulkiausias ir atskiriausias dalis ir dalelytes. 
Jautri uoslė narpliojo iš tvaiko ir smarvės raizginio pavienes pa- 
grindinių, jau nebeskaidomų kvapų gijas. Jam buvo nenusakomai 
malonu jas išpainioti ir gražiai išvynioti. 

Jis dažnai sustodavo, atsišliedavo į namo sieną ar įsisprausdavo 

į kokį tamsų kampą ir stovėdavo ten užsimerkęs, pravėręs burną, 
išpūtęs šnerves, nejudėdamas, tarsi plėšri žuvis gilioje, tamsioje, 
lėtoje tėkmėje. Ir kai pagaliau oro dvelktelėjimas pamėtėdavo jam 
plonytės kvapo gijos galiuką, jis nerdavo prie jo ir nebepaleisda- 
vo, nebejusdavo daugiau nieko, vien tik tą kvapą, nustverdavo jį, 
traukdavo savin ir įsimindavo visam laikui. Tai galėjo būti ir seniai 
žinomas kvapas arba jo atmaina, ir visai naujas, beveik arba visiš- 
kai nepanašus į tai, ką iki šiol buvo tekę užuosti, o tuo labiau 
pamatyti: na, kad ir laidyto šilko, čiobrelių arbatos, sidabru siuvi- 
nėto brokato skiautės, kamščio nuo reto vyno butelio ar vėžlenos 
šukų kvapas. Grenujis vaikėsi tokius dar nepatirtus kvapus, gaudė 
aistringai ir kantriai kaip meškeriotojas žuvį ir kaupė savyje. 

Į valias prisiuostęs tiršto skersgatvių tvaiko, leisdavosi į erdves- 
nes vietas, kur kvapai būdavo skystesni, maišydavosi su vėju ir 
sklaidydavosi beveik kaip kvepalai: kad ir į turgaus aikštę, kur va- 
karais tebedvoluodavo diena, nematoma, bet tokia aiški, tarsi spūs- 
tyje dar vis tebešmaižiotų prekiautojai, tebestovėtų pintinės, pil- 
nos daržovių ir kiaušinių, statinės, pilnos vyno ir acto, maišai su 
prieskoniais, bulvėmis ir miltais, dėžės su vinimis ir varžtais, mė- 
sininkų stalai, prekystaliai, nukrauti medžiagomis, indais ir pus- 
padžiais bei šimtais kitų daiktų, kuriais būdavo prekiaujama die- 
ną... kur visas tas bruzduliavimas iki menkiausios smulkmenos 
tebešiulendavo vakaro ore. Uosdamas Grenujis, galima sakyti, ma- 
tydavo visą turgų. Ir užuosdavo tiksliau, negu kitas būtų galėjęs 
regėti akimis, kadangi jusdavo jį tarsi pavymui, taigi daug iškil- 
niau — kaip esenciją, kaip kažko buvusio dvasią, netrikdomą įprastų 
dabarties atributų, tokių kaip triukšmas, per didelis ryškumas, 
grasus gyvų žmonių stumdymasis. 

Arba eidavo ten, kur buvo giljotinuota jo motina, į Grevo aikš- 
tę, tartum didžiulis liežuvis įsikišusią į upę. Čia, ištraukti ant kranto 
arba pririšti prie stulpų, anglimi, grūdais, šienu ir šlapiais lynais 
kvepėjo laivai ir valtys. 

O iš vakarų, per tą vienintelę prorėžą, kurią per miestą darė 
upė, plūdo platūs vėjo gūsiai nešdami kvapus iš kaimo nuo pievų 
palei Neji, iš miškų tarp Sen Žermeno ir Versalio, iš tokių tolimų 

miestų kaip Ruanas arba Kanas, o kartais net ir nuo jūros. Jūra 
kvepėjo tarsi išpūsta burė, prisisiurbusi vandens, druskos ir šaltų 
saulės spindulių. Tas kvapas buvo paprastas, bet kartu ir toks di- 
delis, toks nepakartojamas, kad Grenujis neskubėjo skaidyti jo į 
žuvies, druskos, vandens, jūros dumblių, gaivumos ir kitokius kva- 
pus. Jam buvo geriau pasilikti jūros kvapą neišskirstytą, saugoti 
atminty vientisą ir mėgautis juo iškart visu. Jūros kvapas jam taip 
patiko, kad jis panoro kada nors įkvėpti jo gryno, be priemaišų, 
įkvėpti tiek, kad apsvaigtų. O vėliau, kai iš pasakojimų sužinojo, 
kokia jūra didelė ir kad joje ištisomis dienomis galima plaukioti 
laivais neišvystant kranto, jis dažnai įsivaizduodavo sėdįs tokiame 
laive, aukštai krepšyje ant priešakinio stiebo, sklendžiąs per nesi- 
baigiantį jūros kvapą, kuris visai ir ne kvapas, o kvėpavimas, ato- 
dūsis, visų kvapų pabaiga, ir iš pasitenkinimo tame kvėpavime 
tarsi ištirpstąs. Bet tam nebuvo lemta išsipildyti, nes Grenujui, 
stovinčiam Grevo aikštėje ant Senos kranto ir nosimi gaudančiam 
mažyčius jūros vėjo šuorus, niekada gyvenime neteko pamatyti 
jūros, tikros jūros, didžiulio vandenyno, tyvuliavusio vakaruose, 
niekada neteko susilieti su tuo kvapu. 

Netrukus jis taip gerai išuostinėjo kvartalą tarp Šv. Eustachi- 
jaus bažnyčios ir miesto rotušės, kad nebūtų čia pasiklydęs net ir 
tamsiausią naktį. Tada išplėtė savo medžioklės plotą, pirmiausia į 
vakarus iki Sent Onorė priemiesčio, paskui aukštyn Sent Antua- 
no gatve iki Bastilijos ir pagaliau net ligi Sorbonos kvartalo ir Sen 
Žermeno priemiesčio kitame upės krante, kur gyveno turtingi 
žmonės. Pro geležinius vartų pinučius kvepėjo karietų oda ir pažų 
perukų pudra, o per aukštus mūrus iš sodų veržėsi prožirnių ir 
rožių, ir ką tik apkarpytų ligustrų krūmų aromatas. Kaip tik Čia 
Grenujis pirmąsyk užuodė kvepalus tikrąja žodžio prasme: pa- 
prastą levandų ar rožių vandenį, kurio per iškilmes įpildavo į so- 
dų fontanus, ir sudėtingesnius, brangesnius muskuso tinktūros, 
sumaišytos su narcizų ir tuberozų, žonkilių, jazminų arba cina- 
mono aliejais, kvapus, vakarais kaip sunkus šleifas besivelkančius 
paskui ekipažus. Jis įsimindavo šiuos kvapus kaip ir kasdieniškus, 
smalsiai, bet ne itin žavėdamasis. Beje, jis pastebėjo, kad kvepalų 

tikslas — apkvaitinti ir pavergti, ir pripažino, jog visos juos suda- 
rančios esencijos yra savaip geros. Bet kaip visuma jie visgi atrodė 
jam prasti ir niekam tikę, kažkokie suplakti, o ne suderinti, jis 
jautė, kad turėdamas tas pačias sudėtines medžiagas galėtų pada- 
ryti visai kitokius aromatus. 

Daugumą šių medžiagų žinojo nuo seniau — iš gėlių ir priesko- 
nių krautuvėlių turguje, kitos buvo naujos, jas išskirdavo iš kvapų 
mišinių ir bevardes laikydavo atmintyje: ambrą, cibetiną, pačulę, 
sandalmedį, bergamotę, vetiveriją, opoponaksą, benzojinę dervą, 
apynių žiedus, bebrų išangės išskyras... 

Jis nebuvo išrankus. Nedarė skirtumo tarp to, kas buvo priim- 
ta vadinti geru, o kas blogu kvapu, kol kas dar ne. Jis buvo nepa- 
sotinamas. Į medžioklę traukdavo tik tam, kad sukauptų visus kva- 
pus, kokius tik galėjo pasiūlyti pasaulis. Vienintelė sąlyga — kvapai 
turėjo būti nauji. Jis lygiai taip pat vertino arklio prakaito kvapą ir 
švelnų žalią besiskleidžiančio rožės pumpuro aromatą, o aitrią bla- 
kės smarvę nemažiau už lašinukų prismaigstyto veršienos keps- 
nio kvapą, virstantį iš poniškų namų virtuvių. Jis rijo, traukė į save 
viską, viską iš eilės. Jo fantazijos virtuvės, kurioje be perstojo susi- 
darinėjo nauji kvapų deriniai, dar nevaldė joks estetinis princi- 
pas. Jis kūrė ir Čia pat vėl griovė įmantrias kompozicijas, visai kaip 
vaikas, žaidžiantis su kaladėlėmis, — išradingai ir destruktyviai, be 


jokio aiškaus kūrybinio sumanymo. 


1753 metų rugsėjo pirmąją, per karaliaus įžengimo sostan meti- 
nes, ant Karališkojo tilto Paryžius surengė fejerverką. Jis nebuvo 
toks didingas kaip fejerverkas karaliaus jungtuvių garbei arba kaip 
anas legendinis dofino gimimo proga, bet visgi tai buvo labai įspū- 
dingas reginys. Ant laivų stiebų buvo pritvirtinti auksiniai saulės 
ratai. Vadinamieji ugnies jaučiai nuo tilto į upę spjaudė liepsno- 
jantį žvaigždžių lietų. Aplink su kurtinančiu triukšmu sproginėjo 
petardos, ant grindinio lyg varlės šokinėjo papliauškos, į viršų ki- 

lo raketos ir juodame dangaus skliaute piešė baltas lelijas. Dau- 
giatūkstantinė žmonių minia, susirinkusi ant tilto ir abiejose upės 
krantinėse, lydėjo šį spektaklį susižavėjimo kupinais aikčiojimais, 


I“ ir net „vivat!“, nors karalius į sostą buvo įžen- 


šūksniais „bravo 
gęs jau prieš trisdešimt aštuonerius metus ir jo populiarumo apo- 
gėjus buvo seniai praeity. Štai ką gali fejerverkas. 

Grenujis tylomis stovėjo Floros paviljono šešėlyje, dešiniajame 
krante, priešais Karališkąjį tiltą. Jis nė karto nesuplojo rankomis, 
nė karto nežvilgtelėjo į kylančias raketas. Jis atėjo tikėdamasis 
užuosti ką nors nauja, bet veikiai paaiškėjo, kad fejerverkas jam 
nieko nežada. Visa ta prabangi įvairovė kibirkščiavo, žėrėjo, traš- 
kėjo ir švilpė, bet skleidė tik nykiai vienodą sieros, alyvos ir saliet- 
ros kvapų mišinį. 

Jis jau ketino palikti šį nuobodų renginį ir palei Luvro galeriją 
sukti namų link, bet čia vėjas kažką atpūtė, menkutėlį, vos junta- 
mą silpnutį šuorelį, švelnaus kvapo atomą, ne, dar mažiau: vei- 
kiau nuojautą nei tikrą kvapą — ir kartu visgi tvirtą nuojautą, kad 
nieko panašaus niekada nebuvo uodęs. Grenujis vėl prisišliejo prie 
sienos, užsimerkė ir išplėtė šnerves. Aromatas buvo toks švelnus 
ir toks lengvas, niekaip nesulaikomas, kad vis išslysdavo iš pajau- 
tų, jį užslopindavo petardų parako dūmai, užstodavo nuo žmonių 
kylantis tvaikas, sklaidė ir blaškė tūkstančiai kitų miesto kvapų. 
Bet paskui jis vėl netikėtai atplaukdavo, tas mažas draiskalėlis, vos 
trumpai sekundei atklysdavo kaip nuostabi užuomina... ir bemat 
pranykdavo. Grenujis tiesiog kentėjo. Pirmąkart kentėjo ne tik 
goslus jo charakteris, patyręs įžeidimą, bet ir širdis. Jį apniko ne- 
rimastinga nuojauta, kad šis aromatas bus raktas, padėsiants įspė- 
ti visų kitų kvapų tvarką, kad neįmanoma nieko nutuokti apie 
kitus kvapus nesuvokus šio vienintelio, ir jis, Grenujis, veltui pra- 
gyvens gyvenimą, jei jam nepavyks jo pagauti. Jį reikia surasti ne 
tik tam, kad turėtum, bet kad nurimtų širdis. 

Nuo susijaudinimo jį kone pykino. Jis dar net neišsiaiškino, iš 
kurios pusės sklinda šis kvapas. Kartais tarpai tarp dvelktelėjimų 
trukdavo kelias minutes, ir Grenujį kaskart apimdavo niauri bai- 

mė, kad prarado jį visiems laikams. Prisikamavęs galų gale nu- 
sprendė, kad kvapas sklinda iš kito upės kranto, kažkur iš pietry- 
čių pusės. 

Atsiplėšęs nuo Floros paviljono sienos, Grenujis nėrė į žmonių 
tirštynę ir ėmė skintis kelią per tiltą. Kas keletą žingsnių vis susto- 
davo, pasistiebdavo ant pirštų galų ir pauostinėdavo viršum žmo- 
nių galvų. Iš pradžių apimtas begalinio susijaudinimo neužuosda- 
vo nieko, bet paskui visgi šį tą pagaudavo, kartais pajusdavo tą 
kvapą net geriau nei pirma, įsitikindavo, kad eina teisinga krypti- 
mi, vėl nerdavo į minią žioplinėtojų ir pirotechnikų, kas akimirką 
fakelais uždeginėjančių raketų dagtis; aitriuose parako dūmuose 
pamesdavo savąjį kvapą, puldavo į paniką, paskui vėl braudavosi, 
alkūnėmis ir visų kūnu irdavosi pirmyn... ir po kelių begalinių 
minučių pasiekė kitą krantą, Meji rūmus, Malako krantinę, tą vietą, 
kur prie upės išeina Senos gatvė... 

Čia sustojo, susikaupė ir ėmė uosti. Jis pagavo jį. Dabar nepa- 
leis. Kvapas tarsi kaspinas driekėsi Senos gatve, nepaprastai aiš- 
kus, bet toks pat švelnus ir labai subtilus. Grenujis juto tvaksint 
širdį ir suprato, kad ji tvaksi ne nuo įtempto bėgimo, o nuo jau- 
dulio ir bejėgiškumo prieš šį kvapą. Jis mėgino prisiminti ką nors 
panašaus, su kuo galėtų jį palyginti, bet nė vienas palyginimas ne- 
tiko. Šis kvapas turėjo gaivumo, bet tas gaivumas buvo ne saldžių- 
jųar pomerantinių citrinų, ne miros ar cinamono, ne garbanotų- 
jų mėtų ar beržų lapų, kamparo ar pušų spyglių, ne gegužio lie- 
taus, ne žvarbaus vėjo, ne šaltinio vandens... Kartu jis skleidė ir 
šilumą, bet ne tokią kaip bergamotės, kiparisai, muskusas, ne kaip 
jazminai ir narcizai, ne kaip rožių krūmai, ne kaip vilkdalgiai... 
Šiame kvape maišėsi ir viena, ir kita, lakumas ir sunkumas, net ne 
maišėsi, o jungėsi į kažką neryškaus ir silpno, bet visgi stipraus ir 
patvaraus — kaip gabalėlis plono tviskančio šilko... ir vėlgi ne, tai 
ne šilkas, tai lyg medaus saldumo pienas ir jame ištirpęs pyragai- 
tis, — bet juk ir labai norėdamas nesuderinsi pieno ir šilko! Nesu- 
vokiamas tas kvapas, nenusakomas, prie nieko nederantis, niekur 
netelpantis, tiesą sakant, tokio iš viso neturėtų būti. Bet visgi jis 


buvo — šito niekaip nenuginčysi. Grenujis ėjo paskui jį baugiai 

plakančia širdimi, nes juto, kad ne jis seka kvapą, bet kvapas pač- 
mė jį nelaisvėn ir dabar nenugalimai traukia prie savęs. 

Jis ėjo Senos gatve aukštyn. Gatvėje nebuvo nė gyvos dvasios. 
Namai stovėjo tušti ir tylūs. Žmonės apačioje prie upės grožėjosi 
fejerverku. Dabar jam netrukdė nei įsikarščiavusios minios kva- 
pas, nei aitrūs parako dūmai. Gatvėje tvyrojo įprasti vandens, pa- 
plavų, žiurkių ir daržovių atliekų kvapai. Tačiau virš jų švelniai ir 
aiškiai sklandė tas kaspinas, atvedęs jį čionai. Už kelių žingsnių 
silpną naktinio dangaus šviesą užstojo aukšti namai, toliau Gre- 
nujis ėjo tamsoje. Jam nereikėjo nieko matyti. Kvapas patikimai 
vedė paskui save. 

Už penkiasdešimties metrų pasuko į dešinę, į Marė ais ko 
gero, dar tamsesnį, neką platesnį, negu siekia išskėstos rankos, 
skersgatvį. Keista, bet kvapas nedaug tesustiprėjo. Tik pasidarė 
grynesnis ir dėl to, dėl šio vis aiškesnio grynumo, traukė dar stip- 
riau. Grenujis ėjo ne savo valia. Vienoje vietoje kvapas jį ūmai 
pasuko dešinėn, atrodė, kad jis tuoj atsitrenks į kažkokio namo 
sieną. Bet sienoje pasirodė žema arka, vedanti į kiemą. Lyg nakvi- 
ša Grenujis pralindo pro arką, perėjo kiemą, pasuko už kampo ir 
pateko į antrą, mažesnį kiemelį. Šiame kelių žingsnių ilgio ir plo- 
čio kvadratiniame kieme buvo šviesiau. Prie sienos pražulniu kam- 
pu rėmėsi medinė pastogė. Po ja degė ant stalelio prilipinta žva- 
kė. Prie stalelio sėdėjo mergaitė ir valė mirabeles. Ji imdavo vai- 
sius iš krepšio sau iš kairės, nutraukdavo kotelį, peiliu išimdavo 
kauliuką ir mesdavo mirabelę į kibirą. Mergaitei galėjo būti tryli- 
ka keturiolika metų. Grenujis sustojo. Jis bemat suprato, iš kur 
sklido tas kvapas, kurį jis pajuto už pusės mylios nuo šios vietos, 
kitame upės krante, — jį skleidė ne šis nešvarus kiemas, ne mira- 
belės. Jį skleidė mergaitė. 

Grenujis sutriko. Akimirksnį jam pasirodė, kad tikrai gyveni- 
me nėra regėjęs nieko nuostabesnio už šitą mergaitę. O juk žva- 
kės šviesoje matė tik jos siluetą iš nugaros. Jis, žinoma, turėjo 
galvoje tai, kad niekada nieko puikesnio nėra uodęs. Bet kadan- 
gi žmonių kvapai jam vis dėlto buvo pažįstami, daug tūkstančių 
vyrų, moterų ir vaikų kvapų, jis negalėjo suvokti, kaip toks nuo- 

stabus aromatas gali sklisti nuo žmogaus. Paprastai žmonių kva- 
pas neišraiškingas arba netikęs. Vaikai kvepia prėskai, vyrai atsi- 
duoda šlapimu, aitriu prakaitu ir sūriu, moterys — laiškiais rie- 
balais ir gendančia žuvimi. Žmonių kvapas visiškai neįdomus, 
atstumiantis... O štai dabar pirmąsyk gyvenime Grenujis nebe- 
galėjo patikėti savo nosimi ir turėjo pasitelkti pagalbon akis, 
kad įsitikintų tuo, ką užuodė. Tiesą sakant, jausmų sąmyšis tru- 
ko neilgai. Iš tiesų jam prireikė tik akimirkos, kad regėjimas 
patvirtintų uoslės įspūdį ir kad jis jau nė kiek nedvejodamas 
galėtų ja pasikliauti. Dabar jis užuodė, kad ji yra žmogus, užuodė 
jos pažastų prakaitą, plaukų riebumą, iš tarpukojo kylantį žu- 
vies kvapą, užuodė su didžiausiu pasitenkinimu. Jos prakaitas 
kvepėjo taip gaiviai kaip jūros vėjas, plaukai — saldžiai kaip rie- 
šutų aliejus, šakumas — kaip vandens lelijų puokštė, oda — kaip 
abrikoso žiedas... o visų šių komponentų junginys sudarė tokį 
dievišką, tokį harmoningą, tokį kerintį aromatą, kad visi aro- 
matai, kuriuos Grenujis lig šiol buvo uodęs, visi kvapų deriniai, 
kuriuos žaisdamas mintyse buvo sukūręs, vienu sykiu sugriuvo 
nebetekę jokios prasmės. Šimtai tūkstančių kvapų atrodė nieko 
verti palyginus su šiuo vienu. Šis vienas buvo tas aukštesnysis 
principas, pagal kurį turėjo išsidėstyti visi kiti. Jis buvo tikrasis 
grožis. 

Grenujui buvo aišku, kad jei neįsigis šio aromato, tai jo gyveni- 
mas nebeteks prasmės. Turi ištyrinėti jį iki menkiausios smulk- 
menos, iki paskutinio švelniausio niuanso, vien bendro prisimi- 
nimo nepakaks. Jis norėjo šį apoteozinį aromatą tarsi antspaudą 
įsispausti į savo juodos sielos sumaištį, ištyrinėti jį kuo smulkiau- 
siai ir nuo tol mąstyti, gyventi ir uosti tik pagal šios stebuklingos 
formulės vidines struktūras. 

Jis ėmė iš lėto slinkti prie mergaitės, vis artyn ir artyn, žengė 
po stogeliu ir sustojo per žingsnį už nugaros. Ji jo negirdėjo. 

Jos plaukai buvo rusvi, ji vilkėjo pilką berankovę suknelę. Jos 
pečiai buvo labai balti, o rankos pageltusios nuo pjaustomų mira- 
belių sulčių. Grenujis stovėjo palinkęs virš jos ir traukė tą kvapą, 
dabar visiškai gryną, be jokių priemaišų, kylantį nuo kaklo, plau- 


DVIDEŠIMTO AMŽIAUS AUKSO FONDAS 39 


kų, nuo suknelės iškirptės ir plūstantį į jį tarsi gaivi srovė. Dar 
niekada jam nebuvo taip gera. Bet mergaitei pasidarė vėsu. 

Ji Grenujo nematė. Bet pajuto kažkokį baugų jausmą, keistą 
šiurpulį, koks nukrečia, kai staiga apninka primiršta, seniai įveik- 
ta baimė. Jai pasirodė, kad už nugaros traukia šaltas skersvėjis, 
tarsi kas būtų iki galo atlapojęs duris, vedančias į milžinišką šaltą 
rūsį. Ir ji padėjo virtuvinį peilį, prispaudė rankas prie krūtinės ir 
atsigrįžo. 

Pamačiusi jį, taip nustėro iš siaubo, kad jam visiškai pakako 
laiko apgniaužti rankomis jos kaklą. Ji nė nešūktelėjo, nesuspur- 
dėjo, nepamėgino nors kokiu judesiu apsiginti. Savo ruožtu jis į 
ją nė nepažvelgė. Nematė nei smulkaus, strazdanomis nusėto vei- 
do, nei raudonų lūpų, nei didelių žiburiuojančių žalių akių, nes 
smaugė ją kietai užmerkęs akis ir bijojo tik vieno — kad nepraras- 
tų nė truputėlio j Jos aromato. 

Mirusią paguldė ant žemės tarp mirabelių auliiaųs praplėšė 
suknelę, ir jos aromatas kaip potvynio banga siūbtelėjo į jį ir 
liete užliejo visą. Jis prigludo veidu prie jos odos ir plačiai iš- 
plėstomis šnervėmis perėjo nuo pilvo iki krūtinės, prie kaklo, 
per veidą ir plaukus ir atgal prie pilvo, žemyn iki šakumo, per 
jos baltas kojas. Išuostė visą nuo galvos iki kojų pirštelių, surin- 
ko paskutinius kvapo likučius prie smakro, bambos ir nuo raukš- 
lių alkūnių linkiuose. 

Kai ji išuostyta suglebo, jis kurį laiką dar tupėjo šalia, kad atsi- 
kvošėtų, nes buvo sklidinas jos kvapo. Nenorėjo nė trupučio pra- 
rasti. Pirmiausia reikėjo sandariai užsklęsti vidines pertvaras. Tik 
tada jis atsistojo ir užpūtė žvakę. 

Tuo metu Senos gatve dainuodami ir šūkaudami „vivat!“ pra- 
dėjo grįžti namo šventės dalyviai. Grenujis tamsoje pagal kvapą 
rado išėjimą į skersgatvį ir į Mažųjų Augustinų gatvę, kuri, kaip ir 
Senos gatvė, vedė prie upės. Kiek vėliau žmonės aptiko mirusiąją. 
Kilo triukšmas. Uždegė fakelus. Atvyko miesto sargyba. O Gre- 
nujis jau seniai buvo kitame krante. 

Tą naktį jo kamaraitė atrodė jam besanti rūmais, o lentų gul- 
tas — prabangia lova su baldakimu. Per visą gyvenimą jis dar ne- 

buvo patyręs, kas yra laimė. Gal retkarčiais ir jusdavo kažkokį 
neaiškų pasitenkinimą. Bet dabar virpėjo iš laimės ir apimtas be- 
galinės palaimos negalėjo užmigti. Jis jautėsi lyg antrąsyk gimęs, 
ne, ne antrąsyk, o pirmąsyk, nes iki šio laiko tik egzistavo kaip 
gyvulys, turintis apie save miglotą supratimą. Bet šiandien jam 
atrodė, kad jis pagaliau sužinojo, kas iš tikrųjų esąs: ogi ne kas 
kitas kaip genijus; ir kad jo gyvenimas turi prasmę ir paskirtį, 
tikslą ir aukštesnį pašaukimą: ir būtent ne mažesnį kaip padaryti 
perversmą kvapų pasaulyje; ir kad jis vienas pasaulyje turi visas 
tam būtinas priemones: puikią uoslę, fenomenalią atmintį ir, svar- 
biausia, tos mergaitės iš Marė gatvės įsimintiną kvapą, kuriame 
lyg magiškoje formulėje yra viskas, kas sudaro kvepalus, — švelnu- 
mas, jėga, patvarumas, įvairovė ir gąsdinantis, kerintis grožis. Jis 
surado kompasą savo būsimam gyvenimui. Ir kaip ir visi genialūs 
pabaisos, išorinio įvykio pastūmėti į tiesų kelią, vedantį į spiralinį 
jų sielų chaosą, Grenujis nebenukrypo nuo to, ką manėsi suvokęs 
kaip savo lemtį. Dabar jam pasidarė aišku, kodėl taip atkakliai ir 
įnirtingai kabinosi į gyvenimą: jis turėjo tapti kvapų kūrėju. Ir ne 
šiaip sau kokiu. Didžiausiu visų laikų parfumeriu. 

Dar tą pačią naktį prieš užmigdamas, o paskui sapne jis patik- 
rino milžiniškus savo prisiminimų griuvėsius. Peržiūrėjo milijonų 
milijonus kvapų kaladėlių ir sistemingai jas sutvarkė: geras prie 
gerų, blogas prie blogų, subtilias prie subtilių, šiurkščias prie 
šiurkščių, smirdžias prie smirdžių, dieviškas prie dieviškų. Per ki- 
tą savaitę ši tvarka vis tobulėjo, kvapų katalogas vis gausėjo ir dife- 
rencijavosi, vis labiau aiškėjo hierarchija. Ir netrukus Grenujis 
jau galėjo planingai pradėti statyti pirmuosius kvapų statinius: na- 
mus, sienas, pakopas, bokštus, rūsius, kambarius, slaptas menes... 
kasdien vis besiplečiančią, kasdien vis gražėjančią ir vis tobules- 
nės sandaros įstabiausių kvapų kompozicijų tvirtovę. - 

» Kad šios grožybės kūrimas prasidėjo nuo žmogžudystės, jo nė 
kiek nejaudino, jei jis išvis tai įsisąmonino. Mergaitės iš Marė gat- 
vės, jos veido, jos kūno jis jau nebeprisiminė. Juk pasisavino ir 
išsaugojo visa, kas joje buvo geriausio, — jos kvapo esmę. 

Anais laikais Paryžiuje buvo geras tuzinas parfumerių. Šešetas 
jų gyveno dešiniajame upės krante, šešetas — kairiajame, o yie- 
nas — per patį vidurį, ant Mainų tilto, jungusio dešinįjį krantą su 
Sitė sala. Abiejose šio tilto pusėse buvo taip tankiai pristatyta 
keturaukščių namų, kad niekur nesimatė upės ir atrodė, jog 
vaikštai paprasčiausia, ant tvirto pagrindo nutiesta ir, be to, ne- 
paprastai elegantiška gatve. Iš tiesų Mainų tiltas buvo viena iš- 
taigiausių prekybos vietų mieste. Čia veikė garsiausios krautu- 
vės, čia buvo įsikūrę auksakaliai, inkrustuotojai, geriausi peru- 
kų, rankinių ir lagaminų meistrai, ploniausių moteriškų baltinių 
ir kojinių gamintojai, rėmų paveikslams dirbėjai, prekiautojai 
ilgaauliais raitelių batais, antpečių siuvinėtojai, auksinių sagų lie- 
jikai ir bankininkai. Čia stovėjo ir parfumerio bei pirštininko 
Džiuzepės Baldinio parduotuvė ir kartu gyvenamasis namas. Virš 
jo vitrinos buvo ištemptas prašmatnus žaliai nulakuotas balda- 
kimas, šalia kabojo iš aukso nulietas herbas: auksinis flakonas, 
iš kurio stiebėsi auksinių gėlių puokštė. Prie durų gulėjo raudo- 
nas kilimas, irgi su auksu išsiuvinėtu Baldinio herbu. Kai tik 
durys prasiverdavo, suskambėdavo varpelis ir pasigirsdavo per- 
siška melodija, o du sidabriniai garniai imdavo švirkšti iš savo 
snapų našlaičių vandenį į paauksuotą dubenį, kuris savo ruožtu 
irgi buvo kaip tas flakonas iš Baldinio herbo. 

O už šviesaus bukmedžio pertvarėlės stovėdavo pats Baldinis, 
senas ir sustingęs tarsi kolona, su peruku, nubarstytu sidabrine 
pudra, ir mėlynu surdutu, papuoštu aukso galionais. Kas rytą jis 
apsipurkšdavo Frandžipanio migdolų vandeniu ir todėl būdavo 
apsuptas kone regimo debesies, tarsi pasitraukęs į ūkanotą tolu- 
mą. Stovėdavo nejudėdamas nelyginant parduotuvės inventorius. 
Bet vos tik pasigirsdavo melodingas varpelio skambėjimas ir im- 
davo laistytis garniai, — o tai ne pernelyg dažnai nutikdavo, — jis 
akimirksniu atgydavo, susitraukdavo, pasidarydavo mažas ir mit- 
rus ir taip vikriai atskrisdavo iš už pertvarėlės, kad kvepiantis mig- 
dolų vandens debesis vos spėdavo jam iš paskos. Nuolankiai lanks- 

tydamasis prašydavo klientą sėstis ir leisti jam pademonstruoti 
rafinuočiausius kvapus bei kosmetiką. 

Baldinis jų turėjo tūkstančių tūstančius. Jis galėjo pasiūlyti 
visko: nuo grynųjų esencijų, žiedų aliejų, tinktūrų, ištraukų, sek- 
retų, balzamų, dervų ir kitokių preparatų — birių, skystų ar tą- 
sių, be to, įvairiausių pomadų, pastų, pudrų, muilų, kremų, sausų 
kvepalų, fiksatorių, briliantinų, eliksyrų barzdai stiprinti, lašų 
karpoms naikinti, grožio muselių iki įtrynimų, losjonų, uosto- 
mųjų druskų, tualetinių skysčių ir begalės tikrų kvepalų. Bet 
Baldinis nesitenkino tik šiomis klasikinėmis kosmetikos prie- 
monėmis. Jis laikė garbės reikalu kaupti savo krautuvėlėje viską, 
kas skleidžia kokį aromatą ar kaip nors kitaip gali pasitarnauti 
kvapams. Todėl šalia smilkymo pastilių, kvapnių sakinių žvakių 
ir smilkymo juostelių ten buvo visokiausių prieskonių — nuo 
anyžių sėklų iki žiognagės lapų, taip pat sirupų, likerių ir vais- 
vandenių, vynų iš Kipro, Malagos ir Korinto, daugybė rūšių me- 
daus, kavos, arbatos, džiovintų ir cukrintų vaisių, figų, saldai- 
nių, šokoladų, valgomųjų kaštonų ir netgi konservuotų kapario 
pumpurų, agurkų, svogūnų ir marinuoto mėlynojo tuno. O pas- 
kui dar ir kvepiančios smalkos, kvapnaus laiškų popieriaus, ro- 
žių aliejumi dvelkiančio rašalo meilės laiškams, aplankų iš ispa- 
niškosios odos, plunksnakočių iš baltojo sandalmedžio, dėželių 
ir skrynučių iš kedro, puodelių ir dubenėlių žiedlapiams, žalva- 
rinių indų smilkalams, krištolinių flakonų ir mažų tiglių su šli- 
fuotais gintariniais kamštukais, kvepiančių pirštinių, nosinaičių, 
muskato žiedais kimštų adatinių ir muskusu garintų sienų ap- 
mušalų, ilgiau nei šimtą metų galinčių skleisti kambaryje aro- 
matą. 

Žinoma, visos šios prekės nebūtų tilpusios prašmatnioje, į gat- 
vės (tai yra į tilto) pusę esančioje krautuvėje, o kadangi name 
nebuvo rūsio, tai sandėliais buvo paversti ne tik namo podėliai, 
bet ir visas antras bei trečias aukštai ir beveik visos pirmo aukšto 
patalpos į upės pusę. Dėl to Baldinio namuose viešpatavo nenu- 
sakomas kvapų chaosas. Tegu ir puikiausia buvo atskirų produktų 
kokybė, — mat Baldinis pirkdavo tik geriausios kokybės prekes, — 

bet jų kvapų mišinys buvo nepakeliamas, tarytum koks tūkstan- 
čio muzikantų orkestras, kuriame kiekvienas griežia fortissimo 
vis kitą melodiją. Pats Baldinis ir jo tarnautojai seniai priprato 
prie šio chaoso ir buvo abejingi jam lyg senstantys dirigentai, — jie 
juk visi būna apykurčiai. Net ir Baldinio žmona, kuri gyveno ket- 
virtame aukšte ir įnirtingai gynėsi nuo tolesnio patalpų vertimo 
sandėliais, su ta daugybe kvapų buvo apsikentusi. Kas kita pirkė- 
jas, pirmąsyk įžengęs į Baldinio krautuvę. Kvapų mišinys tarsi 
kumščiu trenkdavo jam į nosį, sužavėdavo arba suglumindavo, 
nelygu koks žmogaus būdas, šiaip ar taip, visai sujaukdavo jaus- 
mus, kad vargšas dažnai nebesusivokdavo, ko čia atėjo. Pasiunti- 
nukai pamiršdavo, ko buvo siųsti. Galingi vyrai sukiuždavo. Ne 
vieną damą ištikdavo pusiau isterijos, pusiau klaustrofobijos prie- 
puolis, jos alpdavo ir teatsigaudavo tik nuo pačios aitriausios uo- 
džiamosios druskos iš gvazdikėlių aliejaus, amoniako ir kamparo 
spirito. 

Šitaip klostantis, tiesą sakant, nekėlė nuostabos tai, kad varpe- 
lis prie Džiuzepės Baldinio krautuvės durų vis rečiau beskambin- 
davo persišką melodiją, o sidabriniai garniai vis rečiau bepurkš- 
davo našlaičių vandenį. 

- Šenjė! — sušuko Baldinis iš už pertvarėlės, kur jau keletą valan- 
dų stovėjo lyg stulpas, įrėmęs akis į duris. — Užsidėkite peruką! 

Tarp statinių su alyvų aliejumi ir ant kablių kabančių kumpių iš 
Bajonės pasirodė Šenjė, Baldinio pameistrys, mažumą jaunesnis 
už aną, bet taip pat jau senas žmogus. Įėjęs į puošnesnįjį krautu- 
vės skyrių, išsitraukė iš surduto kišenės peruką ir užsimaukšlino 
ant galvos. 

— Jūs išeinate, pone Baldini? 

— Ne, — atsakė Baldinis. — Keletui valandų einu į savo darbo 
kambarį ir norėčiau, kad manęs absoliučiai niekas netrukdytų. 

— Ak, suprantu! Komponuosite naujus kvepalus. 

BALDINIS. 


Taip, taip. Grafo Veramono užsakymu. Jis nori aro- 
matizuoti gabalą ispaniškosios odos ir pageidauja ko 


nors visiškai naujo. Reikalauja ko nors tokio kaip... 


ŠENJĖ. 
BALDINIS. 


ŠENJĖ. 


BALDINIS. 
ŠENJĖ. 
BALDINIS. 
ŠENJĖ. 


BALDINIS. 
ŠENJĖ. 


BALDINIS. 
ŠENĮĖ. 
BALDINIS. 


ŠENJĖ. 
BALDINIS. 


ŠENĮĖ. 
BALDINIS. 
ŠENJĖ. 
BALDINIS. 


ŠENJĖ. 
BALDINIS. 


kaip... tai, ko jis reikalauja, rodos, vadinasi .„Amū- 


ras ir Psichė“, juos esą sukūręs tas... tas nemokša iš 
Sent Andrė Dezaro gatvės, kaip jis ten... 

Pelisjė. 

Taip. Pelisjė. Teisingai. Tas mažamokslis. Pelisjė 
„Amūras ir Psichė“. Ar žinote tuos kvepalus? 

Taip, taip, o kaipgi. Jais dabar visur kvepia. Ant kiek- 
vieno gatvės kampo. Bet jei jau manęs klausiate — 
nieko ypatingo! Jie tikrai nieku gyvu negali susilygin- 
ti su Jūsų sukurtaisiais, pone Baldini. 

Žinoma, negali. 

Jie visai prastai kvepia, tie „Amūras ir Psichė“. 
Vulgariai? 

Be galo vulgariai, kaip ir visi kiti jo sukurti. Manau, 
kad juose yra limečių aliejaus. 

Tikrai? O ko dar? 

Gal apelsinų žiedų esencijos. Gal dar ir rozmarino 
tinktūros. Bet labai tiksliai negaliu pasakyti. 

O man tai nė kiek ir nerūpi. 

Zinoma. 

Man nusispjaut, ko tas nevėšėlis Pelisjė įmaišė į savo 
kvepalus. Man jis ne pavyzdys! 

Jūs teisus, pone. 

Kaip Jums žinoma, man niekas nenurodinės. Kaip 
Jums žinoma, savo kvepalus aš sudarinėju pats. 
Žinau, pone. 

Visas savo idėjas subrandinu pats! 
Žinau. E 

Ir ketinu sukurti grafui Veramonui tokius kvepalus, 
kurie sukels tikrą furorą. 

Aš tuo neabejoju, pone Baldini. 

Jūs perimate krautuvę. Man reikia ramybės. Niekam 
neleiskite jokiais reikalais manęs trukdyti, Šenjė... 

Taip taręs senis nusliūkino, anei kiek nebe stotingas, bet, kaip 
ir dera jo amžiui, sulinkęs, beveik lyg būtų primuštas, ir lėtai už- 
kopė laiptais į antrąjį aukštą, kur buvo jo darbo kambarys. 

Šenjė įsitaisė už pertvarėlės, atsistojo lygiai taip pat, kaip pir- 
miau stovėjo meistras, ir įrėmė sustingusį žvilgsnį į duris. Jis Ži- 

-nojo, kas atsitiks per artimiausias valandas: krautuvėje visiškai nie- 

ko, o viršuje, Baldinio darbo kambaryje — įprastinė katastrofa. 
Baldinis nusivilks savo mėlyną Frandžipanio vandeniu persiėmusį 
surdutą, atsisės prie rašomojo stalo ir lauks įkvėpimo. O įkvėpi- 
mas neateis. Tada Baldinis puls prie spintos su šimtais buteliukų 
ir ims kaip pakliuvo maišyti. Tas mišinys bus nevykęs. Baldinis 
pratrūks keiktis, atplėš langą ir nusvies jį žemyn į upę. Paskui 
bandys sumaišyti dar ką nors, bet jam vėl nepasiseks, tada ims 
šaukti ir šėlti ir, apsvaigęs nuo kambaryje susikaupusių kvapų, pra- 
plyš raudoti. Apie septintą valandą vakaro nusileis apgailėtinas 
apačion, visas tirtės, ašaros ir skųsis: „Nebeturiu uoslės, Šenjė, 
negaliu sukurti šitų kvepalų, negaliu, negaliu padaryti grafui ispa- 
niškosios odos, aš žuvęs, manyje viskas jau mirę, ir aš noriu mirti, 
Šenjė, padėkite man numirti!“ Šenjė pasiūlys parsisiųsdinti bute- 
liuką „Amūro ir Psichės“ iš Pelisjė, ir Baldinis sutiks, bet tik su 
sąlyga, kad nė vienas žmogus nesužinotų apie tokią gėdą. Šenjė 
prisieks, ir naktį slapčiomis jie iškvėpins grafui Veramonui odą 
svetimais kvepalais. Viskas bus taip ir ne kitaip, ir Šenjė tetroško, 
kad visas tas spektaklis kuo greičiau baigtųsi. Baldinis jau nebe 
didis parfumeris. Taip, anksčiau, kai buvo jaunas, prieš trisde- 
šimt, keturiasdešimt metų, jis išrado „Pietų rožę“ ir „Galantišką- 
ją Baldinio puokštę“, dvejus išties nepakartojamus kvepalus, pa- 
dėjusius jam susikrauti turtą. Bet dabar jis jau senas ir išsekęs, 
nebeišmano šiuolaikinių madų ir naujoviško žmonių skonio. Jei 
kada ir pavyksta jam sukurpti kokius kvepalus, tai išeina labai se- 
namadiškas darinys. Jų niekas neperka, o po metų atskiestus de- 
šimtį kartų tenka iškišti kaip priemaišą fontanų vandeniui. Gaila 
jo, mąstė Šenjė ir pasitikrino veidrodyje, ar gerai laikosi perukas, 
gaila senojo Baldinio, gaila gražaus verslo, juk nusmukdys jį; ir 
savęs gaila, nes kai bus suvis nusmukdęs, aš būsiu per senas ir 
negalėsiu jo perimti... 

Nors Džiuzepė Baldinis ir nusivilko kvepiantį surdutą, bet tik iš 
seno papratimo. Frandžipanio vandens aromatas jau seniai nebe- 
trukdė jam uosti kitų kvapų, juk per kelis dešimtmečius taip prie 
jo priprato, kad visiškai nebejautė. Nors ir darbo kambario duris 
buvo užsidaręs, ir ramybės pareikalavęs, bet nesėdo prie rašomo- 
jo stalo mąstyti ar laukti įkvėpimo, nes žinojo geriau už Šenjė, kad 
įkvėpimo nesulauks; juk dar niekada nebuvo sulaukęs. Taip, tiesa, 
jis senas, pavargęs ir jau nebe didis parfumeris, bet jis žino, kad ir 
per visą savo gyvenimą niekada didis nebuvo. „Pietų rožę“ pavel- 
dėjo iš tėvo, o „Galantiškosios Baldinio puokštės“ receptą nusi- 
pirko iš keliaujančio prekeivio prieskoniais, atklydusio iš Genu- 
jos. Visi kiti jo kvepalai buvo nuo seno žinomi mišiniai. Ir niekada 
jis nieko nebuvo išradęs. Jis nebuvo išradėjas. Jis buvo stropus 
gerų kvepalų gamintojas — lyg virėjas, kuris iš patyrimo ir pagal 
gerus receptus paruošia puikių valgių, bet visgi niekada nesukuria 
savo patiekalo. Visus tuos fokusus su laboratorija, eksperimen- 
tais, įkvėpimu ir slapukavimu suvaidindavo tik tam, kad sudarytų 
ir palaikytų meistro — parfumerio ir pirštininko — profesinį įvaiz- 
dį. Parfumeris — tai pusė alchemiko, jis daro stebuklus, taip ma- 
no žmonės — ir tegu! Kad jo menas yra amatas kaip ir kiekvienas 
kitas, žinojo tik jis pats ir tuo didžiavosi. Jis visai nenorėjo būti 
išradėju. Išradimai jam atrodė įtartini, nes visuomet reiškė ko- 
kios nors taisyklės laužymą. Jis visai ir nesiruošė išrasti grafui Ve- 
ramonui naujus kvepalus. Aišku, jis nesileis vakare Šenjė įkalba- 
mas parsinešti iš Pelisjė „Amūrą ir Psichę“. Jis juos jau turi. Štai — 
stovi ant rašomojo stalo priešais langą stikliniame flakonėlyje su 
nušlifuotu kaištuku. Nusipirko jau prieš keletą dienų. Žinoma, 
ne pats. Juk jis negali pats asmeniškai nueiti pas Pelisjė ir nusi- 
pirkti kvepalų! Jis tai darė per tarpininką, o tas — per kitą tarpi- 
ninką... Reikėjo būti atsargiam. Mat Baldinis norėjo panaudoti 
kvepalus ne tiesiog ispaniškajai odai aromatizuoti, to menko kie- 
kio tam nebūtų nė užtekę. Jis sumanė kai ką žymiai blogesnio: 
sumanė juos nuplagijuoti. 

Tai, beje, nebuvo uždrausta. Tik be galo nepadoru. Slapta nu- 
plagijuoti konkurento kvepalus ir pardavinėti juos kaip savo — tai 
buvo baisiai nepadoru. Bet dar nepadoriau — būti užkluptam taip 
darant, todėl Šenjė neturi nieko apie tai žinoti, nes Šenjė labai 
plepus. 

Ak, kaip negerai, kad toks dorybingas žmogus priverstas eiti 
tokiais kreivais keliais! Kaip negerai, kad pačią didžiausią bran- 
genybę, kokią turi, — savo garbę — tenka taip niekingai suteršti! 
Bet kas gi jam belieka? Vis dėlto grafas Veramonas yra toks klien- 
tas, kokio jis jokiu būdu negali prarasti. Be to, jis teturi vos 
vieną kitą užsakovą. Jam vėl reikia bėgioti paskui juos kaip ko- 
kiam dvidešimtmečiui, kai pradėjęs savo karjerą traukdavo gat- 
vėmis, užsikabinęs ant pilvo dėžę su prekėmis. Dievas mato, jis, 
Džiuzepė Baldinis, didžiausios Paryžiuje kvapiųjų medžiagų par- 
duotuvės patogiausioje vietoje savininkas, tesuveda galą su galu 
tik vaikščiodamas su lagaminėliu rankoje po klientų namus. Ir 
tai jam visai ne prie širdies, nes jis jau seniai persiritęs per šeš- 
tąją dešimtį ir negali pakęsti, kai reikia laukti šaltuose prieš- 
kambariuose ir demonstruoti senoms markizėms tualetinį van- 
denį iš kraujažolių, actą „Keturi plėšikai“ arba girti tepalą nuo 
migrenos. Be to, tuose prieškambariuose verda pasibjaurėtina 
konkurencija. Ten sutiksi tą išsišokėlį Brujė iš Dofino gatvės, 
kuris tvirtina turįs patį didžiausią Europoje pomadų asortimen- 
tą; arba Kalto iš Mokonsėjo gatvės, prasimušusį į grafienės d'Ar- 
tua rūmų tiekėjus; arba tą nenuspėjamą Antuaną Pelisjė iš Sent 
Andrė Dezaro gatvės, kiekvieną sezoną pateikiantį vis naujus kve- 
palus, dėl kurių visas pasaulis pameta galvą. 

Šitie Pelisjė kvepalai galėjo sukelti sumaištį visoje rinkoje. Vie- 
nais metais pasidarė madingas vengriškas tualetinis vanduo, ir kai 
tik Baldinis atitinkamai apsirūpino levandomis, bergamotėmis ir 
rozmarinu, kad galėtų patenkinti paklausą, Pelisjė išmetė rinkon 
„Muskuso vėją“, prisotintą sunkaus muskuso aromato. Visus staiga 
apėmė neapsakomas noras kvepėti gyvuliškai, ir Baldiniui teko 
perdirbti rozmariną į skystį plaukams, o levandas sukimšti į uos- 
tomuosius maišelius. Ir jei jis kitais metais užsisakydavo pakanka- 

mai muskuso, cibetino ir ricinos, tai Pelisjė nei iš šio, nei iš to 
sumanydavo kvepalus „Miško gėlė“, ir jie akimoju susilaukdavo 
pasisekimo. Kai po ilgų bandymų naktimis arba už pašėlusius pi- 
nigus Baldinis pagaliau išsiaiškindavo „Miško gėlių“ sudėtį, Pelis- 
jė vėl kirsdavo „Turkiškų naktų“, „Lisabonos kvapų“, „Karaliaus 
rūmų puokštės“ ar dar velniai žino kokiu koziriu. Vienaip ar ki- 
taip, savo nežabotu išradingumu šis žmogus kėlė grėsmę visam 
verslui. Gaila, kad griežti senųjų gildijos teisių laikai praėjo. Telie- 
ka svajoti apie drakoniškiausias priemonės prieš tą išsišokėlį, tą 
kvapų infliacininką. Iš jo reikėtų atimti patentą, su triukšmu už- 
drausti jam užsiimti šiuo amatu... ir išvis tas vaikėzas turėtų pir- 
miausia išeiti mokslus! Juk jis nesimokė parfumerio ir pirštinin- 
ko amato, tasai Pelisjė. Jo tėvas tebuvo actadarys, actadarys tėra 
ir Pelisjė — ir niekas daugiau. Ir tik todėl, kad acto gamintojai 
turėjo teisę dirbti su spirito produktais, vien tik todėl jis įstengė 
įsibrauti į tikrų parfumerių valdas ir dabar siautėja jose kaip koks 
smirdžius. Kam, sakykit, kiekvieną sezoną reikia vis naujų kvepa- 
lų? Ar tai yra taip jau būtina? Publika anksčiau būdavo visai pa- 
tenkinta našlaičių vandeniu ir paprastomis gėlių kvapų kompozi- 
cijomis, kurios kas kokį dešimtmetį gal ir pakisdavo nežymiai. 
Tūkstančius metų žmonės tenkinosi smilkalais ir mira, vienu kitu 
balzamu, aliejumi ir džiovintomis aromatingomis žolėmis. Ir net 
po to, kai išmoko su kolbomis ir distiliavimo aparatais distiliuoti 
vandenį ir veikdami vandens garais išgauti iš žolelių, gėlių bei me- 
dienos kvapųjį pradą ir paversti jį eteriniais aliejais, ąžuoliniais 
presais išspausti kvapnumą iš sėklų, kauliukų ir vaisių žievelių ar- 
ba išvilioti jį iš žiedlapių kruopščiai išfiltruotais riebalais, net ir 
tada kvapų buvo dar visai menkai. Tokio tipo kaip Pelisjė tais lai- 
kais apskritai negalėjo būti, nes anuomet paprasčiausiai pomadai 
paruošti reikėjo tokių sugebėjimų, kokių šitas actininkas nė sap- 
ne nebuvo regėjęs. Reikėjo ne tik mokėti distiliuoti, bet ir pa- 
čiam gamintis tepalus, būti vaistininku, alchemiku ir amatininku, 
prekiju, humanitaru ir sodininku — viskuo iš karto. Reikėjo suge- 
bėti atskirti avinų inkstų taukus nuo veršių lajaus, o Viktorijos 
našlaitę nuo Parmos našlaitės. Reikėjo mokėti lotynų kalbą. Rei- 

kėjo žinoti, kada skinti heliotropus, kada žydi pelargonijos ir kad 
jazmino žiedai saulei pakilus netenka aromato. Savaime aišku, apie 
tokius dalykus tas Pelisjė neturi nė mažiausio supratimo. Grei- 
čiausiai dar niekada nebuvo iškėlęs kojos iš Paryžiaus, gyvenime 
nematęs žydinčio jazmino. Ir juo labiau nieko nenutuokia apie 
didžiulį triūsą, norint iš šimtų tūkstančių jazminų žiedų išsunkti 
gumulėlį Concrėte arba keletą lašelių Essence Absolue. Tikriausiai jis 
žino tik ją, pažįsta jazminą tik kaip koncentruotą tamsiai rudą 
skystį mažame buteliuke, stovintį nedegamoje spintoje šalia dau- 
gybės kitų buteliukų, iš kurių jis maišo savo madinguosius kvepa- 
lus. Ne jau, toks akiplėša kaip tas Pelisjė senais gerais amatininkų 
laikais nebūtų galėjęs žengti nė žingsnio. Jam trūksta visko: charak- 
terio, išsilavinimo, santūrumo ir supratimo apie subordinaciją tarp 
gildijos narių. Už savo sėkmę parfumerijoje jis turi būti dėkingas 
vienam vieninteliam atradimui, kurį dar prieš du šimtus metų pa- 
darė genialusis Mauricijus Frandžipanis (beje, italas!) ir kurio esmė 
tokia: kvapiosios medžiagos tirpsta etilo alkoholyje. Sumaišydamas 
kvapiuosius miltelius su alkoholiu ir šitaip perkeldamas jų kvapą į 
lakųjį skystį, Frandžipanis išlaisvino kvapą nuo materijos, sudvasino 
jį, pavertė grynuoju kvapu, trumpai tariant, sukūrė kvepalus. Koks 
nuopelnas! Tiesiog epochos laimėjimas! Palyginamas išties tik su 
didžiausiais žmonijos pasiekimais, tokiais kaip asirų sukurtasis raš- 
tas, Euklido geometrija, Platono idėjos ir vynuogių pavertimas vy- 
nu Graikijoje. Tiesiog prometėjiškas žygdarbis! 

Ir visgi visi genialūs darbai ne tik skleidžia šviesą, bet ir meta 
šešėlius, o žmonijai sukelia ne tik malonumų, bet ir apmaudo bei 
rūpesčių. Deja, liūdnos ir puikiojo Frandžipanio atradimo pasek- 
mės: juk dabar, kai išmokta gėlių, žolių, medžių, dervų ir gyvūnų 
sekreto dvasią įvilioti į tinktūras ir supilstyti į buteliukus, parfu- 
merijos menas pamažu ima sprūsti negausiems universaliems ama- 
to meistrams iš rankų ir atsiveria kelias šarlatanams, jei tik jų uos- 
lė bent pusėtina, kaip, tarkim, šito smirdžiaus Pelisjė. Visai nesi- 
domėdamas, kaip kadaise atsirado nuostabusis jo buteliukų turinys, 
jis dabar gali paprasčiausiai atsiduoti savo uoslės užgaidoms ir mai- 
šyti, kas tik šauna į galvą arba ko šią akimirką pageidauja publika. 


50 PATRICK SŪSKIND 


Tikriausiai šis mišrūnas Pelisjė, būdamas vos trisdešimt pen- 
kerių metų, jau dabar yra susikrovęs didesnį turtą nei jis, Baldi- 
nis, sunkiu, atkakliu darbu sukaupė per trijų kartų gyvenimą. To- 
kių pelisjė kasdien vis daugėja, o tuo tarpu jų, baldinių, diena iš 
dienos mažėja. Anksčiau tai būtų buvę tiesiog neįmanoma! Kad 
gerbiamas amatininkas ir patyręs komersantas būtų priverstas ko- 
voti už teisę egzistuoti, — tai prasidėjo tik prieš kelis dešimtme- 
čius! Nuo tada, kai visose srityse kilo naujovių karštinė, tiesiog 
nesuvaldomas veiklos troškimas, tas įnirtingas eksperimentavimas, 
ta didybės manija, apėmusi prekybą, transportą ir mokslą! 

Arba, sakykim, tas pamišimas dėl greičio! Kam reikia tiek daug 
naujų kelių, kurie visur kasiojami, tiek naujų tiltų? Kam? Ar yra 
kokia nauda iš to, kad iki Liono galima nuvykti per savaitę? Kam 
tai labai svarbu? Kam tai naudinga? Arba plaukti per Atlantą, per 
mėnesį nudumti į Ameriką, — lyg tūkstantmečiais žmonija kuo 
puikiausiai neišsivertė ir be šito kontinento. Ką pametė civilizuo- 
tas žmogus indėnų džiunglėse arba pas negrus? Net į Laplandiją 
jie nuvyko, tą, kur šiaurėje amžinųjų ledynų sukaustyta, kur gyve- 
na laukiniai, ėdantys žalias žuvis. Maža to — jie nori atrasti dar 
vieną žemyną, kuris, sako, esąs Pietų jūroje ar dar kažin kur. Ir 
kam gi tas pamišimas? Mat kiti darė tą patį, ispanai, prakeiktieji 
anglai, akiplėšos olandai, su kuriais po to teko kautis, o šito tai iš 
viso nebuvo galima leisti. Bent 300 000 livrų kainuoja karo laivas, 
o nuskandinamas per penkias minutes vienu vieninteliu patran- 
kos šūviu, ir sudie amžinai, likite sveiki, mūsų pinigėliai. Ponas 
finansų ministras pastaruoju metu reikalauja dešimtosios visų 
įplaukų dalies, tikra pragaištis, net jei jos ir nemokėsi, nes jau 
pats toks mąstymas pražūtingas. 

Visos žmogaus nelaimės kyla iš to, kad jis nenori sėdėti sau 
tyliai kambary — ten, kur jam vieta. Taip sako Paskalis: Bet Paska- 
lis juk buvo didis žmogus, minties Frandžipanis, kuo tikriausias 
savo amato meistras, o tokie šiandien nebereikalingi. Dabar jie 
skaito kurstytojiškas hugenotų arba anglų knygas. Arba rašo trak- 
tatus, vadinamuosius mokslo veikalus, kuriuose viskuo ir visais 
abejoja. Viskas esą nebe taip, viskas dabar staiga turį būti kitaip. 

Vandens stiklinėje atseit plaukioja mažutaičiai gyvūnėliai, kurių 
anksčiau nesimatė; sifilis esąs paprasčiausia liga, o nebe Dievo 
rykštė; Dievas sukūręs pasaulį ne per septynias dienas, o per mi- 
lijonus metų, jei dar iš viso jis tai padaręs; laukiniai — tokie pat 
žmonės kaip ir mes; vaikus mes auklėjame neteisingai; o Žemė 
nebe apvali kaip anksčiau, tačiau iš viršaus ir iš apačios suplota 
kaip koks agurotis — tarsi tai būtų svarbu! Visose srityse jie kelia 
klausimus, naršo, tyrinėja, šniukštinėja ir vis iš naujo eksperimen- 
tuoja. Nebepakanka pasakyti, kas ir kaip yra, — viską dabar dar 
reikia įrodyti, geriausiai su liudytojais, pateikti skaičius, padaryti 
kažin kokius juokingus bandymus. Visi tie didro ir d'alamberai, 
volterai ir ruso, ir balažin dar kaip ten tie visi rašeivos vadinasi, — 
net ir dvasiškių, ir kilmingųjų tarp jų yra! — jie savo pasiekė: jiems 
iš tikrųjų pavyko savo pačių klastingą nerimą, tą gryną pomėgį 
niekuo nesitenkinti ir niekuo pasaulyje neapsiriboti, trumpai ta- 
riant, jų galvas apvaldžiusį beribį chaosą paskleisti visoje visuo- 
menėje! 

Kur pažvelgsi, visus krečia karštligė. Žmonės skaito knygas, net 
ir moterys. Kunigai lindi kavinėse. O jei kada ir įsikiša policija, ir 
įgrūda kalėjiman vieną kurį tų sukčių vadeivų, tai leidėjai ima staug- 
ti, įteikinėti peticijas, aukščiausieji ponai ir ponios panaudoja sa- 
vo įtaką, kol po kelių savaičių jis vėl išeina į laisvę arba būna iš- 
siunčiamas į užsienį, o ten tuomet jau be jokių kliūčių toliau sau 
kuria pamfletus. Salonuose tauškiama vien apie kometų trajekto- 
rijas ir ekspedicijas, sverto jėgą ir Niutoną, apie kanalų kasimą, 
kraujotaką ir Žemės rutulio skersmenį. 

Net ir pačiam karaliui buvo pademonstruota kažkokia nauja- 
madiška nesąmonė, tam tikra dirbtinė perkūnija, vadinama elek- 
tra: visam dvarui stebint vienas žmogus patrynė butelio šoną ir 
pažiro kibirkštys, ir Jo Didenybei, kaip girdėti šnekant, tai padarė 
didelį įspūdį. Neįmanoma įsivaizduoti, kad jo prosenelis, iš tik- 
rųjų didysis Liudvikas, kuriam sėkmingai valdant Baldinis dar tu- 
rėjo laimės gyventi daugelį metų, būtų pakentęs tokią juokingą 
demonstraciją savo akivaizdoje! Štai tokia naujųjų laikų dvasia, ir 


ger uoju visa tai nesibaigs! 


52 PATRICK SŪSKIND 


Juk jeigu jau be jokios gėdos ir taip įžūliai galima suabejoti 
Dievo Bažnyčios autoritetu, jei apie Dievo duotą monarchiją ir 
lygiai taip pat šventą karaliaus asmenį kalbama kaip apie vieną iš 
viso sąrašo valdymo formų, kurias galima keisti ir pasirinkti pagal 
savo norą, jei galų gale taip įsidrąsinama, kad ir pats Dievas, Visa- 
galis Viešpats, pats Aukščiausiasis, laikomas nereikalingu ir kuo 
rimčiausiai tvirtinama, esą tvarka, padorumas ir laimė Žemėje 
įmanomi ir be Jo, vien dėl pačių žmonių prigimtinio moralumo ir 
proto... Dieve, Dieve! — tiesą sakant, tuomet nėra ko stebėtis, 
kad viskas verčiasi aukštyn kojomis, papročiai genda, o žmonija 
užsitraukia bausmę to, kurį neigia. Blogai visa tai baigsis. Didžioji 
1681 metų kometa, iš kurios jie šaipėsi, kurią vadino tiktai žvaigž- 
džių spiečiumi, buvo niekas kitas kaip Dievo perspėjimas, nes ji — 
dabar mes tai jau žinome — išpranašavo pasileidimo amžių, pakri- 
kimą, dvasinį, politinį ir religinį liūną, kurį žmonija pati susikūrė, 
į kurį pamažu grimzta ir kuriame puikiai tarpsta tik tokios pasi- 
šiaušusios ir dvokiančios balų gėlės kaip tas Pelisjė! 

Jis, senis Baldinis, stovėjo prie lango priešais besileidžiančią 
saulę ir pykčio kupinu žvilgsniu žvelgė į upę. Apačioje išnirdavo 
baržos ir lėtai plaukdavo į vakarus Naujojo tilto link ir į uostą 
palei Luvro galerijas. Nė vienos netraukdavo prieš srovę, jos įsuk- 
davo į upės atšaką kitoje salos pusėje. Čia viskas plaukė tolyn: 
tušti ir pakrauti laivai, irklinės valtys ir negilios žvejų valtelės ir 
nešvarus rudas, ir auksu tviskantis vanduo, — viskas iš iėto, plačiai 
ir nesulaikomai plaukė tolyn. O kai Baldinis persisvėrė per langą 
ir metė įkypą žvilgsnį žemyn, palei pat namo sieną, jam pasivaide- 
no, kad vandens tėkmė tarsi traukia paskui save tilto pagrindus. 
Jam apsisuko galva. | 

Jis padarė klaidą, kad nusipirko namą ant tilto, dar didesnė 
klaida buvo pasirinkti namą vakarų pusėje. Štai dabar prieš akis 
upė vis bėga į tolumas, ir regisi, kad jis pats ir jo namas, ir per 
daugelį dešimtmečių įsigytas turtas irgi kažkur išplaukia kaip upė, 
kad jis per senas ir per silpnas atsispirti šiai galingai srovei. Kar- 
tais, kai turėdavo reikalų kairiajame krante, kvartale aplink Sor- 
boną arba prie Šv. Sulpicijaus bažnyčios, jis neidavo per salą ir 

Sen Mišelio tiltą, o leisdavosi ilgesniu keliu — per Naująjį tiltą, 
nes šisai nebuvo apstatytas namais. Tuomet atsistodavo prie tu- 
rėklų rytų pusėje ir žvelgdavo prieš srovę, kad nors kartą pajustų, 
kaip viskas srūva link jo. Keletą akimirksnių mėgaudavosi vaiz- 
duodamasis, kad jo gyvenimas pasisuko antraip, verslas klesti, šei- 
ma gyvena laimingas dienas, moterys laksto jam iš paskos, o jo 
būtis ne menkėja, o vis plečiasi. 

Bet vos tik truputį pakeldavo akis, už kelių šimtų metrų ant 
Mainų tilto išvysdavo savo namą — tokį trapų, siaurą ir aukštą, 
išvysdavo savo kambario langą antrame aukšte, matydavo save pa- 
tį, stovintį prie lango ir žvelgiantį į upę, stebintį į tolį tekantį van- 
denį, taip kaip dabar. Bemat išsisklaidydavo gražus sapnas, ir Bal- 
dinis, stovintis ant Naujojo tilto, nusigrįždavo dar labiau prislėg- 
tas nei anksčiau, toks prislėgtas kaip dabar, kai nusisukęs nuo lango 
priėjo prie rašomojo stalo ir atsisėdo. 

Priešais stovėjo flakonas su Pelisjė kvepalais. Saulės šviesoje rus- 
vas skystis tviskuliavo auksu, skaidrus, be menkiausių drumzlelių. 
Atrodė visai nekaltas, lyg nestipri arbata, o juk, be keturių penk- 
tadalių alkoholio, jame buvo penktadalis paslaptingo mišinio, už- 
kerėjusio visą miestą. Tą mišinį galėjo sudaryti ir trys, ir trisde- 
šimt įvairių medžiagų, sumaišytų tam tikru santykiu — vienu iš 
nesuskaičiuojamos daugybės galimų variantų. Tai buvo kvepalų 
dvasia, jei tik kalbant apie to šaltakraujo verteivos Pelisjė kvepalus 
tinka minėti dvasią. Jos sandarą dabar ir reikėjo nustatyti. 
Rūpestingai išsišnypštęs nosį, Baldinis truputėlį nuleido lango 
žaliuzes, nes tiesioginiai saulės spinduliai kenkia kvapiosioms me- 
džiagoms ir neleidžia susikaupti uodžiant subtilesnius kvapus. Iš 
rašomojo stalo stalčiaus išsitraukė švarią baltą nėriniuotą nosinai- 
tę ir išskleidė ją. Tuomet lengvai pasukdamas kamštuką atkimšo 
flakoną. Galvą laikė atkraginęs, o šnerves užspaudęs, nes nenorė- 
jo, gink Dieve, per greitai pagauti kvapo įspūdį tiesiai iš buteliu- 

ko. Kvepalus visuomet dera uosti laisvus, sklindančius, jokiu bū- 
du ne koncentruotus. Jis užlašino keletą lašų ant nosinės, pamo- 
savo ją ore, kad išsigaruotų alkoholis, tuomet pasikišo sau po no- 
simi. Trimis trumpais staigiais įkvėpimais lyg miltelius įtraukė kva- 
pą į save, čia pat išpūtė, pavėdavo sau oro, dar kartą trigubu 
trūktelėjimu pauostinėjo ir galiausiai įkvėpė labai giliai, paskui 
viską iškvėpė, iš lėto, daug kartų sulaikydamas, lyg leisdamas orui 
sprūsti ilgais nuožulniais laiptais žemyn. Numetė nosinę ant stalo 
ir susmuko į krėslą. 

Kvepalai buvo pasibaisėtinai geri. Deja, tas pasigailėjimo vertas 
Pelisjė išmanė savo darbą. Jis — meistras, tegu Dievas atleidžia, 
nors, suk jį devynios, ir niekur nesimokė! Baldinis troško, kad tai 
būtų jo sukurti kvepalai — „Amūras ir Psichė“. Jie nė iš tolo ne- 
buvo vulgarūs. Tiesiog klasikiniai, tobuli ir harmoningi. Ir vis dėl- 
to kerinčiai nauji. Jie buvo gaivūs, bet ne įgrisūs. Spalvingi, bet ne 
per saldūs. Jie turėjo gilybės, kažkokios didingos, neblunkančios, 
prašmatnios, tamsiai rusvos gilybės, — ir vis dėlto nebuvo nė kiek 
įmantrūs ar perkrauti. 

Baldinis veik pagarbiai atsistojo ir dar kartelį pakėlė nosinę prie 
nosies. 

— Nuostabu, nuostabu... — murmėjo jis godžiai uosdamas. — 
Jie linksmi, žavūs, tarsi melodija, jie tiesiog kelia nuotaiką... Ne- 
sąmonė, kokia Čia nuotaika! 

Įtūžęs jis vėl sviedė nosinę ant stalo, apsisuko ir nuėjo į toli- 
miausią kambario kampelį, tarsi gėdindamasis savo susižavėjimo. 

Juokinga! Švaistytis tokiais komplimentais. „Tarsi melodija. 
Linksmi. Nuostabūs. Kelia nuotaiką“. — Kvailystės! Vaikiškos kvai- 
lystės. Akimirksnio įspūdis. Sena klaida. Tai vis temperamentas. 
Tikriausiai itališka prigimtis. Niekada nevertink, kol uodi! Tai svar- 
biausia taisyklė, Baldini, tu senas avigalvi! Uosk, kai uodi, o ver- 
tink, kai jau būsi prisiuostęs. „Amūras ir Psichė“ nėra nelygūs 
kvepalai. Jie gana vykęs gaminys. Sumaniai sukurptas niekalas. Vos 
ne iliuzija. O ko kito gali tikėtis iš tokio žmogaus kaip Pelisjė, tik 
iliuzijos. Aišku, toks subjektas kaip Pelisjė negamina eilinių kve- 
palų. Šis sukčius apdumia akis puikiausia meistryste, suglumina 


DVIDEŠIMTO AMŽIAUS AUKSO FONDAS 55 


uoslę tobula harmonija, šis žmogus yra klasikinio kvapų meno 
vilkas avies kailiu, vienu žodžiu, — talentingas pabaisa. O tai daug 
blogiau už kokį savo teisumu įsitikinusį niekdarį. 

Bet tu, Baldini, neleisi savęs mulkinti. Tu tik akimirksnį buvai 
nustebintas pirmojo šio niekalo sukelto įspūdžio. Bet kas žino, 
kaip jis kvepės po valandos, kai išsisklaidys lakiausios substancijos 
ir išryškės esmė. Arba kaip jis kvepės šiandien vakare, kai kvapą 
beskleis tik tie sunkūs, tamsūs komponentai, kurių aromatas da- 
bar yra lyg prieblandoje, dar slepiasi po maloniu žiedų šydu? Luk- 
telėk, Baldini! . 

Antroji taisyklė sako: kvepalai gyvena laike; jie turi jaunystę, 
brandos metą ir senatvę. Ir tik tuomet juos galima laikyti vyku- 
siais, jei visais trimis skirtingais gyvenimo laikotarpiais jie sklei- 
džia vienodai malonų aromatą. Argi ne dažnai nutinka, kad miši- 
nys, kurį gaminame, per pirmą bandymą kvepia nuostabiai gai- 
viai, po kiek laiko — supuvusiais vaisiais, o galiausiai jau tik atgrasiai— 
grynu cibetinu, nes buvome pernelyg padidinę jo dozę. Apskritai 
su cibetinu reikia elgtis atsargiai! Vienas jo lašas viršaus gali sukelti 
katastrofą. Amžina klaida. Kas žino — gal Pelisjė atmatavo per daug 
cibetino? Gal iki vakaro iš jo ambicingųjų „Amūro ir Psichės“ 
beliks vien tik kačių šlapimo tvaikas? Dar pažiūrėsim. 

Dar pauostysim. Kaip aštrus kirvis sukapoja rąstigalį į mažiau- 
sius šipulėlius, taip mūsų uoslė suskaidys jo kvepalus į smulkiau- 
sias dalelytes. Tuomet paaiškės, kad šis tariamai stebuklingas aro- 
matas sukurtas paprasčiausiu, gerai visiems žinomu būdu. Mes, 
parfumeris Baldinis, perkąsime tą actadarį. Nuplėšime jam nuo 
terlės kaukę ir parodysime novatoriui, ką gali senas amatas. Tiks- 
lių tiksliausiai sumaišysime kvepalus pagal jo madinguosius, savo 
rankomis pagaminsime juos iš naujo, taip tobulai nukopijuosi- 
me, kad joks kurtas jų neatskirs nuo tikrųjų. Ne! Mums to nega- 
na! Mes juos dar pagerinsime! Surasime ir pašalinsime jo klaidas, 
ir šitaip pirštu priduriamai parodysime: „Tu niekdirbys, Pelisjė! 
Niekingas smirdžius! Išsišokėlis parfumerijoje, daugiau niekas!“ 

Dabar prie darbo, Baldini! Įtempk uoslę ir uosk be jokių sen- 
timentų! Išskaidyk kvapą pagal visas šio meno taisykles! Šiandien 
iki vakaro turi turėti formulę! 

Ir jis puolė atgal prie rašomojo stalo, išsitraukė popieriaus, ra- 
šalo, švarią nosinę, viską susidėliojo po ranka ir pradėjo analitinį 
darbą. Štai kaip tai vyko: ką tik suvilgytą kvepalais nosinę jis grei- 
tai pranešdavo sau pro nosį ir iš praplevenančio kvapo debesėlio 
mėgindavo pagauti vieną ar kitą sudėtinę dalį, neužmiršdamas ben- 
dro visų dalių mišinio; tuomet, laikydamas nosinę ištiestoje ran- 
koje kuo toliau nuo savęs, pasižymėdavo atpažinto komponento 
pavadinimą ir tuoj pat vėl traukdavo nosinę pro nosį mėgindamas 
nutverti kitą kvapo fragmentą, ir taip toliau... 

Jis be atvangos darbavosi dvi valandas. Vis karštligiškesni darėsi 
judesiai, vis nerimastingiau plunksna čežino popierių, vis didesnė 
kvepalų dozė kliustelėdavo iš flakono ant nosinės ir buvo kišama 
po nosim. 

Baldinis jau vargiai ką beužuodė, jau seniai buvo apkvaitęs nuo 
įkvepiamų eterinių substancijų, jau nebegalėjo atskirti nė to, ką 
bandymo pradžioje manė be jokių abejonių išanalizavęs. Jis žino- 
jo, kad toliau uostyti nebėra prasmės. Jis niekada taip ir neištirs, 
iš ko sudaryti šie naujoviški kvepalai, tuo labiau šiandien, bet ne- 
ištirs nei rytoj, net jei jo nosis ir atsigaus su Dievo padėjimu. Jis 
taip ir neišmoko uostydamas išskirti kvapus. Skaidyti kvapą jam 
visada buvo nelabas ir atgrasus užsiėmimas. Visumą, geriau ar blo- 
giau susietą visybę narstyti į paprastus fragmentus? Tai neįdomu. 
Pakaks. 

Tačiau jo ranka per tūkstančius kartų išlavėjusiu grakščiu jude- 
siu ir toliau mechaniškai vilgė kvepalais nėriniuotą nosinę, ją kres- 
teldavo ir vikriai pavėduodavo priešais veidą, ir jis kaskart nosi- 
naitei plazdenant pro šalį mechaniškai įtraukdavo į save porciją 
kvapų prisodrinto oro, o paskui, kaip dera suturėdamas kvėpavi- 
mą, leisdavo jam išeiti. Kol pagaliau pati nosis išlaisvino jį nuo tų 
kančių: iš vidaus alergiškai išpurto, tarsi užsikimšo vaškiniu kamš- 
čiu. Dabar jis nieko nebeužuodė ir vos bekvėpavo. Nosis buvo 

užgulta lyg sergant sunkia sloga, o akių kampučiuose tvenkėsi mažos 
ašarėlės. Dėkui Dievui aukštybėse! Dabar ramia sąžine galima baig- 
ti. Jis jau atliko savo pareigą, atliko iš paskutiniųjų, pagal visas šio 
meno taisykles ir, kaip jau ne kartą buvo, vėl nesėkmingai. Ultra 
posse nemo obligatur*. Baigta. Rytoj ryte pasiųs ką nors pas Pelisjė 
parnešti didelį butelį „Amūro ir Psichės“ ir iškvėpins jais, kaip 
buvo užsakęs grafas Veramonas, ispaniškąją odą. Paskui pasiims 
savo lagaminėlį, prikrautą senamadiškų muilų, kremų, pomadų, 
sausų kvepalų ir apsuks ratą po sukriošusių hercogienių salonus. 
O vieną dieną numirs paskutinė iškaršusi hercogienė, o kartu ir 
paskutinė jo klientė. Tada ir jis pats jau bus nusenęs ir turės par- 
duoti savo namą Pelisjė ar kokiam kitam kylančiam prekijui, gal ir 
gaus už jį kelis tūkstančius livrų. Susikrovęs vieną kitą lagaminą, 
iškeliaus Italijon su savo sena žmona, jei tik ši iki to laiko nebus 
mirusi. Jei šią kelionę ištvers, nusipirks kaime prie Mesinos mažą 
namuką — ten jie pigesni. Ir ten jis, Džiuzepė Baldinis, kadaise 
garsiausias Paryžiaus parfumeris, numirs didžiausiame skurde, ka- 
da Dievas panorės. Taip ir turės būti. 

Jis užkimšo flakoną, padėjo ant stalo plunksną ir paskutinįkart 
suvilgyta nosine perbraukė sau per kaktą. Pajuto tik garuojančio 
alkoholio vėsą, daugiau nieko. Nusileido saulė. 

Baldinis atsistojo. Pakėlė žaliuzes, ir jo kūnas, iki kelių paniręs 
į vakaro šviesą, nušvito lyg dar rusenantis deglas. Jis žvelgė į sod- 
riai raudoną saulės kraštelį už Luvro ir į blankesnį jos atspindį ant 
banguotų miesto stogų. Apačioje upė spindėjo lyg auksas, laivų 
nebebuvo. Matyt, kilo vėjas, nes nuo jo gūsių vandens paviršius 
atrodė tarsi žvynuotas, žiburiai, blaškydamiesi virš upės, vis artė- 
jo, sakytum milžino delnas būtų pažėręs į vandenį milijonus smul- 
kių luidorų, ir akimirksnį pasirodė, kad upė apgręžė savo tėkmę: 
tas žėrintis gryno aukso srautas sruvo į Baldinį. 

Baldinio akys buvo drėgnos ir liūdnos. Valandžiukę jis nejudė- 
damas stebėjo šį nuostabų reginį. Paskui ūmai atplėšė langą, nu- 
bloškė sąvaras į šonus ir gerai atsivėdėjęs sviedė laukan flakoną su 


"Niekas neįpareigojamas daryti tai, ko negalima (Iot.). 

Pelisjė kvepalais. Jis matė, kaip tas pliūkštelėjo trumpam sudras- 
kydamas žiburiuojantį vandens kilimą. 

Gaivus oras plūstelėjo į kambarį. Baldinis įkvėpė ir pajuto, kaip 
atslūgsta užburkusi nosis. Tada užvėrė langą. Beveik tą pat minutę 
stojo naktis, visai netikėtai. Auksu žiburiuojantis miesto ir upės 
vaizdas pavirto sustingusiu pilku siluetu. Kambarys iškart apniu- 
ko. Baldinis vėl stovėjo ta pačia poza kaip ir anksčiau, įsmeigęs 
akis į langą. 

— Nesiųsiu ryt nieko pas Pelisjė, — ištarė jis ir abiem rankomis 
suėmė kėdės atlošą. — Nesiųsiu. Ir nesileisiu per salonus. Rytoj 
pat vykstu pas notarą ir parduodu namą ir krautuvę. Ir baigta! 

Jo veidas įgavo užsispyrusią, vaikėzišką išraišką, staiga jis pasi- 
juto labai laimingas. Jis vėl buvo tas ankstesnysis jaunasis Baldi- 
nis, narsus ir kaip kadais pasiryžęs pasipriešinti likimui, net jei tas 
priešinimasis šiuokart tebuvo atsitraukimas. Net jei ir taip! Juk 
nieko kito ir nelieka. Pašėlęs laikas neleidžia rinktis. Dievas duo- 
da mums patirti gerų ir blogų dienų, bet Jis nenori, kad sunkiais 
laikais dejuotume ir skųstumės, mes turime elgtis vyriškai. Dabar 
Jis davė ženklą. Krauju užlietas auksinis miesto miražas buvo per- 
spėjimas: veik, Baldini, kol dar nevėlu! Tebestovi tvirtas tavo na- 
mas, tavo podėliai dar pilni, už savo smunkančią krautuvę dar 
galėsi užsiprašyti gerus pinigus. Sprendimas vis dar tavo rankose. 
Kukli senatvė Mesinoje — ne toks, tiesa, buvo tavo gyvenimo tiks- 
las, bet tai doriau ir Dievui maloniau negu triukšmingas žlugimas 
Paryžiuje. Tegu triumfuoja sau Brujė, Kalto ir Pelisjė. Džiuzepė 
Baldinis pasitraukia. Bet daro tai laisva valia ir nenulenkęs galvos! 

Dabar jis savimi tiesiog didžiavosi. Pajuto begalinį palengvėji- 
mą. Pirmąsyk per daugelį metų atsileido nevalingas paslaugumo 
mėšlungis, rakinęs jam sprandą ir vis nuolankiau lenkęs pečius, 
be jokių pastangų dabar jis stovėjo tiesus, atsipalaidavęs, išsilais- 
vinęs ir džiaugėsi. Jis lengvai kvėpavo pro nosį, aiškiai juto „Amū- 
ro ir Psichės“ kvapą, pasklidusį kambaryje, bet tai jo nebetrikdė. 
Baldinis pakeitė savo gyvenimą ir jautėsi puikiai. Dabar užlips pas 
žmoną ir praneš ką nutaręs, o paskui nukeliaus į Dievo Motinos 
katedrą ir užžiebs žvakę — kaip padėką Dievui už maloningą žen- 

klą ir už nepaprastai tvirtą charakterį, kurį jam, Džiuzepei Baldi- 
niui, Jis suteikė. 

Kone jaunatviškai nerūpestingai užsimetė ant plikės peruką, 
įsmuko į mėlyną surdutą, pastvėrė nuo stalo žvakidę ir išėjo: iš 
darbo kambario. Vos tik nuo lajinių laiptinės šviestuvų prisidegė 
žvakę, kad galėtų pasišviesti kelią į viršų, apačioje, pirmajame aukš- 
te, išgirdo skambutį. Ne tą gražiąją persišką melodiją prie krautu- 
vės durų, bet trūkčiojantį skambalą prie durų tarnams, atgrasų, 
visuomet jį erzinusį garsą. Ne kartą norėjo nukabinti tą daiktą ir 
pakeisti maloniau skambančiu varpeliu, bet čia pat pasidarydavo 
gaila išlaidų, o štai dabar, — šovė jam galvon, ir jis net sukrizeno 
nuo tos minties, — dabar tai nebeturi jokios reikšmės: tą įkyrųjį skam- 
balą parduos su visu namu. Tegul niršta naujasis namo savininkas! 

Vėl sudžeržgė skambalas. Baldinis įsiklausė, kas darosi apačio- 
je. Šenjė, matyt, bus jau išėjęs iš krautuvės. Tarnaitė irgi nesiruo- 
šė prieiti. Todėl Baldinis pats nulipo atidaryti durų. 

Jis atšovė skląstį, atstūmė sunkias duris, — bet nieko neišvydo. 
Tamsa visiškai prarijo žvakės šviesą. Paskui šiaip ne taip įžiūrėjo 
nedidukę žmogystą, vaiką, o gal pusaugį bernioką, užsimetusį kažką 
ant rankos. AV 

— Ko nori? 

— Aš iš metro Grimalio, atnešiau ožkenas, — pratarė žmogysta, 
žengė artyn ir atkišo Baldiniui sulenktą ranką su keliomis viena 
ant kitos sumestomis odomis. Žvakės šviesoje Baldinis įžiūrėjo 
berniuko veidą su baugščiai tykančiomis akimis. Jis stovėjo susi- 
kūprinęs. Atrodė, slepiasi už savo atkištos rankos tarsi laukdamas 
smūgių. Tai buvo Grenujis. 


14 


Ožkenos ispaniškajai odai! — dingtelėjo Baldiniui. Prieš keletą die- 
nų buvo Grimaliui užsakęs ploniausios, minkščiausios zomšos — 
pakloto popieriams grafui Veramonui ant rašomojo stalo, už kiek- 


vieną po penkiolika frankų. Tačiau dabar, tiesą sakant, jam jų ne- 

bereikia, pinigus būtų galima ir pataupyti. Bet kita vertus, ar bus 
gerai, jei ims ir paprasčiausiai išsiųs berniuką atgal?.. Kas žino, tai 
gali padaryti nekokį įspūdį, žmonėms gali užkliūti, tada ims sklis- 
ti paskalos: girdi, Baldiniu nebegalima pasitikėti, Baldinis nebe- 
gauna užsakymų, Baldinis nebeišgali užsimokėti... o tai būtų ne- 
gerai, ne, ne, tokios kalbos, galimas daiktas, labai numuštų krau- 
tuvės pardavimo kainą. Jau geriau priimti tas nebereikalingas 
ožkenas. Niekas neturi per anksti sužinoti, jog Džiuzepė Baldinis 
pakeitė savo gyvenimą. į 

- Įeik! 

Jis įleido berniuką vidun ir jiedu pasuko į krautuvę, Baldinis su 
žvakide priekyje, o Grenujis su odomis pridurmui. Pirmą kartą 
Grenujis įžengė į parfumerijos krautuvę, kur kvapai buvo ne koks 
priedas, o aiškiausiai puikavosi visų dėmesio centre. Savaime su- 
prantama, jam buvo pažįstamos visos miesto kvepalų ir parfume- 
rijos parduotuvės, ištisas naktis jis prastovėdavo prie vitrinų arba 
prispaudęs nosį prie durų plyšio. Jis pažinojo visus kvapus, ku- 
riais čia būdavo prekiaujama, ir dažnai mintyse jungdavo iš jų įsta- 
biausius kvepalus. Taigi čia negalėjo būti nieko naujo. Bet lygiai 
kaip muzikalus vaikas nekantrauja iš arti pamatyti orkestrą ar bent 
kartą užlipti į bažnyčios chorą, prie nematomo vargonų manualo, 
taip Grenujis degė noru kada nors pamatyti parfumerijos krautu- 
vę iš vidaus, todėl išgirdęs, kad reikės į Baldinio krautuvę nešti 
odas, kaip įmanydamas stengėsi, kad šitą užduotį pavestų jam. 

Ir štai jis stovėjo Baldinio krautuvėje, toje Paryžiaus vietoje, 
kur pačioje ankščiausioje erdvėje buvo sukaupta daugiausia pro- 
fesionalių aromatų. Praslystančioje žvakės šviesoje nedaug ką pa- 
matė, tik trumpam išvydo pertvarėlės su svarstyklėmis šešėlį, tuos 
du garnius virš dubens, krėslą klientams, tamsias lentynas prie 
sienų, akimirką švystelėjusį žalvarinį prietaisą ir baltas etiketes 
ant stiklinių indų ir tiglių; ir nebeužuodė nieko daugiau, nei buvo 
užuodęs dar gatvėje. Bet bemat pajuto šiuose kambariuose vieš- 
pataujančią rimtį, tiesiog norėtųsi pasakyti — šventą rimtį, jei žo- 
dis „šventas“ Grenujui būtų ką nors reiškęs; jis jautė šaltą rimtį, 
blaivų amatininkišką, sausą praktiškumą — jų pėdsakus ant visų 

baldų, prietaisų, kubilų, butelių ir puodų. Taip beeinant įkandin 
Baldinio, jo šešėlyje, mat Baldinis nesivargino jam pašviesti, Gre- 
nujį užklupo mintis, kad jo vieta Čia ir niekur kitur, kad jis čionai 
pasiliks ir iš Čia apvers visą pasaulį. 

Be jokios abejonės, ši mintis buvo tiesiog groteskiškai nekukli. 
Nieko, žinoma, ničnieko nebuvo tokio, kas būtų leidę neaiškios 
kilmės priklydusiam odminio juodadarbiui puoselėti viltį, kad jis 
be ryšių ar protekcijos, nepriklausydamas jokiam luomui galėtų 
įsitvirtinti garsiausioje Paryžiaus kvepalų krautuvėje; juo labiau, 
kad, kaip mums žinoma, ką tik buvo nuspręsta ją likviduoti. Betgi 
kalbama čia ne apie viltį, gimusią nekukliose Grenujo mintyse, o 
apie tvirtą įsitikinimą. Jam buvo aišku, kad iš šios krautuvės jis 
išeis tik vieną kartą — atsinešti drabužių iš Grimalio — ir daugiau 
niekuomet. Erkė pajuto kraują. Metų metais ji tykiai kiūtojo už- 
sisklendusi savyje ir laukė. Dabar ji krenta žemyn — kad ir kas 
nutiktų, kad ir nebūtų nė menkiausios vilties. Štai kodėl jo įsitiki- 
nimas buvo toks tvirtas. 

Jiedu perėjo krautuvę. Baldinis atvėrė duris į galinį kamba- 
rį, išeinantį į upės pusę, kuris buvo naudojamas ir kaip podė- 
lis, ir kaip dirbtuvė, ir kaip laboratorija, ten buvo verdami mui- 
lai, maišomos pomados, pilvotuose buteliuose plakami uos- 
tomieji skysčiai. 

— Štai, — Baldinis parodė į stalą prie lango, — padėk jas ten! 

Grenujis žengė iš Baldinio šešėlio, padėjo odas ant stalo, vėl 
vikriai šoko atgal ir atsistojo tarp Baldinio ir durų. Baldinis kurį 
laiką dar delsė. Žvakę laikė atokiau, kad ant stalo neužvarvėtų nė 
lašelis vaško, ir pirštų krumpliais pabraukė per lygų odos pavir- 
šių. Paskui viršutiniąją apvertė, paglostė delnu aksominę, kiek 
gruoblėtą, bet vis dėlto minkštą vidinę pusę. Ši oda buvo labai 
gera. Kaip tik ispaniškajai odai. Džiovinama ji beveik nesusitrauks, 
o jei tinkamai perbrauksi lankstikliu, vėl pasidarys elastinga, tai 
pajuto iš karto, vos tik suspaudęs ją tarp nykščio ir smiliaus; kva- 
pų ji galėjo sugerti penkeriems, o gal net ir dešimčiai metų. Tai 
buvo gera, be galo gera oda — galbūt pasisiūs iš jos pirštines, tris 


poras sau ir tris poras žmonai, kelionei į Mesiną. 

Jis atitraukė ranką. Stalas sukėlė jam graudulį: štai viskas pa- 
ruošta — stiklinė vonelė odai aromatizuoti, stiklinė plokštelė džio- 
vinti, grūstuvės tinktūrai maišyti, grūstukas, mentelė, teptukas, 
lankstiklis ir žirklės. Regis, tie daiktai dabar miega, nes jau tamsu, 
o rytoj jie ir vėl atgis. Gal stalą pasiimti su savimi į Mesiną? Ir dalį 
įrankių, tik pačius svarbiausius?.. Prie šio stalo buvo gera sėdėti ir 
dirbti. Jis padarytas iš ąžuolinių lentų, ir apačia taip pat, rėmas 
sutvirtintas skersai lentelėmis, todėl stalas netirta ir nekliba; jo 
neveikia jokios rūgštys, jokie aliejai ir peilio įbrėžimai, — bet nu- 
gabenti jį į Mesiną atsieis visą krūvą pinigų! Net ir laivu! Todėl jis 
bus parduotas, šis stalas rytoj pat bus parduotas, ir viskas, kas ant 
jo, po juo ir šalia jo, taip pat bus parduota! Mat nors jo, Baldinio, 
širdis ir minkšta, bet charakteris tvirtas, ir todėl, kad ir kaip sun- 
ku, jis įvykdys savo ketinimus; su ašaromis akyse visko atsisakys, 
bet vis tiek tai padarys, nes žino, kad taip reikia, juk jam duotas 
ženklas. 

Jis pasisuko eiti. Bet žiū — duryse tas sukrypęs žmogelis, buvo 
jį jau užmiršęs. 

— Oda gera, — tarė Baldinis. — Perduok meistrui, kad oda gera. 
Artimiausiomis dienomis užeisiu ir sumokėsiu. 

— Žinoma, — atsakė Grenujis, bet nepajudėjo iš vietos, stovėjo 
užtvėręs kelią Baldiniui, ketinusiam jau eiti iš dirbtuvės. Baldinis 
truputį sutriko, bet nieko neįtardamas berniuko elgesį palaikė ne 
akiplėšiškumu, o drovumu. 

— Kas yra? — paklausė. — Gal dar ką nors turi man pasakyti? 
Na, tai sakyk! 

Grenujis stovėjo susigūžęs, įsmeigęs į Baldinį žvilgsnį, kupiną, 
kaip galėjo pasirodyti, baugštumo, bet iš tikrųjų atsargų, sutelktą 
ir pasalūnišką. 

— Aš noriu pas jus dirbti, metre Baldini, pas jus, jūsų parduo- 
tuvėje noriu dirbti. 

Tai buvo pasakyta ne prašant, bet reikalaujant ir, tiesą sakant, 
net ne pasakyta, bet išspausta, kaip gyvatės iššnypšta. Begalinėje 
Grenujo savikliovoje Baldinis ir vėl teįžiūrėjo vaikišką silpnumą. 


Jis maloniai nusišypsojo. 


DVIDEŠIMTO AMŽIAUS AUKSO FONDAS 63 


— Esi odminio mokinys, sūnau, — pasakė, — neturiu darbo od- 
minio mokiniui. Turiu sau pameistrį, o mokinio man nereikia. 

— Šias odas norite iškvėpinti, metre Baldini? Juk šias odas, ku- 
rias jums atnešiau, norite iškvėpinti? — prašnypštė Grenujis, tarsi 
nė neišgirdęs Baldinio atsakymo. 

— Na taip, — pripažino Baldinis. 

— Pelisjė „Amūru ir Psiche“? — paklausė Grenūjis dar labiau 
susigūždamas. 

Lengvas išgąstis šiurpuliu perbėgo Baldiniui per visą kūną. Ne 
todėl, kad būtų kilęs klausimas, iš kur tas berniokas taip gerai 
viską žino, bet kad buvo garsiai ištartas pavadinimas tų neapken- 
čiamų kvepalų, kurių mįslės jis šiandien taip gėdingai neįminė. 

— Kaip tau galvon galėjo ateiti tokia nesąmonė, kad naudoju 
svetimus kvepalus... 

— Jūs jais kvepiate! — sušvokštė Grenujis. — Tas kvapas — ant 
jūsų kaktos, o dešinėje surduto kišenėje turite nosinę, jais su- 
mirkytą. Jie nekokie, tie „Amūras ir Psichė“, jie netikę — per 
daug juose bergamočių, per daug rozmarino ir per mažai rožių 
aliejaus. 

— Aha, — pratarė Baldinis labai nustebęs, kad pokalbis pakrypo 
į tokius konkrečius dalykus. — O dar ko per daug? 

— Apelsinų žiedų, limečių, gvazdikėlių, muskuso, jazminų, eti- 
lo alkoholio ir dar kažko, ko pavadinimo nežinau, bet jis štai, va 
čia, žiūrėkite, štai! Šiame butelyje! — ir jis dūrė pirštu į tamsą. 
Baldinis pakėlė žvakidę nurodyta kryptimi, jo žvilgsnis nusekė ber- 
niuko smilių iki lentynos ir užkliuvo už butelio su pilkšvai gelsvu 
balzamu. 

— Stiraksas? — paklausė jis. 

Grenujis linktelėjo. 

— Taip, ir šito yra. Stirakso. — Jis vėl susirietė lyg sutrauktas 
mėšlungio, mažiausiai gerą tuziną kartų murmuliuodamas sau po 
nosimi „stiraksas stiraksas stiraksas stiraksas...“ 

Baldinis prikišo žvakę prie žmogystos, gromuliuojančios sti- 
raksą, ir pagalvojo: „Arba jis apsėstas, arba gudrus sukčius, arba 
apsigimęs talentas. Juk visai galimas daiktas, kad kvepalus „Amū- 

ras ir Psichė“ sudaro tam tikras minėtų medžiagų derinys, tik- 
riausiai taip ir yra. Rožių aliejus, gvazdikėliai ir stiraksas — štai tie 
trys komponentai, kurių taip įnirtingai šią popietę ieškota. Kitos 
šios kompozicijos dalys, kurias ir jis tarėsi atspėjęs, jungėsi su jais 
taip, kaip jungiasi atskiri gabalėliai į dailų apskritą pyragą. Liko 
tik nustatyti, kokiu tiksliu santykiu reikia vieną su kitu maišyti. 
Norėdamas tai sužinoti, jis, Baldinis, turėtų dienų dienas ekspe- 
rimentuoti. Šiurpą keliantis darbas, turbūt dar baisesnis už pa- 
prastą dalių identifikavimą, nes tada reikia matuoti, sverti, užsira- 
šinėti ir, be viso to, dirbti velniškai dėmesingai, nes menkiausias 
neatidumas — sudrebės pipetė, suklysi skaičiuodamas lašus, — ir 
viskas sugadinta. O kiekvienas nepavykęs bandymas — tai grynas 
nuostolis. Kiekvienas sugadintas mišinys atsieina nemažai pini- 
gų... Jam magėjo išbandyti tą žmogutį, magėjo iškvosti tikslią 
„Amūro ir Psichės“ formulę. Jei jis ją žinos, gramo ir lašo tikslu- 
mu, — bus akivaizdu, kad tai — akių dūmėjas, kažkaip išgavęs iš 
Pelisjė receptą, kad įsigytų pasitikėjimą ir įsitaisytų pas Baldinį. O 
jei atspės apytiksliai, bus aišku, kad turi genialią uoslę, tada kaip 
genijus jis kels Baldiniui profesinį susidomėjimą. Ne, tai nereiš- 
kė, kad Baldinis ėmė abejoti savo priimtuoju sprendimu palikti šį 
verslą! Jam visai nerūpėjo tie Pelisjė kvepalai. Net jei šis bernio- 
kas jų ir litrus pramanytų, Baldiniui nė į galvą nebūtų atėjusi mintis 
aromatizuoti jais grafo Veramono ispaniškąją odą, bet... Bet juk 
visą gyvenimą būta parfumeriu, visą gyvenimą vargta sudarinėjant 
kvepalus, tai ar gali per valandą išblėsti visa profesinė aistra! Da- 
bar jam knietėjo sužinoti tų prakeiktų kvepalų formulę, o dar 
labiau — išmėginti talentą šio keisto berniuko, pagavusio kvapą 
nuo jo kaktos. Jis panūdo atskleisti paslaptį. Jam tiesiog pasidarė 
smalsu. 

— Atrodo, tavo puiki uoslė, jaunuoli, — kreipėsi jis į Grenųjį, 
kai tas liovėsi švankšti, ir pasukęs atgal į dirbtuvę, atsargiai pastatė 
žvakidę ant darbo stalo, — be jokios abejonės, puiki uoslė, bet... 

— Mano uoslė geriausia Paryžiuje, metre Baldini, — pertarė Gre- 
nujis. — Pažįstu visus kvapus, kokie tik yra pasaulyje, visus Pary- 
žiaus kvapus, visus, tik ne visų žinau pavadinimus, bet ir juos galiu 

išmokti, kvapų, turinčių pavadinimus, nėra daug, vos keli tūks- 
tančiai, aš išmoksiu juos visus, neužmiršiu ir to balzamo vardo, 
stiraksas, tas balzamas vadinasi stiraksas, stiraksas... 

— Nutilk! — užriko Baldinis. - Nepertraukinėk manęs, kai kal- 
bu! Esi įžūlus ir pasipūtęs. Nėra tokio žmogaus, kuris žinotų tūks- 
tančio kvapų pavadinimus. Net ir aš pats nežinau tūkstančio, o tik 
kelių šimtų, nes mūsų amate daugiau ir nėra, visa kita — ne kva- 
pai, o smarvė! 

Pradėjęs savo ilgą veržlią kalbą, Grenujis beveik išsitiesė, susi- 
jaudinęs vienu metu net ėmė abiem rankomis brėžti ratą, kad 
parodytų, kaip jis žino „viską viską“, bet gavęs atkirtį, tą pat mirksnį 
vėl užsisklendė, susigūžė lyg maža juoda rupūžė ir tykodamas su- 
stingo ant slenksčio. 

— Savaime suprantama, — toliau dėstė Baldinis, — man jau se- 
niai žinoma, kad „Amūras ir Psichė“ susideda iš stirakso, rožių 
aliejaus ir gvazdikėlių, o taip pat bergamočių, rozmarino ekstrak- 
to et cetera“. Tam nustatyti užtenka, kaip jau sakiau, tik šiokios 
tokios uoslės, ir visai galimas dalykas, kad Dievas apdovanojo tave 
pusėtina uosle kaip ir daugelį kitų žmonių, ypač tavo amžiaus. O 
va parfumeriui, — Baldinis iškėlė smilių ir išpūtė krūtinę, — par- 
fumeriui reikia daugiau negu pusėtinos uoslės. Jam reikia dešimt- 
mečiais lavinto, bešališkai savo darbą atliekančio uoslės organo, 
kad galėtų kuo tiksliausiai iššifruoti net ir pačius sudėtingiausius 
kvapus — jų rūšį ir sudėtį, taip pat kurti naujus, dar nežinomus 
kvapų derinius. Su tokia nosimi, — bakstelėjo į savąją smiliumi, — 
negimstama, jaunuoli! Tokia nosis išsiugdoma tik kantriu ir atkak- 
liu darbu. O gal galėtum man čia pat pasakyti tikslią „Amūro ir 
Psichės“ formulę? Na? Ar galėtum? 

Grenujis nieko neatsakė. 

— Gal bent apytiksliai gali pasakyti? — paragino Baldinis kiek 
palinkdamas į priekį, kad geriau matytų tą duryse užsislėpusią 
rupūžę. — Nors maždaug, bendrais bruožais? Nagi, geriausioji Pa- 
ryžiaus nosie, sakyk! 


“Ir taip toliau (lot. ). 

Bet Grenujis tylėjo. 

— Matai? — Baldinis nusiraminęs, bet lygiai taip pat ir nusivylęs 
vėl išsitiesė. — Nežinai. Aišku, kad nežinai. Ir iš kurgi tu gali žino- 
ti. Tu kaip tas, kuris valgydamas sriubą atskiria, ko į ją dėta — 
garšvų ar petražolių. Na gerai — ir tai jau šis tas. Bet tu dar toli 
gražu ne virėjas. Kiekviename mene, kiekviename amate, — įsidėk 
tai į galvą prieš išeidamas, — talentas beveik nieko nereiškia, viską 
lemia patirtis, įgyjama kukliu ir nuosekliu darbu. 

Jis jau tiesė ranką prie žvakidės, stovinčios ant stalo, kai išgirdo 
iš tarpdurio prislopintu balsu niaurojant: 

— Aš nežinau, kas yra formulė, metre, šito nežinau, bet visa 
kita — žinau! 

— Formulė — tai visų kvepalų alfa ir omega, — griežtai atrėžė 
Baldinis, mat jau rengėsi baigti šį pokalbį. — Tai tiksli instrukcija, 
kokiais kiekiais reikia sumaišyti ingredientus, kad gautum tą vie- 
nintelį, su niekuo nepalyginamą kvapą, — štai kas yra formulė. Ji 
yra receptas, jei geriau supranti šį žodį. 

— Formulė, formulė, — Grenujis net truputį padidėjo dury- 
se, — man nereikia formulės. Receptas mano nosyje. Ar sumaišyti 
jums jį, metre, ar sumaišyti, ką? 

— Kaip? — gana garsiai šūktelėjo Baldinis ir prikišo žvakę ne- 
ūžaugai arčiau veido. — Kaip sumaišyti? 

Pirmą kartą Grenujis nebešastelėjo atgal. 

— Taigi jie visi čia, kvapai, kurių reikia, visi čia, šitam kamba- 
ry, — paaiškino jis ir vėl dūrė pirštu į tamsą. — Rožių aliejus štai 
ten! Apelsinų žiedai štai čia! Va gvazdikėliai, o čia rozmarinas!.. 

— Žinoma, kad čia! — užriaumojo Baldinis. — Visi čia! Betgi jau 
sakiau tau, kvaily, iš to jokios naudos, jei nežinai formulės! 

— ...Jazminai čia, spiritas ten, bergamotės ten, o stiraksas va 
kur, — švarkštė Grenujis, sulig kiekvienu pavadinimu rodydamas 
vis į kitą kambario vietą, nors buvo taip tamsu, kad lentynas su 
buteliais begalėjai nuspėti nebent pagal šešėlius. 

— Ei, bene tu ir naktį matai, — užsipuolė jį Baldinis, — gal tavo 
ne tik jautriausia uoslė Paryžiuje, bet ir skvarbiausios akys, ką? O 
jei ir ausys bent pakenčiamos, tai gerai klausyk, ką tau pasakysiu: 

esi mažas apgavikas. Tikriausiai nugirdai ką nors iš Pelisjė, kažką 
iššnipinėjai, ar ne? Ir manai, kad apmausi mane? 

Grenujis stovėjo duryse dabar jau visai išsitiesęs, taip sakant, 
visu ūgiu, šiek tiek prasižergęs ir išskėtęs rankas, taigi panėšėjo į 
juodą vorą, įsikibusį į slenkstį ir staktą. 

— Duokite man dešimt minučių, — ištarė jis gana sklandžiai, — 
ir aš pagaminsiu jums kvepalus „Amūras ir Psichė“. Dabar pat ir 
čia pat, šiame kambaryje. Metre, duokite man penkias minutes! 

— Manai, leisiu tau turkštis savo dirbtuvėje? Su esencijomis, 
kurios kainuoja didelius pinigus? Tau? 

— Taip, — atsakė Grenujis. 

— Na jau ne! — sušuko Baldinis, vienu kartu iškvėpdamas iš 
plaučių visą orą. Paskui giliai įkvėpė, įrėmė žvilgsnį į vorą Grenujį 
ir susimąstė. Apskritai tai nė kiek nesvarbu, galvojo jis, juk rytoj 
vis tiek viskas baigsis. Nors ir žinau, kad to, ką tvirtina mokąs, jis 
nepadarys ir negali padaryti, nebent pranoktų net didijį Frandži- 
panį. Tačiau kodėl gi nepasižiūrėjus ir neįsitikinus tuo, ką ir taip 
žinau? Ar neatsitiks, kad vieną dieną Mesinoje — juk seni žmonės 
kartais darosi keisti ir įsikala į galvas beprotiškiausių idėjų — man 
dingtelės, kad neįžiūrėjau kvapų genijaus, būtybės, kuriai taip dos- 
niai suteikta Dievo malonių, neatpažinau vunderkindo... Tai vi- 
siškai neįmanoma. Jeigu klausyčiau proto balso, tai neįmanoma, 
bet stebuklų juk būna, tai faktas. Kas bus, jei kada nors Mesinoje 
gulint mirties patale mane nusmelks mintis: tada, Paryžiuje, aną 
vakarą, ar neužmerkei akių išvydęs stebuklą?.. Nelabai malonu 
būtų, Baldini! Teišlaisto tas kvėša keletą lašų rožių aliejaus ir mus- 
kuso tinktūros, tu ir pats būtum išlaistęs, jei dar iš tiesų tave do- 
mintų Pelisjė kvepalai. Kas tie keli lašai, — nors ir brangūs, ak, 
kokie brangūs! — lyginant su užtikrintu žinojimu ir ramia senatve? 

— Klausyk, — Baldinis nutaisė griežtą balsą, — klausyk! Aš... — 
tiesa, kuo tu vardu? | 

— Grenujis, — atsakė berniukas. — Žanas Batistas Grenujis. 

— Aha, - ištarė Baldinis. — Taigi klausyk, Žanai Batistai Grenu- 
ji! Aš viską apmąsčiau. Reikia tau leisti dabar, tučtuojau įrodyti 
tai, ką tvirtini. Kartu gausi progą patyręs visišką nesėkmę pasimo- 

kyti kuklumo, tos dorybės, kuri — gal ir dovanotina, kad tavo jau- 
nuose metuose ji dar taip neišsiskleidusi, — vėliau bus būtina tavo 
kaip savosios gildijos ir luomo atstovo, kaip sutuoktinio, pavaldi- 
nio, žmogaus ir doro krikščionio kilimo sąlyga. Aš pasiruošęs duoti 
tau tą pamoką už savo pinigus, nes dėl tam tikrų aplinkybių šian- 
dien esu dosniai nusiteikęs, be to, kas žino, gal kada nors man bus 
linksma visa tai prisiminti. Bet nemanyk, manęs neapmulkinsi! 
Džiuzepės Baldinio nosis sena, bet jautri, pakankamai jautri, kad 
bemat užuostų net ir menkiausią skirtumą tarp tavo mikstūros ir 
va šito produkto, — ir jis ištraukė iš kišenės „Amūru ir Psiche“ 
sumirkytą nosinaitę ir pamosavo ja Grenujui panosėje. — Eikš ar- 
čiau, geriausioji Paryžiaus nosie! Eikš prie šio stalo ir parodyk, ką 
moki! Bet žiūrėk, kad man nieko neapverstum ir nenumestum 
žemėn! Ir nedrįsk nieko liesti! Pirmiausia uždegsiu daugiau žva- 
kių. Juk reikia šį eksperimentėlį gražiai apšviesti, ar ne? 

Taip taręs jis paėmė dar dvi žvakides, stovėjusias ant didžiojo 
ąžuolinio stalo krašto, ir užžiebė žvakes. Visas tris žvakides išri- 
kiavo ant tolesnio išilgojo stalo krašto, pastūmė į šoną odas, nu- 
kraustė viską nuo stalo vidurio. Paskui ramiais, bet vikriais jude- 
siais surinko nuo mažos etažerės rykus, reikalingus šiam darbui: 
didelį pilvotą butelį maišymui, stiklinį piltuvėlį, pipetę, mažąją ir 
didžiąją menzūrėles — ir viską tvarkingai sustatė priešais save ant 
ąžuolinio stalo. 

Grenujis atsiplėšė nuo durų staktos. Kol Baldinis rėžė savo 
pompastišką kalbą, jis atkuto, nebestirksojo suakmenėjęs ir pasa- 
lūniškai susitraukęs. Jis girdėjo tik sutikimą, tik „taip“, širdyje 
džiūgavo lyg užsispyręs vaikas, pasiekęs nuolaidų sau, — jam jau 
buvo nusišvilpt į visokius apribojimus, sąlygas ir moralinius po- 
stringavimus. Jis stovėjo atsipalaidavęs, pirmąkart labiau panašus 
į žmogų nei į žvėrį ir kantriai laukė, kol Baldinis baigs savo tiradą, 
nes žinojo, kad šį žmogų, jam nūnai nusileidusį, jis jau įveikė. 

Baldinis dar statinėjo ant stalo žvakides, o Grenujis jau šmurkš- 
telėjo į tamsų dirbtuvės pakraštį, kur stovėjo stelažai su brangio- 
siomis esencijomis, aliejais ir tinktūromis, ir pasikliaudamas pa- 
tikima uosle vieną po kito griebė nuo lentynų reikiamus buteliu- 

kus. Jų buvo devyni: apelsinų žiedų esencija, limečių aliejus, gvaz- 
dikėlių ir rožių aliejus, jazminų, bergamočių ir rozmarino eks- 
traktai, muskuso tinktūra ir stirakso balzamas. Viską greitai susi- 
rankiojęs, susidėliojo ant stalo krašto. Galiausiai atsivilko balioną 
su beveik grynu spiritu. Tada atsistojo už Baldinio, kuris vis dar 
rūpestingai, pedantiškai rikiavo maišomuosius indus: vieną stiklą 
stumtels šen, kitą ten, kad viskas būtų pagal nuo seno nusistovė- 
jusią tvarką ir gražiai spindėtų žvakių šviesoje, — ir tirtėdamas iš 
nekantrumo laukė, kada gi senis pasitrauks ir užleis jam vietą. 

— Štai, — pagaliau pratarė Baldinis ir žengė į šalį. — Čia išrikiuo- 
ta viskas, ko reikės tavo — vadinkime jį meiliai — eksperimentui. 
Nieko man nesukulk, nė lašelio neišliek! Įsidėmėk: šie skysčiai, 
su kuriais tau leidžiu darbuotis penkias minutes, yra tokie bran- 
gūs ir reti, kad tu per visą gyvenimą tokių koncentruotų niekada 
negausi į rankas! 

— Kiek jums padaryti, metre? — paklausė Grenujis. 

— Ką padaryti?.. — nesuprato Baldinis, kuris dar nebuvo užbai- 
gęs savo kalbos. 

— Kiek tų kvepalų? — sušvankštė Grenujis. — Kiek jų norite? 
Gal pripildyti sklidinai šitą storą butelį? — Ir jis parodė maišomąjį 
butelį, kuriame būtų tilpę mažų mažiausiai trys litrai. 

— Ne, nereikia! — pasibaisėjęs suriko Baldinis, jo balse pasigir- 
do giliai įsišaknijusi, bet kartu ir spontaniška baimė iššvaistyti turtą. 
Tarsi susigėdęs, kad taip išsidavė, jis susyk užriaumojo: — Ir ne- 
drįsk manęs pertraukti! — paskui šiek tiek nusiramino ir pridūrė 
jau truputį ironišku tonu: — Kam gi mums reikia trijų litrų kvepa- 
lų, kurių mes abu nevertiname? Iš esmės pakaktų ir pusės men- 
zūrėlės. Bet kadangi tokį mažą kiekį sunku tiksliai nutaikyti, tai 
leidžiu tau padaryti trečdalį maišomojo butelio. 

— Gerai, — tarė Grenujis. — Trečdalį šio butelio pripildysiu 
„Amūro ir Psichės“. Tiktai, metre Baldini, darysiu savaip. Neži- 
nau, ar tai tinkamas būdas, bet kitaip nemoku ir darysiu savaip. 

— Prašau, — sutiko Baldinis. Jis žinojo, kad šiame darbe nėra 
„mano“ ar „tavo“ būdo, yra tik vienas vienintelis galimas ir tai- 
syklingas būdas: žinant formulę ir pagal ją atitinkamai apskaičia- 

vus norimą kiekį, iš įvairių esencijų sumaišyti kuo tiksliausių pro- 
porcijų koncentratą, po to jį sutaurinti alkoholiu, vėl kuo tiks- 
liausiu santykiu — jis dažniausiai svyruoja nuo vieno su dešimt iki 
vieno su dvidešimt — ir gauti kvepalus. Kito būdo, jis tai žinojo, 
nėra. Todėl tai, ką išvydo šiuokart ir iš pradžių stebėjo iš šalies 
pašaipiai, paskui sumišęs, o galiausiai bejėgiškai nustebęs, jam tu- 
rėjo pasirodyti kone stebuklas. Ta scena taip įsirėžė į atmintį, kad 
iki dienų galo jis jos nepamiršo. 


15 


Pirmiausia žmogutis Grenujis atkimšo balioną su spiritu. Tik var- 
gais negalais jam pavyko pakelti sunkų indą. Kelti teko bemaž 
sulig galva, nes tokiame aukštyje buvo maišomojo butelio kaklelis 
su stikliniu piltuvėliu. Į jį tiesiai iš baliono, be menzūrėlės, Gre- 
nujis ėmė pilti alkoholį. Baldinį net šiurpas nukrėtė pamačius, 
kaip jis nieko nesugeba: šis vaikėzas ne tik aukštyn kojom vertė 
parfumerijos pasaulio tvarką darbą pradėdamas nuo tirpiklio, o 
ne nuo koncentrato, kurį reikės tirpinti, — bet ir fiziškai tam ne- 
turėjo jėgų! Jis tiesiog tirtėjo nuo įsitempimo, o Baldinis kiekvie- 
ną akimirksnį laukė, kada sunkusis balionas tėkšis ant stalo ir vis- 
ką, kas ten stovi, sudaužys. Žvakės, o Dieve, žvakės! "Tuoj viskas 
sprogs, jis supleškins mano namus!.. Jau norėjo pulti ir išlupti iš 
to pamišėlio rankų balioną, bet Grenujis spėjo pats jį atversti, 
sveiką pastatė ant grindų ir vėl užkimšo. Butelyje teliūskavo skaid- 
rus skystis — nė lašas neišsiliejo pro šalį. Keletą akimirksnių Gre- 
nujis, nutaisęs tokią patenkintą miną, lyg būtų įveikęs sunkiausią 
darbo dalį, gaudė kvapą. Ir iš tiesų po to viskas vyko taip greitai, 

kad Baldinis vos spėjo sužiūrėti, kas po ko daroma, o ką jau kal- 
bėti apie paties proceso suvokimą. 

Grenujis, rodės, nė nesirinkdamas stveria kurį nors iš surikiuotų 
flakonų su kvapų esencijomis, ištraukia stiklinį kamštuką, pakiša 
indelį sekundei panosėn, tada įpila iš jo į piltuvėlį, įlašina šiek 
tiek iš kito, šliūkšteli truputį iš trečio ir taip toliau. Pipetės, mė- 

gintuvėlio, menzūrėlės, šaukštelio ir maišomosios lazdelės — visų 
tų įrankių, be kurių parfumeris negali atlikti sudėtingos maišymo 
procedūros, Grenujis nepalietė nė karto. Atrodė, kad jis tik žai- 
džia, tarškina indais ir pliuškenasi kaip vaikas, iš vandens, žolių ir 
purvo maišantis šleikščią marmalienę ir tvirtinantis verdąs sriu- 
bą. Taip, visai kaip vaikas, galvojo Baldinis. Staiga jis ir panašus 
pasidarė į vaiką, nors ir negrabiom rankom, randų išrantytu vei- 
du, gumburiuota senio nosimi. Maniau, kad jis vyresnis, negu yra, 
o dabar man atrodo jaunesnis, kokių trejų ar ketverių metų, kaip 
tie neprieinami, nesuvokiami, aikštingi primatai, kurie yra taria- 
mai nekalti, bet galvoja tik apie save ir viską šiame pasaulyje nori 
despotiškai pajungti sau. Tikriausiai taip ir padarytų, jei nepaža- 
botum jų didybės manijos ir griežčiausiu auklėjimu jų nuolat ne- 
tramdytum, nepratintum prie savitvardos, prie tikrų žmonių eg- 
zistencijos. Štai toks fanatiškas mažvaikis tūno šiame jaunuolyje, 
degančiomis akimis stovinčiame prie stalo; pamiršęs viską aplin- 
kui, jis tikriausiai net nebejaučia, kad dirbtuvėje yra dar kas nors 
be jo ir butelių, kuriuos jis greitu negrabiu judesiu palenkia prie 
piltuvėlio, vis maišydamas savo beprotišką bizalą, o paskui, kaip 
mane gyvą matai, tvirtins, — ir pats tuo tikės! — esą tai nepakarto- 
jami kvepalai „Amūras ir Psichė“. Baldinį krėtė šiurpas žiūrint į 
blaksinčioje žvakės šviesoje taip baisiai atbulainiškai ir taip užtik- 
rintai besidarbuojančią žmogystą. Tokių kaip šis, — pagalvojo jis ir 
vėl staiga pajuto liūdesį, graudulį ir įniršį, kaip pavakary, kai prie- 
blandoje žvelgė į raudoniu užlietą miestą, — tokių kaip šis anks- 
čiau nebūdavo, tai visai naujos padermės egzempliorius, galėjęs 
atsirasti tik šiais pakrikusiais visuotinio nuosmukio laikais... Bet 
jis dar gaus pamoką, tas išverstakis! Po šito juokingo spektaklio 
Baldinis sudoros menkystą taip, kad jis išslinks iš čia toks pat 
susigūžęs, koks ir atėjo. Parazitas! Šiais laikais išvis nederėtų su 
niekuo prasidėti, nes aplink knibždėte knibžda visokių parazitų! 
Baldinį buvo apnikęs toks didelis pasipiktinimas ir pasibaisėji- 
mas šiais laikais, kad jis ne išsyk susigaudė, kodėl Grenujis staiga 
užkimšo visus flakonus, ištraukė piltuvėlį iš maišomojo butelio, o 
patį butelį čiupo už kaklelio, uždengė kairės rankos delnu ir ėmė 

stipriai kratyti. Tik tuomet, kai butelis keliskart šūstelėjo ore, o 
brangus jo turinys kaip limonadas sukliukėjo iš dugno į kaklelį ir 
atgal, įtūžęs ir pasibjaurėjęs Baldinis užriko: 

— Sustok! Užteks! Tuoj pat liaukis! Gana! Tučtuojau pastatyk 
butelį ant stalo ir daugiau nieko neliesk, supratai? Daugiau nie- 
ko! Turbūt man smegenys buvo nusekę, kad paklausiau tavo pais- 
talų. Kaip tu elgiesi su daiktais, koks atžarumas, koks bukapro- 
tiškumas. Dabar matau, kad esi nemokša, barbaras, maža to, 
niekingas ir įžūlus snarglianosis. Tu netinki net į limonado mai- 
šytojus, net į paprasčiausius saldymedžio vandens pardavėjus, o 
lendi į parfumerius! Džiaukis, būk patenkintas ir dėkok savo 
meistrui, kad jis ir toliau leis tau turlintis su kailiaraugiais. Dau- 
giau nedrįsk, girdi, ką sakau? Nedrįsk peržengti jokio parfume- 
rio namų slenksčio! 

Taip kalbėjo Baldinis. Jam bekalbant kambaryje pasklido „Amū- 
ro ir Psichės“ kvapas. Kvapo įtaiga stipresnė už žodžius, reginius, 
jausmus ir valią. Kvapo įtaigai neįmanoma atsispirti, jis patenka į 
mus kaip oras į plaučius, jis užlieja mus, tiesiog užtvindo ir niekas 
negali nuo jo apsiginti. 

Grenujis pastatė butelį, atitraukė nuo kaklelio šlapią delną ir 
nubraukė jį į švarko kraštą. Žengė vieną, du žingsnius atgal ir visu 
kūnu nerangiai tūptelėjo po Baldinio svaidomais žaibais — to už- 
teko, kad sujudėtų oras. Jo bangos paskleidė ką tik sukurtą aro- 
matą. Daugiau ir nereikėjo. Nors Baldinis vis dar niršo, dejavo ir 
plūdosi, bet sulig kiekvienu įkvėpimu laukan besiveržiantis įtūžis 
vis mažiau begavo peno viduje. Jis pajuto, kad yra įveiktas, ir dėl 
to jo kalba pabaigoje išvirto į tuščią patosą. Jis nutilo ir valandėlę 
patylėjo. Ir Grenujis galėjo nė neburbtelėti: „Gatava“. Baldinis ir 
pats tai žinojo. 

Nors iš visų pusių jau supamas stipraus „Amūro ir Psichės“ 
kvapo, jis vis tiek žengė prie seno ąžuolinio stalo ketindamas iš- 
mėginti kvepalus. Iš surduto kišenės, iš kairiosios, išsitraukė šva- 
rią, sniego baltumo nėriniuotą nosinaitę, išlankstė ją ir užvarvino 
keletą lašų, ilga pipete ištraukęs iš butelio. Ištiesęs ranką pavas- 
nojo, kad kvepalai šiek tiek išsivadėtų, tada grakščiu, gerai išlavin- 

tu judesiu paplazdino sau panosėje ir įtraukė kvapo. Protrūkiais 
iškvėpdamas atsisėdo ant taburetės. Ką tik nuo įniršio priepuolio 
smarkiai išraudęs veidas ūmai visai išblyško. 

— Neįtikėtina, — sumurmėjo pats sau tyliai, — Dievas mato — 
neįtikėtina. 

Jis vis kišo ir kišo nosį prie nosinės, uostinėjo, purtė galvą ir 
murmėjo: „Neįtikėtina“. Tai buvo „Amūras ir Psichė“, be jokios 
abejonės, „Amūras ir Psichė“, tas nepakenčiamai genialus kvapų 
mišinys, ir nukopijuotas taip tiksliai, kad nė pats Pelisjė negalėtų 
atskirti nuo savojo. 

— Neįtikėtina... | 

Sukritęs ir išblyškęs sėdėjo didysis Baldinis ant taburetės. Jis 
atrodė tiesiog juokingai su ta nosinaite rankoje, vis spaudė ją prie 
nosies lyg kokia sloguojanti senmergė. Jis galutinai neteko žado. 
Net nebekartojo „neįtikėtina“, tik vis linksėjo galva, spoksojo į 
skystį butelyje ir monotoniškai mykė: „Hm hm hm... hm hm 
hm... hm hm hm...“ Po kurio laiko prislinko Grenujis, tykiai lyg 
šešėlis žengė prie stalo. 

— Šie kvepalai nėra geri, — prašneko jis, — šių kvepalų sudėtis 
labai prasta. 

— Hm hm hm, — teištarė Baldinis, o Grenujis nenurimo: 

— Jei leisite, metre, aš juos pagerinsiu. Duokite man vieną mi- 
nutę, ir aš iš jų padarysiu deramus kvepalus! | 

— Hm hm hm, — lingavo galva Baldinis. Ne todėl, kad būtų 
sutikęs, bet kad buvo taip nugrimzdęs į apatiją, jog į viską būtų 
lingavęs galva: hm hm hm. Jis vis lingvo ir mykė, ir nė nebandė 
kištis, kai Grenujis antrąkart ėmėsi darbo, antrąkart į maišomąjį 
butelį, į ten jau esančius kvepalus, iš baliono įpylė spirito, antrą- 
kart į piltuvėlį ėmė pilstyti flakonų turinį, rodės, be jokios tvarkos 
ir kokiais į galvą šauna kiekiais. Tik prieš pat procedūros pabai- 
gą, — šį kartą Grenujis butelio nekratė, o tik švelniai pasiūturiavo 
lyg stiklą konjako, gal atsižvelgdamas į Baldinio jautrumą, o gal 
dėl to, kad turinys šį kartą jam atrodė vertingesnis, — taigi tik 
dabar, kai gatavas skystis jau teliūskavo butelyje, Baldinis atsigavo 
nuo kvaitulio ir pakilo, tiesa, vis dar prispaudęs nosinaitę prie 

nosies, tarsi norėdamas ja lyg skydu pridengti savo sielą nuo nau- 
jo antpuolio. 

— Jau baigiau, — tarė Grenujis. — Dabar kvapas jau gana ne- 
blogas. 

— Taip taip, gerai jau, gerai, — atsiliepė Baldinis ir numojo lais- 
vąja ranka. 

— Ar nenorite išmėginti? — vėl sugargė Grenujis. — Nenorite, 
metre? Nemėginsite? 

— Vėliau, dabar nesu nusiteikęs... man rūpi kas kita. Dabar jau 
eik! Eikš su manim! 

Jis paėmė vieną žvakidę ir išėjo pro duris, į parduotuvę. Gre- 
nujis nusekė iš paskos. Jie pasuko į siaurą koridorių, vedusį link 
durų tarnams. Senis nušlempsėjo prie vartelių, atšovė velkę, at- 
vėrė juos ir pasitraukė į šoną praleisdamas berniuką. 

— Tai ar galėsiu pas jus dirbti, metre, ar galėsiu? — klausė 
Grenujis jau stovėdamas ant slenksčio, vėl susigūžęs, vėl tykan- 
čiu žvilgsniu. 

— Nežinau, — atsakė Baldinis, — aš pagalvosiu. Eik! 

Tada Grenujis pranyko, dingo išsyk, jį prarijo tamsa. Baldinis 
tebestovėjo ir išsproginęs akis žiūrėjo į naktį. Dešinėje rankoje 
laikė žvakidę, kairėje — nosinaitę, galėjai pamanyti, kad jam krau- 
juoja nosis, o iš tikrųjų jį buvo apsėdusi baimė. Skubiai užsklendė 
duris, tada nuo veido atitraukė nosinę, įsikišo kišenėn ir per par- 
duotuvę grįžo į dirbtuvę. 

Aromatas buvo dangiškai malonus, Baldiniui net akys sudrėko. 
Nereikėjo nieko bandyti, jis tik stovėjo prie darbo stalo su maišo- 
muoju buteliu ir kvėpavo. Kvepalai buvo puikūs. Greta „Amūro 
ir Psichės“ jie buvo lyg simfonija greta vienišo smuiko brūžavimo. 
Ir dar kažkas daugiau. Baldinis užsimerkė, jį užplūdo tauriausi 
prisiminimai. Matė save jaunuolį, vaikštinėjantį po vakarėjančio 
Neapolio sodus; regėjo save kažkokios garbanotos juodaplaukės 
glėby, regėjo ant palangės siluetą rožių puokštės, gaivinamos nak- 
ties vėjo, girdėjo čiulbant medžių šakose išsislapsčiusius paukš- 
čius ir tolimą iš uosto smuklės sklindančią muziką; girdėjo šnabž- 

šiaušiasi plaukai. Dabar! Dabar, šią akimirką! Jis praplėšė akis ir 
sudejavo iš pasitenkinimo. Tokių kvepalų ligi šiol nėra buvę. Tai 
ne aromatas, nuo kurio geriau kvepiama, ne kremas, ne tualeto 
reikmuo. Tai visiškai naujas, savitas dalykas, galintis pats vienas 
sukurti ištisą pasaulį, stebuklingą, turtingą, kur jūs akies mirksniu 
užmirštate visą bjaurastį aplink save ir pasijuntate esąs turtingas, 
laimingas, laisvas, geras... 

Pašiurpę plaukeliai ant Baldinio rankų vėl prigludo, jo sielą už- 
plūdo svaigi ramybė. Jis paėmė odas, ožkų odas, gulėjusias ant 
stalo krašto, paskui peilį ir jas supjaustė. Gabalus sudėjo į stiklinę 
vonelę, apliejo naujaisiais kvepalais. Ant vonelės užvožė stiklinę 
plokštelę, kvepalų likutį supylė į du buteliukus, užklijavo etiketes 
ir užrašė „Neapolio naktis“. Tada užpūtė žvakes ir išėjo. 

Viršuje vakarieniaudamas su Žmona neištarė nė žodžio. Visų 
pirma nieko neprasitarė apie šventų švenčiausią sprendimą, pri- 
imtą pavakary. Žmona irgi nieko nesakė, nes pastebėjo, kad jis 
smagiai nusiteikęs, ir buvo labai patenkinta. Jis nebenuėjo į Die- 
vo Motinos katedrą padėkoti Dievui už tvirtą charakterį. Tądien 
pirmąkart pamiršo sukalbėti net ir vakaro maldą. 

Kitą rytą nieko nelaukdamas nuėjo pas Grimalį. Pirmiausia su- 
mokėjo už ožkų odas, beje, sumokėjo visą kainą neniurzgėdamas 
ir nė kiek nesiderėdamas. Tada pakvietė Grimalį į „Sidabrinį bokš- 
tą“ išgerti stiklą balto vyno ir išsiderėjo iš jo mokinį Grenujį. Sa- 
vaime suprantama, jis neišsidavė, kodėl jo nori ir kam jo reikia. 
Kažką sumelavo apic didelį užsakymą iškvėpinti odas, o tam jam 
reikią vieno neapmokyto padėjėjo. Jam reikią santūraus bernio- 
ko paprasčiausiems darbams, odoms sukirpti ir panašiai. Baldinis 
užsakė dar vieną butelį vyno ir pasiūlė dvidešimties livrų kom- 
pensaciją už nepatogumus, kuriuos patirs Grimalis netekęs Gre- 
nujo. Dvidešimt livrų buvo nepaprastai didelė suma. Grimalis be- 
mat sutiko. Jie sugrįžo į kailių raugyklą, ten, kad ir labai keista, 

jau rado Grenujį, susiruošusį ryšelį ir belaukiantį. Baldinis at- 
skaičiavo dvidešimtį livrų ir iš karto pasiėmė berniuką su savimi, 
nes gerai žinojo, kad sudarė geriausią sandėrį gyvenime. 

Grimalis, savo ruožtu irgi įsitikinęs, kad sudarė geriausią san- 
dėrį gyvenime, sugrįžo į „Sidabrinį bokštą“, išgėrė dar du bute- 
lius vyno, paskui apie vidurdienį patraukė į „Auksinį liūtą“ kita- 
me upės krante ir ten taip be saiko nusitašė, kad kai vėlai naktį vėl 
norėjo nukakti į „Sidabrinį bokštą“, supainiojo Žofrua V'Anjė ir 
Nonendjerų gatves, taigi užuot iš karto atsidūręs, kaip tikėjosi, 
ant Marijos tilto, nelemtai atsirėmė į Guobų krantinę, o nuo jos 
visu ūgiu galva žemyn šlumštelėjo į vandenį kaip į pūkų patalą. Tą 
pat akimirksnį ir mirė. Bet upei prireikė dar daug laiko, kol nuo 
seklaus kranto pro lynais sukabintas baržas išnešė jį į stipresnę 
srovę, į upės vidurį. Ir tik ankstyvą rytą odminys Grimalis, teisin- 
giau, jo šlapias lavonas, jau daug greičiau ėmė plaukti žemyn, į 
vakarus.. 

Kai jis pasiekė Mainų tiltą, be garso, neužkliūdamas už tilto 
atramų, dvidešimt metrų virš jo Žanas Batistas Grenujis kaip tik 
ruošėsi lovon. Tolimiausiame Baldinio dirbtuvės kampe jam bu- 
vo pastatytas gultas, į kurį jis dabar ir taisėsi, o tuo tarpu jo buvęs 
duondavys plaukė ištiesęs kojas šalta Sena žemyn. Grenujis pa- 
tenkintas susirietė į kamuoliuką ir susitraukė kaip ta erkė. Miegui 
artinantis, jis grimzdo vis gilyn ir gilyn ir triumfuodamas įžengė į 
savo sielos tvirtovę, kur šventė kvapų pergalės šventę, grandioziš- 
ką orgiją su smilkalų dūmais ir miros garais savo paties garbei. 

Įsigijusi Grenujį Džiuzepės Baldinio firma suklestėjo ir įgavo pri- 
pažinimą visoje šalyje ir netgi Europoje. Varpeliai krautuvėje ant 
Mainų tilto netilo skambinę persišką melodiją, garniai nesiliovė 
laistę vandenį. 

Patį pirmąjį vakarą Grenujui teko paruošti didelį balioną „Ne- 
apolio nakties“. Iš jo kitą dieną buvo parduota per aštuoniasde- 

šimt flakonų. Garsas apie šiuos kvepalus sklido pašėlusiu greičiu. 
Šenjė tiesiog pastėro akys beskaičiuojant pinigus ir paskaudo nu- 
gara žemai besilankstant — juk atvykdavo vienas už kitą garbinges- 
ni ponai ar bent jau tų vienas už kitą garbingesnių ponų tarnai. O 
kartą durys staiga atsilapojo su baisiu triukšmu, vidun įžengė gra- 
fo d'Aržansono liokajus ir užriko taip, kaip tik liokajai moka, kad 
pageidauja penkių buteliukų tų naujųjų kvepalų, o Šenjė ir po 
penkiolikos minučių vis dar virpėjo iš begalinės pagarbos, nes grafas 
d'Aržansonas buvo intendantas, Jo Didenybės karo ministras ir 
pats galingiausias žmogus Paryžiuje. 

Taigi Šenjė parduotuvėje vienas atmušinėjo klientų antpuolius, 
o Baldinis su naujuoju mokiniu sėdėjo užsirakinęs dirbtuvėje. Šią 
aplinkybę Šenjė jis teisindamasis aiškino kažkokia fantastine te- 
orija, kurią vadino „darbo pasidalijimu ir racionalizacija“. Metų 
metus, pareiškė, jis kantriai stebėjęs, kaip Pelisjė ir į jį panašūs 
gildijos tradicijas ignoruojantys veikėjai viliojo iš jo klientūrą ir 
niokojo verslą. Bet dabar jo kantrybė trūkusi. Dabar jis priims 
iššūkį ir smogs tiems įžūliems parveniu atgal. Ir atmokės jiems 
tuo pačiu pinigu: kiekvieną sezoną, kiekvieną mėnesį, jei labai 
reikės, tai ir kiekvieną savaitę mes kozirį — naujus kvepalus, ir dar 
kokius kvepalus! Rieškučiomis sems savo kūrybingumą. O tam 
reikią, kad jis, vieno neapmokyto pagalbininko padedamas, galė- 
tų užsiimti vien kvepalų gaminimu, o Šenjė turįs atsidėti tik jų 
pardavinėjimui. Šis modernus metodas pradės naują etapą par- 
fumerijos istorijoje, nušluos konkurenciją ir padarys mus neap- 
sakomai turtingus, — taip, jis sąmoningai ir nedviprasmiškai sakąs 
„Ius“, nes ketinąs savo ilgai ištarnavusiam pameistriui skirti tam 
tikrą procentą nuo tų nesuskaičiuojamų turtų. 

Dar prieš keletą dienų tokias meistro šnekas Šenjė būtų palai- 
kęs beprasidedančiu senatviniu proto suskystėjimu. „Jau pats lai- 
kas jam į Šaritė, — būtų pamanęs, — netrukus jis jau galutinai 
atsisveikins su parfumerio grūstuvu“. Bet dabar jis nieko negal- 
vojo. Tam visiškai neturėjo laiko, paprasčiausiai buvo per daug 
darbo. Darbo buvo tiek daug ir vakarais jis būdavo toks pavargęs, 
jog vos beįstengdavo ištuštinti kimšte prikimštą kasą ir atsiskai- 

čiuoti savo dalį. Jam nė į galvą nebūtų atėję suabejoti, kad čia 
kažkas ne taip, — juk kone kasdien matydavo Baldinį išeinantį iš 
dirbtuvės su kokiais nors naujais aromatais. 

Ir ne bet kokiais aromatais! Tai buvo ne tik aukščiausios, visų 
aukščiausios klasės kvepalai, bet ir kremai, pudros, muilai, losjo- 
nai plaukams, tualetiniai vandenys, aliejai... Viskas, kam derėjo 
kvepėti, dabar pakvipo naujai, kitaip ir daug puikiau, kaip dar 
niekad nebuvo kvepėję. Ir viską, dievaži, viską, net ir naujoviškus 
kvapiuosius kaspinus plaukams, kuriuos neįprastos nuotaikos pa- 
gautas vieną dieną sukūrė Baldinis, pirkėjai stvarstė kaip apkerėti, 
kainos nebeturėjo jokios reikšmės. Viskas, ką tik Baldinis paga- 
mindavo, susilaukdavo pasisekimo. Ir tokio stulbinančio, kad Šenjė 
žiūrėjo į jį kaip į kokį gamtos reiškinį ir netyrinėjo priežasčių. 
Kad toks pasakiškas verslo suklestėjimas galėtų būti susijęs su nau- 
juoju mokiniu, tuo apgailėtinu neūžauga, tuo niekingu padaru, 
kaip koks šuo prisiglaudusiu dirbtuvėje ir kartais, meistrui žen- 
giant pro duris, pasirodančiu kambario gilumoje, kur valė stiklus 
bei šveitė grūstuves, — tuo Šenjė nebūtų patikėjęs net ir tuomet, 
jei kas nors jam apie tai būtų pasakęs. 

Bet būtent nuo to nykštuko čia viskas ir priklausė. Ką Baldinis 
atnešdavo į krautuvę ir palikdavo Šenjė parduoti, būdavo tik ma- 
ža dalelytė to, ką Grenujis sumaišydavo už užrakintų durų. Baldi- 
nis net nebespėdavo uostyti. Kartais jis tiesiog kamuodavosi, kai 
reikėdavo ką išsirinkti iš tų Grenujo sukurtų grožybių. Šis stebuk- 
lingas mokinys būtų įstengęs aprūpinti receptais visus Prancūzi- 
jos parfumerius nepasikartodamas ir nė sykio nesukurdamas ko 
nors nevertingo ar kad ir vidutiniško. Tai yra receptais, taigi for- 
mulėmis, jis jų nebūtų galėjęs aprūpinti, nes savo kvapus vis dar 
komponavo ta chaotiška ir visiškai neprofesionalia, bet Baldiniui 
jau pažįstama maniera: iš akies ir, regis, kaip pakliuvo maišyda- 
mas ingredientus. Norėdamas tą pamišėlišką darbą jei ne kontro- 
liuoti, tai bent jau mažumą suprasti, Baldinis vieną dieną pareika- 
lavo, kad ruošdamas mišinius Grenujis teiktųsi naudotis svars- 
tyklėmis, menzūrėle ir pipete, nors jam ir atrodė, kad tai visai 
nereikalinga; be to, jis turįs įsisąmoninti, kad etilo alkoholis nėra 

kvapi medžiaga, o tik tirpiklis, kurio įpilama paskiausiai; ir galų 
gale, jis turįs darbuotis, dėl Dievo meilės, neskubėdamas, iš lėto 
ir ramiai, kaip dera amatininkui. 

Grenujis pakluso. Ir štai pirmąsyk Baldinis galėjo sužiūrėti 
kiekvieną to raganiaus veiksmą ir viską užsirašyti. Su plunksna ir 
popieriaus lapu įsitaisęs šalia Grenujo, vis primindamas, kad 
neskubėtų, jis užsirašinėjo, kiek gramų šio, kiek padalų ano, 
kiek lašų trečio ingrediento patenka į maišomąjį butelį. Tokiu 
keistu būdu — iš paskos analizuodamas procesą ir naudodamas 
tam priemones, be kurių jis, tiesą sakant, iš pat pradžių visai 
negalėjo vykti, — Baldinis galų gale visgi įsigijo tą sintetinimo 
instrukciją. Kaip Grenujis be jos įstengė maišyti kvepalus, jam 
taip ir liko mįslė, netgi stebuklas, tačiau dabar Baldinis tą ste- 
buklą bent jau suvedė į formulę ir nors iš dalies patenkino savo 
taisyklių ištroškusią sielą, o parfumerio pasaulėvaizdį apsaugojo 
nuo visiško kracho. 

Taip po truputį jis išviliojo iš Grenujo visų iki šiol jo išrastų 
kvepalų receptūras, o paskui net uždraudė imtis maišyti naujus 
kvapus, kol jis, Baldinis, nepasirodys su plunksna ir popieriaus 
lapu, kad stebėdamas procesą Argo akimis viską iš eilės užsirašy- 
tų. Paskui savo užrašus — netrukus tai buvo jau dešimtys formu- 
lių — kaligrafiška rašysena pedantiškai perkeldavo į dvi skirtingas 
knygeles, kurių vieną laikydavo užrakinęs nedegamoje spintoje, o 
kitą nuolat nešiodavosi su savimi, net ir naktį miegodavo su ja. 
Taip buvo saugiau. Juk dabar, jei tik panorės, galės pats atkartoti 
Grenujo stebuklus, taip giliai jį sukrėtusius, kai pirmąkart patyrė. 
Rinkdamas formulių kolekciją jis tikėjosi sutramdysiąs pasibaisė- 
tiną kūrybinį chaosą, veržte besiveržiantį iš jo mokinio vidaus. Be 
to, ta aplinkybė, kad kūrybos aktuose jis dalyvauja ne vien tik 
kvailai stebėdamas, bet ir viską sekdamas bei registruodamas, veikė 
Baldinį raminamai ir stiprino pasitikėjimą savimi. Po kiek laiko 
jis net ėmė manyti, kad jo indėlis kuriant tauriuosius aromatus 
nėra toks neesminis. O jau įrašęs juos į savo knygeles ir paslėpęs 
nedegamoje spintoje bei prispaudęs prie krūtinės, jis nė kiek ne- 
abejojo, kad tai jo ir tik jo nuosavybė. 

Tačiau ir Grenujis gavo naudos iš to drausminančio metodo, 
kurį jam primetė Baldinis. Tiesa, jis galėjo išsiversti ir be jo. Jam 
nereikėjo ieškotis senos formulės, kad po kelių savaičių ar mėne- 
sių galėtų atkurti kvepalus, nes kvapų jis nepamiršdavo. Bet pri- 
valėdamas dirbti su menzūrėle ir svarstyklėmis, pramoko parfu- 
merijos kalbos ir instinktyviai jautė, kad šios kalbos mokėjimas 
jam gali praversti. Po kelių savaičių Grenujis ne tik įsiminė visų 
Baldinio kvapiųjų medžiagų pavadinimus, bet jau ir pats mokėjo 
užrašyti savo kvepalų formules ir atvirkščiai — svetimas formules 
ir instrukcijas paversti kvepalais ar kitokiais kvapiais gaminiais. 
Maža to! Kartą išmokęs savo parfumeriškas idėjas išreikšti gra- 
mais ir lašais, jis apsieidavo net ir be tarpinės eksperimentų pa- 
kopos. Kai Baldinis duodavo užduotį sukurti naują aromatą, ne- 
svarbu kam — nosinaitėms kvėpinti, sausiems kvepalams ar veido 
skaistalams, Grenujis nebesigriebdavo flakonų ir miltelių, o pa- 
prasčiausiai sėsdavo prie stalo ir tiesiog surašydavo formulę. Jis 
išmoko prailginti kelią nuo kvapo savo vaizduotėje iki gatavų kve- 
palų: galėdavo sudaryti dar ir formulę. Jo supratimu tai buvo ap- 
linkinis kelias. Tačiau pasaulio, tai yra Baldinio, akimis tai buvo 
pažanga. Grenujo stebuklai ir liko stebuklais. Bet receptūra, ku- 
rią prie jų pridėdavo, pašalindavo jų keliamą baimę, o tai buvo 
didelis privalumas. Kuo geriau Grenujis įvaldė amatininkiškus bū- 
dus ir metodus, kuo normaliau gebėjo išsisakyti įprasta parfume- 
rijos kalba, tuo mažiau meistras jo bijojo ir jį įtarinėjo. Baldinis 
nors ir laikė jį neįtikėtinai gabiu kvapams žmogumi, bet netrukus 
nebežiūrėjo į jį kaip į antrąjį Frandžipanį arba siaubingą raganių, 
o Grenujui tai buvo labai paranku. Amato taisyklės ir įpročiai jį 
tinkamai maskavo. Jis tiesiog užliūliavo Baldinį pavyzdingai svars- 
tydamas priedus, skalanduodamas maišomąjį butelį, kvepalais 
šlakstydamas baltą mėginių nosinaitę. Jau mokėjo ją beveik taip 
pat grakščiai kaip meistras krestelėti, taip pat elegantiškai plaste- 
lėti po nosimi. O kartais, gerai apskaičiavęs laiko tarpus, tyčia 
darydavo klaidų, tokių, kokias Baldinis būtinai turėdavo pastebė- 
ti: pamiršdavo ką nors išfiltruoti, neteisingai sureguliuodavo svars- 
tykles, į formulę įrašydavo absurdiškai didelę ambros tinktūros 

dalį — ir leisdavosi peikiamas už klaidą, kad paskui kuo rūpestin- 
giausiai galėtų ją ištaisyti. Jam pavyko užčiūčiuoti Baldinį ir galų 
gale išsklaidyti įtarimus, kad čia kažkas ne taip. Juk jis nenorėjo 
senio įbauginti. Jis tikrai norėjo iš jo mokytis. Ne kvepalus maišy> 
ti, ne teisingai juos komponuoti, žinoma, ne! Šioje srityje nebuvo 
nė vieno žmogaus pasaulyje, kuris būtų galėjęs jį ko nors išmoky- 
ti, ir visų ingredientų Baldinio krautuvėje toli gražu nebūtų užte- 
kę, norint sukurti jo įsivaizduojamus tikrai didžius kvepalus. Kva- 
pai, kuriuos galėjo komponuoti pas Baldinį, buvo tik vaikų žaidi- 
mai lyginant su tais, kuriuos nešiojosi savyje ir ketino vieną gražią 
dieną realizuoti. Bet tam, jis gerai žinojo, buvo būtinos dvi sąly- 
gos. Viena — miestelėno egzistencijos skraistė, bent jau pameist- 
rystė, kuria prisidengęs galėtų atsiduoti savo tikrosioms aistroms 
ir niekieno netrukdomas siekti tikrųjų tikslų. Kita — amato išma- 
nymas: kaip gaminti, išskirti, koncentruoti, konservuoti kvapią- 
sias medžiagas, taigi kaip paruošti jas tolimesniam naudojimui. 
Mat nors Grenujis iš tiesų turėjo geriausią nosį pasaulyje, mokan- 
čią ir skaidyti, ir vaizduotis, bet dar nesugebėjo valdyti kvapų fi- 
ziškai. 


18 


Taigi Grenujis noriai leidosi mokomas, kaip iš kiaulių taukų virti 
muilą, kaip iš zomšos siūti pirštines, iš kvietinių miltų, migdolų 
sėlenų ir į miltelius sutrintų našlaičių šaknų maišyti pudrą. Iš me- 
džio anglių, salietros ir sandalmedžio drožlių ritino kvapiąsias žva- 
keles. Presavo rytietiškas pastiles iš miros, benzojinės dervos ir 
gintaro miltelių. Minkė smilkalus, šelaką, vetiveriją ir cinamoną 
ir riteno iš jų smilkomuosius rutuliukus. Sijojo ir mentele trynė 
maltus rožių žiedlapius, levandų žiedus ir kaskariljos žievę impe- 
ratoriškajai pudrai. Virė grimą, baltą ir mėlyną kaip kraujagyslės, 
lipdė riebius karmazininius lūpų dažus. Vandeniu skiedė smul- 
kiausius miltelius nagams ir mėtinę kreidą dantims. Plakė skystį 


perukų plaukams garbiniuoti ir lašus karpoms ir nuospaudoms 

naikinti, baltiklį strazdanoms ant odos blyškinti ir beladonos iš- 
trauką akims gydyti, tepalą ispaniškosioms muselėms priklijuoti 
ponams ir higieninį actą ponioms... Kaip gaminti visus tuos van- 
denėlius ir miltelius, tualetinius ir kosmetinius reikmenis, taip 
pat arbatų ir šaknelių mišinius, likerius, marinatus ir panašius 
dalykus, trumpai tariant, visko, ką Baldinis rodė perteikdamas 
savo paveldėtą išmintį, Grenujis mokėsi tegu ir be ypatingo susi- 
domėjimo, bet nesiskųsdamas ir sėkmingai. 

Užtat itin uoliai įnikdavo į darbą, kai Baldinis aiškindavo, kaip 
ruošti tinktūras, ištraukas ir esencijas. Nepailsdamas galėdavo 
spausti sraigtiniu presu karčiųjų migdolų branduolius arba grūsti 
muskuso grūdelius, kapoti kapokle riebius pilkus ambros gum- 
belius arba tarkuoti našlaičių šaknis, o paskui tas drožles užpil- 
davo spiritu ir padarydavo antpilą. Jis įgudo naudotis skiria- 
muoju piltuvėliu, kuriuo atskiriamas grynas išspaustų citrinų 
žievių aliejus nuo drumstų nuosėdų. Išmoko džiovinti žolelės ir 
žiedus ant ardelių šiltame pavėsyje ir konservuoti šnarančius 
lapus vašku aplietuose puoduose ir skrynutėse. Perprato meną 
plauti pomadas, daryti ištraukas, jas filtruoti, koncentruoti, 
skaidrinti ir rektifikuoti. 

Tiesą sakant, Baldinio dirbtuvė nebuvo sišailyės dideliems kie- 
kiams žiedų ar žolelių aliejų gaminti. Ir vargu ar Paryžiuje būtų 
atsiradę pakankamai tam reikalingų šviežiai skintų augalų. Vis dėlto 
kai kada, kai turguje būdavo galima pigiai nusipirkti šviežių roz- 
marinų, šalavijų, mėtų ar anyžiaus sėklų, kai pasitaikydavo gauti 
didesnę siuntą vilkdalgių gumbų, valerijono šaknų, kmynų, mus- 
kato riešutų ar džiovintų gvazdikų žiedų, tuomet Baldiniui suvir- 
pėdavo alchemiko gyslelė ir jis išsitraukdavo didįjį distiliavimo 
aparatą, varinį distiliavimo kubilą su kondensavimo indu viršu- 
je, - vadinamąjį distiliatorių su „mauro galva“, kaip išdidžiai pra- 
nešė Baldinis, — su kuriuo jis jau prieš keturiasdešimt metų pieti- 
niuose Ligurijos šlaituose ir Liuberono kalvose po atviru dangu- 
mi distiliavo levandas. Ir kol Grenujis smulkindavo žaliavą, Baldinis 
karštligiškai skubėdamas — mat greitas perdirbimas buvo šio dar- 
bo alfa ir omega — kurdavo mūrinį ugniakurą ir statydavo ant jo 


DVIDEŠIMTO AMŽIAUS AUKSO FONDAS 83 


varinį katilą, pripiltą vandens. Į jį sumesdavo susmulkintus auga- 
lus, užkimšdavo viršugalį „mauro galva“ su dvigubom sienelėm ir 
prijungdavo prie jos dvi žarneles vandeniui įbėgti ir išbėgti. Šitą 
rafinuotą vandens aušinimo sistemą, aiškino jis, pritaisęs tik vė- 
liau, nes anuomet dirbant laukuose, savaime suprantama, aušin- 
davęs paprasčiausias vėjas. Tada įpūsdavo ugnį. 

Netrukus masė katile imdavo pamažu kunkuliuoti. O po kurio 
laiko, iš pradžių nedrąsiai, lašelis po lašelio, paskui siūlo plonu- 
mo srovele, distiliatas pradėdavo tekėti iš trečio „mauro galvos“ 
vamzdelio į florentietišką butelį, kurį Baldinis būdavo pastatęs 
apačioje. Iš pradžių jis atrodydavo gana nekaip, kaip skysta ne- 
skaidri sriuba. Bet paskui po truputį, ypač kai pilną butelį pakeitę 
kitu pirmąjį pastatydavo atokiau, ta tirštynė išsiskirdavo į du skir- 
tingus skysčius: apačioje nusistodavo žiedlapių arba žolelių van- 
duo, o paviršiuje plūduriuodavo storas aliejaus sluoksnis. Per apa- 
tinį florentietiško butelio kaklelį atsargiai nupylus švelniai kve- 
piantį žiedlapių vandenį, likdavo grynas aliejus, esencija, kvapioji 
augalo esmė. 

Grenujį šis procesas pakerėjo. Jei kas nors gyvenime kėlė jam 
susižavėjimą — aišku, išoriškai nematomą, užslėptą, lyg šalta liepsna 
deginantį, — tai tik šis metodas ugnimi, vandeniu, garais ir gudriai 
sumanyta aparatūra išplėšti iš daiktų jų kvepiančią dvasią. Juk ši 
kvepianti dvasia, eterinis aliejus ir buvo juose geriausia, tik dėl jo 
Grenujis tais daiktais domėjosi. Niekam tikusios atliekos — žie- 
dai, lapai, lukštai, vaisiai, spalvos, grožis, gyvumas ir dar balažin 
koks nereikalingas šlamštas — jam nerūpėjo. Tai buvo vien tik ap- 
valkalas, balastas. Jo reikėjo atsikratyti. 

Kartkartėm, kai distiliatas pasidarydavo skaidrus kaip vanduo, 
jie nuimdavo distiliavimo aparatą nuo ugnies, atidengdavo ir iš- 
krėsdavo suvirusius tirščius. Jie būdavo suglebę, blankūs lyg iš- 
mirkę šiaudai, blyškūs lyg mažų paukštelių kaulai, lyg per daug 
ilgai virusios daržovės, beskonės, skaidulingos, ištižusios, vos be- 
atpažįstamos, šlykščiai primenančios lavonus ir beveik visiškai ne- 
beturinčios kvapo. Jie išmesdavo tirščius pro langą į upę. Tada vėl 
prikraudavo distiliavimo aparatą šviežių augalų, įpildavo vandens 

ir vėl pastatydavo ant ugniakuro. Ir vėl katilas imdavo kunkuliuo- 
ti, vėl augalų gyvybės syvai tekėdavo į florentietiškus butelius. Kar- 
tais tai trukdavo ištisą naktį. Baldinis prižiūrėdavo krosnį, Gre- 
nujis nenuleisdavo akių nuo srovelės, daugiau nebūdavo kuo už- 
siimti iki pakeičiant vieną butelį kitu. 

Jiedu sėdėdavo ant suolelių palei ugnį, nesitraukdami nuo gre- 
mėzdiško kubilo, abu pakerėti, nors ir dėl labai skirtingų priežas- 
čių. Baldinis mėgaudavosi ugnies kaitra, besiplaikstančių liepsnų ir 
vario raudoniu, jam patikdavo klausytis, kaip spragsi degančios 
pliauskos, kaip gurguliuoja distiliavimo aparatas, nes taip būdavo ir 
anksčiau. Ir kaipgi nenuklysi į svajas! Iš krautuvės jis atsinešdavo 
butelį vyno, mat nuo karščio jį imdavo troškinti, o vynas irgi pri- 
mindavo praeitį. Tuomet jis leisdavosi pasakoti begalines istorijas 
apie anuos laikus. Apie Ispanijos įpėdinystės karą, prie kurio jis, 
kovodamas su austrais, nemažai prisidėjęs, apie partizanus, su ku- 
riais sukėlęs sumaištį Sevenuose, apie vieno hugenoto dukterį Est- 
relio kalnuose, kuri, apkvaitusi nuo levandų kvapo, atsidavė jo va- 
liai, apie miško gaisrą, kurio tada tik per plauką nesukėlęs ir kuris 
tikrai būtų nusiaubęs visą Provansą, kaip mane gyvą matai, būtų 
nusiaubęs, nes tąsyk pūtęs labai stiprus mistralis. Pasakodavo ir apie 
distiliavimą, vis apie aną, plynam lauke, naktį, mėnesienoje, gurkš- 
nojant vyną ir klausantis, kaip čirpia cikados; ir apie levandų aliejų, 
kurį tada išgaudavęs tokį puikų ir stiprų, kad jam už jį sidabru mo- 
kėdavę; apie mokymąsi Genujoje ir apie keliones, ir apie Graso 
miestą, kuriame tiek daug parfumerių kaip kur nors kitur batsiu- 
vių, ir tokių turtingų buvę tarp jų, kad gyvenę jie kaip kunigaikščiai, 
puikiuose namuose su ūksmingais sodais, terasomis ir lentutėmis 
iškaltais valgomaisiais, kuriuose valgydavę iš porceliano lėkščių su 
auksiniais peiliais ir šakutėmis, ir taip toliau... 

Štai tokias istorijas porindavo senasis Baldinis gurkšnodamas 
vyną, ir nuo vyno, nuo ugnies kaitros ir susižavėjimo savo paties 
istorijomis jam raudoniu užkaisdavo skruostai. Bet Grenujis, sė- 
dėdavęs atokiau šešėlyje, visiškai nesiklausydavo. Jo nedomino se- 
nos istorijos, jį domino vien tik naujasis procesas. Nenuleisda- 
mas akių jis spoksodavo į vamzdelį prie distiliatoriaus galvutės, iš 
kurio plona srovele tekėjo distiliatas. Taip įsistebeilijęs imdavo 

vaizduotis pats esąs toks distiliatorius, kuriame taip pat kaip šia- 
me kunkuliuoja ir iš kurio taip kaip iš šio, tik dar geriau, naujau, 
neįprasčiau sruvena distiliatas nuostabių augalų, išaugusių jame 
pačiame, jame pražydusių, niekieno be jo paties neuostytų, sąvo 
neprilygstamais aromatais galinčių paversti pasaulį kvepiančiu Ede- 
no sodu, kuriame ir jam, jo uoslei būtų bent jau pakenčiama gy- 
venti. Būti didžiuliu distiliatoriumi, užtvindančiu savaisiais disti- 
liatais visą pasaulį, — toks buvo jo troškimas, į tokias svajones 
pasinėrė Grenujis. 

Užkaitęs nuo vyno Baldinis rentė vis neįtikimesnes istorijas apie 
tai, kas buvo seniau, ir vis beviltiškiau painiojosi savo paties svajo- 
nėse, o Grenujis greitai liovėsi keistai fantazavęs. Pirmiausia jis 
išgujo iš galvos didžiulio distiliatoriaus vaizdą ir ėmė svarstyti, kaip 
panaudoti ką tik įgytas žinias artimiausiems tikslams pasiekti. 

Netrukus jis tapo distiliavimo specialistu. Jis nustatė, — o jo nosis 
čia pagelbėjo labiau negu visos Baldinio taisyklės, — kad distiliato 
kokybė labiausiai priklauso nuo ugnies karščio. Kiekvienam au- 
galui, kiekvienam žiedui, kiekvienai medienos rūšiai ir aliejingam 
vaisiui reikėjo vis kitokios procedūros. Vieniems tekdavo sukaupti 
tirščiausius garus, kitus virti tik ant vidutinio stiprumo ugnies, o 
kai kurie žiedai atiduodavo ką turi geriausio tik palikti prakaituoti 
ant visai silpnutės ugnies. 

Ne mažiau svarbus buvo ir paruošimas. Mėtas ir levandas bū- 
davo galima distiliuoti ištisais krūmeliais. Kitką prieš dedant į va- 
rinį katilą reikėdavo kruopščiai perrinkti, nuskainioti, supjausty- 
ti, sukapoti, sutarkuoti, sugrūsti arba net paruošti kaip salyklą. O 
kai ko visai nepavykdavo išdistiliuoti, ir tai kėlė Grenujui begalinį 
apmaudą. 

Matydamas, kaip užtikrintai Grenujis įvaldęs aparatūrą, Baldi- 
nis davė jam visišką valią dirbti su distiliatoriumi, ir šia laisve 
Grenujis netruko pasinaudoti nė kiek nesivaržydamas. Dienomis 
jis maišydavo kvepalus ir kitokius kvapiuosius bei prieskoninius 

produktus, o naktimis užsiimdavo vien tik slėpininguoju distilia- 
vimo menu. Jis sumanė išgauti absoliučiai naujų kvapiųjų me- 
džiagų, kad galėtų sukurti bent keletą kvapų, kuriuos nešiojosi 
savyje. Pradžioje jis pasiekė šiokių tokių laimėjimų. Jam pavyko 
pagaminti aliejų iš dilgėlių žiedų ir pipirnės sėklų ir tualetinį van- 
denį iš šviežiai nuluptos šeivamedžio žievės ir kukmedžio šakų. 
Nors distiliatai kvepėjo visiškai kitaip negu pradinės medžiagos, 
bet vis dėlto buvo gana įdomūs ir tinkami perdirbti toliau. Žino- 
ma, buvo medžiagų, kurioms šis metodas visiškai netiko. Pavyz- 
džiui, Grenujis mėgino išdistiliuoti stiklo kvapą, molingą ir vėsų 
lygaus stiklo kvapą, kurio paprasti žmonės net neužuodžia. Jis pa- 
sirūpino langų ir butelių stiklo, sudaužė į gabalus, į šukes, į krisle- 
lius, sutrynė iki dulkelių — nieko neišėjo. Bandė distiliuoti žalva- 
rį, porcelianą ir odą, grūdus ir žvirgždą. Gryną žemę. Kraują ir 
medieną bei šviežias žuvis. Savo paties plaukus. Galiausiai net van- 
denį, Senos vandenį, kurio savitas kvapas jam atrodė vertas išsau- 
goti. Jis tikėjosi, kad su distiliatoriumi galės iš šių medžiagų iš- 
plėšti jų ypatingą kvapą, kaip buvo padaręs su čiobreliais, levan- 
domis ir kmynų sėklomis. Juk jis nežinojo, kad distiliavimas — tai 
ne kas kita, kaip būdas skaidyti mišrias substancijas į lakesnes ir 
ne tokias lakias dalis, kad parfumerijoje jis tik padeda atskirti tam 
tikrų augalų lakius eterinius aliejus nuo jų bekvapių ar beveik be- 
kvapių likučių. Aišku, kad medžiagoms, kurios neturi eterinio alie- 
jaus, šis metodas absoliučiai netinka. Mums, šiuolaikiniams žmo- 
nėms, susipažinusiems su fizika, tai iškart aišku. O Grenujis tik 
vargais negalais suvokė tai po aibės nepavykusių bandymų. Ilgus 
mėnesius jis kasnakt tūnojo prie distiliatoriaus ir visais įmano- 
niais būdais mėgino gauti radikaliai naujų kvapų, tokių kvapų, 
kurių koncentruotų šioje žemėje dar nė būti nėra buvę. Ir, be 
keleto apgailėtinų augalinių aliejų, nieko iš to neišėjo. Iš gilaus, 
neišmatuojamai turtingo savo vaizduotės šulinio jis nepasėmė nė 
vieno konkrečios kvapo esencijos lašelyčio, iš visų kvapų, šmėk- 
lojusių jo vaizduotėje, negalėjo realizuoti nė vieno atomo. 

Suvokęs nesėkmę, nutraukė bandymus ir susirgo taip sunkiai, 
kad net jo gyvybei kilo pavojus. 

Jam pašoko karštis, pirmomis dienomis lydimas stipraus pra- 
kaitavimo, o vėliau, kai nebeatlaikė odos poros, visas kūnas apėjo 
begale pūlinukų. Grenujis nuo galvos iki kojų buvo sėte nusėtas 
raudonomis pūslelėmis. Daugelis jų sprogdavo ir išliedavo savo 
vandeningą turinį, kad ir vėl iš naujo prisipildytų. Kitos išaug- 
davo į tikrus furunkulus, išpursdavo iki raudonumo, tada prasi- 
verždavo kaip krateriai išspjaudami gliaumius pūlius ir su gels- 
vomis gleivėmis susimaišiusį kraują. Netrukus Grenujis atrodė 
kaip kankinys, iš vidaus daužomas akmenimis ir pūliuojantis iš 
šimto žaizdų. 

Baldinis, aišku, labai nerimastavo. Jam būtų buvę be galo ne- 
gerai prarasti savo vertingą mokinį būtent dabar, kai jau ketino 
išplėsti prekybą už sostinės, net už visos šalies sienų. Nes iš tiesų 
vis dažniau nutikdavo taip, kad užsakymų tiems naujoviškiems 
kvepalams, dėl kurių Paryžius kraustėsi iš proto, atplaukdavo ne 
tik iš provincijos, bet ir iš užsienio, iš karališkųjų rūmų; ir Baldi- 
nis brandino mintį patenkinti šią paklausą įkūrus Sent Antuano 
priemiestyje filialą, kuo tikriausią nedidelę manufaktūrą, kurioje 
mėgstamiausi kvepalai būtų en gros" maišomi ir en gros pilstomi į 
mielus flakonėlius ir, mielų mergyčių supakuoti, išsiuntinėjami į 
Olandiją, Angliją ir Vokietijos imperiją. Paryžiuje įsikūrusiam 
meistrui toks žygis nebūtų buvęs labai jau teisėtas, bet pastaruoju 
metu Baldinis juk turėjo viršūnėse pažinčių, kurių atsirado jo ra- 
finuotų kvapų dėka; jį globojo ne tik intendantas, bet ir tokios 
svarbios asmenybės kaip ponas Paryžiaus muitinės viršininkas bei 
karališkojo finansų kabineto narys ir ekonomiškai klestinčių fir- 
mų rėmėjas ponas Fedo de Bru. Pastarasis net prasitarė galįs pa- 
rūpinti karališkąją privilegiją — geriausia, apie ką išvis gali svajoti, 
juk tai būtų tarsi visraktis, leidžiantis apeiti visas valstybines ir 
luomines užkardas, tai reikštų visų verslo rūpesčių pabaigą ir am- 


žiną užtikrinto ir netrikdomo gyvenimo garantiją. 

Be to, Baldinis brandino dar ir kitą, savo mėgstamiausią planą, 
lyg ir antipodą Sent Antuano priemiesčio manufaktūrai, kurioje 
būtų gaminama jei ir ne masinė, tai bent jau kiekvienam įperka- 
ma produkcija. Jis norėjo kurti asmeniškus kvepalus rinktiniams 
aukštiems ir aukščiausiems klientams, tiksliau, vadovauti kuriant 
kvepalus, kurie kaip kad pagal matus sukirpti drabužiai tinka tik 
vienam asmeniui, tik jo gali būti ir tik jo garbingu vardu gali va- 
dintis. Jis įsivaizdavo kvepalus „Markizė de Sernė“, „Maršalas de 
Vijaras“, „Hercogas d'Egijonas“ ir taip toliau. Svajojo apie kve- 
palus „Markizė de Pompadur“, net apie „Jo Didenybės Karaliaus“ 
kvepalus dailiai nušlifuotame agato flakonėlyje su išgraviruotu auk- 
siniu aptaisu, o vidinėje kojelės pusėje vos pastebimai išraižytu 
kukliu užrašu „Džiuzepė Baldinis, parfumeris“. Karaliaus ir jo 
paties vardas ant vieno ir to paties daikto. Baldinis įsidrąsino vaiz- 
duotis net ir tokius puikius dalykus! Bet štai Grenujis ėmė ir su- 
sirgo. O juk Grimalis, tebūnie jam Dangaus karalystė, dievagojo- 
si, kad šiam niekada nieko neskauda, šis viską ištvers, net juodasis 
maras jo neims. Ir va, nei iš šio, nei iš to susirgo mirtinai. O jei 
numirs? Siaubas! Tada kartu su juo pražus ir visos svajonės apie 
manufaktūrą, apie mielas mergytes, apie privilegiją ir kvepalus 
karaliui. 

Todėl Baldinis nusprendė išbandyti viską, kad išgelbėtų brangią 
savo mokinio gyvybę. Jis liepė perkelti jį nuo gulto dirbtuvėje į 
švarią lovą viršutiniame namo aukšte. Lovą liepė apkloti damas- 
tu. Pats savo rankomis padėjo užnešti ligonį ankštais laiptais, 
nors ir kaip neapsakomai bjaurėjosi votimis ir pūliuojančiais 
furunkulais. Žmonai liepė išvirti vištienos sultinio su vynu. Pa- 
siuntė parvesti žymiausią kvartalo gydytoją, tokį Prokopą, ku- 
riam reikėjo iš anksto mokėti — dvidešimt frankų! — vien už tai, 
kad teiktųsi atvykti. 2 

"Daktaras atėjo, pirštų galiukais kilstelėjo paklodę, metė vieną 
vienintelį žvilgsnį į Grenujo kūną, tarsi išvarpytą šimto kulkų, ir 
išėjo iš kambario nė neatidaręs portfelio, kurį jam iš paskos ne- 
šiojo asistentas. Reikalas visiškai aiškus, pradėjo dėstyti Baldiniui. 
Tai sifilinė juodųjų raupų atmaina, sumišusi su pūliuojančiais ty- 

mais in stadio ultimo*. Gydyti esą beprasmiška jau vien todėl, kad 
yrančio kūno, panašesnio į lavoną negu į gyvą organizmą, nėra net 
kaip perrėžti raižikliu kraujui nuleisti. Ir nors šiai ligai progresuo- 
jant atsirandančios maro smarvės dar nesijaučia, — o tai, tiesą 
sakant, keista ir grynai moksliniu požiūriu šiek tiek kurioziška, — 
nereikia abejoti, kad per keturiasdešimt aštuonias valandas pa- 
cientas nukeliaus į amžinybę, tai taip tikra, kaip kad jis vadinasi 
daktaru Prokopu. Baigęs pareikalavo dar dvidešimties frankų už 
atliktą vizitą ir nusakytą prognozę — penkis frankus iš jų galima 
būsią susigrąžinti tuo atveju, jei numirėlis, turintis klasikinę simp- 
tomatiką, būsiąs atiduotas viešai demonstruoti — ir atsisveikino. 

Baldinis nebeteko savitvardos. Iš nevilties rypavo ir vaitojo. Įtū- 
žęs ant likimo kandžiojo pirštus. Štai ir vėljo planai apie labai labai 
didelį pasisekimą eina niekais, nors tikslas buvo taip arti. Kadaise 
jam sutrukdė Pelisjė ir jo bendrai su savo nesuskaičiuojamais išra- 
dimais. Dabar štai šis vaikinas su neišsemiamomis naujų kvapų at- 
sargomis, šis už auksą vertesnis mažas suskretėlis, kuriam būtent 
dabar, taip sėkmingai plečiantis prekybai, reikėjo susigriebti tuos 
sifilinius raupus ir pūlingus tymus in stadio ultimo! Būtent dabar! 
Kodėl ne po dvejų metų? Kodėl ne po metų? Iki to laiko būtų buvę 
galima išsemti jį iki dugno kaip sidabro gyslą, apiplėšti kaip aukso 
asilą. Po metų galėtų sau ramiai mirti. Tai ne! Jis mirs dabar, kad jį 
devynios, per keturiasdešimt aštuonias valandas! 

Trumpą akimirką Baldinis svarstė, ar nenukeliavus į Dievo 
Motinos katedrą, neuždegus žvakės ir nepasimeldus prie Šven- 
tosios Dievo Motinos paveikslo už Grenujo pasveikimą. Bet tos 
minties tuoj atsisakė, nes laiko turėjo nedaug. Nubėgo atsinešti 
rašalo ir popieriaus ir išvijo žmoną iš ligonio kambario. Norįs 
budėti pats. Tada atsidėdo ant kėdės prie lovos, lapus užrašams 
pasidėjo ant kelių ir laikydamas rankoje rašale pamirkytą plunks- 
ną mėgino pastūmėti Grenujį parfumeriškai išpažinčiai. Tene- 
nusineša, dėl Dievo meilės, tyliai į aną pasaulį savyje slypinčių 
lobių! Tepalieka dabar, savo paskutiniosiomis valandomis, te- 

stamentą, teatiduoda jį į ištikimas rankas, kad nuo būsimųjų 
kartų neliktų nuslėpti geriausieji visų laikų kvapai! Jis, Baldinis, 
ištikimai tvarkys šį testamentą, šį pačių tauriausių kada nors uos- 
tytų kvapų formulių kanoną, ir neleis jam pražūti. Nemirtinga 
šlove jis papuoš Grenujo vardą, ir net — prisiekia visais šventai- 
siais — geriausiąjį iš tų kvapų padės pačiam karaliui prie kojų 
auksu padabintame agato flakonėlyje su išgraviruota dedikacija 
„Nuo Žano Batisto Grenujo, Paryžiaus parfumerio“. — Taip kal- 
bėjo, tiksliau, šnabždėjo Baldinis Grenujui į ausį, nenuilstamai 
prisiekinėdamas, maldaudamas ir meilikaudamas. 

Bet viskas buvo veltui. Be vandeningo sekreto ir kraujingų 
pūlių Grenujis daugiau nieko neišdavė. Gulėjo nebylus damaste 
ir leido tik tuos šlykščius syvus, bet savo turtų, savo žinių neat- 
sižadėjo, nepasakė nė menkiausios kokio aromato formulės. Bal- 
dinis įmanydamas būtų jį pasmaugęs, užmušęs, o geriausia — iš 
merdinčio kūno daužyte išdaužęs brangiąsias paslaptis, jei tik 
būtų turėjęs bent kokios vilties, kad pasiseks... ir jei tai nebūtų 
akivaizdžiai prieštaravę jo krikščioniškam supratimui apie arti- 
mo meilę. 

Taigi jis ir toliau kuždėjo ir suokė saldžiausiomis gaidomis. Tu- 
pinėjo apie ligonį, atsargiai drėgnais rankšluosčiais šluostė — nors 
ir kaip baisiai turėjo save pergalėti — šlapią nuo prakaito kaktą ir 
liepsnojančius žaizdų ugnikalnius, šaukštu pylė į burną vyno, kad 
tik prakalbintų, ištisą naktį — viskas veltui. Rytui brėkštant nulei- 
do rankas. Išsekęs krito į fotelį kitame kambario gale ir jau net 
nebetūždamas, tik atsidavęs tyliai rezignacijai žiūrėjo į mažą lovo- 
je mirštantį Grenujo kūną, kurio neįstengė nei išgelbėti, nei api- 
plėšti. Jau nieko nebegalėjo iš jo pasiimti, galėjo tik bejėgiškai 
stebėti jo žūtį, kaip kapitonas, kurio akyse skęsta ADES L gelmes 
pUSAC AA visus 4 turtus. 


aiškiu ir tvirtu balsu, kad vargiai būtum salėjes numanyti greitą 
galą: 

— Sakykite, metre, ar yra dar kitų būdų, be presavimo ir disti- 
liavimo, kvapui iš kūno išgauti? 

Baldinis, pamanęs, kad balsas jam pasivaideno arba pasigirdo 
iš anapus, mechaniškai atsakė: 

— Taip, yra ir kitų. 

— Kokių? — atsklido klausimas iš lovos, ir Baldinis praplėšė 
pavargusias akis. Grenujis nejudėdamas gulėjo pagalvėse. Ar tas 
lavonas čia kalba? 

— Kokių? — vėl pasigirdo klausimas, ir šįkart Baldinis įžiūrėjo 
krutant Grenujo lūpas. | 

„Dabar tai jau baigta, — pamanė, — jis jau atsisveikina su šiuo 
pasauliu, tai kliedesiai arba mirties agonija“. 

Ir jis atsistojo, priėjo prie lovos ir pasilenkė ties ligoniu. Šis 
gulėjo atmerktomis akimis ir žvelgė į Baldinį tuo pačiu keistai 
pasalūnišku žvilgsniu, kurį meistras buvo pastebėjęs dar per pir- 
mą jų susitikimą. 
| — Kokių? — paklausė Grenujis. 

Baldinis atsipeikėjo, susitvardė — nenorėjo nepatenkinti pas- 
kutinio mirštančiojo noro — ir atsakė: 

— Yra trys būdai, mano sūnau: enfleurage d chaud, enfleurage d 

„froid ir enfleurage d V'huile“. Jie daug kuo pralenkia distiliavimą, šie 
būdai naudojami išgaunant subtiliausius aromatus — iš jazminų, 
rožių ir apelsinų žiedų. 

— Kur? — paklausė Grenujis. 

— Pietuose, — atsakė Baldinis. — Daugiausia Graso mieste. 

— Gerai, — tarė Grenujis. 

Tuomet užsimerkė. Baldinis palengva išsitiesė. Jis jautėsi labai 
prislėgtas. Susirankiojo savo popieriaus lapus, ant kurių nebuvo 
užrašęs nė vienos eilutės, ir užpūtė žvakę. Lauke jau dienojo. Jis 
buvo šuniškai išvargęs. Reikėtų pakviesti kunigą, pagalvojo. Deši- 
ne skubotai sumetė kryžiaus ženklą ir išėjo iš kambario. 

Tačiau Grenujis toli gražu nebuvo miręs. Jis tik labai kietai mie- 
gojo nugrimzdęs į gilų sapną ir traukė syvus atgal į save. Pūslelės 

ant odos pradėjo džiūti, piktvočių krateriai ako, žaizdos ėmė trauk- 


tis. Po savaitės jis visai pasveiko. 


21 


Labiau už viską jam norėjosi tuoj pat keliauti į pietus, ten, kur 
galima išmokti naujų technikų, apie kurias pasakojo senis. Bet 
apie tai, žinoma, nebuvo ko nė svajoti. Jis juk buvo tik mokinys, 
vadinasi, niekas. Tiesą sakant, kaip paaiškino Baldinis, — vos tik 
įveikęs jį ištikusį džiaugsmo priepuolį dėl Grenujo prisikėlimo, — 
tiesą sakant, jis esąs dar mažiau negu niekas, nes tikram mokiniui 
dera būti nepriekaištingos, tai yra santuokinės, kilmės, jis turi 
turėti atitinkamo luomo giminaičius ir mokymo sutartį, o Gre- 
nujis nieko to neturįs. Tad jei visgi jis, Baldinis, vieną dieną ir 
padės jam įsigyti pameistrio raštą, tai tik atsižvelgdamas į neeili- 
nius Grenujo gabumus, pavyzdingą elgesį ateityje ir dar dėl savo, 
Baldinio, begalinio geraširdiškumo, nuo kurio jis niekuomet ne- 
galįs susiturėti, nors ir ne kartą per tai yra nukentėjęs. 
Suprantama, kol buvo ištesėtas pažadas parodyti geraširdišku- 
mą, praėjo nemažai laiko — beveik treji metai. Per tuos metus 
Baldinis su Grenujo pagalba įgyvendino savo garbėtroškiškas sva- 
jones. Įkūrė manufaktūrą Sent Antuano priemiestyje, su savo rink- 
tiniais kvepalais prasimušė į rūmus, įsigijo karališkąją privilegiją. 
Jo puikūs kvapieji gaminiai buvo parduodami net į Peterburgą, į 
Palermą, į Kopenhagą. Vienų ypatingų muskusu apsunkusių kve- 
palų geidė net Konstantinopolis, o juk ten dievai žino kiek savų 
aromatų. Solidžiose kontorose Londono centre Baldinio kvepalai 
laikėsi taip pat patvariai kaip ir Parmos rūmuose, Varšuvos pilyje 
ne kitaip kaip Lipės ir Detmoldo grafo pilaitėje. Jau apsipratęs su 
tuo, kad senatvę praleis Mesinoje didžiai skursdamas, septynias- 
dešimties metų sulaukęs Baldinis iškilo iki neginčijamai didžiau- 
sio Europos parfumerio ir vieno turtingiausių Paryžiaus piliečių. 
1756 metų pradžioje, — iki to laiko greta senojo namo ant Mainų 
tilto jis įsigijo dar vieną, skirtą vien tik gyventi, nes senasis tiesio- 

gine prasme iki pat stogo buvo prikimštas kvepiančiųjų medžiagų 
ir specijų, — jis pranešė Grenujui sutinkąs jį paleisti, bet tik su 
trimis sąlygomis: pirma, ateityje jis neturi teisės nei pats gaminti 
po Baldinio stogu sukurtų kvepalų, nei perduoti jų formulių tre- 
tiesiems asmenims; antra, turi išvykti iš Paryžiaus ir, kol Baldinis 
gyvas, į jį nesugrįžti; o trečia — niekam, absoliučiai niekam nepra- 
sitarti apie pirmąsias dvi sąlygas. Tegul prisiekia visais šventaisiais, 
nelaiminga savo motinos siela ir savo paties garbe. 

Grenujis, neturėdamas nei garbės jausmo, nei tikėdamas šven- 
taisiais, o juo labiau savo motinos nelaiminga siela, prisiekė. Jis 
būtų prisiekęs viskuo. Būtų priėmęs bet kokią Baldinio sąlygą, 
nes jam būtinai reikėjo to kvailo pameistrio rašto, kurio dėka ga- 
lėtų gyventi niekam nekrisdamas į akis, netrukdomas keliauti ir 
susirasti tarnybą. Visa kita jam nerūpėjo. Ir kokios jau čia tos 
sąlygos! Nebegrįžti į Paryžių? Kuriam galui jam tas Paryžius! Juk 
pažinojo jį kiaurai iki paskutinio dvokiančio užkaborio, nešiojosi 
jį savyje visur ir visada, Paryžius jam priklausė jau ne vienerius 
metus. — Nebegaminti nė vienų garsiųjų Baldinio kvepalų, nie- 
kam neduoti formulių? Tarsi jis negalėtų sugalvoti tūkstančio ki- 
tų, tokių pat gerų ar dar geresnių, jei tik panorėtų! Bet juk jis visai 
nenorėjo. Jis nė neketino pradėti konkuruoti su Baldiniu ar ko- 
kiu nors kitu biurgerišku parfumeriu. Netroško iš savo meno krauti 
turtų, nenorėjo net gyventi iš jo, jei tik būtų buvę įmanoma gy- 
venti kaip nors kitaip. Jis norėjo išlieti savo vidų, ne ką kitą, o 
savo vidų, kurį laikė nuostabesniu už viską, ką gali duoti išorinis 
pasaulis. Štai kodėl Baldinio sąlygos Grenujui nieko nereiškė. 

Pavasarį jis išsiruošė į kelią, vieną gegužės dieną, ankstų rytą. Iš 
Baldinio buvo gavęs mažą kuprinėlę, antrus marškinius, dvi poras 
kojinių, didelę dešrą, gūnią ir dvidešimt penkis frankus. Tai esą kur 
kas daugiau, negu priklauso duoti, sakė Baldinis, juolab kad Gre- 
nujis nė solio nemokėjęs už tą išsamų mokslą, kurį čia išėjo. Jo 
pareiga esanti duoti du frankus kelionpinigių, daugiau nieko. Bet 
jis negalįs įveikti savo geraširdiškumo ir tos begalinės simpatijos, 
kuri per praėjusius metus susitvenkė jo širdyje šauniajam Žanui 
Batistui. Linkįs jam daug laimės kelionėse ir dar kartą primygtinai 

prašąs nepamiršti priesaikos. Taip šnekėdamas nulydėjo Grenujį 
prie durų tarnams, kur kadaise pasitiko, ir išleido į visas keturias 
puses. Rankos jam nepadavė, taip toli jo simpatijos nesiekė. Nieka- 
da nebuvo jam ištiesęs rankos. Ir apskritai vengė prie jo prisiliesti, 
lyg kokio pamaldaus pasibjaurėjimo apimtas, tarsi grėstų pavojus 
užsikrėsti, susitepti. Paskubomis pasakė „sudie“. Grenujis linktelė- 
joir susigūžęs nuėjo savais keliais. Gatvėje nebuvo nė gyvos dvasios. 


22 


Baldinis žvelgė jam įkandin, kol jis šlepetavo per tiltą link salos, 
mažas, susigūžęs, su kuprine lyg su kupra ant pečių; iš nugaros 
jis atrodė tarsi senis. Anapus, prie Parlamento rūmų, kur gatvė 
darė vingį, jis pametė Grenujį iš abi) ir pajuto nepaprastą pa- 
lengvėjimą. 

Niekada to bernioko nemėgo, niekada, dabar pagaliau galėjo sau 
tai prisipažinti. Visą tą laiką, kol glaudė Grenujį po savo stogu ir 
apiplėšinėjo, jam buvo negera. Jautėsi taip, kaip jaučiasi doras žmo- 
gus, pirmąsyk darąs kažką uždrausto, žaidžiąs žaidimą neleistino- 
mis priemonėmis. Žinoma, rizika, kad bus demaskuotas, buvo ne- 
didelė, o sėkmės tikimybė — milžiniška; bet kiek dėl to teko nervin- 
tis, kiek patirti sąžinės priekaištų. Iš tiesų, per visus tuos metus 
nebuvo nė dienos, kad jo nepersekiotų nemalonus pojūtis, jog kaž- 
kaip turėsiąs atsiskaityti už tai, kam prasidėjo su šituo žmogumi. 
Kad tik viskas būtų gerai, — nuolat baimingai meldėsi, — kad tik 
pasisektų nusiraškyti šios drąsios avantiūros vaisius, bet netektų pas- 
kui už tai kentėti! Kad tik man pasisektų! Nors ir negerai elgiuosi, 
bet Dievas užmerks vieną akį, Jis tikrai tai padarys! Per visą gyveni- 
mą Jis ne kartą mane pakankamai griežtai baudė, ir be jokios prie- 
žasties, taigi būtų teisinga, jei šįkart būtų man maloningas. Ir kurgi 
tas mano nusižengimas, jei tai iš viso nusižengimas? Daugių dau- 
giausia veikiau truputėlį apeidamas gildijos nuostatus, mat eksplo- 
atavau stebuklingus bemokslio gabumus ir pateikdavau jo sugebėji- 
mus kaip savo paties. Daugių daugiausia žengiau mažą žingsnelį į 
šoną nuo tradicinio amatininkiškos dorybės tako. Daugių daugiau- 


DVIDEŠIMTO AMŽIAUS AUKSO FONDAS 95 


sia šiandien darau tai, ką dar vakar smerkiau ir keiksnojau. Argi tai 
nusikaltimas? Kiti apgaudinėja visą gyvenimą. O aš tik keletą metų 
truputėlį pasukčiavau. Ir tik todėl, kad atsitiktinumas davė man 
nepakartojamą progą. Galbūt tai buvo net ir ne atsitiktinumas, gal 
pats Dievas atsiuntė man į namus šitą burtininką, kad atlygintų už 
tą laiką, kai kentėjau Pelisjė ir jo bendrininkų pažeminimus? Gal 
dieviškoji lemtis nukreipta visai ne į mane, o prieš Pelisjė! Visai gali- 
mas dalykas! Kaip kitaip Dievas galėtų nubausti Pelisjė, jei ne iš- 
aukštindamas mane? Todėl mano laimė — tai dieviško teisingumo 
pirštas, ir ją kaip tokią ne tik galiu, bet ir turiu priimti, nesigėdyda- 
mas ir nė trupučio neatgailaudamas... 

Taip per praėjusius metus nuolatos mąstydavo Baldinis, rytais, 
lipdamas žemyn siaurais laiptais į parduotuvę, vakarais, kopda- 
mas aukštyn su pilnutėle kasa, skaičiuodamas ir užrakindamas seife 
sunkias auksines bei sidabrines monetas, naktimis, gulėdamas ša- 
lia knarkiančių žmonos kabakštų ir negalėdamas užmigti iš bau- 
gesio dėl savo laimės. 

Bet dabar pagaliau nebekamuos jo tos nelemtos mintys. Krau- 
pus svečias išėjo ir niekuomet nebegrįš. O va turtas liko, garan- 
tuotas visai amžinybei. Baldinis pridėjo ranką prie krūtinės ir per 
surduto audinį prie širdies apčiuopė mažą knygelę. Čia buvo su- 
rašyta šeši šimtai formulių — daugiau, negu pajėgtų realizuoti išti- 
sos parlumerių kartos. Jei šiandien jis viską prarastų, tai vien tik 
su šia nuostabia knygele per vienerius metus vėl pasidarytų tur- 
tingas. Na, ko gi dar gali norėti! 

Rytmečio saulė, šilta ir geltona, virš namų anapus gatvės fron- 
tonų švietė jam į veidą. Baldinis vis dar tebeklaidžiojo žvilgsniu 
po gatvę, einančią į pietus, Parlamento rūmų link — kaip vis dėlto 
malonu, kad Grenujo daugiau nebematyti! — ir apimtas per kraš- 
tus besiliejančio dėkingumo, nusprendė dar šiandien nukeliauti į 
Dievo Motinos katedrą, įmesti į aukų dėželę auksinę monetą, už- 
degti tris žvakes, pulti ant kelių ir padėkoti savo Viešpačiui, kad 
apdovanojo jį tokia didele laime ir apsaugojo nuo atpildo. 

Bet paskui ir vėl nelemtai susitrukdė. Pavakary, kai jau buvo 
susiruošęs eiti bažnyčion, pasklido gandas, kad anglai paskelbė 
Prancūzijai karą. Šiaip jau tai nebuvo grėsminga žinia. Bet kadan- 

gi kaip tik šiomis dienomis Baldinis norėjo pasiųsti į Londoną 
siuntą kvepalų, tai vizitą į Dievo Motinos katedrą atidėjo kitam 
kartui ir nuėjo į miestą pasirinkti žinių, o paskui į manufaktūrą 
Sent Antuano priemiestyje — kol kas atšaukti prekių siuntimą į 
Londoną. Naktį lovoje, prieš pat užmiegant, jam atėjo į galvą ge- 
niali mintis: atsižvelgiant į būsimus karinius susidūrimus dėl ko- 
lonijų Naujajame pasaulyje išleisti į rinką kvepalus „Kvebeko šlo- 
vė“, herojišką sakų aromatą. Jų populiarumas — tuo nė kiek ne- 
abejojo — su kaupu atlygins nuostolius dėl neįvykusio sandėrio 
Anglijoje. Su šia palaiminga mintimi savo iškvėšusioje galvoje, kurią 
apsiraminęs padėjo ant pagalvės, po ja maloniai jausdamas for- 
mulių knygelės kietumą, metras Baldinis užmigo ir niekada dau- 
giau nebeprabudo. | 

Mat tą naktį įvyko nedidelė katastrofa, kuri, kaip ir dera, kiek 
padelsus davė karaliui pretekstą išleisti įsakymą pamažu nugriauti 
visus namus nuo visų Paryžiaus tiltų. Tai štai — be jokios aiškios 
priežasties sugriuvo Mainų tiltas iš vakarinės pusės tarp trečios ir 
ketvirtos atramos. Du namai įgriuvo į upę taip staiga ir taip neti- 
kėtai, kad nė vieno iš gyventojų nebuvo galima išgelbėti. Laimei, 
žuvo tik du žmonės, būtent Džiuzepė Baldinis ir jo žmona Tereza. 
Tarnai, vieni pasiprašę, kiti ne, namie nenakvojo. Šenjė tik ankstų 
rytą lengvai įkaušęs grįžo namo — tikriau, norėjo grįžti namo, nes 
juk namų nebebuvo, - ir jį ištiko nervinis šokas. Trisdešimt metų 
jis puoselėjo viltį, kad Baldinis, neturėdamas nei vaikų, nei gimi- 
naičių, testamentu paskirs jį savo paveldėtoju. Ir štai visas paliki- 
mas akimirksniu pražuvo, viskas — namas, parduotuvė, žaliavos, 
dirbtuvė, pats Baldinis — ir net testamentas, pagal kurį galbūt dar 
buvo galima tikėtis gauti nuosavybėn ir manufaktūrą. 

Nieko nepavyko rasti — nei palaikų, nei seifo, nei knygelės sų 
šešiais šimtais formulių. Vienintelis dalykas, likęs iš Džiuzepės Bal- 
dinio, didžiausio Europoje parfumerio, buvo sumišęs muskuso, ci- 
namono, acto, levandų ir tūkstančio kitų medžiagų aromatas, kuris 
daugelį savaičių plaikstėsi virš Senos nuo Paryžiaus iki Havro. 


ANTROJI DALIS 

Tuo metu, kai sugriuvo Džiuzepės Baldinio namai, Grenujis trau- 
kė į Orleaną. Didmiesčio tvankuma liko už nugaros, ir sulig kiek- 
vienu žingsniu, vis labiau tolinusiu jį nuo miesto, oras aplinkui 
darėsi vaiskesnis, švaresnis ir gaivesnis. Jis tarytum išretėjo. Kas 
metras liovėsi rungtis ir pašėlusiai vienas su kitu stumdytis šim- 
tai, tūkstančiai skirtingiausių kvapų, o tie nedaugelis, kurie čia 
pleveno, — smėlėto kelio, pievų, žemės, augalų, vandens, — ilgom 
drobulėm driekėsi pažemiu, vinguriavo palengva sklaidydamiesi 
ir beveik niekada staiga nenutrūkdami. 

Grenujui šis paprastumas buvo tikras išganymas. Ramūs kva- 
pai tarsi glostė jo nosį. Pirmąsyk gyvenime jam nebereikėjo su- 
lig kiekvienu įkvėpimu būti pasirengusiam užuosti ką nors nau- 
jo, netikėto, priešiško arba stengtis neprarasti ko nors malo- 
naus. Pirmąsyk galėjo kvėpuoti beveik laisvai, nes nebereikėjo 
kas minutę įsitempus uostinėti. Sakome „beveik“, nes iš tikro 
laisvai pro Grenujo nosį nepralįsdavo niekas. Net jei ir nebūda- 
vo nė mažiausio preteksto, jame budėdavo instinktyvus šaltas 
santūrumas, akylai sekantis viską, kas plūsta iš išorės ir ką tenka 
įsileisti į vidų. Per visą gyvenimą, net ir tais retais akimirksniais, 
kai patirdavo kažką panašaus į pasitenkinimą, malonumą, gal- 
būt net ir laimę, jis mieliau iškvėpdavo negu įkvėpdavo — juk ir 
savo gyvenimą pradėjo ne kupinu vilties įkvėpimu, bet žudikiš- 
ku riksmu. Bet susivaržęs tik tiek ir tebuvo, kiek jį varžė pati 
prigimtis, ir kuo labiau tolo nuo Paryžiaus, tuo geriau jautėsi: 


kvėpavo vis laisviau, žingsniavo energingiau, kartais net išsities- 

davo kaip styga, tad iš tolo žiūrint atrodė beveik kaip paprastas 
pameistrys, taigi kaip visai normalus žmogus. 

Labiausiai pasijuto išsilaisvinęs, kai atitolo nuo žmonių. Pary- 
žiuje jie gyveno daug anksčiau negu bet kuriame kitame pasaulio 
mieste. Paryžiuje spietėsi šeši septyni šimtai tūkstančių žmonių. 
Kirbėte kirbėjo gatvės ir aikštės, namai buvo prisikimšę nuo rūsių 
iki pastogių. Vargu ar būtum radęs nors vieną kampelį, neprisig- 
rūdusį žmonių, nors vieną akmenį, nors vieną žemės lopinėlį, ne- 
atsiduodantį žmonėmis. 

Kad šis dusnus žmonių tvaikulys aštuoniolika metų slėgė jį lyg 
prieš audrą pritvinkęs oras, Grenujui paaiškėjo tik dabar, kai pra- 
dėjo iš jo pamažu trauktis. Iki šiol jis manė, kad visas pasaulis toks 
ir kad reikia apskritai jo šalintis. Bet ne pasaulis čia buvo kaltas, o 
žmonės. Dabar jam atrodė, kad su pasauliu, pasauliu be žmonių, 
visai įmanoma sugyventi. 

Trečią kelionės dieną jis pateko į Orleano kvapų gravitacijos 
lauką. Dar gerokai prieš pirmuosius ženklus, rodančius netoli esant 
miestą, Grenujis ore pajuto tirštėjantį žmonių kvapą, tad nuspren- 
dė atsisakyti savo pirmykščio ketinimo ir aplenkti Orleaną. Jam 
nesinorėjo, kad ką tik įgytą kvėpavimo laisvę vėl bemat sudergtų 
slopus žmogiškas dvokulys. Jis padarė didelį lanką, apsuko miestą 
prie Šatonefo, atsidūrė ant Luaros kranto ir persikėlė per ją prie 
Siuli. Iki čia dešros jam pakako. Tada nusipirko kitą ir, palikęs 
upės vagą, patraukė į krašto gilumą. 

Jis vengė ne tik miestų, bet ir kaimų. Buvo lyg apspangęs nuo 
vis retėjančio, vis mažiau žmones beprimenančio oro. Tik norė- 
damas apsirūpinti maistu prisiartindavo prie kokios nors gyven- 
vietės ar atokios sodybos, nusipirkdavo duonos ir vėl pranykdavo 
miškuose. Po kelių savaičių jį ėmė varginti net ir tie reti keleiviai, 
kuriuos sutikdavo nuošaliuose keliuose, jis nebegalėjo pakelti kva- 
po, tarpais pasklindančio nuo valstiečių, pievose pjaunančių pir- 
mąją žolę. Baugščiai traukėsi iš kelio kiekvienai avių bandai, ne 
dėl avių, bet norėdamas apeiti piemenų kvapą. Nepaisydamas ke- 
lių žygiavo per laukus, susitaikė su tuo, kad tekdavo keletą mylių 


sukti į šoną, jei užuosdavo dar ne vienos valandos atstumu atjo- 

jant raitelių eskadroną. Ne todėl, kad būtų bijojęs kaip kiti ama- 
tininkai ir valkatos, jog iš jo pareikalaus dokumentų arba net paims 
tarnauti kariuomenėn, — jis net nežinojo, kad vyksta karas, — bet 
vien todėl, kad jam darėsi bloga nuo žmogiško raitelių kvapo. 
Taip savaime, be jokio ypatingo sprendimo, planas trumpiausiu 
keliu nuvykti į Grasą palengva išblėso; tas planas, sakytum, ištirpo 
laisvėje, kaip ir visi kiti planai ir ketinimai. Grenujis nebenorėjo 
kur nors nukakti, tik pasitraukti toliau, kuo toliau nuo žmonių. 

Galiausiai jis ėmė keliauti tik naktį. Dieną nulįsdavo į pamiš- 
kes, miegodavo pakrūmėse, brūzgynuose, sunkiausiai prieina- 
mose vietose, susirangęs kaip koks gyvūnas, žemės spalvos gū- 
nią užsitraukęs ant galvos ir kūno, nosį lyg pleištą įvaręs į alkū- 
nės linkį, veidą priplojęs prie žemės, kad net ir menkiausias 
kvapas nesutrikdytų jo sapnų. Saulei leidžiantis pabusdavo, pa- 
šniukštinėdavo aplink save ir tik įsitikinęs, kad jau ir pats pas- 
kutinis valstietis paliko savo lauką, net ir narsiausias keliaunin- 
kas prieš užslenkant tamsai susirado prieglobstį, tik tuomet, kai 
naktis su savo tariamais pavojais išvaikydavo iš apylinkių žmo- 
nes, Grenujis išlįsdavo iš savo slėptuvės ir leisdavosi toliau. Jo 
akims nereikėjo šviesos. Jau ir anksčiau, kai dar keliaudavo die- 
nomis, dažnai valandų valandas eidavo užsimerkęs, vedamas tik 
nosies. Ryškus kraštovaizdis, akinanti šviesa, staiga išnyrantys, 
akį rėžiantys reginiai jam kėlė skausmą. Jis galėjo pakęsti tik 
mėnesieną. Mėnesienoje nesimatė spalvų, tik švelnūs vietovės 
kontūrai. Ji aptraukdavo žemę purvina pilkuma ir nakčiai pri- 
slopindavo viską, kas gyva. Šis lyg iš švino nulietas pasaulis, ku- 
riame niekas nejudėjo, nebent vėjas, protarpiais lyg šešėlis gu- 
lantis ant pilkų miškų, ir kuriame nebuvo nieko gyvo, nebent 
plikos žemės kvapai, — buvo vienintelis pasaulis, kurį Grenujis 
pripažino, kadangi jis panėšėjo į jo sielos pasaulį. 

Taip Grenujis traukė į pietus. Apytikriai į pietus, nes vadovavo- 
si ne kokiu nors magnetiniu, 0 savo nosies kompasu, rodančiu, 
kaip apeiti kiekvieną miestą, kiekvieną kaimą, kiekvieną gyven- 
vietę. Ištisas savaites nesutikdavo nė gyvos dvasios. Būtų galėjęs 
guostis jaukia mintimi, kad yra vienas tame tamsiame arba šaltos 

mėnesienos apšviestame pasaulyje, jei jo jautrusis kompasas ne- 
būtų rodęs ko kito. 

Žmonių pasitaikydavo ir naktimis. Žmonių būdavo net toli- 
miausiuose užkampiuose. Tik jie tūnodavo nuošaliose lindynėse 
kaip žiurkės ir miegodavo. Žemė neapsivalydavo nuo jų, nes net 
ir miegodami jie skleidė kvapą, o šis pro pravirus langus ir būstų 
plyšius veržėsi laukan ir teršė tariamai likimo valiai paliktą gamtą. 
Kuo labiau Grenujis priprato prie tyro oro, tuo smarkiau jį žeidė 
toks žmonių kvapas, staiga, visai nelauktai atklystantis nakčia, šlykš- 
tus kaip srutų smarvė, išduodantis kur nors netoliese apsistojus 
piemenis arba esant angliadegių lūšnelę ar plėšikų irštvą. Jis bėgo 
nuo jo vis toliau, vis jautriau reaguodamas į rečiau ir rečiau besu- 
tinkamą žmonių būties kvapą. Taip uoslė vedė jį į vis atokesnius 
kraštus, vis toliau stūmė nuo žmonių ir vis labiau ginė prie pačios 
didžiausios vienatvės magnetinio poliaus. 


24 


Šis polius, visoje karalystėje labiausiai nuo žmonių nutolęs taškas, 
buvo Centriniame masyve, Overnė, maždaug penkios dienos ke- 
lio į pietus nuo Klermono, ant dviejų tūkstančių metrų aukščio 
Plom diu Kantalio ugnikalnio viršūnės. 

Kalną sudarė milžiniška kūgio formos švino pilkumo uola, ap- 
supta bekraščio skurdaus plokštikalnio, apaugusio vien pilkom 
samanom ir pilkais brūzgynais, iš kurių kur ne kur lyg išpuvę dan- 
tys kyšojo rudos uolų viršūnės ir keletas nuo gaisrų apanglėjusių 
medžių. Ir šviesiausią dieną ši vietovė buvo tokia niauri ir bedva- 
sė, kad net pats vargingiausias šios neturtingos provincijos aviga- 
nis nebūtų atginęs čia savo bandos. O naktį, blyškiojė mėnulio 
šviesoje, ši Dievo apleista dykynė atrodė esanti ne šio pasaulio. 
Net ir visoje šalyje ieškomas Overnė plėšikas Lebrunas būtų ge- 
riau traukęs į Sevenus ir leidęsis ten sugaunamas ir ketvirčiuoja- 
mas, negu slapstęsis Plom diu Kantalyje, kur jo tikrai niekas ne- 
būtų nei ieškojęs, nei radęs, bet kur lygiai taip pat tikrai būtų 

laukusi jam dar baisesnė vienišiaus mirtis. Kalno apylinkėse per 
mylių mylias negyveno joks žmogus ir joks padorus šiltakraujis 
gyvūnas, tik vienas kitas šikšnosparnis, vienas kitas vabalas ir žal- 
tys. Jau daug dešimtmečių į šią viršūnę niekas nebuvo užkopęs. 

Grenūjis pasiekė kalną vieną 1756 metų rugpjūčio naktį. Kai 
ėmė brėkšti, jis jau stovėjo viršūnėje. Dar nežinojo, kad čia jo 
kelionė užsibaigė. Manė, kad tai tik etapas pakeliui į dar tyresnes 
erdves; sukdamasis ratu, uosle ištyrinėjo milžinišką ugnikalnio dy- 
kynės panoramą: į rytus, kur plytėjo Sen Fluro plokštikalnė ir 
liumpsėjo pelkėti Rju upės krantai; į šiaurę, į tą pusę, iš kur atėjo, 
ištisas dienas ropšdamasis per karstinius kalnynus; į vakarus, iš 
kur lengvas ryto vėjas tenešė tik akmenų ir šiurkščios žolės kvapą; 
ir galiausiai į pietus, kur Plom diu Kantalio atšakos driekėsi mylių 
mylias iki tamsių Triujero tarpeklių. Žmonių nebuvo niekur, nė 
vienoje pasaulio šalyje, bet kiekvienas žingsnis bet kuria kryptimi 
vėl būtų reiškęs artėjimą prie jų. Kompasas sukosi ratu. Nebero- 
dė jokios krypties. Grenujis pasiekė tikslą. Bet tuo pat metu pa- 
kliuvo į spąstus. 

Pakilo saulė, o jis tebestovėjo toje pačioje vietoje užrietęs nosį. 
Beviltiškai stengėsi surasti tą kryptį, iš kur grėsmingai sklistų žmo- 
nių kvapas, ir priešingą kryptį, kur jam tektų sprukti. Kiekvienoje 
pusėje tiesiog su liguistu įtarumu ieškojo kokios nors kad ir vos 
juntamos žmonių kvapo srovelės. Bet nieko nerado. Čia buvo ra- 
mybė, jei taip galima sakyti, kvapų rimtis. Aplink tarsi tylus šna- 
resys plaikstėsi tik vienalytis negyvų akmenų, paša kerpių ir sau- 
sų žolių kvapas, daugiau nieko. 

Grenujui prireikė labai daug laiko, kad patikėtų tuo, ko ne- 
užuodžia. Laimė jį užtiko nepasirengusį. Nepasitikėjimas ilgai ne- 
leido suvokti geros naujienos. Kylant saulei jis net pasitelkė į pa- 
galbą regėjimą ir akimis apieškojo horizontą — ar neras bent men- 
kiausio žmonių egzistencijos ženklo: trobelės stogo, laužo dūmų, 
tvoros, tilto, bandos. Pridėjęs rankas prie ausų klausėsi, ar neiš- 
girs kur plakant dalgį, lojant šunį ar rėkiant vaiką. Laukdamas 
nors menkiausio ženklo visą dieną prakiūtojo svilinančiame karš- 
tyje ant Plom diu Kantalio viršūnės, veltui. Ir tik kai saulė nusilei- 

do, nepatiklumas ėmė slūgti užleisdamas vietą vis didėjančiai eu- 
forijai: jis paspruko nuo to neapkenčiamo taršalo! Iš tiesų liko 
visiškai vienas! Buvo vienintelis žmogus visame pasaulyje! 

Jį užplūdo nenusakomas džiugesys. Kaip patyręs laivo katast- 
rofą ir savaičių savaitėm plūduriavęs vandeny nelaimėlis eksta- 
ziškai sveikina pirmą žmonių gyvenamą salą, taip Grenujis šventė 
savo atvykimą ant vienatvės kalno. Jis šaukė iš laimės. Kuprinę, 
gūnią, lazdą metė šalin ir trypė kojomis, mostagavo rankomis, 
šoko ratu stūgaudamas į visas keturias puses savo vardą, gniaužė 
kumščius, triumfuodamas grūmojo jais visam toli apačioje be- 
sidriekiančiam kraštui ir besileidžiančiai saulei, triumfuodamas, 
tarsi pats būtų išgujęs ją iš dangaus. Kaip beprotis šėlo iki vėlios 
nakties. 


25 


Keletą dienų jis praleido kurdamasis ant kalno, mat jam buvo 
aišku, kad taip greitai šios nuostabios vietovės nepaliks. Iš pra- 
džių pašniukšėjo nosimi ieškodamas vandens ir rado jį lomoje 
prie pačios viršūnės, plona srovele rusnojantį palei uolą. Vandens 
buvo nedaug, bet jei kantriai laižydavo valandą, tai patenkindavo 
visos dienos skysčių poreikį. Rado ir maisto — mažų salamandrų 
ir žalčių, nugnybęs jiems galvas, prarydavo su visa oda ir kaulais. 
Užsikąsdavo sausomis kerpėmis, žole ir spanguolėmis. Toks mies- 
tietišku supratimu visiškai nepriimtinas maitinimosi būdas jo nė 
kiek netrikdė. Jau per paskutines savaites ir mėnesius jis nevalgė 
žmonių paruošto maisto — duonos, dešros ar sūrio. Kai pasijus- 
davo išalkęs, kimšdavo viską, kas tik pasitaikydavo pakelyje valgo- 
mo. Jis visai nebuvo smaližius. Apskritai nepripažino jokių kito- 
kių malonumų, jį džiugino tik grynas bekūnis kvapas. Nerūpėjo 
jam nei patogumai — būtų buvęs patenkintas net ir guoliu ant 
plikų akmenų. Tačiau rado kai ką geresnio. 

Netoli šaltinėlio aptiko gamtos sukurtą siaurą tunelį, vingu- 
riuojantį į kalno vidurį ir maždaug už trisdešimties metrų užsibai- 

giantį užgriuva. Ten, tunelio gale, buvo taip ankšta, kad Grenujo 
pečiai rėmėsi į uolas, ir taip žema, kad stovėti galėjo tik susikūp- 
rinęs. Bet užtat galėjo sėdėti, o jei susiriesdavo, tai net ir gulėti. 
Didesnio komforto jam nė nereikėjo. Mat ši vieta turėjo su nie- 
kuo nepalyginamų privalumų: tunelio gale net ir dieną buvo tam- 
siausia naktis, viešpatavo kapų tyla, o oras dvelkė drėgna, sūria 
vėsa. Grenujis kaipmat užuodė, kad čia dar niekada nebuvo įkėlęs 
kojos joks gyvas padaras. Jis pasijuto čia šeimininku, ir jį užplūdo 
kone švento drovumo jausmas. Atsargiai paklojo ant žemės gūnią, 
tarsi aptiesdamas altorių, ir atsigulė. Jis jautėsi lyg danguje. Gulė- 
jo vienišiausiame Prancūzijos kalne trisdešimt metrų po žeme lyg 
savo paties kape. Dar niekada gyvenime nesijautė toks saugus — 
net ir motinos įsčiose. Dabar galėjo supleškėti ir visas pasaulis, 
čia jis būtų nieko nė nepastebėjęs. Grenujis tyliai pravirko. Neži- 
nojo nė kam dėkoti už tokią beribę laimę. 

Vėliau išlįsdavo į lauką tik palaižyti vandens, skubiai atsikratyti 
šlapimo ir išmatų bei susimedžioti driežų ar gyvačių. Naktį juos 
buvo lengva sugauti, jie glūdojo įsirangę po plokščiais akmenimis 
arba įsigavę į mažus urvelius, ten jis juos surasdavo iš kvapo. 

Per pirmąsias savaites aukštyn į viršūnę buvo užkopęs dar ke- 
letą kartų — apuostyti horizonto. Tačiau netrukus tai virto dau- 
giau varginančiu įpročiu negu būtinybe, nes nė vieno vieninte- 
lio karto neužuodė nieko grėsmingo. Todėl galiausiai metė šitas 
ekskursijas ir vos tik atlikęs tai, kas būtiniausia, skubindavosi 
kuo greičiau sugrįžti atgal į savo kapo rūsį. Juk čia, tame kape, 
jis gyveno tikrą gyvenimą. Tai reiškia, daugiau negu dvidešimt 
valandų per parą visiškoje tamsoje ir visiškoje tyloje sustingęs 
pratūnodavo ant savo gūnios akmeninio koridoriaus gale, atsi- 
rėmęs nugara į uolienų nuolaužas, įspraudęs pečius tarp uolų ir 
nieko daugiau netrokšdamas. 

Mes žinome, kokie žmonės ieško vienatvės: atgailaujantys nu- 
sidėjėliai, nevykėliai, šventieji arba pranašai. Jie paprastai pasi- 
traukia į dykumas ir gyvena ten misdami skėriais ir laukinių bičių 
medumi. Kai kurie netgi įsitaiso urvuose ar atsiskyrėlių name- 
liuose kur nors toli saloje arba mūkso — siekdami sukelti didesnę 

sensaciją — aukštai ant karties iškeltuose narvuose. Taip gyvena 
norėdami priartėti prie Dievo. Jie marina save vienatve ir per ją 
daro atgailą tikėdami, kad toks gyvenimas patinka Dievui. Arba 
ištisus mėnesius ar metus vienatvėje laukia žinios iš dangaus, ku- 
rią tuoj pat turės pranešti žmonėms. 

Grenujis buvo ne iš tokių. Apie Dievą jis neturėjo nė menkiau- 
sios minties. Jis neatgailavo ir nelaukė aukštesnio įkvėpimo. Tik 
savo malonumui pasitraukė iš pasaulio, kad būtų arčiau savęs pa- 
ties. Mėgaudamasis paniro į niekieno nebetrikdomą savo būtį. 
Kaip lavonas gulėjo uoliniame kape, vos bealsuodamas, vos be- 
plakančia širdimi, — ir visgi gyveno tokį intensyvų ir nevaržomą 
gyvenimą, kokio dar niekada pasaulyje nebuvo gyvenęs nė vienas 


-v . 
ūžautojas. 

Šitaip nevaržomai jis siautėjo — kurgi kitur — savo dvasios karalys- 
tėje, kurioje nuo pat gimimo slėpė visų kada nors sutiktų kvapų 
kontūrus. Kad tinkamai nusiteiktų, pirmiausia išsišaukdavo pa- 
čius seniausius, labiausiai nutolusius: koktų pridususio ponios Ga- 
jar miegamojo tvaiką, sausos jos rankų odos kvapą; rūgštų, actu 
dvelkiantį tėvo Terjė kvėpavimą; isterišką, karštą, motinišką žin- 
dyvės Biusi prakaitą; lavonų iš Nekaltųjų kapinių smarvę; žudi- 
kišką savo motinos kvapą. Jis aistringai svaigindavosi šiomis bjau- 
rastimis ir atsiduodavo neapykantai, ir iš malonaus šiurpo jam 
šiaušdavosi plaukai. 

Kartais, jei nuo šio šlykštybių aperityvo dar kaip reikiant neįsi- 
smagindavo, leisdavo sau mažą uodžiamąjį ekskursą pas Grimalį 
pasimėgauti žalių, mėsuotų odų ir kailiaraugių smarve arba įsi- 
vaizduodavo slogų šešių šimtų tūkstančių paryžiečių tvaikulį, su- 
sitvenkusį alpioje viduvasario kaitroje. 

Ir tuomet staiga — tai ir buvo pratybų tikslas — su orgazmui 
prilygstančia jėga prasiverždavo jame susikaupusi neapykanta. Lyg 
audra užklupdavo jis tuos kvapus, išdrįsusius įžeisti jo prakilnybę 

nosį. Lyg kruša javų lauką pliekdavo, lyg viesulas blaškydavo tuos 
bjaurybes ir skandindavo milžiniškame apvalančiame distiliuoto 
vandens potvynyje. Toks pagrįstas buvo jo pyktis. Toks didingas 
buvo jo kerštas. Ak! Kokia iškilni akimirka! Grenujis, mažas žmo- 
gus, virpėdavo iš susijaudinimo, per kūną perbėgdavo geidulingo 
pasitenkinimo mėšlungis, pakilęs jis kartais net stukteldavo vir- 
šugalviu į uolas, o paskui palengva vėl subliūkšdavo ir išsitiesdavo 
atsipalaidavęs, jausdamas didžiulį palengvėjimą. Ak, koks malo- 
nus, tas visų atgrasių kvapų išsiveržimo ir sunaikinimo aktas bū- 
davo iš tiesų pernelyg malonus... Ši akimirka jam buvo bene pati 
mieliausia visame jo sielos teatro vaidinime, nes teikdavo nuosta- 
bų užtarnauto nuovargio jausmą, koks užplūsta tik po tikrai dide- 
lių, didvyriškų žygių. 

Tuomet galėdavo ramia sąžine pagulėti ilgėliau. Jis išsitiesdavo; 
ištiesdavo kūną tiek, kiek buvo įmanoma ankštoje akmeninėje ka- 
marėlėje. Tačiau viduje, ant švariai nušluotų savo sielos demblių, 
patogiai išsitiesdavo visu ilgiu ir imdavo snūduriuoti jusdamas plaz- 
denant aplink nosį subtilius kvapus: gaivų, tarsi nuo pavasarinių 
pievų atneštą oro dvelksmą; drungną gegužio vėją, šiurenantį pir- 
muosius žalius buko lapus; brizą nuo jūros, aitrų lyg pasūdyti mig- 
dolai. Būdavo vėlyva popietė, kai jis pakildavo — tarkime, vėlyva 
popietė, nes, aišku, nebuvo nei popietės ar priešpiečio, nei vaka- 
ro ar ryto, nebuvo nei šviesos, nei tamsos, nei pavasarinių pievų, 
nei žalių buko lapų... Grenujo sielos visatoje iš viso jokių daiktų 
nebuvo, o buvo tik daiktų kvapai. (Todėl tai tik fagon de parler" 
kalbėti apie šią visatą kaip apie kažkokią vietovę, tiesa, adekvatus 
ir vienintelis įmanomas būdas, nes mūsų kalba netinka kvapų pa- 
sauliui nusakyti.) Taigi būdavo vėlyva popietė, noriu pasakyti, to- 
kia būsena ir toks laikas Grenujo sieloje, koks viešpatauja pietuo- 
se baigiantis siestai, kai gamtoje palengva ima slūgti vidurdienio 
stingulys ir vėl pradeda atgyti prislopęs gyvenimas. Įtūžiu deganti 
kaitra — taurių kvapų priešas — praėjo, demonų gauja išvaikyta. 
Dvasios plotai, pliki ir purūs, plyti atsidavę tingiai geidulingai pa- 
budimo ramybei ir laukia, kokia bus jų Viešpaties valia. 


“Kalbėjimo būdas (pranc. ). 

Ir Grenujis pakildavo — kaip jau sakyta — ir nupurtydavo nuo 
sąnarių miegus. Jis atsistodavo, didžioji Grenujo dvasia, jis atro- 
dydavo kaip milžinas, visam prašmatnume ir didybėje — gražu pa- 
žiūrėti ir beveik gaila, kad niekas jo nematydavo! — ir apsižvalgy- 
davo aplink, išdidžiai ir oriai. 

Taip! Tai buvo jo karalystė! Nepakartojama Grenujo viešpatija! 
Jo, neprilygstamojo Grenujo, sukurta ir valdoma, jo niokojama, 
kada tik panori, ir vėl atstatoma, plečiama iki neišmatuojamų to- 
lių ir ugniniu kalaviju ginama nuo bet kokio įsibrovėlio. Čia nie- 
kas neturėjo jokios valios be jo, didžiojo, nuostabiojo, nepakar- 
tojamo Grenujo. Ir kai bjaurūs praeities kvapai jau buvo sunai- 
kinti, jis panoro, kad jo valdose kvepėtų. Ir tvirtu žingsniu leidosi 
per dirvonuojančius laukus, sėdamas įvairiausių rūšių kvapus, čia 
skalsia, ten taupia ranka, į bekraštes plantacijas ir jaukias lysveles, 
žerdamas sėklas saujomis arba po vieną kaišiodamas į nužiūrėtas 
vietas. Į tolimiausius savo karalystės kraštus nusigaudavo Didysis 
Grenujis, tas padūkęs sodininkas, ir netrukus nebeliko nė vieno 
kampelio, kur nebūtų įmestas jo kvapų grūdas. 

Ir matydamas, kad tai buvo gera ir kad visa šalis persiėmusi 
dieviškąja Grenujo sėkla, Didysis Grenujis užleido spirito lietų, 
lengvą, bet nepaliaujamą, ir viskas aplink sujudo dygti ir želti, pa- 
sėliai sužaliavo ir džiugino širdį. Vešliai vilnijo plantacijos, o ato- 
kiuose soduose tiesėsi syvų pritvinkę stiebai. Ir žiedpumpuriai 
kone plyšdami veržėsi iš savo dangalų. 

Tuomet Didysis Grenujis įsakė lietui liautis. Ir taip įvyko. Ir jis 
pasiuntė į šalį švelnią savo šypsnio saulę, nuo kurios vienu kartu 
išsiskleidė milijonai puikių žiedų, nuo vieno karalystės krašto iki 
kito nusidriekė ištisas margaspalvis kilimas, išaustas iš miriadų 
brangiausių aromatų taurelių. Ir Didysis Grenujis matė, kad tai 
buvo gera, labai labai gera. Ir kvėptelėjęs paleido ant viso krašto 
vėją. Ir paglamonėti žiedai suskato skleisti aromatą ir miriadus 
savo kvapų maišyti į raibuliuojantį ir nuolat kintantį, bet visgi kas- 
kart į vieną susiliejantį universalų Jį, Didįjį, Vienintelį, Puikųjį 
Grenujį garbinantį kvapą, o Grenujis, sėdėdamas aukštai ant auk- 
sinio kvapnaus debesies, vėl traukė į save šį aromatą, mėgauda- 

masis jam aukojamu kvapu. Ir jis nusileido žemyn laiminti savo 
kūrinio, o už tai jam buvo dėkojama džiaugsmingais šūksniais, 
džiūgavimu ir vis naujais puikių kvapų atodūsiais. Tuo tarpu atėjo 
vakaras, ir kvapai sklido vis plačiau ir plačiau, nakties mėlyje susi- 
liedami į vis fantastiškesnius sąskambius. Artėjo tikra kvapų puo- 
tos naktis su gigantišku nuostabių kvapų fejerverku. 

Bet Didysis Grenujis pajuto nuovargį, nusižiovavo ir tarė: „Štai 
nuveikiau didelį darbą ir esu juo labai patenkintas. Bet kaip ir 
viskas, kas užbaigta, jis pradeda man atsibosti. Noriu pasitraukti 
ir baigti šią darbingą dieną leisdamas sau pasidžiaugti savo širdies 
menėse“. 

Taip taręs Didysis Grenujis paliko paprastą kvapų liaudį džiaugs- 
mingai šokti ir linksmintis, o pats plačiai išskleistais sparnais nu- 
sklendė nuo auksinio debesies per naktinį savo sielos kraštą na- 
mo — į savo širdį. 


27 


Ak, kaip malonu buvo grįžti namo! Dvigubos keršytojo ir pasau- 
lių kūrėjo pareigos gerokai nuvargino, o po to valandų valandas 
būti garbinamam savo paties kūrinių taip pat nebuvo grynas poil- 
sis. Pavargęs nuo dieviškojo kūrimo ir atstovavimo, Didysis Gre- 
nujis ilgėjosi namų palaimos. 

Jo širdis buvo purpurinė pilis. Ji dunksojo akmeninėje dyku- 
moje, užsislėpusi už kopų, apsupta liūno oazės ir septynių ak- 
mens mūro sienų. Į ją patekti buvo galima tik skriste. Joje buvo 
tūkstantis podėlių, tūkstantis rūsių ir tūkstantis prabangių me- 
nių, tarp jų viena su paprasta purpurine kanapa, ant kurios Gre- 
nujis, dabar jau nebe Didysis, bet tiesiog Grenujis arba papras- 
Čiausiai mielas Žanas Batistas, mėgdavo ilsėtis po dienos vargų. 

Pilies podėliuose nuo grindų iki pat lubų stiepėsi lentynos, o 
jose buvo visi kvapai, kuriuos Grenujis buvo surinkęs per visą sa- 
vo gyvenimą, daug milijonų kvapų. O pilies rūsiuose stovėjo stati- 
naitės su geriausiais jo gyvenimo kvapais. Kai subręsdavo, jie bū- 

davo supilstomi į butelius ir kilometrinėmis eilėmis išrikiuojami 
drėgnuose vėsiuose koridoriuose, surūšiuoti pagal pagaminimo 
metus ir vietą; jų buvo tiek daug, kad vieno gyvenimo nebūtų 
užtekę visiems išmėginti. 

Ir mielasis Žanas Batistas, pagaliau sugrįžęs į chez soi“ ir prigu- 
lęs purpuriniame salone ant paprastutės jaukios sofos, — galų gale 
nusitraukęs, jei jau taip norite, aulinius batus, — pliaukštelėdavo 
delnais, pasikviesdavo tarnus — neregimus, nejuntamus, negir- 
dimus ir, svarbiausia, neužuodžiamus, taigi visiškai menamus tar- 
nus — ir įsakydavo nueiti į podėlius ir didžiulėje kvapų biblioteko- 
je suieškoti tą ar kitą tomą, nulipti į rūsį ir atnešti jam gėrimo. 
Menamieji tarnai išskubėdavo tekini, o Grenujo skrandis imdavo 
mėšlungiškai susitraukinėti nuo kamuojančio laukimo. Jis staiga 
pasijusdavo lyg girtuoklis, kurį smuklėje prie stalo apninka bai- 
mė, kad dėl kokios nors priežasties jam gali neatnešti užsakyto 
stiklo degtinės. O kas, jei rūsiai ir podėliai staiga ištuštėjo, kas, jei 
vynas statinėse sugedo? Kodėl jį verčia taip ilgai laukti? Kodėl 
niekas neateina? Jam tučtuojau reikia to gėrimo, kuo skubiausiai 
reikia, jis miršta iš troškulio, jis numirs vietoje, jei jo negaus. 

Bet raminkis, Žanai Batistai! Nusiramink, mielasis! Juk ateis ir 
atneš, ko tu geidi. Štai jau atlekia tarnai. Ant nematomo padėklo 
neša kvapų knygą, baltom pirštinėm apmautose nematomose ran- 
kose laiko brangiuosius butelius, kuo atsargiausiai stato ant že- 
mės, nusilenkia ir pranyksta. | 

O likęs vienas — pagaliau vėl vienas! — Žanas Batistas stveria 
išsiilgtuosius kvapus, atkemša pirmąjį butelį, prisipila sklidiną stik- 
lą, pakelia prie lūpų ir geria. Vienu mauku iki dugno išgeria stiklą 
vėsaus kvapo, tokio gardaus! Jis toks išganingai geras, kad miela- 
jam Žanui Batistui iš laimės net akys sudrėksta, ir jis kaipmat 
įsipila antrą stiklą — šįkart 1752 metų kvapo, nutverto pavasarį 
prieš patekant saulei ant Karališkojo tilto. Jį pagavo pasukęs nosį 
į vakarus, iš kur sklido lengvas vėjelis nešdamas sumišusį jūros, 


miško ir vos juntamą dervos nuo pakrantėje pririštų valčių kvapą. 


“Namus (pranc.). 

Tai buvo kvapas besibaigiančios nakties, kurią jis pirmą kartą be 
Grimalio leidimo praleido bastydamasis po Paryžių. Tai buvo gai- 
vus besiartinančios dienos, pirmosios laisvėje sutiktos aušros kva- 
pas. Šis kvapas anuomet žadėjo jam laisvę. Žadėjo kitokį gyveni- 
mą. Ano ryto kvapas tapo Grenujui vilties kvapu. Jis rūpestingai jį 
saugojo. Ir kasdien po truputį paragaudavo. 

Ištuštinus antrąjį stiklą, pranyko nervingumas, pradingo abe- 
jonės ir netikrumas, užplūdo nuostabi ramybė. Grenujis prisis- 
paudė nugara prie minkšto kanapos atlošo, atsivertė knygą ir pra- 
dėjo skaityti savo atsiminimus. Jis skaitė apie vaikystės kvapus, 
apie mokyklos, miesto gatvių ir užkampių, žmonių kvapus. Ir ma- 
lonus šiurpulys ėjo per visą kūną, nes tai buvo vis nekenčiami 
kvapai, tie išstumtieji, kuriuos jis dabar vėl norėjo išsišaukti. Su 
pasibjaurėjimu, bet susidomėjęs Grenujis sklaidė šlykščių kvapų 
knygą, o kai pasibjaurėjimas pranokdavo susidomėjimą, papras- 
Čiausiai užversdavo ją, padėdavo į šalį ir imdavo kitą. 

Kartu be perstojo gurkšnojo tauriuosius aromatus. Po butelio 
su vilties kvapu atkimšo kitą, iš 1744 metų, pripildytą šilto malkų 
kvapo priešais ponios Gajar namus. O po šito išgėrė butelį vasa- 
ros vakaro aromato, dvelkiančio kvepalais ir apsunkusio nuo žie- 
dų kvapų, jį buvo pagavęs parko Sen Žermen de Prė pakraštyje 
1753-aisiais. 

Dabar buvo jau kaip reikiant prisipildęs. Kūnas vis sunkiau slė- 
gė pagalves. Protas kerinčiai pritemo. Ir visgi jis dar nebaigė savo 
malonumų puotos. Nors akys ir nebegalėjo skaityti, knyga buvo 
seniai išslydusi iš rankų, bet jis nenorėjo baigti vakaro neištušti- 
nęs dar vieno, paskutinio, paties žaviausio butelio — su tos mer- 
gaitės iš Marė gatvės kvapu. 

Gėrė jį pamaldžiai, sėdėdamas tiesiai ant kanapos, kad ir kaip 
buvo sunku, nes purpurinis salonas siūbavo ir sulig kiekvienu krus- 
telėjimu imdavo suktis ratu. Sėdėjo lyg mokinukas, kelius suspau- 
dęs, pėdas suglaudęs vieną prie kitos, kairę ranką pasidėjęs ant 
kairiosios šlaunies, — taip mažasis Grenujis gėrė brangiausią kva- 
pą iš savo širdies rūsio, stiklą po stiklo, ir darėsi vis liūdnesnis. Jis 
žinojo, kad geria per daug. Žinojo, kad nepakelia tiek daug malo- 

numų. Ir vis dėlto gėrė tol, kol ištuštėjo butelis. Pro tamsią angą 
įėjo iš gatvės į vidinį kiemą. Žengė link šviesos Žiburėlio. Ten sė- 
dėjo mergaitė ir pjaustė mirabeles. Iš tolumos aidėjo fejerverko 
raketų ir petardų poškėjimas... 

Grenujis pastatė stiklą ir dar keletą minučių sėdėjo lyg suak- 
menėjęs, sentimentalus ir įkaušęs, sėdėjo tol, kol nuo liežuvio 
išnyko paskutiniai skonio likučiai. Jis spoksojo priešais save. Gal- 
va staiga ištuštėjo kaip tie buteliai. Tuomet šonu nuvirto ant pur- 
purinės kanapos ir akimirksniu pasinėrė į svaigulingą miegą. 

Tuo pačiu metu ant gūnios užmigo ir tikrasis Grenujis. Jo mie- 
gas buvo toks pat kietas kaip ir Grenujo dvasios, nes šios herakliš- 
ki žygdarbiai ir siausmas aną išsekino ne mažiau — galų gale abu 
juk buvo vienas ir tas pats asmuo. 

Aišku, kai budo iš miego, tai budo ne purpurinėje pilies menė- 
je už septynių mūrų ir ne pavasariniuose savo sielos kvapų lau- 
kuose, o tik vienas akmeninio tunelio gale prie užgriuvos, ant kie- 
tos žemės, visiškoje tamsoje. Nuo alkio ir troškulio pyko širdis, 
krėtė šaltis ir buvo negera lyg amžinam girtuokliui po praūžtos 
nakties. Visom keturiom jis išropojo iš landos. 

Lauke buvo nežinia koks dienos metas, nakties pradžia ar pa- 
baiga, bet net ir vidurnaktį žvaigždžių šviesa lyg adatomis badė 
jam akis. Oras atrodė dulkinas, ėdus, graužė plaučius, gamta 
atšiauri. Jis kliuvo už akmenų. Net ir švelniausi kvapai aštriai ir 
aitriai dirgino nuo pasaulio atpratusią nosį. Grenujis, ta erkė, 
tapo jautrus lyg vėžys, išsinėręs iš kiauto ir plikas keliaujantis 
per jūrą. 

Jis nuėjo prie šaltinio, laižė nuo uolos drėgmę, laižė valandą, 
dvi, tai buvo tikra kankynė, laikas slinko be galo lėtai, o tikrasis 
pasaulis svilinte svilino odą. Grenujis nusirovė nuo akmenų kele- 
tą gniutulėlių samanų, sunkiai nurijo, atsitūpė, ėsdamas tuštino- 
si, — greitai, greitai, viskas turi būti atlikta greitai, — ir lyg gena- 
mas, lyg švelniamėsis žvėrelis, virš kurio danguje jau suka ratus 
vanagai, spruko atgal į savo urvą, iki tunelio galo, kur tysojo gū- 
nia. Čia ir vėl pasijuto saugus. 

Atsišliejo į akmeninių guralų krūvą, ištiesė kojas ir ėmė laukti. 

Kūnas turėjo visiškai nurimti, nejudėti lyg indas, kuris nuo per 
smarkaus judesio gali imti ir išsilieti per kraštus. Pamažu jam pa- 
vyko išlyginti kvėpavimą. Susijaudinusi širdis ėmė plakti ramiau, 
vidinė bangų mūša palengva rimo. Ir ūmai jo sielą lyg juodas veid- 
rodžio paviršius užgulė vienatvė. Jis užsimerkė. Tamsios durys į jį 


los teatro spektaklis. 

Taip ėjo diena po dienos, savaitė po savaitės, mėnuo po mėnesio. 
Taip praėjo ištisi septyneri metai. 

Per tą laiką pasaulyje siautėjo karas, ne bet koks, o pasaulinis 
karas. Kautynės vyko Silezijoje ir Saksonijoje, Hanoveryje ir Bel- 
gijoje, Bohemijoje ir Pomeranijoje. Karaliaus daliniai žuvo Hese- 
ne ir Vestfalijoje, Balearų salose, Indijoje, prie Misisipės ir Kana- 
doje, jei tik dar pakeliui į tuos kraštus netapdavo šiltinės aukomis. 
Karas milijonui žmonių kainavo gyvybę, Prancūzijos karaliui — ko- 
lonijinę imperiją, o visoms kariavusioms šalims tiek daug pinigų, 
kad galiausiai jos sunkia širdimi ryžosi jį baigti. 

Tuo laiku vieną žiemą Grenujis vos nesušalo ir pats to nė nepa- 
stebėjo. Penkias dienas pragulėjo purpurinėje menėje, o kai pa- 
kirdo savo landoje, nuo šalčio negalėjo nė pakrutėti. Tuojau pat 
vėl užsimerkė, kad užmigtų amžinai. Bet staiga prasidėjo atlydys, 
jis atitirpo ir šitaip išsigelbėjo. 

Kartą privertė tiek sniego, kad jis nebeturėjo jėgų prasigauti iki 
kerpių. Tada maitinosi į kaulą sušalusiais šikšnosparniais. 

Kitą kartą Grenujis rado prie urvo negyvą kranklį. Suvalgė jį. 
Tai buvo vieninteliai įvykiai, kuriuos jis įsidėmėjo iš išorinio pa- 
saulio per tuos septynerius metus. Šiaip jau gyveno tik savo kalne, 
tik savo sielos karalystėje. Būtų likęs ten iki pat mirties (juk jam 
nieko netrūko), jei nebūtų įvykusi katastrofa, kuri išvijo jį iš kalno 
ir išspjovė atgal į pasaulį. 

Katastrofa nebuvo nei žemės drebėjimas, nei miško gaisras, nei 
kalnų ar tunelio griūtis. Tai buvo išvis ne išorinė, o vidinė katast- 
rofa ir dėl to itin nemaloni, nes užkirto Grenujui tą kelią, kuriuo 
jis paprastai pabėgdavo. Ji įvyko miegant. Tiksliau — sapnuojant. 
Dar tiksliau — miegant ir sapnuojant, ką vaizduojasi širdis. 

Jis gulėjo purpurinėje menėje ant kanapos ir miegojo. Aplink 
stovėjo tušti buteliai. Jis baisiai daug išgėrė, galiausiai net du bu- 
telius rusvaplaukės mergaitės kvapo. Tikriausiai šitiek buvo per 
daug, nes jo miegą, nors ir labai kietą, panašų į mirtį, šį kartą 
lydėjo sapnai su kažkokių pamėkliškų vaizdinių ribėjimu. Šiame 
ribėjime sklandė aiškiai atpažįstami kvapo pluošteliai. Pradžioje 
jie tik siauromis juostomis vinguriavo palei Grenujo nosį, paskui 
sutankėjo ir virto debesiu. Atrodė, kad jis stovi vidury pelkės, iš 
kurios kyla rūkas. Rūkas iš lėto kilo vis aukščiau. Netrukus jis 
visiškai apgaubė Grenujį, persmelkė kiaurai, o tarp rūko mutulų 
nebeliko nė trupinėlio gryno oro. Jei nenorėjo uždusti, turėjo 
šiuo rūku kvėpuoti. O tasai rūkas, kaip sakyta, buvo kvapas. Ir 
Grenujis žinojo, kieno jis. Tai buvo jo paties kvapas. Jo, Grenujo, 
kvapas buvo šis rūkas. 

O pasibaisėtina buvo tai, kad Grenujis, žinodamas, jog tai jo 
kvapas, negalėjo jo užuosti. Baigdamas paskęsti savyje, jokiu bū- 
du negalėjo savęs užuosti! 

Supratęs šitai, taip šiurpiai suriko, tarsi jį kas būtų deginęs gyvą. 
Riksmas pramušė purpurinės menės sienas, pilies mūrus, išsprū- 
dęs iš širdies, leidosi per griovius, pelkes ir dykumas, kaip gaisro 
ugnis lėkė per nakties apgaubtą jo širdies kraštą, veržėsi iš gerklės, 
per vingrų tunelį į pasaulį, skriejo tolyn per Sen Fluro plokštikalnį, 
— atrodė, kad šaukia pats kalnas. Ir Grenujis pabudo nuo savo pa- 
ties riksmo. Mostaguodamas rankomis, tarsi mėgindamas išsklai- 
dyti tą bekvapį rūką, grasinusį jį uždusinti. Jis buvo mirtinai išsigan- 
dęs, drebėjo visu kūnu. Jei riksmas nebūtų sudraskęs to rūko, jis 
būtų prigėręs pats savyje — kokia kraupi mirtis. Vos tai prisiminus, 
jį nukrėsdavo šiurpas. Vis dar tirtėdamas jis sėdėjo ir bandė sugau- 

dyti neaiškias, įbaugintas mintis, bet viena visiškai tikrai žinojo: turi 
pakeisti savo gyvenimą, tegu ir vien dėl to, kad nebenori antrąsyk 
susapnuoti tokį baisų sapną. Darsyk to nebeištvertų. 

Jis užsimetė ant pečių gūnią ir išropojo laukan. Kaip tik buvo 
vėlyvas rytas, vasario pabaiga. Švietė saulė. Aplink kvepėjo drėg- 
nais akmenimis, samanomis ir vandeniu. Vėjas jau nešiojo sil- 
pną plukių kvapą. Grenujis atsitūpė ant žemės priešais olą. Sau- 
lės spinduliai šildė. Jis įkvėpė gryno oro. Jį vis dar nukrėsdavo 
šiurpas prisiminus rūką, nuo kurio išsigelbėjo, nupurtydavo dre- 
bulys ir iš malonumo juntant ant nugaros šilumą. Kaip visgi ge- 
rai, kad dar gyvas šis išorinis pasaulis, tebūnie jis tik priebėga. 
Sunku įsivaizduoti siaubą, jei tunelio gale jau nebebūtų radęs 
nieko! Nei šviesos, nei kvapo, visiškai nieko, tik tą klaikų rūką — 
viduj, lauke, visur... 

Pamažu šokas praėjo. Baimės gniaužtai pamažu atsileido, ir Gre- 
nujis pasijuto tvirčiau. Apie vidurdienį grįžo jam būdingas šalta- 
kraujiškumas. Atgalia puse prikišo prie nosies kairiosios rankos smilių 
ir didįjį pirštą ir ėmė pro juos kvėpuoti. Užuodė drėgną, plukėmis 
prakvipusį pavasario orą. Savo pirštų neužuodė visai. Atsuko delną 
ir pauostė iš vidaus. Juto delno šilumą, bet nieko daugiau. Tada 
atraitojo nubrizgusią marškinių rankovę ir įkišo nosį į alkūnės linkį. 
Žinojo, kad čia ta vieta, kur susikaupia žmogaus kvapas. Tačiau ir 
ten neužuodė nieko. Nieko ir pažastyje, ir ant kojų, ir tarpukojy, 
nors pasilenkė prie jo, kiek įstengė. Tai buvo groteskiška: jis, Gre- 
nujis, per mylią galįs susekti bet kokį žmogų, neįstengia mažiau 
kaip per sprindį užuosti savo paties tarpukojo! Vis dėlto jis nepuolė 
į paniką, bet viską ramiai apsvarstęs, pasakė sau štai ką: „Negali 
būti, kad neturiu kvapo, juk viskas kvepia. Greičiausiai aš tik ne- 
užuodžiu, kuo kvepiu, nes ištisom dienom nuo gimimo uodžiau 
save, ir todėl mano nosis tam kvapui jau atbukusi. Jei galėčiau jį 
arba bent jo dalį atskirti nuo savęs ir po kurio laiko jau atpratęs prie 
jo vėl grįžti, tai labai puikiai galėčiau jį — taigi ir save — užuosti“. 

Jis nusitraukė gūnią, nusivilko drabužius, tiksliau, tai, kas iš 
drabužių buvo likę, — nusimetė draiskanas, skarmalus. Septyne- 


rius metus nebuvo jų nusirengęs. Jie turėjo būti kiaurai persiėmę 

jo kvapu. Sumetė juos į krūvą priešais olą ir pasitraukė šalin. Ir 
štai vėl, pirmąsyk po tų septynerių metų, įkopė į kalno viršūnę. 
Atsistojo toje pačioje vietoje, kur stovėjo anuomet, kai čia atke- 
liavo, atsuko nosį į vakarus ir leido vėjui švilpauti apie savo nuogą 
kūną. Jis sumanė taip gerai išsivėdinti, prisisiurbti tiek vakarų vė- 
jo, — taigi jūros ir drėgnų pievų kvapo, — kad šisai nustelbtų kūno 
kvapą, kad išryškėtų skirtumas tarp jo, Grenujo, ir jo drabužių 
kvapo, kurį po to jis aiškiai galėtų pajusti. Kad kuo mažiau užuos- 
tų save, pasilenkė visu kūnu į priekį, ištempė kaklą kiek galėda- 
mas prieš vėją, o rankas atsuko atgal. Atrodė kaip plaukikas prieš 
pat šuolį į vandenį. 

Tokioje be galo juokingoje padėtyje jis išbuvo daug valandų, o 
jo oda, atpratusi nuo šviesos, balta kaip kirmino, net ir nuo sil- 
pnos saulės paraudonavo kaip langustas. Vakarėjant jis vėl nusilei- 
do prie olos. Dar iš tolo pamatė gulint drabužių krūvą. Paskuti- 
nius metrus ėjo užsiėmęs nosį ir atleido ją tik tada, kai prikišo 
prie pat tos krūvos. Jis mėgino uosti, kaip buvo išmokęs iš Baldi- 
nio: giliai įtraukė oro ir su pertrūkiais iškvėpė. Kad sugautų kva- 
pą, abu delnus sudėjo virš drabužių kaip kokį varpą, į kurį vietoj 
kankalo įkišo savo nosį. Išdarinėjo, ką tik išmanė, kad užuostų 
drabužiuose savo paties kvapą. Bet jie jo neturėjo. Juose akivaiz- 
džiai jo nebuvo. Juose buvo tūkstantis kitų kvapų. Akmenų, smė- 
lio, samanų, sakų, kranklio kraujo, — net dešros, kurią prieš daug 
metų buvo nusipirkęs netoli Siuli, ir tos kvapą dar galėjai aiškiai 
justi. Jo drabužiai buvo ištisas paskutinių septynerių aštuonerių 
metų kvapų dienoraštis. Tik jo paties kvapo, kvapo to, kuris be 
paliovos visą tą laiką juos nešiojo, juose nesijautė. 

Jam pasidarė šiek tiek baugu. Saulė jau nusileido. Jis stovėjo 
nuogas prie angos į tunelį, kurio tamsiajame gale išgyveno septy- 
nerius metus. Pūtė šaltas vėjas, jis šalo, bet pats to nepastebėjo, 
nes jame lindėjo priešinis šaltis — baimė. Tai nebuvo ta pati bai- 
mė, patirta sapne, ta baisi baimė uždusti nuo savęs paties, kuria 
reikėjo bet kokia kaina nusikratyti ir nuo kurios jam pavyko pa- 
sprukti. Dabar jį apėmė baimė, kad nieko apie save nežino. Ji 
buvo visai priešinga anai baimei. Nuo jos jis negalėjo pabėgti, turėjo 
eiti jos pasitikti. Turėjo be jokių abejonių sužinoti, turi kvapą ar 

ne, — kad ir koks tas atradimas būtų baisus. Jis turėjo sužinoti tai 
dabar pat. Tučtuojau. 

Grenujis grįžo į savo urvą. Už kelių metrų jį jau supo visiška 
tamsa, bet jis orientavosi lyg ryškiausioj šviesoj. Daug tūkstančių 
kartų ėjo šiuo keliu, pažinojo kiekvieną žingsnį ir kiekvieną vingį, 
užuodė kiekvieną išsišovusį uolos karulį ir kiekvieną nors kiek 
išsikišusį akmenį. Kelią rasti nebuvo sunku. Sunku buvo kovoti su 
prisiminimais apie tą klaustrofobišką sapną, kas žingsnis lyg po- 
tvynio bangos jie kilo aukščiau ir aukščiau. Bet Grenujis buvo 
drąsus. Nežinios baime kovojo su baime žinoti, ir tai jam pavyko, 
nes jis suprato, kad neturi pasirinkimo. Kai priėjo tunelio galą, 
ten, kur kūpsojo krūva guralų, abi baimės dingo. Jis pasidarė ra- 
mus, mintys visai aiškios, o nosis aštri kaip skalpelis. Jis atsitūpė, 
užsidengė delnais akis ir ėmė uosti. Šioje vietoje, šiame nuo viso 
pasaulio nutolusiame akmeniniame kape jis išgulėjo septynerius 
metus. Jei jau kur nors pasaulyje turėjo juo kvepėti, tai tik čia. Jis 
kvėpavo lėtai. Tyrinėjo atidžiai. Neskubėjo spręsti. Ketvirtį valan- 
dos pratupėjo. Jis turėjo puikią atmintį ir gerai prisiminė, kaip ši 
vieta kvepėjo prieš septynerius metus: akmenimis ir drėgna, sūria 
vėsa, kvepėjo taip tyrai, kad jokia gyva būtybė — nei žmogus, nei 
gyvūnas — negalėjo būti ir kojos čionai įkėlusi... Tačiau lygiai taip 
pat čia kvepėjo ir dabar. 

Dar kurį laiką Grenujis patupėjo, visiškai ramiai, tik palengva 
linguodamas galva. Tada apsisuko ir iš pradžių susirietęs, o kai 
leido tunelio aukštis, išsitiesęs išėjo laukan. 

Lauke apsivilko savo draiskanas (batai jau prieš kelis metus bu- 
vo sutrūniję), užsimetė ant pečių gūnią ir dar tą pat naktį iškelia- 
vo iš Plom diu Kantalio į pietus. | 

Jis atrodė pasibaisėtinai. Plaukai siekė iki pakinklių, reta barzda — 
iki bambos. Nagai styrojo kaip paukščio, o nuo rankų ir kojų, kur 
skarmalai nebedengė kūno, oda luposi skaruliais. 

Pirmieji sutikti žmonės — tai buvo valstiečiai viename lauke 
netoli Pjerforo — jį pamatę šaukdami išsilakstė. O pačiame mies- 
te, priešingai, jis sukėlė sensaciją. Į jį paspoksoti subėgo šimtai 
žmonių. Vieni laikė jį iš galerų pabėgusiu vergu. Kiti sakė, kad jis 
visai ne žmogus, o žmogaus ir lokio mišrūnas, tokia miško būty- 
bė. Vienas buvęs jūreivis tvirtino, kad jis panašus į laukinės gen- 
ties indėną iš Kajeno, anapus didžiojo vandenyno. Jį nuvedė pas 
burmistrą. Ten, visų susirinkusiųjų nuostabai, Grenujis parodė 
savo pameistrio raštą, pravėrė burną ir šiek tiek vograudamas — 
juk tai buvo pirmieji žodžiai, kuriuos jis pratarė po septynerių 
metų pertraukos, — bet visai suprantamai papasakojo, kad beke- 
liaujant buvo užpultas plėšikų, paimtas į nelaisvę ir septynerius 
metus laikytas oloje. Per tą laiką nematęs nei saulės šviesos, nei 
žmonių, buvo maitinamas iš pintinės, kurią nematoma ranka nu- 
leisdavo į tamsą, ir galiausiai kažkieno išlaisvintas nuleidus kopė- 
čias, taip ir nesužinojęs kodėl ir niekada nematęs nei savo grobė- 
jų, nei gelbėtojų. Šią istoriją išgalvojo todėl, kad ji atrodė jam 
įtikimesnė už tiesą, tokia ir buvo, mat panašių plėšikų antpuolių 
Overnė, Langedoko ir Sevenų kalnuose iš tikrųjų nutikdavo ne 
taip jau retai. Šiaip ar taip, burmistras tuoj pat šį nutikimą užpro- 
tokolavo ir pranešė apie jį markizui de la Tejad Espinasui, miesto 
senjorui ir Tulūzos parlamento nariui. 

Sulaukęs keturiasdešimties, markizas nusigręžė nuo Versalio rū- 
mų gyvenimo, pasitraukė į savo valdas ir atsidėjo mokslams. Jo 
plunksnai priklausė reikšmingas veikalas apie dinamišką naciona- 
linę ekonomiką, kuriame jis siūlė panaikinti visus žemės nuosavy- 
bės ir žemės ūkio produkcijos mokesčius, taip pat įvesti atvirkš- 
čiai proporcir:gą pajamų mokestį, kuris labiausiai spaustų vargin- 
guosius ir verstų juos smarkiau plėtoti ūkinę veiklą. Padrąsintas 
knygelės pasisekimo, sukūrė traktatą apie berniukų ir mergaičių 
auklėjimą nuo penkerių iki dešimties metų, paskui pasuko į eks- 
perimentinį žemės ūkį ir apvaisindamas bulių sėkla įvairias žolių 
rūšis mėgino sukurti kryžminį augalinį-gyvulinį produktą, kurį 
būtų galima melžti, — tokią tešmeninę gėlę. Iš pradžių jis pasiekė 
tam tikrų laimėjimų ir net pagamino sūrį iš žolės pieno, kurį Lio- 

no mokslų akademija apibūdino kaip „ožkos sūrio skonio, nors ir 
šiek tiek kartesnį“, tačiau turėjo nutraukti bandymus dėl milži- 
niškų išlaidų bulių sėklai — jos laukuose išpurkšdavo hektolitrais. 
Visgi tyrinėdamas agrarines-biologines problemas jis susidomėjo 
ne tik vadinamąja dirva, bet ir žeme apskritai bei jos ryšiu su 
biosfera. 

Vos tik baigęs praktinius darbus su pieną duodančia tešmenine 
gėle, pagautas neblėstančio tyrinėtojo įkvėpimo puolė prie di- 
džiulio esė apie gyvybinių jėgų priklausomybę nuo artumo žemei. 
Jo tezė skelbė, kad gyvybė galinti vystytis tik tam tikru atstumu 
nutolusi nuo žemės, nes žemė nuolat skleidžianti puvimo dujas, 
vadinamąjį fluidum letale, kuris slopina gyvybines jėgas ir per trum- 
pesnį ar ilgesnį laiką jas visai paraližuoja. Todėl esą visos gyvos 
būtybės stengiasi augdamos tolti nuo žemės, tai yra, jos auga nuo 
žemės, o ne, tarkime, į ją; dėl šios priežasties vertingiausias savo 
dalis jos kelia aukštyn: javas — varpą, gėlė — žiedą, žmogus — galvą; 
ir todėl kai senatvė juos suriečia ir vėl prilenkia prie žemės, nuo 
letalinių dujų jie neišvengiamai turi žūti. Jomis po mirties vyks- 
tant irimo procesams galiausiai ir patys pavirsta. 

Kai markizo de la Tejad Espinaso ausis pasiekė žinia, esą Pjer- 
fore atsirado individas, septynerius metus išgyvenęs oloje, tai yra 
iš visų pusių apsuptas puvimo elemento — žemės, jis baisiausiai 
susižavėjo ir liepė tučtuojau atvesti Grenujį į laboratoriją, kur nuo- 
dugniai jį ištyrė. Kuo akivaizdžiausiai pasitvirtino jo teorija: flui- 
dum letale Grenujį buvo jau taip paveikęs, kad dvidešimt penkerių 
metų kūne aiškiai matėsi senatvinių irimo požymių. Vienintelis 
dalykas, neleidęs jam numirti, pareiškė Tejad Espinasas, yra tas, 
kad nelaisvėje Grenujis buvo maitinamas nutolusiais nuo žemės 
augalais, tikriausiai duona ir vaisiais. Ankstesnioji sveikatos būklė 
dabar tegalinti būti atstatyta išvarant tą fluidą jo, Tejad Espinaso, 
sukurtu gyvybinio oro ventiliavimo aparatu. Toksai aparatas stovįs 
jo rūmų Monpeljė sandėlyje, ir jei Grenujis sutiktų būti markizui 
mokslinio demonstravimo objektu, tai markizas ne tik išgelbėtų 
jį nuo beviltiško apsinuodijimo žemės dujomis, bet skirtų jam ir 


nemažą pinigų sumą... 

Po dviejų valandų jie sėdėjo karietoje. Nors keliai buvo apgai- 
lėtinai prasti, šešiasdešimt keturias mylias į Monpeljė jie įveikė 
greičiau nei per dvi dienas, nes markizas, kad ir būdamas garbaus 
amžiaus, nevengė pats šmaukštelėti botagu vežikui ir arkliams, 
pats pridėti ranką, kai ne kartą teko taisyti sulūžusius grąžulus ar 
linges, — taip buvo susižavėjęs savo radiniu, taip nekantravo kuo 
greičiau parodyti jį išsilavinusiai visuomenei. Užtat Grenujui ne- 
buvo leista nė vieno vienintelio karto išlipti iš karietos. Jis turėjo 
sėdėti su savo skarmalais, visas sususptas į gūnią, persiėmusią drėg- 
na žeme ir moliu. Kelionės metu gavo valgyti žalių šakniavaisių. 
Markizas tikėjosi šitaip dar kuriam laikui užkonservuoti gryno 
pavidalo žemiškojo fluido užkratą. 

Atvykęs į Monpeljė, liepė Grenujį tuoj pat nuvesti į rūmų rūsį 
ir išsiuntinėjo kvietimus visiems medicinos fakulteto, botanikų 
draugijos, žemės ūkio mokyklos, chemikų ir fizikų sąjungos, ma- 
sonų ložės ir kitų mokslo draugijų nariams. Tokių draugijų mieste 
buvo ne mažiau tuzino. Po kelių dienų — praėjus lygiai savaitei 
nuo tada, kai paliko slėptuvę kalne, — Grenujis stovėjo ant paky- 
los didžiojoje Monpeljė universiteto auloje ir buvo pristatytas gau- 
siai publikai kaip mokslinė metų sensacija. 

Pranešime Tejad Espinasas pavadino jį gyvu letalinio žemės flui- 
do teorijos teisingumo įrodymu. Vieną po kitos plėšdamas nuo jo 
draiskanas, aiškino apie tą pragaištingą poveikį, kurį Grenujo kū- 
nui padarė puvimo dujos: čia matyti ėdžiųjų dujų sukelti pūlinu- 
kai ir randai, va ten ant krūtinės — didžiulė ryškiai raudona dujų 
karcinoma, oda visur suskerdėjusi, yra net neginčijamas fluidinis 
skeleto iškrypimas — tai rodo šleivos kojos ir kuprelė. Dujos smar- 
kiai pažeidusios ir vidaus organus: blužnį, kepenis, plaučius, tul- 
žies pūslę ir virškinamąjį traktą, — tai neabejotinai įrodąs išmatų 
mėginys, gulintis dubenėlyje prie demonstranto kojų if prieina- 
mas visiems norintiems apžiūrėti. Todėl apibendrinant būtų gali- 
ma pasakyti: gyvybinės jėgos, septynerius metus veiktos fluidum 
letale Taillade, taip pakirstos, kad demonstrantas, kurio išvaizda, 
beje, jau įgavusi ryškių kurmiškų bruožų, turėtų būti apibūdi- 
namas kaip būtybė, atsigręžusi labiau į mirtį negu į gyvenimą. 

Tačiau referentas visgi imsiąsis per aštuonias dienas derindamas 
ventiliacinę terapiją su gyvybine dieta šį, tiesą sakant, mirčiai pa- 
smerktąjį atstatyti taip, kad kiekvienam į akis krisiantys visiško 
pasveikimo ženklai, ir kviečiąs čia susirinkusius po savaitės atvykti 
ir įsitikinti šios prognozės sėkme, kuri tuomet turėtų būti negin- 
čijamas įrodymas, jog letalinė žemės fluido teorija yra teisinga. 

Pranešimas susilaukė milžiniško pasisekimo. Mokyta publika 
apdovanojo pranešėją karštais plojimais, o paskui pražygiavo pro 
pakylą, ant kurios stovėjo Grenujis. Užkonservuotas jo apsilei- 
dimas, o taip pat surembėję randai ir sužalojimų žymės iš tikrų- 
jų darė tokį šiurpų įspūdį, kad visi manė jį esant jau pusiau su- 
dūlėjusį ir neišgelbėjamai žuvusį, nors pats Grenujis jautėsi vi- 
siškai sveikas ir stiprus. Kai kurie reikalą išmanantys ponai jį 
perkutavo, matavo, žiūrėjo į burną ir akis. Keletas kalbino jį ir 
teiravosi apie gyvenimą oloje ir dabartinę savijautą. Bet jis griežtai 
laikėsi markizo nurodymo ir į tokius klausimus atsakinėjo tik 
prislopintu gargimu ir bejėgiškai mosikuodamas abiem rankom 
rodė į savo gerklas, leisdamas suprasti, jog ir šias jau pagraužė 
fluidum letale Taillade. 

Renginiui pasibaigus Tejad Espinasas jį vėl apmuturiavo ir iš- 
siuntė namo į savo rūmų sandėlį. Ten, dalyvaujant keliems rink- 
tiniams medicinos fakulteto daktarams, įkišo į ventiliavimo gy- 
vybiniu oru aparatą — į tokią kamaraitę iš giliai suleistų eglinių 
lentų. Į ją per aukštai virš stogo iškilusį kaminą patekdavo aukš- 
tuminis oras be letalinių dujų, paskui jis išeidavo pro grindyse 
įtaisytą odinį vožtuvą. Šio įrenginio darbą prižiūrėjo aptarnau- 
tojų brigada, dieną naktį besirūpinanti, kad nesustotų kamine 
įruošti ventiliatoriai. Grenujui, nuolat apsuptam valančios oro 
srovės, kas valandą per šoninėje sienoje įrengtas dvigubas durė- 
les su oro šliuzu būdavo patiekiama dietinių patiekalų, paga- 
mintų iš nutolusių nuo žemės maisto produktų: karvelių sul- 
tinio, vyturių pašteto, ragu iš laukinių ančių, konservuotų ant 
medžių išaugusių vaisių, duonos iš specialių aukštaūgių kviečių 
rūšių, Pirėnų vyno, kalnų gemzių pieno ir kremo, suplakto iš 
rūmų palėpėje laikomų vištų kiaušinių. 

Penkias dienas truko šis kombinuotas užkrato naikinimo ir revi- 
talizavimo kursas. Tada markizas liepė sustabdyti ventiliatorius ir 
nuvedė Grenujį į prausyklą, kur daug valandų mirkė drungno lie- 
taus vandens voniose ir galiausiai nuo galvos iki kojų nuprausė mui- 
lu su riešutų aliejumi, atvežtu iš Andų miesto Potosi. Nukarpė jam 
rankų ir kojų nagus, gerai išsistovėjusiomis smulkiomis dolomito 
kalkėmis išvalė dantis, nuskuto barzdą, pakirpo ir iššukavo, pasuko 
ir išpudravo plaukus. Pakvietė siuvėją, batsiuvį, ir Grenujis gavo šil- 
kinius marškinius su baltu žabo ir baltais raukinukais ant rankoga- 
lių, šilkines kojines, surdutą, kelnes, mėlyno aksomo liemenę ir 
gražius juodos odos batus su sagtimis, kurių dešinysis puikiai mas- 
kavo suluošintą pėdą. Pats savo rankomis markizas užtepė ant ran- 
duoto Grenujo veido baltą talko grimą, lūpas ir skruostus padažė 
karmazinu, o antakius tiesiog kilniai išlenkė minkštu pieštuku iš 
liepų medžio anglies. Tuomet apipurškė savo paties kvepalais, gana 
prastu našlaičių vandeniu, atsitraukė keletą žingsnių atgal ir dar il- 
gai negalėjo rasti žodžių pasigėrėjimui išsakyti. 

— Pone, - galiausiai prabilo, — aš žaviuosi savimi. Esu sukrėstas 
savo genialumo. Tiesa, niekada neabejojau savosios fluidinės te- 
orijos teisingumu, jokiu būdu, bet pamatęs ją taip nuostabiai pa- 
sitvirtinant praktinėje terapijoje, esu pritrenktas. Jūs buvote gy- 
vulys, o aš padariau iš jūsų žmogų. Tai tiesiog dieviškas darbas. 
Leiskite man susijaudinti! — Prieikite prie ano veidrodžio ir pa- 
žvelkite į save! Pirmąkart gyvenime pamatysite, kad esate žmo- 
gus; ne koks nors ypatingas arba kuo nepaprastas, bet, šiaip ar 
taip, visiškai padorus žmogus. Nagi, pone! Pažvelkite į save, pa- 
sigrožėkite tuo stebuklu, kurį su jumis padariau! 

Tai buvo pirmas kartas, kai į Grenujį kažkas kreipėsi „pone“. 

Jis priėjo prie veidrodžio. Iki tol dar niekada nebuvo žiūrėjęs į jį. 
Priešais save išvydo poną puikiais mėlynais apdarais, baltais marški- 
niais ir šilkinėmis kojinėmis ir instinktyviai susigūžė, kaip kad vi- 
suomet gūždavosi prieš tokius puošnius ponus. Bet ir puošnusis 
ponas susigūžė, o kai Grenujis vėl išsitiesė, tas puikusis ponas irgi 
padarė tą patį, tuomet abu sustingo ir įsispoksojo vienas į kitą. 

Labiausiai Grenujį suglumino ta aplinkybė, kad jis atrodė ne- 

įtikėtinai normaliai. Markizas buvo teisus: jis atrodė ne kaip nors 
ypatingai, ne taip jau gerai, bet ir ne itin bjauriai. Jis buvo gana 
žemas, šiek tiek nerangios laikysenos, šiek tiek neišraiškingo vei- 
do, trumpai tariant, atrodė kaip ir tūkstančiai kitų žmonių. Jei 
išeitų dabar į gatvę, nė vienas žmogus į jį neatsisuktų. Net ir jam 
pačiam toksai, koks dabar buvo, kur nors sutiktas niekuo nebūtų 
kritęs į akis. Nebent jis būtų užuodęs, kad tas anas taip pat nekve- 
pia niekuo, išskyrus našlaites, kaip ir šis ponas veidrodyje ir jis 
pats, stovintis priešais. 

O juk dar prieš dešimtį dienų vos jį išvydę valstiečiai išsilakstė 
klykdami. Jis tuomet jautėsi ne kitaip kaip dabar, o dabar, užmer- 
kęs akis, nė truputėlio ne kitaip kaip tuomet. Jis įtraukė oro, ky- 
lančio nuo jo kūno, užuodė prastus kvepalus, aksomą ir ką tik 
suklijuotą batų odą; užuodė šilkinius apdarus, pudrą, grimą, sil- 
pną muilo iš Potosi aromatą. Ir staiga suprato, kad ne karvelių 
sultinys ir ne spektaklis su ventiliavimo aparatu padarė iš jo nor- 
malų žmogų, — niekas kitas, tik tos kelios drapanos, pakirpti plaukai 
ir truputis kosmetinio maskarado. 

Pamirkčiojęs jis atsimerkė ir pamatė, kaip ponas veidrodyje 
irgi mirktelėjo jam, o per ryškiai raudonas lūpas šmėkštelėjo šyp- 
senėlė, tarsi duodama ženklą, kad-jis nėra jam visai nesimpatiš- 
kas. Ir Grenujui pasirodė, kad tas ponas veidrodyje, ta žmogumi 
aprengta, kaukėta, bekvapė būtybė, visai nieko sau; jam bent jau 
pasimatė, kad ji galėtų — dar kiek patobulinus jos kaukę — daryti 
įtaką pasauliui, o šito jis, Grenujis, niekada nebūtų iš savęs tikėję- 
sis. Jis linktelėjo tai žmogystai ir pamatė, kaip ši, atsakydama jam 


s: šis Nasau SY 
tuo pačiu, vogčiomis išpūtė šnerves... 

Kitą dieną — markizas kaip tik rengėsi mokyti Grenujį reikalin- 
giausių pozų, gestų ir šokio žingsnių artėjančiam pasirodymui vi- 
suomenėje — pastarasis suvaidino, kad jam apsisuko galva, ir apsi- 
metęs, kad visai nebeteko jėgų ir tuoj uždus, nuvirto ant kanapos. 

Markizas labai susijaudino. Pašaukė tarnus, užriko, kad atneš- 
tų vėduokles ir nešiojamuosius ventiliatorius, ir kol tarnai bėgi- 
nėjo, suklupo prie Grenujo, ėmė vėduoti jam našlaičių kvepalais 
iškvėpinta nosinaite orą ir primygtinai prašyti, tiesiog maldaute 
maldauti, kad šis vėl atsikeltų, tik ne dabar išleistų paskutinį kva- 
pą, bet palauktų, jei įmanoma, iki porytdienos, nes priešingu at- 
veju fluidų teorijos ateičiai iškils didžiulė grėsmė. 

Grenujis rangėsi ir raičiojosi, šniokštė ir vaitojo, mostaguoda- 
mas abiem rankomis stūmė nosinaitę, pagaliau dramatiškai nusi- 
rito nuo kanapos ir nėrė į tolimiausią kambario kampelį. 

— Tik ne šitie kvepalai, — šaukė lyg iš paskutiniųjų, — tik ne šitie 
kvepalai! Jie pribaigs mane! 

Ir tik kai Tejad Espinasas išmetė nosinaitę pro langą, o savo 
taip pat našlaitėmis kvepiantį surdutą į gretimą kambarį, Grenu- 
jis leido savo priepuoliui nurimti ir jau ramesniu balsu papasako- 
jo, kad jo, kaip parfumerio, nosis esanti labai jautri ir visuomet, o 
pastaruoju metu, jam sveikstant, itin stipriai reaguojanti į tam 
tikrus kvepalus. O kad būtent našlaitės, šiaip jau malonios gėlės, 
kvapas jį taip suerzino, jis galįs paaiškinti tik tuo, kad markizo 
kvepaluose esanti didelė dalis našlaičių šaknų ekstrakto, dėl savo 
požeminės kilmės pragaištingai veikiančio tokį letalinio fluido iš- 
kamuotą žmogų kaip jis, Grenujis. Dar vakar, pirmąsyk pajutus tą 
aromatą, jam aptemo akyse, o šiandien, kai ir vėl užuodė šaknų 
kvapą, jam pasirodė, tarsi jį kas stumtų atgal į tą siaubingą troškią 
skylę žemėje, kurioje jis vegetavo septynerius metus. Jo prigimtis 
tam priešinasi, kitaip negalįs pasakyti, nes po to, kai pono marki- 
zo sugebėjimų dėka jam buvo padovanotas žmogiškas gyvenimas, 
jis geriau mirs vietoje, bet daugiau neatsiduos tam neapkenčia- 
mam fluidui. Dar ir dabar vos tik pagalvojus apie kvepalus iš šak- 
nelių jo viduje viskas susitraukia. Bet jis visiškai įsitikinęs, kad 
akimirksniu atgautų jėgas, jei markizas leistų jam pačiam susikur- 
ti kvepalus ir galutinai išgarbinti tą našlaičių kvapą. Jis svajojąs 
apie itin švelnų plevenantį aromatą, sudarytą daugiausia iš tokių 
nuo žemės nutolusių ingredientų kaip migdolų ir apelsinų žiedų 
vanduo, eukalipto, eglių spyglių ir kiparisų aliejus. Tik šlakelis 

tokio aromato ant drabužių, tik keletas lašų ant kaklo ir skruos- 
tų— irjis visiems laikams būtų apsaugotas nuo tokio nemalonaus 
priepuolio, koks ką tik jį buvo ištikęs... 

Tai, ką mes aiškumo dėlei čia perteikėme paprasta netiesiogi- 
ne kalba, iš tikrųjų buvo pusę valandos vapaliojama, kosčiojimais, 
šnopštimu ir dusuliais pertraukinėjama žodžių lavina, palydima 
dar ir drebuliais, skėtriojimusi ir išraiškingu akių vartaliojimu. 
Markizui tai padarė didelį įspūdį. Labiau negu ligos simptomati- 
ka jį įtikino gudri globotinio argumentacija, visiškai paremta leta- 
linio fluido teorija. Žinoma, našlaičių kvepalai! Tas iki koktumo 
žemiškas, tiesiog požeminis produktas! Tikriausiai ir jis pats, tiek 
metų juos vartojęs, jau buvo užsikrėtęs. Ir nė nenutuokė, kad die- 
na iš dienos šitie kvepalai artina jį prie mirties. Podagra, nutirpęs 
sprandas, suglebusi varpa, hemorojus, ūžesys ausyse, išpuvę dan- 
tys — visa tai, be jokios abejonės, atsirado nuo fluidu persiėmusių 
našlaičių šaknų smarvės. Ir šis paikas žmogiūkštis, šis apgailėtinas 
padaras kambario kampe padėjo jam tai suvokti. Markizas buvo 
sujaudintas. Jis vos susiturėjo prie jo nepriėjęs, nepakėlęs ir ne- 
prispaudęs prie savo prašviesėjusios širdies. Bet baiminosi, kad 
vis dar kvepia našlaitėmis, taigi vėl pašaukė tarnus ir įsakė išmesti 
iš namų visus našlaičių kvepalus, išvėdinti visus rūmus, užkratą iš 
jo drabužių pašalinti gyvybinio oro ventiliatoriumi ir tuoj pat nu- 
nešti Grenujį palankinu pas geriausią miesto parfumerį. Būtent 
šito savo priepuoliu ir siekė Grenujis. 

Kvapų verslas Monpeljė turėjo senas tradicijas, ir nors pasta- 
ruoju metu, lyginant su konkuruojančių miestu Grasu, buvo šiek 
tiek smuktelėjęs, vis tiek mieste dar gyveno ne vienas geras parfu- 
meris ir pirštininkas. Pats įžymiausias iš jų, toksai Runelis, atsi- 
žvelgdamas į dalykinius ryšius su markizo de la Tejad Espinaso 
namais, kuriems tiekė muilą, aliejus ir kvapiąsias prekes, sutiko 
žengti tokį neįprastą žingsnį: užleisti valandai savo ateljė palanki- 
nu atneštam keistuoliui — parfumerio pameistriui iš Paryžiaus. 
Šis neklausė jokių paaiškinimų, visai nenorėjo žinoti, kur ką galė- 
siąs rasti, sakėsi jau susigaudysiąs, pats susiorientuosiąs; užsiraki- 
no dirbtuvėje ir išbuvo ten gerą valandą, o Runelis su markizo 

rūmų valdytoju nuėjęs į smuklę išlenkti po stiklą vyno, sužinojo, 
kodėl nebeįmanomas vartoti jo našlaičių vanduo. 

Runelio dirbtuvė ir krautuvė buvo toli gražu ne taip prašmat- 
niai įrengta kaip kadaise Baldinio kvapiųjų medžiagų parduotuvė 
Paryžiuje. Su keliomis rūšimis žiedų aliejaus, vandens ir priesko- 
nių paprastas parfumeris ne kažin ką galėjo nuveikti. Bet Grenu- 
jis, vos tik tiriamai įkvėpęs oro, išsyk suvokė, kad jo tikslams esa- 
mų medžiagų visiškai pakaks. Jis nesiruošė sukurti didžių kvepa- 
lų, nenorėjo sumaišyti prestižinio aromato kaip anuomet pas 
Baldinį, tokio, kuris iškiltų virš vidutinybės jūros ir vestų žmones 
iš proto. Net ir ne paprasti apelsinų žiedų kvepaliukai, kaip žadė- 
jo markizui, buvo jo tikrasis tikslas. Populiarios neroli, eukalipto 
ir kiparisų lapų esencijos turėjo tik užmaskuoti tikrąjį kvapą, kurį 
jis sumanė pasigaminti: tai buvo Žmogaus aromatas. Jis norėjo 
perimti žmogaus kvapą, kurio pats neturėjo, tegul kol kas tai būtų 
tik prastas surogatas. Tiesą sakant, žmogaus kvapo apskritai ne- 
būna, lygiai taip pat kaip nebūna ir žmogaus veido. Kiekvienas 
žmogus kvepia kitaip, niekas nežinojo to geriau už Grenujį, pažįs- 
tantį tūkstančių tūkstančius individualių kvapų ir jau nuo gimimo 
uosle skiriantį vieną žmogų nuo kito. Ir vis dėlto egzistavo tam 
tikras žmogaus kvapo parfumerinis leitmotyvas, beje, gana pa- 
prastas: riebaus prakaito, gižaus sūrio, šiaip jau ganėtinai šlykštus 
leitmotyvas, vienodai būdingas visiems žmonėms, — o jau virš jo 
plazdėjo vos juntami subtilesni individualios auros debesėliai. 

Bet šios auros, labai sudėtingo, su niekuo nesupainiojamo as- 
meninio kvapo šifro, dauguma žmonių vis tiek nejuto. Dauguma 
žmonių išvis nežinojo, kad ją turi, be to, darė viską, kad paslėptų 
ją po drabužiais arba madingais dirbtiniais kvapais. Jie gerai paži- 
nojo tik tą pagrindinį kvapą, tą primityvų žmogišką šutą, jame 
gyveno ir jautėsi saugūs, ir nuo ko tik sklisdavo tas šlykštus visuo- 
tinis dvokulys, tas būdavo iškart pripažįstamas jiems lygiu. 

Keisti buvo kvepalai, kuriuos tą dieną sukūrė Grenujis. Keis- 
tesnių iki tol pasaulyje dar nebuvo. Jie kvepėjo ne kaip kvapas, o 
kaip žmogus, kuris kvepia. Užuodus šiuos kvepalus tamsioje patal- 


poje galima buvo pamanyti, kad čia pat yra kitas žmogus. O jei 

koks žmogus, pats kvepiąs žmogumi, būtų ėmęs juos vartoti, pa- 
gal kvapą mums būtų atrodę, kad tai du žmonės arba, dar blo- 
giau, kad tai pabaisiška susidvejinusi būtybė, padaras, kurio ne- 
įmanoma aiškiai apčiuopti, nes jis atrodo susiliejantis ir neryš- 
kus, kaip ežero dugno atvaizdas, virpinamas bangų. 

Šiai Žmogaus kvapo imitacijai — gana netobulai, jis pats tai ži- 
nojo, bet visgi pakankamai vykusiai, kad apmulkintų kitus, — Gre- 
nujis susirankiojo Runelio dirbtuvėje rečiausius ingredientus. 

Už durų, vedančių į kiemą, slenksčio buvo krūvelė dar gana 
šviežių katės išmatų. Paėmė jų pusę šaukštelio ir kartu su keliais 
acto lašais ir sugrūsta druska sudėjo į maišomąjį butelį. Po darbo 
stalu aptiko gabalėlį sūrio, didumo sulig nykščio nagu, tikriausiai 
nuo Runelio pietų stalo. Sūris buvo jau gerokai senstelėjęs, pra- 
dėjęs irti ir skleidė aitrų kvapą. Parduotuvės gilumoje stovėjo sar- 
dinių statinė, nuo jos dangčio nukrapštė kažką kvepiantį apkartu- 
sia žuvimi, sumaišė su supuvusiu kiaušiniu ir ricina, amoniaku, 
muskatu, sudildytu ragu ir pasvilinta smulkiai sutrupinta kiaule- 
na. Įdėjo gana daug cibetino, šiuos šlykščius priedus sumaišė su 
alkoholiu, palaukė, kol prisitrauks, ir išfiltravo į kitą butelį. Tos 
marmalynės smarvė buvo siaubinga. Ji dvokė kaip kloaka trūnė- 
siais, ir jei vėduoklės mostelėjimu būtum sumaišęs jos dvoką su 
grynu oru, būtų atrodę, kad karštą vasaros dieną atsidūrei O Fer 
gatvėje Paryžiuje, prie Lingeri gatvės kampo, kur susilieja kvapai 
iš halių, iš Nekaltųjų kapinių ir perpildytų namų. 

Tada ant šio šiurpą keliančio pagrindo, kuris pats savaime la- 
biau smirdėjo maita, negu panėšėjo į žmogaus kvapą, Grenujis 
užpylė gaivių aliejinių kvapų: pipirmėtės, levandos, terpentino, 
citrinos, eukalipto, o juos bemat sutramdė ir paslėpė po puokšte 
tokių subtilių žiedų kaip snapučiai, rožės, apelsinai bei jazminai. 
Dar kartą atskiedus alkoholiu ir trupučiu acto, tas pamatas, ku- 
riuo rėmėsi visas mišinys, nebeskleidė jokio šlykštaus kvapo. Gai- 
vieji ingredientai užgožė paslėptą smarvę, ji tapo nebepastebima, 
šleikštumas, pagražintas gėlių aromatu, pasidarė kone įdomus, ir, 
kad ir keista, nė truputėlio nebesijautė puvėsių. Priešingai, atro- 


dė, kad kvepalai skleidžia drąsų, pakilų gyvenimo kvapą. 


128 PATRICK SŪSKIND 


Grenujis supylė juos į du flakonus, gerai užkišo kamščiais ir 
paslėpė savo kišenėse. Tada kruopščiai išplovė butelius, grūstu- 
ves, piltuvus ir šaukštus vandeniu, nuvalė karčiųjų migdolų alieju- 
mi, kad panaikintų visus kvapų pėdsakus, ir paėmė antrą maišo- 
mąjį butelį. Jame greitai sukūrė kitus kvepalus, kažką panašaus į 
pirmuosius. Jų sudėtyje taip pat buvo gaiviųjų aliejų ir gėlių aro- 
matų, bet jų pagrindą sudarė nebe tas raganiškas viralas, o tik, 
kaip įprasta, truputis muskuso, ambros, mažuma cibetino ir ked- 
ro aliejaus. Šiaip jau jie kvepėjo visiškai kitaip negu pirmieji — 
lėkščiau, nekalčiau, ne taip užkrečiamai, nes jiems trūko imituo- 
to Žmogaus kvapo komponento. Bet jei paprastas žmogus būtų 
jais pasikvėpinęs ir jie būtų susimaišę su jo kvapu, tai jų nebūtų 
buvę galima atskirti nuo tų, kuriuos Grenujis sukūrė vien tik sau. 

Išpilstęs į flakonus ir antruosius kvepalus, jis išsirengė nuogas 
ir suvilgė drabužius tais pirmaisiais. Tada pasišlakstė pažastis, ko- 
jų tarpupirščius, tarpukojį, krūtinę, kaklą, ausis ir plaukus, vėl 
apsirengė ir išėjo iš dirbtuvės. | | 

Įšėjęs į gatvę staiga išsigando, nes žinojo, kad pirmąkart gyvenime 
skleidžia žmogišką kvapą. Bet jam pačiam regėjosi, kad jis dvokia, 
šlykščiai dvokia. Jis negalėjo įsivaizduoti, jog kitiems žmonėms jo 
kvapas neatrodė dvokus, ir nedrįso eiti tiesiai į smuklę, kur jo 
laukė Runelis ir markizo dvaro valdytojas. Jam atrodė, kad ne taip 
rizikinga bus išmėginti naująją aurą anonimiškoje aplinkoje. 
Siauriausiais ir tamsiausiais skersgatviais jis nusigavo žemyn prie 
upės, kur kailiadirbiai ir medžiagų dažytojai turėjo įsirengę dirb- 
tuves ir vertėsi savo smardžiu amatu. Sutikęs praeivį arba eidamas 
pro namų duris, kur žaisdavo vaikai ar sėdėdavo senukės, jis pri- 
siversdavo eiti lėčiau ir nešti savo kvapą kaip didžiulį tirštą debesį. 
Nuo jaunystės buvo įpratęs, kad žmonės, prasilenkiantys su juo, 
nekreipdavo į jį jokio dėmesio, ne iš paniekos, — kaip kadaise 
galvojo, — o dėl to, kad visai nepastebėdavo jo buvimo. Aplink jį 

nebuvo jokios erdvės, nuo jo, kitaip nei nuo kitų žmonių, į aplin- 
ką nesklido jokios bangos, taip sakant, jis negalėjo mesti šešėlio 
ant kitų žmonių veidų. Tik jei tiesiogiai su kuo nors susidurdavo, 
spūstyje ar netikėtai kur ant gatvės kampo, tada trumpą akimirką 
pastebėdavo; ir dažniausiai sutiktasis su siaubu atšokdavo, keletą 
sekundžių spitrėdavosi į jį, Grenujį, tarsi regėtų būtybę, kurios, 
tiesą sakant, neturėtų būti, būtybę, kuri nors ir neginčijamai yra 
čia, bet kažkaip jos ir nėra, — o paskui akimis nuklysdavo į tolį ir 
akimirksniu vėl jį užmiršdavo... 

Bet dabar, Monpeljė skersgatviuose, Grenujis aiškiai juto ir ma- 
tė, — ir kaskart pamačius tai, jį persmelkdavo stiprus pasididžiavi- 
mo jausmas, — kad daro žmonėms poveikį. Eidamas pro moterį, 
pasilenkusią per šulinio kraštą, pastebėjo, kaip sekundei ji kilste- 
lėjo galvą pasižiūrėti, kas Čia toks, o paskui, matyt, nusiraminusi, 
vėl ėmėsi savo kibiro. Vyriškis, stovėjęs nugara į jį, atsigrįžo ir kurį 
laiką smalsiai žvelgė jam pavymui. Vaikai, kuriuos sutikdavo, trauk- 
davosi į šalį — ne baugščiai, bet leisdami jam praeiti; ir net išbėgę 
iš už namo kampo ir netikėtai su juo susidūrę neišsigąsdavo, bet 
paprasčiausiai prasmukdavo pro šalį, tarsi jau būtų nuspėję arti- 
nantis žmogų. 

Po keleto tokių susidūrimų jis galėjo tikšliau įvertinti savo nau- 
josios auros jėgą ir poveikį, įgavo pasitikėjimo ir drąsos. Greičiau 
prieidavo prie žmonių, arčiau su jais prasilenkdavo, netgi trupu- 
tėlį toliau ėmė mojuoti viena ranka ir lyg atsitiktinai brūkšteldavo 
per praeivio ranką. Kartą tarsi netyčia stumtelėjo vyriškį, kurį no- 
rėjo aplenkti. Tuomet sustojo, atsiprašė, o tas žmogus, kuris dar 
vakar netikėtai išvydęs Grenujį būtų pasijutęs lyg perkūno trenk- 
tas, dabar elgėsi taip, tarsi nieko ir neatsitiko, priėmė atsiprašy- 
mą, net lengvai šyptelėjo ir paplekšnojo Grenujui per petį. 

Iš skersgatvių išėjo į aikštę priešais Šv. Petro katedrą. Skambino 
varpai. Abiejose portalo pusėse grūdosi žmonės. Ką tik baigėsi su- 
tuoktuvės. Visi norėjo pamatyti nuotaką. Grenujis nuskubėjo tenai 
ir įsimaišė į minią. Jis įsispraudė, sukte įsisuko į ją, veržėsi ten, kur 
stovėjo daugiausia žmonių, jie turėjo liestis prie jo kūno, savo kvapą 


jis norėjo pakišti jiems tiesiog panosėn. Ir jis išskėtė rankas šioje 

sausakimšoje grūstyje, išsižergė ir prasisagstė apykaklę, kad kvapas 
be jokių kliūčių galėtų sklisti nuo kūno... ir jo džiaugsmas buvo 
begalinis, kai pamatė, kad kiti nieko nepastebi, visiškai nieko, kad 
visus tuos vyrus, moteris ir vaikus, prisimygusius prie jo iš visų pu- 
sių, taip lengva apgauti, kad jie įkvepia tą jo smarvę, sumaišytą iš 
kačių išmatų, sūrio ir acto lyg tokį pat kaip jų kvapą ir priima jį, 
Grenujį, gegužiuką, į savo tarpą kaip žmogų tarp žmonių. 

Prie savo kelių jis pajuto vaiką, mažą mergaitę, įsispraudusią 
tarp suaugusiųjų. Vaidindamas susirūpinusį, pakėlė ją ant rankų, 
kad ši geriau matytų. Motina ne tik pakentė tai, ji jam net padė- 
kojo, o mažylė sukrykštė iš džiaugsmo. 

Taip Grenujis išstovėjo kokį ketvirtį valandos, apsuptas mi- 
nios, veidmainiškai spausdamas prie krūtinės svetimą vaiką. Ir 
kai vestuvininkai lydimi varpų gaudesio ir žmonių džiūgavimo 
traukė pro šalį, o ant jų krito monetų lietus, Grenujį užplūdo 
kitas džiaugsmas, juodas džiaugsmas, piktas triumfo jausmas, 
nuo kurio jis ėmė drebėti ir svaigti lyg nuo gašlumo priepuolio 
ir turėjo tvardytis, kad ant visų šių žmonių nepradėtų lieti savo 
įtūžio ir džiūgaudamas rėkti jiems į akis, jog nebijo jų, netgi vos 
bejaučia jiems neapykantą, tačiau visa širdimi juos niekina, nes 
jie — kvaili smirdžiai, nes jie leidžiasi jo apgaudinėjami ir mulki- 
nami, nes jie yra niekas, o jis — viskas! Ir lyg pasityčiodamas dar 
smarkiau prisispaudė vaiką prie savęs, įkvėpė oro ir kartu su 
kitais vienu balsu sušuko: „Valio nuotakai! Tegyvuoja nuotaka! 
"Tegyvuoja žavinga pora!“ 

Kai vestuvininkai nutolo ir minia pradėjo skirstytis, jis atidavė 
vaiką motinai ir nuėjo į bažnyčią, kad atvėstų nuo susijaudinimo 
ir pailsėtų. Katedros viduje tvyrojo smilkalų kvapas, šaltais ka- 
muoliais kylantis iš dviejų smilkytuvų abipus altoriaus ir kaip slo- 
pinantis apklotas gulantis ant švelnesnių kvapų, kuriuos paliko ką 
tik čia sėdėję žmonės. Grenujis atsisėdo ant suolo po choru. 

Staiga jį užplūdo begalinis pasitenkinimas. Ne toks svaigus, kaip 
tuomet kalno gelmėse per anas vienišas orgijas, bet šaltas ir blai- 
vus pasitenkinimas, kuris kyla pajutus savo galią. Dabar jis žinojo, 
ką gali. Menkiausiomis priemonėmis, tik savo paties genialumo 

dėka sukūrė tokį patį kaip žmonių kvapą ir iš karto taip gerai 
pataikė, kad net ir vaikas apsigavo. Dabar jis žinojo, kad gali dar 
daugiau. Žinojo, kad šį kvapą gali dar pagerinti. Jis sukurs tokį 
kvapą, kuris bus ne tik žmogiškas, bet net antžmogiškas, jis su- 
kurs angelišką kvapą, tokį nenusakomai gerą ir gyvybingą, kad kiek- 
vienas jį užuodęs bus pakerėtas ir jį, šį kvapą skleidžiantį Grenujį, 
pamils visa širdimi. 

Taip, jie turės jį pamilti; sužavėti jo kvapo, jie turės ne tik laiky- 
ti jį savu, bet mylėti iki pakvaišimo, iki visiško savęs atsižadėjimo, 

"turės drebėti iš susižavėjimo, šaukti, verkti iš laimės net nežino- 
dami kodėl, pulti ant kelių lyg nuo šaltų Dievo smilkalų, — kai tik 
jį, Grenujį, užuos! Jis norėjo būti visagalis kvapų dievas, koks bu- 
vo savo svajonėse, — bet tik tikrame pasaulyje ir tikriems žmo- 
nėms. Ir jis žinojo, kad tai jo galioje. Juk žmonės gali užsimerkti 
prieš didybę, baisybę, grožį, užsikimšti ausis nuo melodijų ar ke- 
rinčių žodžių. Bet kvapo jie negali išvengti. Mat kvapas — kvėpavi- 
mo brolis. Su oru jis patenka į žmones, jie negali nuo jo apsiginti, 
jei nori gyventi. Ir į pačią gilumą įsigauna kvapas, iki pat širdies, ir 
ten griežtai suskirsto, kam teks prielankumas, o kam panieka, kam 
pasibjaurėj imas, o kam aistra, kam meilė, o kam neapykanta. Kas 
valdo kvapus, tas valdo ir žmonių širdis. 

Visiškai ramus Grenujis sėdėjo ant suolo Šv. Petro katedroje ir 
šypsojosi. Priimdamas sprendimą užvaldyti žmones, jis nebuvo 
euforiškai nusiteikęs. Jo akyse neblėsčiojo beprotystė, pamišėliš- 
ka grimasa neiškreipė jo veido. Jis nebuvo išėjęs iš proto. Jo pro- 
tas buvo toks aiškus ir šviesus, jog jis net klausė savęs, kodėl ap- 
skritai to nori. Ir atsakė sau: nori todėl, kad yra be galo blogas. Jis 
šypsojosi ir buvo patenkintas. Ir atrodė visiškai nekaltai, kaip žmo- 
gus, kuris yra laimingas. 

Dar valandėlę pasėdėjo tokioje iškilmingoje rimtyje giliai kvė- 
puodamas smilkalų prisodrintu oru. Ir vėl giedras šypsnys šmėkš- 
telėjo jo veidu: kaip visgi netikusiai kvepia tas Dievas! Kaip apgai- 
lėtinai blogai pagamintas tas kvapas, kuris sklinda nuo Dievo. Iš 
smilkytuvų kilo netgi ne tikri smilkalai, o prastas surogatas su lie- 
pos anglies, cinamono miltelių ir salietros priemaiša. Dievas 

smirdėjo. Dievas buvo mažas niekingas pasmirdėlis. Jį apgaudi- 
nėjo, šitą Dievą, arba jis pats buvo apgavikas, toks pat kaip Gre- 
nujis, — tiktai kur kas blogesnis! 

Markizas de la Tejad Espinasas susižavėjo naujais kvepalais. Sakė- 
si, kad net jis, letalinio fluido atradėjas, esąs sukrėstas matyda- 
mas, kaip akivaizdžiai toks nereikšmingas ir lakus dalykas kaip 
kvepalai, nelygu iš ko jie pagaminti, — iš arti žemės esančių ar nuo 
jos nutolusių produktų, — veikia bendrą individo būklę. Vos prieš 
kelias valandas dar gulėjęs blyškus ir alpėjantis, dabar Grenujis 
atrodąs toks žvalus ir žydintis kaip reta kuris sveikas jo amžiaus 
žmogus, galima sakyti, kad jis, — nepaisant visų ribotumų, būdin- 
gųjo luomo ir menko išsilavinimo vyrui, — įgavęs ret šiokių tokių 
asmenybės bruožų. Šiaip ar taip, jis, Tejad Espinasas, aprašysiąs šį 
atvejį netrukus pasirodysiančio traktato apie letalinio fluido te- 
oriją skyriuje, aptariančiame vitalinę dietetiką. Bet pirmiausia jis 
norįs pats išsikvėpinti tais naujaisiais kvepalais. 

Grenujis įteikė jam abu flakonus su įprastiniais kvėpalais, ir 
markizas jais apsišlakstė. Jis buvo labai patenkintas jų poveikiu ir 
net prisipažino, kad po to, kai metų metais jį lyg švinas slėgė tas 
pasibaisėtinas našlaičių kvapas, dabar jaučiąs, tarsi jam augtų žie- 
dų sparnai; ir jei neklysta, atlėgstąs grasus kelio skausmas ir silps- 
tąs ūžimas ausyse; apskritai jis dabar esąs kupinas jėgų, žvalus ir, 
rodos, keliais metais atjaunėjęs. Jis priėjo prie Grenujo ir apkabi- 
nęs pavadino jį „fluidiniu broliu“, pridurdamas, kad turi galvoje 
jokiu būdu ne visuomeninį, o grynai dvasinį kreipinį in conspectu 
universalitatis fluidi letalis“, prieš kurį — ir vien tik prieš jį! — visi 
žmonės esą lygūs. Be to, jis planuojąs, — taip kalbėjo išleisdamas 
iš glėbio Grenųjį, labai draugiškai, nė kiek nesibjaurėdamas, trauk- 
damasis beveik tarsi nuo sau lygaus, — netolimoj ateity įkurti tarp- 
tautinę neluominę ložę, kurios tikslas būtų visiškai įveikti fluidum 


"Letalinio fluido bendruoju požiūriu (lot. ). 

letale, kad per kuo trumpesnį laiką būtų galima pakeisti jį fluidum 
vitale, ir jau dabar žadąs priimti į ją Grenujį pirmuoju prozelitu. 
Tada paprašė Grenujo užrašyti ant lapelio gėlių kvapų receptą, 
įsikišo jį kišenėn, o Grenujui padovanojo penkiasdešimt luidorų. 

Lygiai po savaitės nuo pirmojo pranešimo markizas de la Tėjad 
Espinasas vėl parodė savo globotinį universiteto auloje. Žmonių 
antplūdis buvo milžiniškas. Visas Monpeljė atvyko, ne tik moksli- 
nė, bet ir visų pirma plačioji Monpeljė visuomenė, daugybė da- 
mų, norinčių pamatyti legendinį urvinį žmogų. Ir nors Tejado 
priešininkai, daugiausia „Universiteto botanikos sodo draugų“ at- 
stovai ir Agrikultūros plėtros sąjungos nariai, mobilizavo visus sa- 
vo šalininkus, renginys susilaukė nepaprasto pasisekimo. Kad pri- 
mintų publikai Grenujo būklę prieš savaitę, Tejad Espinasas pir- 
miausia paleido per rankas piešinius, kuriuose buvo pavaizduotas 
visas urvinio žmogaus bjaurumas ir nuosmukis. Tuomet paliepė 
įvesti naująjį Grenujį — gražiu mėlyno aksomo surdutu ir šilki- 
niais marškiniais, nugrimuotą, išpudruotą ir sušukuotą; ir vien 
jau tai, kaip jis ėjo, tiesus, mažais žingsneliais, elegantiškai siū- 
buodamas klubais, kaip be niekieno pagalbos užkopė ant pakylos, 
žemai nusilenkė, šypsodamasis linktelėjo tai į vieną, tai į kitą pu- 
sę, — vien tai nutildė visus skeptikus ir kritikus. Net ir universite- 
to botanikos sodo draugai suglumę tylėjo. Pernelyg jau akivaizdus 
buvo pasikeitimas, pernelyg sukrečiantis stebuklas, kuris čia iš 
tikrųjų įvyko: kur prieš savaitę jie matė kiūtant iškankintą nušiu- 
rusį žvėrį, dabar stovėjo neabejotinai civilizuotas, gražaus stoto 
žmogus. Salę apėmė kone pamaldi nuotaika, ir kai Tejad Espina- 
sas pradėjo skaityti pranešimą, tvyrojo absoliuti tyla. Jis ir vėl iš- 
dėstė visiems gerai žinomą teoriją apie letalinį žemės fluidą, pas- 
kui paaiškino, kokiomis mechaninėmis priemonėmis ir dietomis 
išvarė jį iš demonstranto kūno, kaip pakeitė jį vitaliniu fluidu, ir 
galiausiai.paragino visus susirinkusius, tiek draugus, tiek ir prie- 
šus, tokio neginčijamo aiškumo akivaizdoje liautis priešintis nau- 
jajam mokslui ir kartu su juo, Tejad Espinasu, stoti į kovą su pik- 
tuoju fluidu ir atsiduoti gerajam vitaliniam fluidui. Sulig tais žo- 
džiais jis ištiesė rankas į šalis ir pakėlė akis į dangų, tą patį padarė 
daugelis mokytų vyrų, o moterys pravirko. 

Grenujis stovėjo ant pakylos ir nesiklausė. Su didžiausiu pasi- 
tenkinimu jis stebėjo, kaip veikia visai kitas, daug realesnis — jo 
paties — fluidas. Atsižvelgdamas į aulos erdvę, jis išsikvėpino labai 
stipriai ir vos tik užkopė ant pakylos, jo kvapo aura ėmė galingai 
spinduliuoti. Jis matė ją — iš tikrųjų matė ją net savo akimis! — 
kaip ji apima pačiame priekyje sėdinčius žiūrovus, plinta toliau į 
galą ir pagaliau pasiekia paskutines eiles ir galeriją. Ir ką tik ji 
apimdavo, — Grenujo širdis krūtinėje spurdėjo iš džiaugsmo, — tą 
regimai pakeisdavo. Pakerėti jo kvapo, patys to nesuvokdami, žmo- 
nės keitė veido išraišką, laikyseną, pajautas. Tie, kurie iš pradžių 
tik spoksojo į jį be galo nustebę, dabar žvelgė maloniau; tie, kurie 
kritiškai surauktomis kaktomis ir reikšmingai nutįsusiais lūpų kam- 
pučiais atsilošę sėdėjo kėdėse, laisviau palinko į priekį, jų veidai 
įgavo vaikiškai patiklią išraišką; ir net baugščiųjų, išgąsdintųjų, pačių 
jautriausiųjų, — tų, kurie į jo buvusią išvaizdą žvelgė tik su pasibai- 
sėjimu, o į dabartinę — vis dar su deramu skeptiškumu, — net ir jų 
veiduose vos tik atslinkus tam kvapui ėmė ryškėti palankumas, 
netgi simpatija. 

Pranešimui pasibaigus visas susirinkimas atsistojo ir prapliupo 
audringai džiūgauti. 

— Tegyvuoja vitalinis fluidas! Tegyvuoja Tejad Espinasas! Valio 
fluidų teorijai! Šalin ortodoksinę mediciną! — taip šūkaliojo Mon- 
peljė, žymiausio Prancūzijos pietų universitetinio miesto, mokyta 
liaudis, taigi išmušė markizo de la Tejad Espinaso šlovės valanda. 

Bet Grenujis, nulipęs nuo pakylos ir įsimaišęs į minią, žinojo, 
kad ovacijos iš tikrųjų skirtos jam, vien tik jam, Žanui Batistui 
Grenujui, nors nė vienas iš džiūgaujančių salėje to ir neįtarė. 


34 

Grenujis pasiliko Monpeljė dar kelias savaites. Jis tapo šiokia to- 
kia įžymybe, jį kvietė į salonus, kur klausinėjo apie gyvenimą urve 
ir apie markizo gydymą. Jis turėjo vis iš naujo pasakoti istoriją 
apie jį sugavusius plėšikus, apie olon nuleidžiamą pintinę ir apie 
kopėčias. Ir kas kartą vis labiau ją gražino, pramanydavo vis naujų 

detalių. Šitaip vėl ganėtinai įgudo kalbėti, tiesa, ne taip jau gerai, 
nes kalba visą gyvenimą jam nedaug ką reiškė. Kur kas svarbiau 
buvo tai, kad įprato lyg niekur nieko meluoti. 

Iš esmės, suprato jis, žmonėms gali pasakoti ką nori. Vieną 
kartą patikėję, — o jie pajusdavo pasitikėjimą su pirmuoju įkvėpi- 
mu įtraukę jo dirbtinio kvapo, — paskui tikėjo viskuo. Be to, ben- 
draudamas su žmonėmis jis įgavo tam tikros savikliovos, kurios 
anksčiau niekada neturėjo. Tai matėsi net iš išorės. Atrodė, kad jis 
ūgtelėjo. Kupra, regis, išsilygino. Jis ėjo beveik visai tiesiai. O kai 
į jį kas kreipdavosi, tai jau nebesusigūždavo, išlikdavo tiesus ir 
atlaikydavo į jį nukreiptus žvilgsnius. Žinoma, per tą laiką jis ne- 
virto aukštuomenės ponu, salonų liūtu ar nepriklausomu visuo- 
menės nariu. Tik beregint pasidarė nebe toks susigūžęs, neran- 
gus, ir dabar jo laikysena galėjo būti suprantama kaip natūralus 
kuklumas arba bent jau įgimtas drovumas, tokia ji iki širdies gel- 
mių jaudino ne vieną poną ir ponią, — mat to meto aukštuomenės 
sluoksniai juto silpnybę natūralumui ir žaviam netašytumui. 

Kovo pradžioje Grenujis susikrovė daiktus ir išėjo, slapta, vie- 
ną ankstų rytą, vos atidarius vartus, apsivilkęs į akis nekrintančiu 
rudu švarku, iš vakaro įsigytu sendaikčių turguje, užsidėjęs apsi- 
trynusią skrybėlę, pusiau uždengiančią veidą. Niekas nepažino jo, 
niekas nepamatė ir net nepastebėjo, nes tą dieną jis tyčia apsiėjo 
be kvepalų. O kai apie vidurdienį markizas sukėlė visus ant kojų, 
sargybiniai dievagojosi matę išeinant iš miesto daugybę įvairiau- 
sių žmonių, bet tik ne tą įžymųjį urvinį žmogų, kuris tikrai būtų 
kritęs jiems į akis. Tuomet markizas liepė paskleisti žinią, kad 
Grenujis išvyko iš Monpeljė su jo žinia ir iškeliavo į Paryžių tvar- 
kyti šeimyninių reikalų. Širdyje jis, aišku, labai niršo, nes ketino 
su Grenuju vykti į turnė po visą karalystę telkdamas šalininkus 
savo fluidinei teorijai. 

Netrukus jis nusiramino, nes šlovė sklido ir be turnė, kone be 
jokių pastangų. „Journal des Scavans“ ir net „Courier de I'Euro- 
pe“ pasirodė didžiuliai straipsniai apie fluidum letale Taillade, ir iš 
toli ėmė plūsti letaliniu fluidu apsikrėtę pacientai, tikėdamiesi 
išsigydyti. 1764-ųjų vasarą markizas įkūrė pirmąją „Vitalinio flui- 
do ložę“, kuri turėjo 120 narių Monpeljė ir filialus Marselyje ir 

Lione. Tada nutarė surizikuoti ir padaryti šuolį į Paryžių, o iš ten 
savo mokslu užkariauti visą civilizuotą pasaulį. Bet prieš tai, norė- 
damas propagandiškai sustiprinti šį karo žygį, ketino atlikti flui- 
dinį žygdarbį, kuris pranoktų net urvinio žmogaus išgydymą ir 
kitus eksperimentus, tad gruodžio pradžioje lydimas grupės be- 
baimių šalininkų leidosi į diu Kanigu viršukalnę, esančią tame 
pačiame meridiane kaip ir Paryžius ir laikomą aukščiausiu Pirėnų 
kalnu. Prie senatvės slenksčio stovintis vyras sumanė, kad jį užga- 
bentų ant 2800 metrų aukščio viršūnės, ten jis tris savaites gydy- 
sis tyriausiu, šviežiausiu oru, kad per pačias Kūčias, kaip paskel- 
bė, vėl nusileistų žemyn, virtęs žvaliu dvidešimtmečiu jaunuoliu. 

Sekėjai pasidavė jau iškart už Vernė, už paskutinės gyvenvietės 
tų baisių kalnų papėdėje. Bet markizo niekas negąsdino. Ledinia- 
me šaltyje mesdamas nuo savęs drabužius ir garsiai džiūgaudamas 
vienas leidosi kopti į kalnus. Kiti dar regėjo jo siluetą su ekstaziš- 
kai į dangų iškeltomis rankomis, o paskui jis giedodamas dingo 
pūgoje. 

Kūčių vakarą mokiniai veltui laukė sugrįžtant markizo de la 
Tejad Espinaso. Nepasirodė nei senis, nei jaunuolis. Kitų metų 
pavasarį patys narsiausieji išsiruošė jo ieškoti, užkopė į vis dar 
apsnigtą Kanigu viršukalnę, bet nerado nieko — nei drabužio, nei 
kokios kūno dalies, nė mažiausio kaulelio. 

Visgi tai nė kiek nepakenkė jo mokslui. Priešingai. Netrukus pa- 
sklido legenda, esą jis kalno viršūnėje susiliejo su amžinuoju vitali- 
niu fluidu, ištirpo jame, o jį ištirpino savyje ir nuo to laiko plevena 
nematomas, bet amžinai jaunas virš Pirėnų viršūnių, o tuos, kurie 
pas jį užkops ir jį pajus, ištisus metus aplenks ligos ir sustos jų senė- 
jimo procesas. Dar ir XIX amžiuje Tėjado fluidų teoriją gynė ne 
viena medicinos katedra ir gydymui naudojo daugelis okultinių drau- 
gijų. Ir šiandieną abiejose Pirėnų pusėse, daugiausia Perpinjane ir 
Figerase, yra slaptų tejadininkų ložių, kurių nariai kartą per metus 
susitinka ir užkopia į Kanigu viršukalnę. 

Ten jie užkuria didžiulį laužą, neva saulėgrąžos proga ir švento- 
jo Jono garbei, bet iš tikrųjų garbindami savo mokytoją Tejad Es- 
pinasą ir didįjį jo fluidą ir siekdami amžinojo gyvenimo. 


TREČIOJI DALIS 

Pirmajam kelionės po Prancūziją etapui Grenujui prireikė septy- 
nerių metų, o antrąjį įveikė greičiau nei per septynias dienas. Jis 
nebevengė judrių kelių ir miestų, nebėjo apylankomis. Jis turėjo 
kvapą, pinigų, pasitikėjimo savimi ir labai skubėjo. 

Dar tos pačios dienos vakare, kai išvyko iš Monpeljė, pasiekė 
Gro diu Rua, nedidelį uostamiestį į pietvakarius nuo Ege Morto, 
ir ten įsėdo į krovininį burlaivį, vykstantį į Marselį. Marselyje net 
neišėjo iš uosto, o iš karto susirado laivą, kuriuo plaukė toliau 
pakrante į rytus. Po dviejų dienų jis jau buvo Tulone, dar po tri- 
jų — Kanuose. Likusį kelią ėjo pėsčiomis. Jis traukė keliu, vedan- 
čiu į šalies gilumą, į šiaurę, kalvų link. 

Po dviejų valandų jau stovėjo ant kalno viršūnės, priešais jį ply- 
tėjo keleto mylių upės baseinas — lyg milžiniškas landšaftinis du- 
buo, iš visų pusių apsuptas švelniai kylančių kalvų ir skardžių kal- 
nagūbrių. Platus jo klonis buvo išklotas ką tik apsėtais laukais, 
sodais ir alyvų giraitėmis. Virš šio dubens tvyrojo savita, keistai 
intymi atmosfera. Nors jūra buvo taip arti, kad matėsi nuo kalvų 
viršūnių, čia nebuvo nieko, kas primintų jūrą, druską, smėlį, nie- 
ko atviro, tik rami vienuma, tarsi iki jūros tektų keliauti daugelį 
dienų. Ir nors šiaurės pusėje dunksojo dideli kalnai, ant kurių 
gulėjo ir dar ilgai gulės sniegas, čia nesijautė nei atšiaurumo ar 
skurdumo, nei šalto vėjo. Pavasaris čia buvo pažengęs toliau negu 
Monpeljė. Švelni ūkana lyg stiklinis varpas gaubė laukus. Jau žy- 
dėjo abrikosai ir migdolai, o šiltame ore sklandė narcizų kvapas. 

Kitame šio didžiulio dubens gale, už kokių dviejų mylių, tįsojo, 

arba tiksliau, į kylančius kalnus buvo įsikabinęs miestas. Iš toli jis 
neatrodė itin prašmatnus. Ten nebuvo didingos, virš namų iškilu- 
sios katedros, tik bažnyčios varpinės bokštelis, nebuvo nei domi- 
nuojančios tvirtovės, į akis nekrito joks prabangus namas. Miesto 
sienos toli gražu neatrodė neįveikiamos, namai šen bei ten buvo 
prasiskverbę už jų, labiausiai veržėsi žemyn, link lygumos, ir miesto 
siluetas dėl to atrodė šiek tiek išskidęs. Tarsi ši gyvenvietė būtų 
buvusi pernelyg dažnai užpuldinėjama ir vėl išvaduojama, tarsi ji 
būtų pavargusi nors kiek rimčiau priešintis būsimiems įsibrovė- 
liams, bet ne dėl silpnumo, o dėl vangumo ar net kažkokios stip- 
rybės. Atrodė, kad jai visai nereikia puikuotis. Ji valdė didžiulį 
kvepiantį dubenį sau po kojomis, ir to, regis, jai pakako. 

Ši neišvaizdi, bet kartu ir išdidi gyvenvietė buvo Graso mies- 
tas, jau keletas dešimtmečių neginčijamas kvapiųjų medžiagų, 
parfumerijos prekių, muilų ir aliejų gamybos bei prekybos cen- 
tras. Jo vardą Džiuzepė Baldinis visada tardavo su svajingu susi- 
žavėjimu. Šis miestas esąs kvapų Roma, parfumerių pažadėtoji 
žemė, ir kas neužsitarnavo čia įvertinimo, tas neturi teisės ne- 
šioti parfumerio vardą. 

Grenujis žiūrėjo į Grasą labai blaiviai. Jis neieškojo pažadėto- 
sios parfumerių žemės, širdis jam nespurdėjo matant tą prie šlai- 
tų prikibusį lizdą. Ėjo ten, nes žinojo, kad geriau nei kur nors 
kitur galės išmokti kai kurių kvapų išgavimo būdų. O jų norėjo 
išmokti, kad galėtų siekti savo tikslų. Jis išsitraukė iš kišenės fla- 
koną su kvepalais, truputėlį pasišlakstė ir leidosi į kelią. Po pus- 
antros valandos, apie vidurdienį, pasiekė Grasą. 

Pavalgė užeigoje viršutiniame miesto pakrašty, prie Ozero aikš- 
tės. Aikštę išilgai kirto upelis, kuriame odminiai plaudavo kailius, 
o paskui patiesę džiovindavo. Jų smarvė buvo tokia bjauri, kad ne 
vienam svečiui praeidavo noras valgyti. Tik ne Grenujui. Jam ta 
smarvė buvo pažįstama, jam ji teikė tvirtumo. Visuose miestuose 
Grenujis pirmiausia užsukdavo į odminių kvartalą. Tuomet jam 
dingodavosi, kad išėjęs iš tos smarvės ir nuo ten pradėjęs žvalgyti 
kitas miesto dalis jis nebebus čia svetimas. 

Visą popietę naršė po miestą. Miestas buvo neįtikėtinai nešva- 

rus, nepaisant daugybės vandens, o gal būtent dėl jo. Vanduo tryško 
iš gausybės šaltinių ir šulinių, gurgėjo per miestą netvarkingais 
upeliais ir grioveliais, leidosi žemyn ardydamas gatves arba užlie- 
damas jas purvais. Kai kuriuose kvartaluose namai stovėjo taip 
tankiai, kad praėjimui ar laipteliams belikdavo vos uolekties plo- 
čio tarpas ir purvuose braidantys praeiviai turėdavo sprauste pra- 
sisprausti vienas pro kitą. Net aikštėse ir keliose platesnėse gatvė- 
se vežimai tik vargais negalais prasilenkdavo. 

Visgi nors ir labai purvinas, nevalyvas ir ankštas, miestas šur- 
muliavo nuo aibės verslininkų. Bevaikščiodamas Grenujis aptiko 
ne mažiau kaip septynias muilo viryklas, tuziną parfumerijos ir 
pirštinių dirbtuvių, nesuskaičiuojamą daugybę mažų distiliato dirb- 
tuvėlių, pomadų ateljė bei prieskonių parduotuvių ir galiausiai 
bene septynias kvapiaisiais gaminiais urmu prekiaujančias par- 
duotuves. 

Tai buvo pirkliai, turintys stambias kvapiųjų medžiagų preky- 
bos kontoras. Tačiau pažvelgus į jų namus dažnai to beveik nesi- 
matė. Į gatvės pusę fasadai atrodė kukliai, kaip ir kitų miestelėnų. 
Bet kas slypėjo už jų, sandėliuose ir milžiniškuose rūsiuose, — 
statinės su aliejais, puikiausio levandų muilo rietuvės, žiedų van- 
dens balionai, vynai, alkoholiai, iškvėpintų odų rietimai, skrynios, 
dėžės ir maišai, prigrūsti prieskonių... — viską iki mažiausių smul- 
kmenų Grenujis užuodė per storiausias mūro sienas, — tai buvo 
turtai, kokių neturėjo nė valdovai. O dar smarkiau pauodęs, per 
tas į gatvės pusę išeinančias proziškas parduotuvių sales ir sandė- 
lius kiaurai pajusdavo, kad anapus šių nuobodžių miestelėniškų 
namų slepiasi patys prabangiausi statiniai. Aplink mažus, bet ža- 
vius sodus, kur vešėjo oleandrai ir palmės ir pliuškeno dailučiai 
gėlių lysvėmis apjuosti fontanai, į pietų pusę dažniausiai pasagos 
forma buvo išsidėstę pagrindiniai šių namų priestatai: saulės už- 
lieti, šilkiniais apmušalais aptraukti miegamieji viršutiniuose aukš- 
tuose, prabangūs, egzotiškų medžių lentelėmis iškalti salonai že- 
mutiniuose ir valgomieji, kartais terasomis išeinantys į lauką. Juose 
iš tikrųjų, kaip pasakodavo Baldinis, buvo valgoma auksiniais šaukš- 
tais, šakutėmis ir peiliais iš porcelianinių lėkščių. Ponai, gyvenan- 

tys už šių kuklių kulisų, kvepėjo auksu ir valdžia, svariu, užtikrintu 
turtu ir kvepėjo stipriau negu bet kas, ką ligi šiol klajodamas po 
provinciją buvo užuodęs Grenujis. 

Prieš vieną tokį užsimaskavusį rūmą jis išstypsojo gana ilgai. 
Namas stovėjo Drua gatvės pradžioje — pagrindinės gatvės, ker- 
tančios miestą per visą ilgį iš vakarų į rytus. Iš pažiūros jis nebuvo 
kuo ypatingas, gal truputį platesnis ir solidesnio fasado negu kai- 
myniniai namai, bet anaiptol ne impozantiškas. Prie vartų stovėjo 
vežimas su statinėmis, jas iškrovinėjo per platformą. Antras veži- 
mas laukė savo eilės. Vyriškis su dokumentais nuėjo į kontorą, 
paskui išėjo iš ten su kitu ir abu pradingo vartų arkoje. Grenujis 
stovėjo kitoje gatvės pusėje ir stebėjo tą bruzdulį. Kas ten vyksta, 
jo nedomino. Ir visgi jis tebestirksojo. Kažkas jį laikė vietoje. 

Jis užsimerkė ir susikoncentravo į kvapus, sklindančius link jo 
nuo pastato. Tai buvo acto ir vyno statinių kvapai, paskui šimtai 
sunkių sandėlio kvapų, paskui turto kvapai, besisunkią per sienas 
kaip puikus auksinis prakaitas, ir galiausiai sodo kvapai, jis turėjo 
būti kitoje namo pusėje. Buvo nelengva sugauti švelnius sodo aro- 
matus, nes tik plonos srovelės per namo frontoną atsruvendavo į 
gatvę. Grenujis atpažino magnolijas, hiacintus, žalčialunkį ir ro- 
dodendrą... — bet atrodė, kad ten yra dar kažkas, kažkas pragariš- 
kai gero kvepia šiame sode, rinktinis kvapas, tokio jam dar nieka- 
da gyvenime nebuvo tekę užuosti, nors ne — visgi vieną vienintelį 
kartą teko... Šis kvapas traukė jį artyn. 

Jis svarstė, ar nebūtų galima paprasčiausiai prasmukti pro var- 
tų arką. Bet per tą laiką prisirinko tiek daug žmonių, — jie krovė ir 
tikrino statines, — kad į jį tikrai būtų atkreipę dėmesį. Jis pasiryžo 
grįžti gatve atgal ir rasti kokį skersgatvį ar takelį, kuris eitų išilgai 
kitos namo pusės. Už kelių metrų Drua gatvės pradžioje priėjo 
miesto vartus. Praėjo pro juos, staigiai pasuko kairėn ir palei miesto 
sieną ėmė leistis nuo kalno žemyn. Neilgai trukus užuodė sodo 
kvapą, iš pradžių silpną, dar sumišusį su laukų oru, paskui vis 
stipresnį. Galiausiai suprato, kad priėjo visiškai arti. Jis buvo prie 
pat sodo. Truputį atsitraukęs per sieną galėjo matyti viršutines 
apelsinmedžių šakas. 

Jis vėl užsimerkė. Plūstelėjo sodo kvapai, ryškūs ir aiškiai api- 
brėžti kaip spalvingos vaivorykštės juostos. O tas vienas, tas ver- 
tingiausias, kuris jį taip traukė, buvo apačioje. Grėnujis užkaito 
iš laimės ir pašiurpo iš nuogąsčio. Kraujas ūžtelėjo į galvą kaip 
kokiam sučiuptam berniūkščiui ir vėl nuslūgo į paširdžius, vėl 
pakilo ir vėl nuslūgo, ir jis nieko negalėjo padaryti. Pernelyg 
netikėtai jį užklupo šis kvapas. Vieną akimirką, vieną atokvėpį, 
visą amžinybę jam atrodė, kad laikas dvigubai sulėtėjo arba vi- 
siškai išnyko, nes jis nebežinojo, ar dabar yra dabar, o čia — tai 
čia, ar greičiau dabar buvo anuomet, o čia — tai ten, Marė gatvė- 
je Paryžiuje 1753-iųjų rugsėjį: kvapas, plevenantis iš sodo, bu- 
vo rusvaplaukės mergaitės, kurią jis tada nugalavo. Laimės aša- 
ros ištryško jam iš akių, kad ir vėl surado šį kvapą, — o mintis, 
kad tai galėtų būti netiesa, jį mirtinai išgąsdino. 

Jam apsvaigo galva, jis susverdėjo ir turėjo atsiremti į sieną, 
palengva palei ją slysdamas pritūpė. Bandė susikaupti ramdyda- 
mas sielą, lemtingą kvapą pradėjo traukti į save trumpesniais, ne 
tokiais rizikingais įkvėpimais. Ir nustatė, kad kvapas už sienos ne 
visai toks pat, nors ir be galo panašus į rusvaplaukės mergaitės. 
Aišku, kad jis sklido taip pat nuo rusvaplaukės mergaitės — nebu- 
vo ko nė abejoti. Tą mergaitę savo uoslės vaizduotėje Grenujis 
regėjo tarsi kokiam paveiksle: ji nesėdėjo ramiai vienoje vietoje, o 
šokinėjo šen bei ten, sušildavo ir vėl atvėsdavo, tikriausiai žaidė 
kokį nors žaidimą, kur reikia greitai judėti ir staiga vėl sustoti, — 
žaidė, beje, su kitu žmogumi, tačiau jo kvapas buvo visiškai ne- 
reikšmingas. Jos oda buvo akinančio baltumo. Akys žalsvos. Straz- 
danomis nusėtas veidas, kaklas ir krūtys... tai yra — Grenujui vie- 
ną akimirką užėmė kvapą, jis pauostinėjo intensyviau ir pamėgino 
prislopinti savo uoslės prisiminimus apie mergaitę iš Marė gat- 
vės... tai yra, iš tikrųjų ši mergaitė dar visai neturėjo krūtų! Tik 
vos ryškėjančias krūtų užuomazgas. Tai buvo be galo švelnūs ir 
silpnai kvepiantys, strazdanom nuberti, turbūt vos prieš keletą 
dienų, turbūt vos prieš keletą valandų... tikriau, tik nuo šios aki- 
mirkos pradedantys kilti krūtų gauburėliai. Vienu žodžiu, ši mer- 
gaitė dar buvo vaikas. Bet koks vaikas! 

Grenujui prakaitas išpylė kaktą. Jis žinojo, kad vaikai kvepia ne 
per labiausiai, lygiai taip pat menkai kaip žalios, dar neišskleidu- 
sios žiedo gėlės. Bet šita gėlė, šis dar beveik susiskleidęs pumpu- 
ras už sienos, kuris ką tik išleido pirmuosius kvepiančius lapelius, 
ir niekas kitas be jo, Grenujo, to dar nepastebėjo, jau dabar kve- 
pėjo taip dangiškai, kad šiaušėsi plaukai. Kai ji pražys visu grožiu, 
skleis tokius kvepalus, kokių pasauliui dar neteko uosti. Ji jau da- 
bar kvepia geriau, pagalvojo Grenujis, negu ana mergaitė iš Marė 
gatvės — ne taip stipriai, ne taip sodriai, bet subtiliau, spalvingiau 
ir kartu natūraliau. Bet po metų kitų šis kvapas subręs ir įgaus 
tokią jėgą, kad joks žmogus — nei vyras, nei moteris — negalės jam 
atsispirti. Žmonės bus nugalėti, nuginkluoti, bejėgiai prieš šios 
mergaitės kerus ir nežinos kodėl. O kadangi yra kvaili, nosis mo- 
ka tik nusišnypšti ir tariasi visus ir viską pažįstą akimis, tai pasa- 
kys, kad taip yra todėl, kad mergaitė graži, grakšti ir žavinga. Tie 
neišmanėliai girs taisyklingus bruožus, liauną figūrą, nepriekaiš- 
tingą krūtinę. O jos akys, šnekės jie, esančios kaip smaragdai, o 
dantys — kaip perlai, o rankos ir kojos glotnios kaip dramblio 
kaulas — ir dar kokių tik neprigalvos idiotiškų palyginimų. Ir iš- 
rinks ją Jazminų Karaliene, tapys paiki dailininkai, visi vėpsos į jos 
portretą ir sakys, kad ji — gražiausia Prancūzijos moteris. Jauni- 
kaičiai ištisas naktis brunzgins mandoliną ir stūgaus po jos lan- 
gu... stori turtingi seniai susmukdami ant kelių prieš mergaitės 
tėvą maldaus jos rankos... o visokio amžiaus moterys dūsaus ją 
regėdamos ir sapnuos, kad bent vieną dieną atrodo taip viliojan- 
čiai kaip ji. Ir niekas nesupras, kad ne jos išvaizda iš tikrųjų juos 
taip užvaldė, ne jos tariamai nepriekaištingas išorinis grožis, o tik 
su niekuo nepalyginamas karališkas kvapas! Tik j jis tai žinos, jis, 
Grenujis, jis vienas. Juk jau dabar žino. 

Ak! Jis norėjo įsigyti tą kvapą! Tik ne taip tuščiai ir nevykusiai 
kaip tuomet anos mergaitės iš Marė gatvės. Juk jį tik susiurbė į 
"save ir sunaikino. Ne, mergaitės iš už sienos kvapą jis norėjo iš 
tikrųjų pasisavinti; nutraukti nuo jos lyg odą ir paversti savo kva- 
pu. Kaip tai turės įvykti, dar nežinojo. Bet juk turėjo dvejus me- 
tus, kad išmoktų. Iš esmės tai negalėjo būti sunkiau, negu atimti 
kvapą iš retos gėlės. 

Jis atsistojo. Pasitraukė vos ne pamaldžiai, tarsi paliktų ką šventą 
ar miegančią, susigūžęs, tyliai, kad niekas nepamatytų, niekas ne- 
išgirstų, niekas neatkreiptų dėmesio į jo vertingą radinį. Tada nė- 
rė palei sieną kito miesto pakraščio link, kur mergaitės aromatas, 
pagaliau pranyko ir kur jis vėl buvo įleistas pro Feneano vartus. 
Namų šešėlyje Grenujis sustojo. Dvokiantis gatvių tvaikas teikė 
pasitikėjimo savo jėgomis ir padėjo nuramdyti jį pagavusią aistrą. 
Po ketvirčio valandos jis buvo visiškai nurimęs. Pirmiausia, pa- 
manė, daugiau nebeis arti to sodo už sienos. Tai nebūtina. Tai 
pernelyg jaudina jį. Gėlė ten tarps ir be jo pastangų, o kaip ji 
augs, jis ir taip žino. Jis negali per anksti svaigintis jos kvapu. Jis 
turi pulti prie darbo. Jam reikia plėsti žinias ir tobulinti amati- 
ninkiškus sugebėjimus, kad atėjus pjūties metui būtų tinkamai 


pasirengęs. Jis turi dar dvejus metus. 

Netoli Feneano vartų, de la Luvo gatvėje, Grenujis užėjo mažą 
parfumerio ateljė ir pasiteiravo, ar nėra darbo. 

Pasirodė, kad šeimininkas, metras parfumeris Onorė Arnulfis, 
buvo miręs praėjusią žiemą ir jo našlė, guvi juodaplaukė kokių 
trisdešimties metų moteris, verslu užsiiminėjo viena, padedama 
tik pameistrio. 

Ponia Arnulfi, ilgai bėdojusi dėl blogų laikų ir sunkios ekono- 
minės padėties, pareiškė, kad ji, tiesą sakant, negalinti leisti sau 
antro pameistrio, bet šiaip yra susikaupę daugybė darbų ir labai 
jo reikią; kad, be to, antro pameistrio niekaip negalinti apgyven- 
dinti savo namuose, kita vertus, turinti mažą lūšnelę alyvų sode 
už pranciškonų vienuolyno, nebus nė dešimties minučių kelio nuo 
čia, joje nereiklus jaunuolis iš-bėdos galėtų nakvoti; be to, ji, kaip 
garbinga meistrė, jaučianti atsakomybę už savo pameistrių kūniš- 
ką gerovę, bet, kita vertus, mananti, kad neįstengs paruošti du 
kartus per dieną šilto maisto, — vienu žodžiu: ponia Arnulfi — 

Grenujis tai, žinoma, jau seniai buvo užuodęs — buvo klestinti, 
sveikai mąstanti ir dalykiškai verslą suvokianti moteris. O kadangi 
jam pačiam pinigai visai nerūpėjo ir jis pareiškė būsiąs patenkin- 
tas dviejų frankų užmokesčiu per savaitę ir kukliomis sąlygomis, 
tai jie bemat sulygo. Ji pasikvietė pirmąjį pameistrį, milžinišką 
vyrą, vardu Driuo, ir Grenujis išsyk sumetė, kad šis yra įpratęs 
dalintis su ponia lova ir ji, kaip matėsi, su juo nepasitarusi svarbių 
sprendimų nepriiminėja. Driuo išsižergęs atsistojo priešais Gre- 
nujį, kuris šalia šio huno atrodė tiesiog juokingai mažas ir apgai- 
lėtinas, ir paskleidęs debesį spermos kvapo, ėmė jį tyrinėti: per- 
vėrė skvarbiomis akimis, tarsi norėdamas įžiūrėti kokių nors ne- 
dorų ketinimų arba galimą varžovą, pagaliau paniekinamai išsiviepė 
ir galvos linktelėjimu davė sutikimą. 

Šitaip viskas buvo sutvarkyta. Grenujui buvo paspausta ranka, 
patiekta šalta vakarienė, duota antklodė ir raktas nuo lūšnelės, 
senu avių mėšlu ir šienu maloniai kvepiančios belangės kamarė- 
lės, kur jis šiaip ne taip įsitaisė. Kitą dieną pradėjo dirbti pas po- 
nią Arnulfi. 

Buvo narcizų metas. Ponia Arnulfi augino gėles nuosavuose že- 
mės sklypeliuose didžiajame slėnyje žemiau miesto arba pirkdavo 
iš valstiečių, su kuriais įnirtingai derėdavosi dėl kiekvieno loto“. 
Žiedus į ateljė pristatydavo ankstyvą rytą, tiesiai iš krepšių dešim- 
tis tūkstančių suberdavo į dideles, bet kaip plunksnos lengvas kva- 
pias krūvas. Tuo tarpu Driuo dideliame katile iki kremo tirštumo 
košės lydydavo kiaulių taukus ir jaučių lajų. Į juos, Grenujui ne- 
paliaujamai maišant ilga kaip šluotkotis mente, Driuo glėbiais vers- 
davo šviežius žiedus. Lyg mirtinai išsigandę akys jie vos sekundę 
užsibūdavo paviršiuje ir, mentės pagriebti ir įsukti į karštus rieba- 
lus, užsimerkdavo amžinam miegui. Beveik tą pat akimirksnį su- 
glebdavo ir išblykšdavo, mirtis, matyt, užklupdavo staiga, kad ne- 
belikdavo jokio kito pasirinkimo, kaip išleisti paskutinį kvapųjį 
atodūsį būtent į tą terpę, kuri juos įtraukdavo, mat — Grenujui 
buvo nenusakomas džiaugsmas tai matyti — kuo daugiau žiedų jis 
įmaišydavo į katilą, tuo stipriau kvepėdavo riebalai. Ir svarbiausia, 


*Masės vienetas, 1/32 svaro dalis. 

kad ne mirę žiedai toliau kvepėjo riebaluose, ne, tai patys riebalai 
buvo įsiurbę žiedų kvapą. 

Kartais tyrė pasidarydavo per tiršta, ir jie turėdavo ją greitai 
perkošti per didelius rėčius, kad atskirtų nualintus lavonus ir pa- 
ruoštų viralą šviežiems žiedams. Tada vėl berdavo, maišydavo ir 
košdavo, ir taip visą dieną be pertraukos, mat šis darbas nepaken- 
tė delsimo, kol pavakariop visa žiedų stirta būdavo pervaryta per 
riebalų katilą. Atliekas — kad niekas nepražūtų — perliedavo ver- 
dančiu vandeniu ir sraigtiniu presu išspausdavo iki paskutinio la- 
šelio, iš to vis dar išeidavo švelniai kvepiančio aliejaus. Bet pa- 
grindinė kvapo dalis — visos žiedų jūros dvasia pasilikdavo katile, 
sugauta ir saugoma neišvaizdžių pilkšvai baltų, lėtai stingstančių 
riebalų. 

Kitą dieną maceracija (taip vadinosi ši procedūra) būdavo tę- 
siama, vėl kaičiamas katilas, lydomi riebalai ir kraunami nauji žie- 
dai. Ir taip daug dienų nuo ryto iki vakaro. Darbas buvo alinantis. 
Kai vakarais Grenujis parlinguodavo į savo lūšnelę, jo rankos bū- 
davo it švininės, delnai pūslėti, nugarą varstydavo diegliai. Driuo, 
ko gero, triskart už jį stipresnis, nė karto nepavadavo jo prie kati- 
lo, tik vis žerdavo kaip pūkas lengvus žiedus, sergėdavo ugnį ir 
kartais, atseit dėl kaitros, nueidavo praskalauti gerklės. Bet Gre- 
nujis nesišiaušė. Nesiskųsdamas nuo aušros iki sutemos suko į 
riebalus žiedus ir maišydamas beveik nejuto nuovargio, nes vis iš 
naujo žavėjosi procesu, vykstančiu prieš jo akis ir nosį: staigiu 
žiedų nuvytimu ir jų kvapo sugėrimu. 

Po kurio laiko Driuo nuspręsdavo, kad riebalai jau prisotinti ir 
daugiau kvapų nebesugers. Jie užgesindavo ugnį, paskutinį kartą per- 
košdavo apsunkusią tyrę ir supilstydavo ją į fajansinius tiglius. Ne- 
trukus ji sustingdavo ir virsdavo nuostabiai kvepiančia pomada. 

Tuomet išmušdavo ponios Arnulfi valanda, ji ateidavo patik- 
rinti brangų produktą, užrašyti užrašus ir visą išeigą kuo tiksliau- 
siai įtraukti į knygas, nurodant kokybę ir kiekį. Po to, savo ranko- 
mis užkimšusi, užantspaudavusi tiglius ir nunešusi į vėsią rūsio 
gilumą, užsivilkdavo juodąją suknelę, užsidengdavo našlės šydu ir 
apeidavo miesto pirklius ir parfumerijos prekybos namus. Jaudi- 

nančiais žodžiais ji nupasakodavo tiems ponams savo — vienišos 
moteriškės padėtį, išklausydavo pasiūlymus, palygindavo kainas, 
padūsaudavo ir pagaliau parduodavo prekę — arba neparduodavo. 
Vėsiai laikoma parfumuota pomada išsilaikydavo ilgai. Ir jei kai- 
nos dabar netenkina, kas žino, gal šoktels žiemą arba kitą pavasa- 
rį. Be to, reikėjo pasvarstyti, ar verta parduoti šitiems verteivoms, 
ar ne geriau kartu su kitais smulkiais gamintojais nuplukdyti kro- 
vinį pomados į Genują arba dalyvauti konvojuje į rudens mugę 
Bokere, — žinia, rizikingi žingsniai, bet jei pasisektų, būtų itin 
pelningi. Šias įvairias galimybes ponia Arnulfi svarstydavo labai 
atidžiai, kartais derindavo vieną su kita, dalį turtų parduodavo, 
kitą pasilaikydavo, o trečią pardavinėdavo savo rizika. Bet jei žval- 
gytuvėse susidarydavo įspūdis, kad pomadų rinka persotinta ir 
artimiausiu metu paklausa jos prekėms nepadidės, tai su savo ple- 
venančiu šydu parlėkdavo namo ir liepdavo Driuo visą produkciją 
perdirbti į Essence Absolue. 
Tuomet pomadą vėl atnešdavo iš rūsio, kuo atsargiausiai pašil- 
dydavo uždengtuose puoduose, atskiesdavo aukščiausios kokybės 
alkoholiu ir su įmontuota maišykle, kurią sukdavo Grenujis, 
kruopščiai permaišydavo ir išplaudavo. Nuneštas atgal į rūsį, šis 
mišinys greitai atvėsdavo, alkoholis atsiskirdavo nuo stingstančių 
pomados riebalų, ir ji būdavo galima nupilti į butelį. Tai būdavo 
lyg ir kvepalai, tiesa, be galo intensyvūs, o likusi pomada praras- 
davo didelę dalį savo aromato. Taigi žiedų kvapas dar kartą perei- 
davo į kitą terpę. Bet tuo operacija dar nesibaigdavo. Kruopščiai 
išfiltruotą per gazines skraistes, ant kurių užsilaikydavo net ir ma- 
žiausi riebalų gumulėliai, parfumuotą alkoholį Driuo supildavo į 
mažą distiliavimo aparatą ir palengva ant kuo silpniausios ugnies 
išdistiliuodavo. Išgaravus alkoholiui kameroje likdavo mažumėlis 
blyškaus atspalvio skysčio, Grenujis jį labai gerai žinojo, bet to- 
kios kokybės ir grynumo dar niekada nebuvo uodęs nei pas Bal- 
dinį, nei, sakykim, pas Runelį. Tai buvo švarus, skaidrus žiedų 
aliejus, grynas jų kvapas, šimtus tūkstančių kartų koncentruotas 
iki šlakelio Essence Absolue. Ši esencija kvepėjo jau nebe maloniai. 
Ji kvepėjo iki skausmo intensyviai, aštriai ir gailiai. Ir visgi užtek- 

davo vos vieną lašelį ištirpinti litre alkoholio, ir vėl atgydavo ir 
pakvipdavo visas gėlių laukas. 

Išeiga buvo pasibaisėtinai menka. Skystis iš distiliavimo kame- 
ros sutilpdavo į tris flakonėlius. Iš šimtų tūkstančių gėlių kvapo 
likdavo tik trys flakonėliai, daugiau nieko. Bet jie būdavo verti 
didžiulių turtų netgi čia, Grase. O dar kiek kartų daugiau išsiųsti 
į Paryžių arba Lioną, Grenoblį, Genują arba Marselį! Apžiūrinė- 
jant tuos buteliukus ponios Arnulfi žvilgsnis pasidarydavo dan- 
giškai švelnus, ji glostydavo juos akimis, o imdama į rankas ir už- 
kišdama glotniai nušlifuotais stikliniais kamštukais sulaikydavo kva- 
pą, kad nenupūstų nė trupučio to brangaus turinio. O kad ir 
užkimšus nė menkiaušias atomas neišsprūstų ir neišgaruotų, kamš- 
tukus apliedavo skystu vašku ir užmaudavo žuvies pūslę, kurią ant 
butelio kakliuko stipriai aprišdavo virvele. Tada sustatydavo fla- 
konėlius į vata išklotą dėželę ir nunešusi į rūsį užrakindavo. 

Balandžio mėnesį jie maceravo prožirnius ir apelsinų žiedus, ge- 
gužę — jūrą rožių, kurių kvapas visam mėnesiui panardino miestą 
į nematomą saldų kaip kremas rūką. Grenujis dirbo kaip arklys. 
Nuolankiai, kone su vergišku paslaugumu jis atlikdavo visus pa- 
galbinius darbus, kuriuos tik pavesdavo Driuo. Atrodė, kad jis 
bukai maišo, glaisto, plauna kubilus, šluoja dirbtuvę arba velka 
malkas, bet pro jo akis nepraslysdavo nė vienas iš esminių šio 
darbo dalykų, nė viena kvapų metamorfozė. Grenujis geriau, ne- 
gu kada nors būtų įstengęs Driuo, nosimi lydėjo ir sergėjo kvapų 
kelionę nuo žiedlapių per riebalus ir alkoholį iki tų brangiųjų fla- 
konėlių. Jis daug anksčiau negu Driuo užuosdavo, kad riebalai 
per daug įkaito, pajusdavo, kad žiedai jau nusigalavo, kad tyrė 
prisotinta kvapo, užuosdavo, kas vyksta maišymo induose ir tiks- 
liai kuriuo momentu reikia baigti distiliavimo procesą. Ir kartais 
jis leisdavo tai suprasti, tiesa, visai abejingai ir vis tokia pat nuo- 
lankia poza. Man regis, sakydavo jis, kad riebalai, ko gero, jau per 

daug įkaitę; beveik esu įsitikinęs, kad greit bus galima perkošti; 
kažkaip nujaučiu, kad alkoholis kameroje jau išgaravęs... O Driuo, 
nors ir nebuvo itin protingas, bet ir ne visiškas avigalvis, po kurio 
laiko patyrė, kad jo sprendimai būdavo geriausi kaip tik tada, kai 
jis darydavo ar liepdavo daryti tai, kas Grenujui kaip tik „regėjo- 
si“ arba ką jis „kažkaip nujausdavo“. O kadangi to, ką manydavo 
ar nujausdavo, Grenujis niekuomet nepasakydavo akiplėšiškai ar 
visažinančiai ir niekuomet — tuo labiau ponios Arnulli akivaizdo- 
je! - net juokais nesuabejodavo Driuo autoritetu ir jo, kaip pir- 
mojo, taigi viršesnio, pameistrio padėtimi, Driuo nematė jokios 
priežasties nesivadovauti Grenujo patarimais. Laikui bėgant netgi 
visai atvirai pradėjo leisti jam vis dažniau spręsti pačiam. 

Vis dažniau nutikdavo taip, kad Grenujis ne tik maišydavo, bet 
kartu ir berdavo žiedus, kūrendavo krosnį ir košdavo pomadą, o 
Driuo tuo tarpu ištrūkdavo į „Keturis dofinus“ išlenkti stiklą vy- 
no arba viršun pas ponią pažiūrėti, ar visur tvarka. Jis žinojo, kad 
Grenuju gali pasitikėti. O Grenujis, nors ir dirbdavo dvigubai dau- 
giau, mėgaudavosi vienuma, galimybe tobulinti naujus įgūdžius ir 
kartais truputėlį paeksperimentuoti. Ir su slaptu džiugesiu įsiti- 
kindavo, kad jo pomada nepalyginti geresnė, kad jo Essence Abso- 
lue ne vienu laipsniu grynesnė negu gaminta kartu su Driuo. 

Liepos pabaigoje prasidėjo jazminų metas, rugpjūtį — naktinių 
hiacintų. Abiejų gėlių kvepalai tokie puikūs, bet kartu ir tokie 
skaidūs, kad jų žiedus reikėjo ne tik skinti prieš saulėtekį, bet ir 
labai atsargiai doroti. Šiluma silpnino jų kvapą, staiga panardinus 
juos į karštus maceracijos riebalus tas kvapas būtų tiesiog sunai- 
kintas. Iš šių pačių tauriausių žiedų nebuvo taip paprasta išplėšti 
dvasią, reikėjo ją tiesiog meilikavimais išvilioti. Specialioje kvėpi- 
nimo patalpoje juos paberdavo ant šaltais riebalais išteptų padėk- 
lų arba laisvai suvyniodavo į aliejais išmirkytus audeklus,-taip jie 
turėdavo palengva užmigti amžinu miegu. Tik po trijų ar keturių 
dienų jie nuvysdavo išleisdami kvapą ant riebalų ar aliejų, prie 
kurių būdavo prigludę. Tada žiedus atsargiai nurankiodavo ir pa- 
berdavo naujų. Šis procesas būdavo kartojamas gal dešimt ar dvi- 
dešimt kartų, ir kol pomada prisisotindavo, kol būdavo galima 

išspausti iš audeklų kvapnujį aliejų, ateidavo rugsėjis. Išeiga bū- 
davo dar mažesnė negu maceruojant. Bet tokiu šaltu anfleražu 
gauta jazminų pasta arba pagal senovinį receptą pagamintas tube- 
rozų aliejus būdavo kur kas puikesni ir artimesni originalui už bet 
kurį kitą parfumerijos produktą. Ypač jazminų, — atrodė, kad sal- 
džiai lipnus, erotiškas žiedų kvapas lyg veidrodyje sustingsta ant 
riebalų padėklų ir atsispindi visiškai toks, koks buvo, — tiesą sa- 
kant, cum grano salis“. Mat Grenujo nosis, savaime suprantama, 
juto dar ir skirtumą tarp žiedų kvapo ir jų konservuoto aromato: 
savitas riebalų, kad ir pačių švariausių, kvapas lyg plona skraistė 
sklandė virš originalo kvapo ir menkino jį, silpnino jo skvarbumą, 
galbūt tik ir darė jo grožį pakenčiamą paprastiems žmonėms... 
Šiaip ar taip, šaltasis anfleražas buvo rafinuočiausias ir veiksmin- 
giausias būdas švelniems kvapams sugaudyti. Geresnio jau nebu- 
vo. O jei ir šitas metodas negalėjo visiškai patenkinti Grenujo 
nosies, tai jis vis tiek žinojo, kad jo tūkstantį kartų užteks beuoslių 
kvailių pasauliui apmulkinti. 

Jau neilgtrukus jis pralenkė savo mokytoją Driuo tiek mace- 
ruodamas, tiek ir šaltai ištraukdamas kvapą ir parodė tai išbandy- 
tu nuolankiu diskretišku būdu. Driuo mielai leisdavo jam eiti į 
skerdyklą, pirkti tinkamiausius riebalus, juos valyti, lydyti, filtruoti 
ir nustatyti santykį, kuriuo jie turi būti sumaišyti. Driuo tai buvo 
labai keblus ir baimę keliantis darbas, nes nešvarūs, apkartę ar 
pernelyg kiauliena, aviena ar jautiena atsiduodantys riebalai galė- 
jo sugadinti visą pomadą. Jis pavedė Grenujui nustatinėti atstumą 
tarp riebalų padėklų kvėpinimo patalpoje, žiedų keitimo laiką, 
pomados prisotinimo laipsnį, gangreit patikėjo jam visus painius 
sprendimus, kuriuos jis, Driuo, panašiai kaip kitados Baldinis, 
priimdavo tik ant nuomonės, pagal išmoktas taisykles, o Grenujis 
nuspręsdavo pasikliaudamas savo nosimi — to Driuo, žinoma, nė 
nenutuokė. 

— Jo lengva ranka, — sakydavo Driuo, — jis jauste nujaučia tuos 


dalykus. 


"Su kruopele druskos, su prieskoniu (Ior. ). 

O kartais pagalvodavo: „Jis paprasčiausiai daug gabesnis už ma- 
ne, jis šimtąkart geresnis parfumeris“. Ir tuo pat metu laikė jį 
nepataisomu mulkiu, nes Grenujis, jo manymu, iš savo gabumų 
nesusikrovė nė mažiausio kapitalo, o jis, Driuo, būdamas kukles- 
nių sugebėjimų, ketino netrukus tapti meistru. Grenujis palaikė 
šią jo mintį, nuolatos dėjosi kvaileliu, nerodė nė mažiausio garbės 
troškimo, apsimetinėjo, kad nieko nežino apie savo genialumą, 
dirba tik pagal daug labiau patyrusio Driuo nurodymus, o be jo 
būtų niekas. Todėl jie gana neblogai sutarė. 

Paskui atėjo ruduo ir žiema. Dirbtuvėje pasidarė ramiau. Žie- 
dų kvapai, sugauti į tiglius ir flakonus, stovėjo rūsyje, ir jei ponia 
nepageidaudavo išplauti tą ar kitą pomadą arba neliepdavo išdis- 
tiliuoti kokių nors džiovintų prieskonių maišą, tai darbo būdavo 
ne per daugiausia. Buvo dar alyvų, kas savaitę po porą pilnų pin- 
tinių. Jie išspausdavo iš jų pirmąjį aliejų, o likučius atiduodavo į 
aliejaus spaudyklą. Buvo ir vyno, dalį jo Grenujis distiliuodavo ir 
padarydavo gryno alkoholio. 

Driuo vis rečiau beužeidavo į dirbtuvę. Jis atlikdavo savo parei- 
gas ponios lovoje, o jei ir pasirodydavo dvokdamas prakaitu ir 
sperma, tai tik tam, kad bemat pradingtų „Keturiuose dofinuo- 
se“. Ir ponia retai benulipdavo žemyn. Ji buvo užsiėmusi turto 
reikalais ir garderobo pertvarkymu, ruošėsi tam laikui, kai baigsis 
gedulo metai. Dažnai Grenujis ištisas dienas nematydavo nieko, 
išskyrus tarnaitę, kuri per pietus atnešdavo sriubos, o vakarais — 
duonos ir alyvų. Jis beveik neišeidavo iš namų. Korporacijos gy- 
venime, tai yra nuolatiniuose pameistrių susitikimuose ir eitynė- 
se, dalyvavo tik tiek, kad nekristų į akis nei jo buvimas, nei nebu- 
vimas. Draugų ar artimesnių pažįstamų neturėjo, bet skrupulin- 
gai stengėsi, kad jo nelaikytų pasipūtėliu ar atsiskyrėliu. Tegu kiti 
pameistriai mano, kad bendrauti su juo neįdomu ir neverta. Jis 
meistriškai skleidė aplink save nuobodulį ir dėjosi nepataisomu 
kvailiu, bet niekada neperdėdavo tiek, kad iš jo būtų galima pasi- 
šaipyti arba panaudoti kaip atpirkimo ožį kokiems nors šiurkš- 
tiems gildijos pokštams. Jam pavyko atrodyti visiškai neįdomiam. 
Ji paliko ramybėje. O jam tik to ir tereikėjo. 

Daug laiko praleisdavo ateljė. Driuo sakydavo norįs išrasti ode- 
kolono receptą, bet iš tikrųjų eksperimentavo su visai kitokiais 
kvapais. Jo kvepalai, kuriuos buvo susimaišęs Monpeljė, kad ir 
kaip taupiai vartojami, po truputį ėjo į pabaigą. Jis norėjo susi- 
kurti naujus. Bet šįsyk nebesitenkino pusėtina žmogaus kvapo imi- 
tacija iš paskubomis surinktų medžiagų, o visas savo ambicijas 
skyrė asmeniškam kvapui arba, geriau, daugybei asmeniškų kva- 
pų įsigyti. 

Pirmiausia pasigamino slepiamąjį kvapą, pelės pilkumo kas- 
dieninį aromatinį apdarą, kuris nors ir turėjo rūgščiu sūriu tren- 
kiančio žmogaus kvapo, bet į aplinką sklido tarsi pro storą sluoksnį 
lininių ir vilnonių drabužių, dengiančių sausą senio odą. Su tokiu 
kvapu jam buvo patogu sukiotis tarp žmonių. Kvepalai buvo už- 
tektinai stiprūs, kad uosle pajustum šalia esant žmogų, bet kartu 
tokie nežymūs, kad negalėjo niekam įkyrėti. Jais pasišlakstęs Gre- 
nujis būdavo lyg ir neužuodžiamas, o visgi jo buvimą jie labai kuk- 
liai patvirtindavo, — ši dvilytė būsena labai praversdavo ir Arnulfi 
namuose, ir kai pasitaikydavo proga išsmukti į miestą. 

Bet pasirodė, kad tam tikrais atvejais šis kuklus kvapas trukdo. 
Jei Driuo pavedimu jam tekdavo eiti apsipirkti arba jei ir pats 
ketindavo iš kokio nors prekiautojo nusipirkti šiek tiek cibetino 
ar porą grūdelių muskuso, kartais nutikdavo taip, kad dėl tobulos 
maskuotės jo arba visai nepastebėdavo ir neaptarnaudavo, arba 
nors ir matydavo, bet aptarnaudavo netikusiai, arba dar nebaigę 
aptarnauti vėl pamiršdavo. Tokiems atvejams jis buvo susimaišęs 
aitrokų, šiek tiek prakaitu atsiduodančių kvepalų, su atšiauriu ir 
netikėtu aromatu, suteikiančiu jam šiurkštesnę išvaizdą ir priver- 
čiančiu žmones manyti, kad jį spaudžia reikalai ir jis labai skuba. 
Kai reikėdavo sužadinti tam tikrą susidomėjimą, gerai sekėsi ir su 
Driuo aura seminalis imitacija, kurią sugebėjo pasigaminti apgau- 
lingai panašią iškvėpindamas riebaluotą drobinį audeklą pasta iš 
šviežių anties kiaušinių ir padegintų kvietinių miltų. 

Dar vieneri kvepalai iš jo arsenalo buvo užuojautą sukeliantis 

aromatas, ypač stipriai veikęs vidutinio ir vyresnio amžiaus mote- 
ris. Tai buvo lieso pieno ir švarios minkštos medienos kvapas. Jais 
pasišlakstęs — net jei pasirodydavo nesiskutęs, niūriu veidu ir ap- 
sivilkęs paltą — Grenujis darė vargano, išblyškusio, pagalbos rei- 
kalingo berniuko su nušiurusiu švarkeliu įspūdį. Vos jį užuodu- 
sios, turgaus moterys tiesdavo jam riešutų ir džiovintų kriaušių, 
toks alkanas ir bejėgis jis joms atrodydavo. O pas mėsininko žmoną, 
šiaip jau nepermaldaujamai griežtą bobšę, jam buvo leidžiama už 
dyką pasirankioti senų pašvinkusių mėsos ir kaulų atliekų, nes jo 
nekaltas kvapas jaudino jos motinišką širdį. Užpylęs šias atliekas 
alkoholiu, jis ištraukdavo iš jų pagrindinį komponentą kvapo, ku- 
rį vartodavo, kai labai norėdavo būti vienas ir niekieno netrukdo- 
mas. Šis kvapas sukurdavo aplink lengvą šleikštumo atmosferą, 
panašią į puvėsių smarvę, kokia muša iš senų neprižiūrėtų burnų 
vos pabudus. Jis buvo toks veiksmingas, kad net ne itin jautrus 
Driuo nevalingai nusigrįždavo ir išeidavo laukan, gerai net nesu- 
vokdamas, kas jį iš tikrųjų išstūmė. O poros šio repelento lašų ant 
lūšnelės slenksčio užtekdavo, kad visi neprašyti svečiai — tiek žmo- 
nės, tiek gyvūnai — laikytųsi atokiai. 

Šių skirtingų kvapų saugomas, keisdamas juos kaip drabužius 
priklausomai nuo išorės sąlygų, — juk jie tarnavo tam, kad žmo- 
nės paliktų jį ramybėje ir neįžvelgtų jo esmės, — Grenujis atsidavė 
savo tikrajai aistrai: nelengvai kvapų medžioklei. O kadangi prieš 
nosį turėjo didelį tikslą ir daugiau kaip metus laiko, tai ne tik su 
įkarščiu, bet ir nepaprastai planingai ir sistemingai galando gin- 
klus, šlifavo technikas, atkakliai tobulino metodus. Jis pradėjo nuo 
to, kuo baigė pas Baldinį, —- mėgino išgauti negyvų daiktų kvapus: 
akmens, metalo, stiklo, medžio, druskos, vandens, oro... 

Ko anuomet taip apgailėtinai nepavyko padaryti šiurkščiu dis- 
tiliacijos metodu, dabar pasisekdavo stiprių riebalų absorbcinių 
savybių dėka. Žalvarinį durų buožulą, kurio vėsus pelėsingų ap- 
našų kvapas Grenujui patiko, jis keletui dienų apgliejo jaučio la- 
jumi. Ir atsitik tu man taip: kai nukrapštęs tą lajų pauostė, šis 
kvepėjo, nors ir labai silpnai, bet ne kuo kitu, o būtent buožulu. 
Ir net išplovus alkoholiu kvapas neišnyko, be galo švelnus, nuto- 


DVIDEŠIMTO AMŽIAUS AUKSO FONDAS 155 


lęs, pasislėpęs alkoholio garų šešėlyje ir užuodžiamas turbūt tik 
vieno vienintelio Grenujo nosies, — bet visgi tebebuvo čia, o tai 
reiškia, kad mažų mažiausia iš principo jis jį turėjo. Turėdamas 
dešimtis tūkstančių buožulų ir tūkstantį dienų tepdamas juos la- 
jumi, būtų galėjęs pagaminti mažą mažutėlį lašelį žalvarinio buo- 
žulo kvapo Essence Absolue, tokios stiprios, kad bet kas šavo pano- 
sėje būtų pajutęs nenuginčijamą originalo iliuziją. 

Tą patį jam pavyko padaryti su vieno koringo kalkakmenio, 
rasto alyvų giraitėje priešais lūšnelę, kvapu. Maceravęs radinį, ga- 
vo mažą gniutulėlį akmens pomados, kurios nenusakomas kvapas 
nepaprastai jį žavėjo. Derino jį su kitais, iš įvairiausių daiktų ap- 
link lūšnelę ištrauktais kvapais ir pamažu pagamino miniatiūrinį 
tos alyvų giraitės už pranciškonų vienuolyno kvapo modelį, kurį 
galėjo nešiotis su savimi uždarytą mažutėliame flakonėlyje ir kada 
tik panorėjęs vėl atgaivinti. 

Jis sukurdavo virtuoziškų kvapiųjų meno kūrinių, tai būdavo 
nuostabūs maži pokštai, kurių niekas kitas nebūtų įstengęs įver- 
tinti arba bent jau pastebėti. Bet jis pats žavėjosi ta beprasme 
tobulybe, ir jo gyvenime nei anksčiau, nei paskui nebebuvo to- 
kios iš tikrųjų nekaltos laimės momentų kaip tomis akimirkomis, 
kai su žaismingu įkarščiu kūrė kvepiančius peizažus, natiurmor- 
tus ir pavienių daiktų paveikslus. Mat netrukus jis perėjo prie 
gyvų objektų. 

Jis ėmė gaudyti žiemines muses, lervas, žiurkes, mažesnes ka- 
tes ir skandinti šiltuose riebaluose. Naktimis įslinkdavo į tvartus 
ir keletui valandų apmuturiuodavo karves, ožkas ir paršelius rie- 
balais išteptais audeklais arba apvyniodavo aliejingais vyturais. Arba 
įsigaudavo į avių gardą, slapta nukirpdavo ėriuką ir jo kvepiančią 
vilną išplaudavo etilo alkoholyje. Iš pradžių rezultatai nebuvo itin 
geri. Mat visai kitaip negu kantrūs daiktai — buožulas ar akmuo — 
gyvūnai labai nenoromis atiduodavo savo kvapą. Kiaulės nusibrū- 
žindavo vyturus į žardžių kartis. Pamačiusios jį naktį artinantis su 
peiliu, avys pratrūkdavo bliauti. Užsispyrusios karvės nusikraty- 
davo riebaluotus audeklus nuo tešmenų. Kai kurie sugauti vaba- 
lai, mėginami apdoroti, pašėldavo skleisti bjauriai dvokiančius sek- 

retus, o žiurkės, tikriausiai iš baimės, pridergdavo jam į perdėm 
jautrias kvapams pomadas. Maceruojami gyvūnai, skirtingai negu 
žiedai, neatiduodavo savo aromato be dejonių ar vien su nebyliu 
atodūsiu, jie įnirtingai gindavosi nuo mirties, nenorėdavo leistis 
įmaišomi į tyrę, spyriodavosi, kovodavo ir todėl išskirdavo nepa- 
prastai daug baimės ir mirties prakaito, kurio rūgštis sugadindavo 
šiltus riebalus. Suprantama, šitaip dirbdamas nieko gero nepada- 
rysi. Tuos padarus reikėjo nuramdyti, ir dar taip greitai, kad jie 
nespėtų nei išsigąsti, nei pasipriešinti. Jis turėjo juos nugalabyti. 

Pirmiausia pamėgino nudobti mažą šunelį. Prie skerdyklos 
gabalėlių mėsos nuviliojo jį nuo motinos, atsivedė iki dirbtuvės, 
ir kol gyvulėlis džiugiai sujaudintas lekavo ir striksėjo stengda- 
masis iš kairės Grenujo rankos pastverti mėsą, tas jam dešine 
smarkiai trinktelėjo per pakaušį pliauska. Mirtis šunelį užklupo 
taip staiga, kad jo akys ir snukutis vis tebespindėjo laime, nors jį 
patį Grenujis jau seniai buvo patiesęs kvėpinimo patalpoje ant 
ardelių tarp riebalais apglietų plokščių; ant jų jis ir skleidė savo 
gryną, baimės prakaito nesudrumstą šuns kvapą. Žinoma, visą 
laiką reikėjo būti labai atidžiam! Lavonai, kaip ir nuskinti žie- 
dai, greitai genda. Taigi Grenujis budėjo prie savo aukos kokias 
dvylika valandų, kol pastebėjo, kad nuo šuns kūno ima kilti pir- 
mosios srovelės lavono kvapo, nors ir malonaus, bet jau nebe- 
tinkamo. Jis tučtuojau nutraukė anfleražą, lavoną išnešė, o tą 
truputėlį kvepiančių riebalų sudėjo į katilą ir rūpestingai išplo- 
vė. Alkoholį distiliavo tol, kol liko koks antpirštis, tada tą likutį 
supylė į mažutėlį stiklinį vamzdelį. Kvepalai aiškiai kvepėjo drėg- 
nu, šviežiu, blizgančiu šuns kailiu, tiesiog stebėtinai stipriai kve- 
pėjo. Ir kai Grenujis pakišo jų pauostyti senajai kalei prie sker- 
dyklos, toji pradėjo džiaugsmingai skalyti, vizginti uodega ir nieku 
gyvu nenorėjo atitraukti šnervių nuo vamzdelio. Tačiau Grenu- 
jis jį sandariai užkimšo, įsikišo kišenėn ir dar ilgai nešiojosi kaip 
atminimą tos triumfo dienos, kai jam pirmąkart pavyko išplėšti 
kvepiančią dvasią iš gyvos būtybės. 

Tuomet labai pamažu ir su didžiausiu atsargumu ėmėsi žmo- 


nių. Iš pradžių per saugų atstumą sėlino su retu tinklu, nes jam ne 

tiek rūpėjo sumedžioti didelį grobį, kiek išmėginti patį medžiok- 
lės principą. 

Užsimaskavęs lengvu slepiamuoju kvapu, vakare įsimaišė tarp 
„Keturių dofinų“ smuklės lankytojų ir po suolais, stalais ir at- 
kampiose nišose prismaigstė mažyčių aliejuje ir riebaluose iš- 
mirkyto audinio skiautelių. Po kelių dienų jas susirinko ir pa- 
tikrino. Iš tikrųjų greta visų įmanomų virtuvės dvokų, tabako 
dūmų ir vyno kvapų jos skleidė ir truputį žmonių kvapo. Bet jis 
buvo blankus ir išsklidęs, greičiau visuotinio tvaiko nuojauta nei 
koks asmeniškas kvapas. Panašią masinę aurą, bet tyresnę ir pri- 
tvinkusią pakilaus prakaitavimo, Grenujis įgijo katedroje, kur 
savo bandinių vėliavėles iškabinėjo po suolais gruodžio 24-ąją, 
o nusirankiojo 26-ąją, po to, kai virš jų buvo atsėdėtos ne ma- 
žiau kaip septynerios mišios. Į impregnuotas skiauteles liko su- 
sigėręs šiurpus kvapų konglomeratas iš išangės prakaito, mėne- 
sinių kraujo, drėgnų pakinklių ir mėšlungiškai gniaužiamų ran- 
kų, sumišęs su tūkstančio choru giedančių ir „Ave Marija“ 
švapančių burnų iškvėptu oru ir su slogiais smilkalų ir miros 
dūmais, šiurpus, neaiškiai, neapibrėžtai, šleikčiai tirštas ir visgi 
nepaneigiamai žmogiškas. 

Pirmąjį individualų kvapą Grenujis gudriai nutvėrė prieglau- 
dos ligoninėje. Jam pavyko nugvelbti ir taip jau sudeginti skirtą ką 
tik džiova mirusio odininko pameistrio paklodę, į kurią įsuptas 
jis išgulėjo du mėnesius. Paklodė buvo taip stipriai persisunkusi 
odininko riebalais, kad absorbavo jo tvaiką kaip anfleražui skirta 
pasta, tad ją buvo galima iš karto išplauti. Rezultatas išėjo pamėk- 
liškas: Grenujo panosėje iš etilo alkoholio tirpalo iš numirusiųjų 
prisikėlęs odininkas kvapo pavidalu ėmė pleventi kambaryje, nors 
ir vaiduokliškai išdarkytas savotiško reprodukcijos metodo bei gau- 
sybės ligos miazmų, bet gana gerai atpažįstamas kaip individua- 
lus. Mažas trisdešimtmetis vyriškis šviesiais plaukais, negrabia no- 
simi, trumpomis rankomis ir kojomis, plokščiomis blyškiomis 
pėdomis, išburkusia varpa, tulžinga prigimtim ir bjauriu dvoku iš 
burnos — kvapo požiūriu gražus jis nebuvo, tas odininkas, ir ne- 
vertas kaip tas šunėkas ilgiau pasilaikyti. Ir visgi ištisą naktį Gre- 

nujis leido jam — tai kvapo dvasiai — plūdinėti lūšnelėje, vis gaudė 
jį nosimi, laimingas ir be galo patenkintas pajutęs savo galią, įvei- 
kusią kito žmogaus aurą. Kitą dieną išmetė jį lauk. 

Tomis žiemos dienomis jis atliko dar vieną bandymą. Nebylei 
elgetai, sliūkinusiai per miestą, sumokėjo vieną franką už tai, kad 
visą dieną ant pliko kūno nešiotų įvairiais riebalų ir aliejų miši- 
niais įmirkytus skudurėlius. Paaiškėjo, kad žmogaus kvapui su- 
traukti geriausiai tinka ėriukų inkstų taukų ir gerai išvalytų kiau- 
lių bei karvių riebalų derinys santykiu du su penkiais ir su trimis, 
įmaišius dar truputuką šviežio aliejaus. 

Tuo Grenujis ir pasitenkino. Jis atsisakė minties nutverti ir par- 
fumeriškai apdoroti kokį nors gyvą žmogų. Tai neabejotinai būtų 
susiję su rizika, o jokio naujo patyrimo nebūtų davę. Jis žinojo, 
kad jau išmoko, kokiais būdais iš žmogaus paveržti kvapą, ir visai 
nebereikėjo to sau iš naujo įrodinėti. 

Žmogaus kvapas pats savaime jam irgi nebuvo įdomus. Žmo- 
gaus kvapą gana gerai galėjo imituoti surogatais. O aistringai gei- 
dė tik tam tikrų žmonių kvapo, — būtent tų nepaprastai retų žmo- 
nių, kurie įkvepia meilę. Jie ir tapo jo aukomis. 

Sausio mėnesį našlė Arnulfi ištekėjo už savo pirmojo pameist- 
rio Dominiko Driuo, kuris kartu pakilo iki metro pirštininko ir 
parfumerio. Buvo suruoštos prašmatnios vaišės gildijos meist- 
rams, kuklesnės — pameistriams, ponia nusipirko naują čiužinį 
lovai, kuria dabar jau oficialiai dalijosi su Driuo, ir išsitraukė iš 
spintos savo spalvingą garderobą. Visa kita liko kaip buvę. Ji 
pasiliko seną gerą Arnulfi vardą, pasiliko neišdalintą turtą, fi- 
nansinį vadovavimą firmai ir raktus nuo rūsio; Driuo kasdien 
atlikinėjo savo seksualines pareigas, po to gaivinosi vynu; o Gre- 
nujis, nors ir tapo pirmuoju ir vieninteliu pameistriu, didumą 
susikaupusių darbų atlikdavo už tą patį menką atlyginimą, skur- 
dų maistą ir varganą būstą. 

Metai prasidėjo geltonu kasijų antplūdžiu, hiacintais, našlaičių 
žiedais ir narkotiniais narcizais. Vieną kovo sekmadienį — buvo 
praėję gal jau metai nuo atvykimo į Grasą — Grenujis susiruošė 
pažiūrėti, kaip klostosi reikalai už mūro sienos kitame miesto pa- 
krašty. Šįsyk buvo pasirengęs tam kvapui, tiksliai žinojo, kas jo 
laukia... ir vis dėlto, kai jį užuodė, dar prie Naujųjų vartų, pusiau- 
kelėje į tą vietą prie miesto sienos, širdis ėmė plakti smarkiau, ir 
jis pajuto, kaip iš laimės gyslose sušniokštė kraujas: jis niekur ne- 
dingo, tas su. niekuo nepalyginamas augalas, sveikas pergyveno 
žiemą, augo sultingas, stiepėsi, krovė nuostabiausius žiedynus! Jo 
kvapas, kaip ir tikėjosi, sustiprėjo neprarasdamas švelnumo. Dar 
prieš metus švelniai tiškęs purslais ir lašeliais, dabar tolygiai susi- 
liejo į tirštoką aromato upę, mirguliuojančią tūkstančiais spalvų, 
kurios visgi tvirtai jungėsi tarpusavy ir nebesiskyrė. O ši upė, džiaug- 
damasis matė Grenujis, maitinosi iš vis stiprėjančio šaltinio. Dar 
vieneri metai, tik metai, tik dvylika mėnesių, ir šis šaltinis išsilies 
per kraštus, ir Grenujis galės ateiti susisemti jį, sugauti siautulin- 
gai išsiveržusį jo kvapą. 

Jis bėgo palei sieną į tą pačią vietą, už kurios buvo sodas. Nors 
mergaitė buvo, regis, ne sode, o name, kambarėlyje uždarais lan- 
gais, jos kvapas dvelkė iš už sienos kaip nerimstantis švelnus bri- 
zas. Grenujis stovėjo visiškai tyliai. Jis nebuvo apsvaigęs ar apdu- 
jęs kaip pirmąsyk, kai ją užuodė. Jį užplūdo laimės jausmas — kaip 
meilužį, slapta iš tolo stebintį savo dievinamą mylimąją ir žinantį, 
kad po metų parsives ją į savo namus. Tikra tiesa, Grenujis, ta 
erkė vienišė, tas pabaisa, tas išgama Grenujis, niekada nejutęs ir 
niekada nesužadinęs meilės, tą kovo dieną stovėdamas prie Graso 
miesto sienos mylėjo ir dėl savo meilės buvo be galo laimingas. 

Tiesą sakant, jis mylėjo ne žmogų, ne tą mergaitę name už mū- 
ro sienos. Jis mylėjo kvapą. Tik jį ir nieko kito, ir tik kaip savo 
būsimą kvapą. Po metų parsives jį namo, prisiekė tai savo gyveni- 
mu. Ir davęs šį keistą įžadą, šitaip savotiškai susižadėjęs, prisiekęs 
sau pačiam ir savo būsimam kvapui ištikimybę, smagiai nusitei- 
kęs apsisuko ir per diu Kuro vartus grįžo į miestą. 

Naktį gulėdamas savo lūšnelėje vėl išsišaukė kvapą iš atmin- 

ties — negalėjo atsispirti pagundai — ir pasinėrė į jį, glamonėjo ir 
leidosi glamonėjamas, jautė visai šalia, taip neapsakomai arti, tar- 
si jau iš tikrųjų jį turėtų, savo kvapą, savo nuosavą kvapą, ir mylėjo 
jį savyje, o dėl jo save, — ilgai juo svaiginosi ir žavėjosi. Toks save 
įsimylėjęs norėjo nukeliauti į sapnus. Bet būtent tuo momentu, 
kai užmerkė akis ir tetrūko vieno įkvėpimo, kad užsnūstų, kvapas 
paliko jį, staiga pranyko, o jo vietą užėmė šaltas, aštrus ožkų tvar- 
to kvapas. 

Grenujis išsigando. „Kas bus, — pamanė, - jei šis kvapas, kuris 
bus mano... kas bus, jei jis išnyks? Juk gyvenime ne taip kaip at- 
minty, kur visi kvapai amžini. Realus kvapas sunyksta, jį sugeria 
pasaulis. Jis trumpalaikis. O kai išnyks, jau nebebus šaltinio, iš 
kurio jį būsiu paėmęs. Ir liksiu nuogas kaip ir lig tol, ir vėl turėsiu 
vaduotis savo surogatais. Ne, bus blogiau negu buvo! Juk būsiu jį 
jau pažinęs ir turėjęs, tą savo nuostabųjį kvapą, ir negalėsiu jo 
pamiršti, nes niekada jokio kvapo nepamirštu. Todėl visą amžiny- 
bę kamuosiuos prisimindamas jį, kaip kamuojuosi jau dabar, vie- 
ną akimirką prisiminęs tą, kuris bus mano... Tai kam gi man išvis 
jo reikia?“ 

Ši mintis Grenujui buvo labai nemaloni. Jis nepaprastai išsi- 
gando, kad jei ir turėtų tą dar neturimą kvapą, tai neišvengiamai jį 
vėl prarastų. Kuriam laikui jo užtektų? Keletui dienų? Kelioms 
savaitėms? Gal mėnesiui, jei labai taupiai kvepintųsi? O paskui? 
Jis regėjo save varvinant paskutinį lašelį iš buteliuko, skalaujant 
flakonėlį etilo alkoholiu, kad veltui nenueitų nė menkiausias šla- 
kelis, ir matė, uodė, kaip jo pamiltasis kvapas negrąžinamai išsi- 
sklaido visiems laikams. Tai bus tarytum lėtas merdėjimas, at- 
virkščias uždusimui, kankinantis savęs paties išgarinimas į tą bjaurų 
pasaulį. 

Jį krėtė drebulys. Pagavo noras atsisakyti savo planų, išeiti į 
naktį ir mauti kur akys veda. Jis troško keliauti per apsnigtus kal- 
nus, be atokvėpio, šimtą mylių iki Overnė, ten įšliaužti į savo seną 
urvą ir užmigti amžinu miegu. Bet nepadarė šito. Sėdėjo kaip 
sėdėjęs ir tam norui nepasidavė, kad ir koks stiprus jis buvo. Ne- 
pasidavė, nes tai buvo senas noras — iškeliauti ir nulįsti į kokį 


DVIDEŠIMTO AMŽIAUS AUKSO EONDAS 161 


urvą. Tai buvo jau išbandyta. O turėti žmogaus kvapą, tokį nuo- 
stabų kaip tos mergaitės už mūro sienos, — šito jis dar nebuvo 
patyręs. Nors ir suprato, kad už kvapą turės siaubingai brangiai 
sumokėti, — turės netrukus jį prarasti, vis dėlto labiau geidė turė- 
ti ir netekti, negu iškart atsisakyti. Juk visą gyvenimą nuolatos ko 
nors atsisakydavo. Bet dar niekada nebuvo turėjęs ir praradęs. 

Pamažu abejonės sklaidėsi, pranyko ir drebulys. Jis pajuto, kaip 
vėl atgijo šiltas kraujas ir sugrįžo noras imtis to, ką sumanė. Ir dar 
stipresnis negu pirmiau, nes šis noras kilo nebe vien iš gryno geis- 
mo, bet ir iš gerai apgalvoto sprendimo. Erkė Grenujis, turėda- 
mas apsispręsti, ar visai sudžiūti, ar kristi žemyn, pasirinko antrą- 
ją galimybę žinodamas, kad šis krytis bus paskutinis. Jis vėl išsi- 
tiesė ant gulto, patogiai įsitaisė ant šiaudų, palindo po antklode ir 
pasijuto tikru didvyriu. 

Tačiau Grenujis nebūtų Grenujis, jei ilgam pasitenkintų fata- 
liško didvyriškumo jausmu. Pernelyg atkakliai jis stengėsi įsitvir- 
tinti, buvo pernelyg landaus būdo ir pernelyg sukto proto. Na, 
gerai — jis pasiryžo gauti tą mergaitės už mūro sienos kvapą. Ir jei 
po kelių savaičių jį vėl praras, o praradęs net numirs, tai irgi bus 
gerai. Bet dar geriau būtų nemirti ir vis tiek turėti tą kvapą arba 
bent jau kiek įmanoma ilgiau jį išlaikyti. Reikia padaryti jį patva- 
resnį. Reikia suvaldyti jo lakumą neatimant prigimties — Čia jau 
parfumerijos rūpestis. 

Yra kvapų, išsilaikančių dešimtmečiais. Muskusu įtrinta spin- 
ta, cinamono aliejuje išmirkytas odos gabalėlis, ambros gniutulė- 
lis, dėželė iš kedro kvepia tol, kol gyvi. O kiti — limečių aliejus, 
bergamotės, narcizų ir tuberozų ekstraktai ir daugelis žiedų kva- 
pų — išsivadėja jau po kelių valandų, jei prie jų laisvai prieina 
grynas oras. Parfumeris priešinasi šiai fatališkai aplinkybei per- 
dėm lakius kvapus sujungdamas su tvaresniais. Jis tarsi uždeda 
pirmiesiems pančius, ramdančius laisvės troškimą, bet visas me- 
nas Čia yra tas, kad pančiai turi būti pakankamai lengvi, tarsi su- 
rištas kvapas būtų laisvas, ir visgi tiek užveržti, kad jis negalėtų 
pasprukti. Šis triukas Grenujui kartą puikiai pavyko su tuberozų 
aliejumi, kurio efemerišką aromatą jis supančiojo kruopelyte ci- 

betino, vanilės, labdano ir kipariso ir būtent taip jį dar labiau 
išryškino. Kodėl negalima padaryti ko nors panašaus ir su tos 
mergaitės kvapu? Kodėl šį vertingiausią ir gležniausią iš visų kva- 
pų jis turėtų švaistyti vartodamas gryną? Kaip būtų kvaila! Tiesiog 
negirdėtai nemokšiška! Argi kas palieka deimantus nešlifuotus? 
Argi kas nešioja ant kaklo aukso grynuolius? Nejaugi jis, Grenu- 
jis, bus toks primityvus kvapų plėšikas kaip Driuo ir kiti mace- 
ruotojai, distiliuotojai ir žiedų spaudėjai? Argi ne jis pats didžiau- 
sias parfumeris pasaulyje? 

Jis pliaukštelėjo sau per kaktą pasibaisėjęs, kad anksčiau apie 
tai nepagalvojo. Aišku, šio ypatingo kvapo negalima vartoti gryno. 
Jį reikia aptaisyti kaip rečiausią brangakmenį. Jis turi nukalti kva- 
pų diademą, kurios iškiliausioje vietoje spinduliuotų jo kvapas, 
supintas su kitais kvapais ir kartu virš jų iškilęs. Jis padarys kvepa- 
lus pagal visas šio meno taisykles, o mergaitės iš už mūro sienos 
kvapas bus jų širdis. 

Žinoma, kaip palydovai, kaip apatinis, vidurinis ir viršutinis 
sluoksnis, kaip vainikuojantis kvapas ir fiksatorius Čia netiks nei 
muskusas, nei cibetinas, nei rožių aliejus ar neroli, tai aišku. 'To- 
kiems kvepalams kaip žmogaus kvapo kvepalai reikia kitokių in- 
gredientų. 

Tų pačių metų gegužę rožių lauke, pusiaukelėje tarp Graso ir į 
rytus nuo jo esančio Opjo kaimo, buvo rastas penkiolikos metų 
mergaitės lavonas. Ji buvo užmušta lazdos smūgiu per pakaušį. 
Valstietis, užėjęs lavoną, to šiurpaus radinio buvo taip priblokštas, 
kad vos pats nesukėlė įtarimo, kai virpančiu balsu papasakojo po- 
licijos leitenantui, jog tokio grožio dar niekuomet neregėjęs, — o 
juk iš tikrųjų norėjo pasakyti, kad niekuomet nėra regėjęs nieko 
baisesnio. 

Mergaitė iš tikrųjų buvo nepaprastai graži. Ji buvo iš tų ramaus 
būdo moterų, kurios atrodo tarsi nulipdytos iš tamsaus medaus, 

glotnios ir saldžios, ir neapsakomai viliojančios; vienu valkiu ges- 
tu, plaukų krestelėjimu, vienu vieninteliu lėtu žvilgsniu it botago 
mostelėjimu jos užvaldo aplinkinius pačios išlikdamos ramios lyg 
stovėtų viesulo centre, tarsi nesuvokdamos savo gravitacinės jė- 
gos, kurios traukai neatsispiria nei vyrų, nei moterų troškimai ir 
sielos. O ji buvo jauna, labai jauna, jos žavesys dar nebuvo pasie- 
kęs pilnatvės. Jos sunkios rankos ir kojos buvo dar lygios ir tvir- 
tos, krūtys lyg iš kiaušinio išlukštentos, o plokštokas veidas, ap- 
suptas stiprių juodų plaukų, dar buvo švelniausių kontūrų ir turė- 
jo dar neišryškėjusių paslaptingų bruožų. Pačių plaukų, beje, 
nebuvo. Žudikas juos nukirpo ir pasiėmė, lygiai kaip ir drabužius. 

Buvo įtariami čigonai. Iš jų galėjai visko tikėtis. Čigonai, kaip 
žinia, audė kilimus iš senų drapanų, kimšo į savo pagalves žmonių 
plaukus, o iš pakaruoklių odos ir dantų darė mažas lėlytes. Dėl 
tokio iškrypėliško nusikaltimo įtarti buvo galima tik čigonus. Bet 
tuo metu jokių čigonų aplinkui nebuvo, visoje apylinkėje nebuvo, 
paskutinį kartą jie traukė pro čia gruodžio mėnesį. 

Nesant čigonų iš karto imta įtarinėti keliaujančius italų darbi- 
ninkus. Tačiau ir italų nebuvo, jiems pasirodyti dar buvo per anksti, 
jie turėjo atkeliauti tik birželį jazminų derliaus nuimti, taigi ir jie 
negalėjo to padaryti. Galiausiai kaltė krito perukų gamintojams, 
pas juos ieškota nužudytos mergaitės plaukų. Tuščiai. Tada atėjo 
eilė žydams, paskui atseit gašliems benediktinų vienuolyno vie- 
nuoliams, — kurie, beje, visi buvo seniai peržengę aštuntą dešim- 
tį, — paskui cistersams, paskui masonams, vėliau pamišėliams iš 
prieglaudos, paskui angliadegiams, paskui elgetoms ir galų gale 
ištvirkusiai diduomenei, ypač markizui de Kabri, nes jis buvo jau 
trečiąkart vedęs, žmonės šnekėjo, kad savo rūsiuose rengdavęs 
mišias-orgijas ir per jas gerdavęs mergelių kraują, kad padidintų 
savo vyrišką potenciją. Tiesa, nieko konkretaus įrodyti nepavyko. 
Niekas nusikaltimo nematė, nebuvo rasti nei mirusiosios drabu- 
žiai, nei plaukai. Po kelių savaičių policijos leitenantas paieškas 
nutraukė. 

Birželio viduryje atkeliavo italai, daugelis su šeimomis, ir no- 


rėjo parsisamdyti jazminų skynėjais. Valstiečiai, nors ir ėmė juos į 

darbą, bet prisimindami žmogžudystę uždraudė žmonoms ir duk- 
terims su jais bendrauti. Kam rizikuoti. Tegu keliaujantys darbi- 
ninkai ir nekalti dėl žmogžudystės, visgi iš principo galėjo būti 
kalti, todėl geriau pasisaugoti. 

Vos pradėjus nuiminėti jazminų derlių buvo įvykdytos dar dvi 
žmogžudystės. Aukomis ir vėl tapo tikros gražuolės, ir vėl iš tų 
ramių juodaplaukių, vėl rastos gėlių lauke nuogos ir nukirptos, su 
buku daiktu padaryta žaizda pakaušyje. Vėl jokių nusikaltėlio pėd- 
sakų. Žinia sklido žaibo greitumu ir jau kilo grėsmė, kad atsiras 
priešiškumo atvykėliams, bet sužinota, kad abi aukos italės, pa- 
dienio darbininko iš Genujos dukterys. 

Visą kraštą prislėgė baimė. Žmonės nebežinojo į ką nukreipti 
savo bejėgį įniršį. Nors ir buvo tokių, kurie vis dar įtarinėjo pami- 
šėlius arba nepatikimąjį markizą, bet iki galo niekas tuo netikėjo, 
nes pirmuosius dieną naktį prižiūrėjo, o pastarasis jau senokai 
buvo išvykęs į Paryžių. Taigi visi ėmė glaustis arčiau vieni kitų. 
Atvykėliams, iki tol apsistojusiems plikame lauke, valstiečiai atvė- 
rė savo daržinių duris. Miestiečiai kiekviename kvartale pastatė 
po naktinį patrulį. Policijos leitenantas sustiprino vartų sargybą. 
Tačiau jokia apsauga nepadėjo. Praėjus kelioms dienoms po tų 
dviejų mirčių vėl buvo rastas mergaitės lavonas, lygiai taip pat 
sudarkytas kaip ir ankstesnieji. Šįkart tai buvo vyskupo rūmų skal- 
bėja iš Sardinijos, užmušta netoli nuo didžiojo vandens baseino 
prie de la Fu fontano, taigi prie pat miesto vartų. Ir nors konsulai, 
spiriami susijaudinusių miestiečių, griebėsi ir kitų būdų — griež- 
čiausios kontrolės prie vartų, naktinės sargybos sustiprinimo, drau- 
dimo visoms moteriškos lyties būtybėms išeiti iš namų sutemus, — 
tą vasarą nebuvo nė vienos savaitės, kad kur nors nebūtų randa- 
mas jaunos mergaitės lavonas. Ir visos jos buvo ką tik pradėjusios 
virsti moterimis, visos iš pačių gražiausių ir daugiausia to tamsaus 
ryškaus gymio. Beje, netrukus žudikas ėmė nebevengti ir tarp 
vietinių gyventojų vyraujančio tipo mergaičių: putnių, blyškiao- 
džių ir šiek tiek apkūnių. Pastaruoju metu jo aukomis tapdavo 
net ir brunetės, net ir šatenės, jei tik nebūdavo pernelyg liesos. 
Jis visur jas susekdavo — ne tik Graso apylinkėse, bet ir pačiame 

mieste, net ir namuose. Vieno staliaus dukra buvo užmušta savo 
kambarėlyje penktame aukšte, ir niekas iš namiškių negirdėjo nė 
menkiausio garso, ir nė vienas iš šunų, paprastai iš tolo užuo- 
džiančių ir aplojančių visus svetimus, nė karto neamtelėjo. Žudi- 
kas, regis, buvo nesugaunamas, bekūnis, tarsi kokia dvasia. 

Žmonės piktinosi ir vainojo valdžią. Mažiausias gandas juos su- 
kurstydavo. Tik per plauką nebuvo papjautas vienas keliaujantis 
prekijas, pardavinėjantis meilės miltelius ir kitokius šundaktarių 
gydalus, mat kažkas veptelėjo, kad jo milteliuose yra sutrintų mer- 
gaitės plaukų. Kėsintasi padegti markizo de Kabri namus ir Šaritė 
prieglaudą. Gelumbės pirklys Aleksandras Minaras nušovė savo 
tarną, naktį grįžtantį namo, nes palaikė jį tuo pagarsėjusiu mer- 
gaičių žudiku. Kas įstengė, išsiuntė paaugusias dukras pas tolimus 
giminaičius arba į Nicos, Ekso ar Marselio pensionatus. Miesto 
tarybos sprendimu policijos leitenantas buvo pašalintas iš parei- 
gų. Naujasis pavedė gydytojų kolegijai ištirti nukirptųjų gražuolių 
mergystę. Paaiškėjo, kad nė viena mergaitė nepaliesta. 

Kad ir kaip keista, bet ši žinia siaubą ne sumažino, o dar padi- 
dino, nes visi slapčiomis manė, kad mergaitės buvo išžagintos. 
Tuomet bent jau būtų žinomas žudymo motyvas. O dabar liko 
visai nebeaišku, visi galutinai suglumo. Tikintieji gelbėjosi malda 
ir prašė Dievo apsaugoti nuo nelabojo bent jų namus. 

Miesto taryba, trisdešimties turtingiausių ir garbingiausių Graso 
miestelėnų ir aristokratų kolegija, dauguma apsišvietę ir antikle- 
rikališkai nusiteikę ponai, kurie vyskupą iki šiol buvo linkę laikyti 
paprastu žmogeliu, o vienuolynus ir abatijas įmanydami paversti 
sandėliais ar fabrikais, — tie išdidūs, įtakingi miesto tarybos ponai 
savo negandoj nusileido iki to, kad su nuolankiai surašyta peticija 
kreipėsi į monsinjorą vyskupą prašydami prakeikti siaubūną mer- 
gaičių žudiką, kurio neįstengia sučiupti pasaulietinė valdžia, ir at- 
skirti jį nuo bažnyčios, kaip 1708 metais jo didžiai gerbiamas pirm- 
takas pasielgė su skėriais, užpuolusiais kraštą. Ir iš tikrųjų rugsėjo 
pabaigoje vyskupas pats raštu visur iškabinėtuose skelbimuose ir 
žodžiu iš visų miesto sakyklų, tarp jų ir iš diu Piuji Dievo Motinos 
katedros sakyklos, iškilmingai prakeikė ir atskyrė nuo bažnyčios 

mergaičių žudiką iš Graso, iki to laiko atėmusį gyvybę ne mažiau 
kaip dvidešimt keturioms gražiausioms mergelėms iš įvairiausių 
gyventojų sluoksnių. 

Rezultatas buvo stulbinantis. Žudymai liovėsi sulig ta pačia die- 
na. Spalis ir lapkritis praėjo be lavonų. Gruodžio pradžioje atėjo 
pranešimų iš Grenoblio, kad pastaruoju metu ten bastosi mer- 
gaičių žudikas, kuris savo aukas pasmaugia, nuo kūno nudrasko 
drabužius, o nuo galvos kuokštais nurauna plaukus. Ir nors tie 
šiurkštūs nusikaltimai niekaip nesiderino su švariai padarytais Gra- 
se, visi buvo įsitikinę, kad tai vienas ir tas pats nusikaltėlis. Graso 
gyventojai triskart persižegnojo jusdami palengvėjimą, kad tas iš- 
gama siautėja nebe tarp jų, o už septynių dienų kelio esančiame 
Grenoblyje. Vyskupo garbei jie suruošė eitynes su fakelais ir gruo- 
džio 24-ąją atlaikė įspūdingas padėkos mišias. 1766 metų sausio 
1-ąją buvo atšaukta sustiprinta apsauga ir panaikintas draudimas 
moterims naktimis išeiti iš namų. Neįtikėtinai greitai visuomeni- 
nis ir asmeninis gyvenimas grįžo į įprastines vėžes. Baimę tarsi kas 
nupūtė, niekas nebekalbėjo apie siaubą, dar prieš keletą mėnesių 
kausčiusį miestą ir apylinkes. Net ir nelaimę patyrusiose šeimose 
apie tai nebuvo kalbama. Tarsi vyskupo prakeikimas būtų išgujęs 
ne tik žudiką, bet ir menkiausią prisiminimą apie jį. Ir žmonės 
buvo patenkinti. 

Tik tie, kurie turėjo kaip tik to nuostabaus amžiaus dukrų, vis 
dar nepalikdavo jų be priežiūros, o atslenkant sutemoms, jusdavo 
baimę. Rytais, radę jas gyvas ir sveikas, būdavo laimingi, tiesa, 


atvirai neprisipažindami dėl ko. 


41 
"Tačiau Grase buvo žmogus, kuris netikėjo šita ramybe. Tai Antu- 
anas Rišisas. Jis ėjo Antrojo konsulo pareigas ir gyveno dideliuose 
gražiuose namuose Drua gatvės pradžioje. 

Rišisas buvo našlys ir turėjo dukterį, vardu Lora. Nors jam dar 
nebuvo nė keturiasdešimties ir jis pasižymėjo pavydėtinu gyvy- 

bingumu, su pakartotinėm vedybom ketino dar kurį laiką palū- 
kėti. Pirmiausia norėjo dukrą išleisti už vyro. Ir ne už pirmo pasi- 
taikiusio, o už įtakingo žmogaus. Buvo toks baronas de Bujonas, 
turintis sūnų ir leną palei Vansą, gerą reputaciją ir nelabai gerą 
finansinę padėtį. Su juo Rišisas jau buvo sutaręs dėl būsimos vai- 
kų santuokos. Kai Lora bus ištekinta, tuomet ir jis pats išties jau- 
nikio čiuptuvėlius link didžiai gerbiamų Drė, Moberų arba Fon- 
mišelių namų. Ne todėl, kad būtų tuščiagarbis ir trūks plyš norė- 
tų gauti kilmingą žmoną, bet kad svajojo įkurti dinastiją ir užvesti 
savo palikuonis ant kelio, žadančio didelę visuomeninę pagarbą ir 
politinę įtaką. Tam reikėjo dar bent dviejų sūnų, iš kurių vienas 
perimtų jo reikalus, o kitas pasuktų juridinės karjeros keliu ir per 
Ekso parlamentą prasimuštų aukštyn, į bajorų luomą. Tačiau jo 
luomo žmogus galėjo puoselėti tokias ambicijas ir tikėtis sėkmės 
tik kuo glaudžiausiai susijungęs pats ir sujungęs savo šeimą su 
Provanso aukštuomene. 

Tokiems toli siekiantiems planams pagrindą davė pasakiškas 
turtas. Turtingumu Antuanas Rišisas buvo toli pralenkęs visus 
apylinkės gyventojus. Jam priklausė latifundijos ne tik aplink 
Grasą, kur jo nurodymu buvo auginami apelsinai, alyvos, kvie- 
čiai ir avižos, bet ir palei Vansą ir link Antibo, kur jis nuomojo 
žemę. Jis turėjo namų Ekse, namų kaime, gaudavo pajų iš laivų, 
plaukiojančių į Indiją, turėjo nuolatinę kontorą Genujoje ir di- 
džiausią Prancūzijoje kvapiųjų medžiagų, prieskonių, aliejų ir 
odų prekybos sandėlį. 

Bet didžiausias Rišiso turtas buvo duktė. Jai ką tik sukako še- 
šiolika metų, ji buvo vienturtis vaikas, kaštoniniais plaukais ir ža- 
liomis akimis. Jos veidelis buvo toks mielas, kad bet kokio am- 
žiaus ir lyties lankytojai bematant sustingdavo ją pamatę ir nebe- 
galėdavo atplėšti žvilgsnio, tiesiog laižyte laižydavo akimis jos veidą, 
kaip laižo liežuviu ledus, įgaudami kvailoko atsidavimo išraišką, 
tipišką tokiam saldžiam užsiėmimui. Net ir pats Rišisas žvelgda- 
mas į dukterį sugaudavo save, kad neaišku kiek laiko, gal ketvirtį 
valandos, o gal pusvalandį, pamiršęs viską pasaulyje, žinoma, ir 
savo reikalus, — o taip net ir miegant neatsitikdavo, — visiškai nie- 

ko negalvodamas žiūri į šią nuostabią mergaitę ir po to nė nebe- 
gali pasakyti, ką gi iš tikrųjų veikė. O jau kuris laikas — jam labai 
nemalonu tai pripažinti — vakarais, kai guldydavo ją, arba kartais 
rytais, kai ateidavo žadinti, o ji dar tebemiegodavo lyg Dievo ran- 
kų užsūpuota, ir per naktinių drabužių priedangą ryškėdavo klu- 
bų ir krūtų formos, o iš keturkampio tarp krūtinės, peties išlen- 
kimo, alkūnės ir lygaus dilbio, ant kurio būdavo padėjusi skruos- 
tą, ramiai sklisdavo karštas alsavimas... — tuomet jam kažin kas 
skrandyje skausmingai susitraukdavo, užgniauždavo gerklę ir vers- 
davo ryti seiles ir — Dievas mato! — jis keikdavo save, kad yra šiai 
moteriai tėvas, o ne pašalietis, ne šiaip koks vyriškis, prieš kurį ji 
gulėtų taip, kaip dabar guli prieš jį, ir kuris nieko nesvarstydamas 
galėtų atsigulti šalia jos, ant jos, į ją su visu savo geismu. Ir jį 
išpildavo prakaitas, rankos ir kojos imdavo drebėti, kol užslopi- 
nęs tą siaubingą aistrą jis pasilenkdavo prie jos, kad pažadintų 
tyru tėvišku bučiniu. 

Praėjusiais metais, kai prasidėjo tos žmogžudystės, tokios ne- 
padorios pagundos jo dar nebuvo apnikusios. Žavesys, kurį tuo- 
met skleidė dukra, buvo — taip bent jam atrodė — dar vaikiškas. 
Todėl jis niekuomet rimtai ir nesibaimino, kad Lora gali tapti to 
žudiko auka, juk jis, kaip žinia, puolė ne vaikus ir ne moteris, o 
tik suaugusias skaisčias mergaites. Tiesa, tėvas sustiprino namų 
sargybą, įtaisė naujas grotas viršutinio aukšto languose ir liepė 
kambarinei miegoti viename kambaryje su Lora. Bet išsiųsti jos 
nenorėjo, kaip padarė kiti jo luomo vyrai su savo dukterimis ir 
net su visomis šeimomis. Toks elgesys jam atrodė negarbingas ir 
nederamas tarybos nariui ir Antrajam konsului, turinčiam, jo ma- 
nymu, rodyti bendrapiliečiams santūrumo, drąsos ir tvirtumo pa- 
vyzdį. Be to, jis buvo iš tų, kurie sprendimus priima nesidairyda- 
mi į kitus, nei į panikos apimtą minią, nei tuo labiau į kokį nors 
nusikaltėlį — anoniminį niekšą. Taigi per visą tą baisų laiką jis bu- 
vo mieste vienas iš nedaugelio, kurie nepasidavė baimės karštinei 
ir nepametė galvos. Bet dabar, kad ir labai keista, viskas pasikeitė. 
Žmonės gatvėse šventė žudiko siautėjimo pabaigą, tarsi būtų jį 
jau pakorę, netrukus tas nelemtas dienas ir visai pamiršo, o į An- 

tuano Rišiso širdį lyg bjaurūs nuodai įsismelkė baimė. Ilgai jis 
nenorėjo prisipažinti, kad būtent baimė vertė jį vis atidėlioti ne- 
beatidėliotinas keliones, rečiau beišeiti iš namų, trumpinti vizi- 
tus ir posėdžius, kad kuo skubiau galėtų grįžti namo. Teisinosi 
pats sau, kad negaluoja, kad pervargo, net prisipažino, kad šiek 
tiek yra susirūpinęs, kaip ir kiekvienas tėvas, turintis subrendusią 
dukterį, juk tai visai suprantamas dalykas... Argi garsas apie jos 
grožį nebuvo pasklidęs ir plačiau? Argi nesisukiodavo galvos, kai 
sekmadieniais jis eidavo su ja į bažnyčią? Argi nebuvo taryboje 
ponų, kurie savo ar savo sūnų vardu siekė galimybės suartėti?.. 

Bet kartą, vieną kovo dieną, Rišisas sėdėjo salone ir matė, kaip 
Lora išėjo į sodą. Ji vilkėjo mėlyną suknelę, ant jos krito kaštoni- 
niai plaukai ir liepsnojo saulėje, — tokios gražios jis dar nebuvo 
jos matęs. Ji pranyko už gyvatvorės. Kol vėl išniro, truko turbūt 
tik dviem širdies tvinksniais ilgiau, negu jis tikėjosi, ir jau buvo 
mirtinai išsigandęs, nes tiek laiko — du širdies tvinksnius — galvo- 
jo, kad prarado ją amžiams. 

Tą pačią naktį jis pabudo nuo baisaus sapno, jo turinio negalė- 
jo prisiminti, bet tai buvo susiję su Lora, ir puolė į jos kambarį 
įsitikinęs, kad ji negyva, kad guli lovoje užmušta, išniekinta ir nu- 
kirpta, — tačiau rado ją nepaliestą. 

Grįžo į savo kambarį šlapias nuo prakaito ir drebantis iš susi- 
jaudinimo, ne, ne iš susijaudinimo, o iš baimės, dabar pagaliau 
prisipažino sau, kad jį pagavo klaiki baimė, ir taip prisipažinęs 
nurimo ir pradėjo mąstyti blaiviau. Atvirai šnekant, nuo pat pra- 
džių netikėjo, kad ką nors būtų padėjęs vyskupo prakeikimas ir 
atskyrimas nuo bažnyčios; netikėjo ir tuo, kad žudikas dabar bas- 
tosi Grenoblyje; ir tuo, kad jis apskritai išsidangino iš miesto. Ne, 
jis tebėra čia, tarp Graso gyventojų, ir kada nors kirs naują smūgį. 
Rugpjūčio ir rugsėjo mėnesį Rišisas buvo matęs kelias nužudytas 
mergaites. Vaizdas jį sukrėtė, bet kartu — turėjo tai pripažinti — ir 

pakerėjo, nes jos visos, kiekviena savaip, buvo nepaprasto grožio. 
Niekada nebūtų pagalvojęs, kad Grase tiek daug neįvertintos gra- 
žybės. Žudikas atvėrė jam akis. Žudikas turėjo ypač gerą skonį. Ir 
veikė pagal sistemą. Maža to, kad visos žmogžudystės buvo vieno- 
dai tvarkingai įvykdytos, bet ir pats aukų pasirinkimas išdavė jį 
turint kone ekonomiškai suplanuotų užmačių. Nors Rišisas ir ne- 
žinojo, ko iš tikrųjų geidė žudikas iš savo aukų, nes didžiausio jų 
turto — grožio ir jaunystės žavesio — juk negalėjo atimti... o gal? 
Šiaip ar taip, jam pasirodė, kad žudiką, nors ir kaip absurdiškai 
tai skambėtų, buvo apsėdusi ne griovimo, o kruopštaus kolekcio- 
navimo manija. Jeigu į visas aukas, mąstė Rišisas, žiūrėsime ne 
kaip į atskirus individus, o kaip į kažkokio aukštesnio principo 
dalis ir idealistiškai matysime kiekvienos jų savybes susiliejusias į 
vieną visumą, tai iš tokių mozaikos akmenėlių sudėliotas paveiks- 
las bus tiesiog grožio atvaizdas, o nuo jo spinduliuojantis žavesys 
bus nebe žmogiškas, bet dieviškas. (Kaip matome, Rišisas buvo 
blaiviai mąstantis žmogus, neišsigąstantis net ir šventvagiškų išva- 
dų, ir net mąstydamas ne uoslės, o optinėmis kategorijomis buvo 
labai arti tiesos.) 

Sakykime, toliau svarstė Rišisas, žudikas yra toks grožio kolek- 
cionierius ir dirba prie Tobulybės portreto, net jei tai tebus tik jo 
nesveikos vaizduotės padarinys; sakykime, kad jis, be to, vyriškis, 
turintis puikų skonį ir tobulus metodus, — taip iš tikrųjų, regis, ir 
yra, — tada negalima įsivaizduoti, kad jis atsisakytų vertingiausio 
šio paveikslo elemento, kokį tik galima rasti visame pasaulyje, — 
Loros grožio. Visos ligšiolinės aukos būtų nieko vertos be jos. Ji 
turi būti jo statinį vainikuojantis brangakmenis. 

Šią siaubingą išvadą Rišisas padarė sėdėdamas ant lovos su nak- 
tiniais marškiniais ir nustebo, kad staiga taip nusiramino. Jo ne- 
bekrėtė šiurpas, jis nebedrebėjo. Neaiški baimė, kamavusi keletą 
savaičių, išnyko, ją pakeitė konkretus pavojaus įsisąmonijimas: žu- 
diko kėslai ir troškimai kuo aiškiausiai buvo nukreipti į Lorą, ir 
nuo pat pradžių. O visi kiti žudymai buvo tik pasiruošimas šiam 
paskutiniam, juos vainikuojančiam. Nors tebeliko neaišku, kokia 
galėjo būti šių žmogžudysčių materialioji prasmė ir ar apskritai 

buvo koks nors tikslas, bet esmę, tai yra sisteminį žudiko metodą 
ir idealųjį motyvą, Rišisas perprato kiaurai. Ir kuo ilgiau apie tai 
galvojo, tuo labiau jam jie abu patiko, o pagarba žudikui vis didė- 
jo, — tiesa, ta pagarba tarsi lygus veidrodis atspindėjo jo požiūrį į 
save, nes visgi tai jis, Rišisas, savo skvarbiu analitiniu protu per- 
manė piktas priešininko užmačias. 

Jeigu jis, Rišisas, būtų žudikas, taip kaip anas apsėstas tokių 
pačių aistringų idėjų, tai negalėtų veikti kitaip, negu iki šiolei vei- 
kė anas, ir griebtųsi visko, kad savo beprotišką kūrinį karūnuotų 
nužudydamas Lorą, nuostabiąją, neprilygstamąją Lorą. 

Ši paskutinė mintis jam itin patiko. Jis sugebėjo mintyse atsi- 
rasti būsimo dukters žudiko vietoje, ir tai jį darė gerokai prana- 
šesnį už žudiką. Juk žudikas, tai buvo aišku, kad ir koks išmanin- 
gas būtų, tikrai negalėjo suprasti Rišiso padėties — vien jau dėl to, 
kad negalėjo nujausti, jog Rišisas jau seniai jį perkando. Iš esmės 
čia buvo ne kitaip kaip versle, — žinoma, mutatis mutandis“. Esi 
pranašesnis už konkurentą, kai perpranti jo ketinimus; tuomet jis 
tavęs ant menčių jau nepaguldys; tikrai ne, ypač jei esi Antuanas 
Rišisas, vėtytas ir mėtytas, kovingos prigimties žmogus. Galų gale 
juk ir stambiausia Prancūzijoje kvapiųjų medžiagų verslovė, kiti 
turtai ir Antrojo konsulo pareigos jam nenukrito iš dangaus, jis 
pats viską išsikovojo, pasiekė savo atkaklumu ir gudrumu, ne kar- 
tą laiku įžvelgdamas pavojus, teisingai įspėdamas konkurentų pla- 
nus ir nušluodamas nuo kelio priešininkus. Jis pasieks ir savo at- 
eities tikslus — valdžią ir bajoro titulą palikuonims. Lygiai taip pat 
sužlugdys to žudiko — savo konkurento kovoje dėl Loros — kėslus, 
vien jau todėl, kad Lora turi vainikuoti ir jo, Rišiso, planus. Žino- 
ma, jis ją mylėjo, bet ji jam buvo dar ir reikalinga. O to, ko jam 
reikėjo didžiausioms ambicijoms patenkinti, jis neleido niekam 
paveržti, to laikėsi įsikibęs dantimis ir nagais. 

Dabar jam palengvėjo. Kai naktiniuose apmąstymuose kovą su 
demonu pavyko nuleisti iki verslininkiško susidūrimo lygio, paju- 
to, kad grįžta drąsa ir net vėjavaikiškumas. Sutirpo paskutiniai 

baimės likučiai, pranyko nevilties ir slegiančio rūpesčio jausmas, 
graužęs jį lyg kretantį suvaikėjusį senį, išsisklaidė nykių nuojautų 
migla, kurioje jis aklinėjo visas tas savaites. Dabar buvo savo sti- 


chijoje ir jautė pajėgsiąs priimti bet kokį iššūkį. 

Su palengvėjimu, kone džiugiai jis stryktelėjo iš lovos, truktelėjo 
skambučio virvutę ir įsakė įlingavusiam miegūstam tarnui suruošti 
drabužius ir maistą, nes švintant ketina lydimas dukters vykti į Gre- 
noblį. Tuomet apsirengė ir išvertė iš lovų visą likusį personalą. 

Vidury nakties namas Drua gatvėje pradėjo krutėti. Virtuvėje 
suliepsnojo ugnis, po koridorius šmirkšėjo susijaudinusios tar- 
naitės, laiptais aukštyn ir žemyn tekinas lakstė tarnas, po rūsių 
skliautais žvangėjo sandėlininko raktai, kieme švietė deglai, veži- 
kai nubėgo išvesti arklių, kiti tempė iš tvartų mulus, žabojo, bal- 
nojo, bėginėjo, krovė daiktus — buvo galima pamanyti, kad arti- 
nasi austrų ir sardiniečių ordos, viską plėšdamos ir degindamos 
ugnimi kaip 1746-aisiais, ir namų šeimininkas paniškai skubėda- 
mas ruošiasi bėgti. Toli gražu ne! Šeimininkas, pasitikintis savimi 
lyg Prancūzijos maršalas, sėdėjo savo kontoroje prie rašomojo stalo, 
gėrė kavą su pienu ir nurodinėjo vis įpuolantiems tarnams. Be to, 
rašė laiškus burmistrui ir Pirmajam konsului, savo notarui, advo- 
katui, bankininkui Marselyje, baronui de Bujonui ir įvairiems verslo 
partneriams. 

Apie šeštą valandą jis baigė tvarkyti korespondenciją ir duoti 
visus būtinus paliepimus. Į kišenes įsikišo du mažus kelioninius 
pistoletus, užsisegė diržą su pinigais ir užrakino rašomąjį stalą. 
Tada nuėjo žadinti dukters. = 
“Apie aštuntą mažasis karavanas pajudėjo. Rišisas jojo priekyje, 
buvo apsivilkęs raudonu kaip vynas, auksu apkraštuotu surdutu, 
juodu redingotu, užsidėjęs juodą skrybėlę su puošniu pliumažu ir 
atrodė šauniai. Jam iš paskos jojo dukra, apsirengusi kukliau, bet 
tokia spindinčiai graži, kad žmonės gatvėse ir prie langų negalėjo 

nuo jos atplėšti akių, per minią ritosi pagarbos kupini aikčioji- 
mai, o vyrai kėlė kepures — tarytum prieš Antrąjį konsulą, bet iš 
tikrųjų prieš ją, šią karališką moterį. Toliau jojo beveik nepastebi- 
ma kambarinė, paskui Rišiso tarnas su dviem nešuliniais arkliais, — 
karieta nebuvo galima važiuoti dėl pagarsėjusių blogų kelių į Gre- 
noblį, — o vilkstinės gale, prižiūrimi dviejų raitų palydovų, žings- 
niavo tuzinas visokiausiomis prekėmis apkrautų mulų. Prie diu 
Kuro vartų sargybiniai atidavė pagarbą šautuvais ir nuleido juos 
tik tuomet, kai pradzimbino paskutinis mulas. Vaikai dar gerą va- 
landėlę bėgo pavymui, mojavo gurguolei, lėtai tolstančiai įkalnėn 
stačiu vingiuotu keliu. 

Žmonėms Antuano Rišiso išvykimas su dukra padarė savotiš- 
kai jaudinantį įspūdį. Jiems atrodė, tarsi dalyvautų archajiškoje 
aukojimo eisenoje. Pasklido šnekos, kad Rišisas vyksta į Grenob- 
lį, tai yra į tą miestą, kur pastaruoju metu siautėja mergaites žu- 
dantis pabaisa. Žmonės nežinojo, ką ir manyti. Ar tai, ką darė 
Rišisas, yra nedovanotinas lengvabūdiškumas, ar stebėtina narsa? 
Ar tai iššūkis, ar bandymas pamaloninti dievus? Tik labai miglotai 
nujautė, kad gražiąją rusvaplaukę jie ką tik išvydo paskutinį kartą. 
Jie juto, kad Lora Rišis pražus. 

Ši nuojauta pasirodė esanti teisinga, nors rėmėsi visiškai klai- 
dingomis prielaidomis. Mat Rišisas vyko visai ne į Grenoblį. Pom- 
pastiška eisena buvo ne kas kita kaip gudrybė. Už pusantros my- 
lios į šiaurės vakarus nuo Graso, netoli Sen Valjė kaimo, jis įsakė 
visiems sustoti. Įdavė tarnui įgaliojimus.ir lydraščius ir liepė vie- 
nam su palydovais varyti mulų gurguolę į Grenoblį. 

Pats su Lora ir kambarine pasuko Kabrio kryptimi, ten sustojo 
papietauti, paskui per Tanerono kalnyną nujojo į pietus. Kelias 
buvo be galo varginantis, bet juo buvo galima dideliu lanku iš 
vakarų pusės apeiti Grasą ir Graso slėnį ir iki vakaro nepastebė- 
tiems pasiekti jūros pakrantę... Kitą dieną — toks buvo Rišiso pla- 
nas — jis norėjo persikelti su Lora į Lerenų salas, kurių mažesnio- 
joje stovėjo gerai įtvirtintas Šv. Honoratos vienuolynas. Jame šei- 
mininkavo būrelis senų, bet dar puikiai pajėgiančių apsiginti 


vienuolių. Juos Rišisas gerai pažinojo, nes jau daugelį metų su- 

pirkdavo ir realizuodavo visą vienuolyno produkciją: eukaliptų li- 
kerį, pinijų riešutus ir kiparisų aliejų. Būtent ten, Šventosios Ho- 
noratos vienuolyne, bene saugiausioje vietoje visame Provanse gre- 
ta sunkiųjų darbų kalėjimo Ifo pilyje ir valstybinio kalėjimo Šv. 
Margaritos saloje, jis ketino pirmai pradžiai įkurdinti savo dukte- 
rį. Pats nedelsdamas grįš į žemyną, Grasą šį kartą apeis iš rytų, 
per Antibą ir Kanjė, ir dar tos pačios dienos vakare atvyks į Vansą. 
Ten jau buvo pakvietęs savo notarą, nes su baronu de Bujonu 
reikėjo pasirašyti sutartį dėl vaikų — Loros ir Alfonso — apvesdini- 
mo. Jis norėjo pateikti Bujonui tokį pasiūlymą, kurio šis negalėtų 
atmesti: perimti barono 40 000 livrų skolas, duoti tokios pat ver- 
tės kraitį, be to, įvairių žemės sklypų, aliejaus spaudyklą prie Ma- 
ganosko bei kasmetinę 3000 livrų rentą jaunajai porai. Vienintelė 
Rišiso sąlyga buvo tokia: jie turi susituokti per dešimtį dienų, san- 
tuokinis gyvenimas turi prasidėti vestuvių dieną, o paskui jaunieji 
turi persikelti į Vansą. 

Rišisas žinojo, kad tokiu skubotu elgesiu nepaprastai užkėlė 
kainą už savo ir Bujonų šeimos sąjungą. Ilgiau palaukęs, būtų pa- 
siekęs ją ir gerokai pigiau. Baronas būtų maldavęs jo sutikimo per 
savo sūnų paaukštinti miestelėno didmenininko dukters sociali- 
nę padėtį, nes garsas apie Loros grožį juk vis stiprės, lygiai taip 
kaip didės Rišiso turtai ir Bujono finansiniai nepritekliai. Bet tiek 
jau to! Ne baronas buvo šio sandėrio priešininkas, o nepažįsta- 
masis žudikas. Tai jo planus reikėjo sužlugdyti. Ištekėjusi, nete- 
kusi nekaltybės, o gal ir pastojusi moteris nebetiks jo rinktinei 
galerijai. Paskutinis mozaikos akmuo nublanks, Lora nebeteks žu- 
dikui jokios vertės, jo kūrinys sužlugs. Šį pralaimėjimą jam teks 
patirti! Rišisas norėjo iškelti vestuves Grase, pompastiškai, viešai. 
Nors savo priešininko ir nepažinojo ir gal niekuomet nepažinos, 
jam bus didelis malonumas jausti, kad tasai dalyvauja šiame įvy- 
kyje ir savo akimis mato, kaip geidžiamiausias dalykas pastveria- 
mas jam iš panosės. 

Planas buvo puikiai sumanytas. Mums ir vėl tenka stebėtis Ri- 
šiso nuojauta, taip priartinusia jį prie tiesos. Mat iš tiesų, jei ba- 
rono de Bujono sūnus būtų parsivedęs Lorą Rišis į savo namus, 

tai būtų reiškę, kad Graso mergaičių žudikas patyrė triuškinantį 
pralaimėjimą. Bet planas dar nebuvo įgyvendintas. Dar neuždėjo 
Rišisas savo dukrai išganingo nuotakos šydo. Dar neperkėlė į sau- 
gų Šv. Honoratos vienuolyną. Trys raiteliai vis dar skverbėsi per 
niaurų Tanerono kalnyną. Kartais keliai pasidarydavo tokie blogi, 
kad tekdavo nulipti nuo arklių. Jie stūmėsi labai lėtai. Vakarop 
tikėjosi pasiekti jūrą netoli Napulio, mažo miestuko į vakarus nuo 


Kanų. 


44 


Tuo metu, kai Lora Rišis su tėvu paliko Grasą, Grenujis kitame 
miesto pakrašty ponios Arnulfi dirbtuvėje maceravo žonkilius. Jis 
buvo vienas ir gerai nusiteikęs. Jo laikas Grase ėjo į pabaigą. Arti- 
nosi triumfo diena. Lūšnelėje, vata išklotoje dėželėje, gulėjo dvi- 
dešimt keturi mažučiai flakonėliai su dvidešimt keturių nekaltų 
mergaičių sukrešėjusiomis auromis — brangiausiomis esencijo- 
mis, kurias Grenujis praėjusiais metais pagamino šaltu būdu iš 
kūnų į riebalus ištraukdamas kvapą, darydamas ištraukas ir disti- 
liatus iš plaukų ir drabužių. O dvidešimt penktą, pačią Žaviausią ir 
pačią svarbiausią, jis pasiims šiandien. Šiai paskutinei medžioklei 
jau buvo pasiruošęs mažą tiglį su kelis kartus išvalytais riebalais, 
ploniausio lino skepetą ir balioną išgryninto alkoholio, viską iš- 
žvalgęs iki smulkmenų. Buvo jaunatis. 

Jis žinojo, kad beprasmiška laužtis į gerai saugomus namus 
Drua gatvėje. Todėl norėjo įsigauti vidun vos tik ims temti, dar 
prieš uždarant vartus, ir pasinaudodamas tuo, kad neturi kvapo 
ir lyg su neregimąja kepuraite yra nepastebimas nei žmonių, nei 
žvėrių, pasislėpti kuriame nors namų kampelyje. O vėliau, kai 
visi jau miegos, tamsoje vedamas nosies kompaso užlips prie 
savo brangenybės kambarėlio durų. Ten pat susukęs į riebalais 
išteptą audinį ją ir apdoros. Tik plaukus ir drabužius kaip vi- 
suomet pasiims su savimi, mat juos galima iš karto plauti spiri- 
tu, o tai patogiau daryti dirbtuvėje. Galutinai perdirbti pomadą 

ir išdistiliuoti ją į koncentratą ketino kitą naktį. Jei viskas gerai 
klosis, — o jam nebuvo pagrindo abejoti tuo, kad viskas klosis 
gerai, — tai poryt turės visas esencijas, reikalingas geriausiems 
pasaulyje kvepalams, ir iš Graso iškeliaus kaip puikiausiai visoje 
žemėje kvepiantis žmogus. 

Apie vidurdienį jis baigė doroti žonkilius. Užgesino ugnį, už- 
vožė dangčiu riebalų katilą ir išėjo iš dirbtuvės šiek tiek atsigaivin- 
ti. Vėjas pūtė iš vakarų. 

Jau su pirmuoju įkvėpimu pajuto, kad kažkas ne taip. Atmos- 
fera buvo ne tokia kaip reikia. Miesto kvapų apdare, tame iš dau- 
gelio tūkstančių gijų išaustame šyde, trūko auksinio siūlelio. Per 
paskutiniąsias kelias savaites ši kvapioji gija buvo taip sustiprėjusi, 
kad Grenujis net šioj miesto pusėj, prie savo trobelės, ją kuo aiš- 
kiausiai jusdavo. Dabar jos nebebuvo, ji pradingo, net stipriai uo- 
džiant buvo nebesugaunama. Iš išgąsčio Grenujis suakmenėjo. 

Ji mirė, pagalvojo. Paskui toptelėjo dar siaubingesnė mintis: 
mane aplenkė kitas. Kitas nuskynė mano gėlelę ir pasisavino jos 
aromatą! Surikti jis neįstengė, pernelyg stipriai buvo sukrėstas, 
bet ašaroms jėgų užteko, jos tvenkėsi akių kampučiuose ir ūmai 
ėmė ristis per skruostus. 

Tuo metu iš „Keturių dofinų“ pietauti parėjo Driuo ir tarp 
kitko papasakojo, kad šįryt Antrasis konsulas su dvylika mulų ir 
dukra išvyko į Grenoblį. Grenujis nurijo ašaras ir puolė laukan, 
per visą miestą bėgte prie diu Kuro vartų. Aikštėje priešais vartus 
sustojo ir ėmė uosti. Ir švariame, miesto kvapų nesudrumstame 
vakarų vėjyje vėl sugavo savo auksinę giją, tiesa, plonytę ir silpną, 
bet su niekuo nesupainiojamą. Beje, mielas jam kvapas sklido ne 
iš šiaurės vakarų, kurlink vedė kelias į Grenoblį, o veikiau iš Kab- 
rio pusės — ten jau buvo bene pietvakariai. 

Grenujis paklausė sargybinių, kuriuo keliu išvyko Antrasis kon- 
sulas. Vienas iš jų mostelėjo į šiaurę. Ne į Kabrį? O gal kitu keliu, 
vedančiu į pietus, į Oribo ir į La Napulį? Tikrai ne, pasakė sargy- 
binis, jis matęs savo akimis. 

Grenujis parskubėjo atgal, į miestą, įsimetė į kelionmaišį gaba- 


lą lininio audinio, pomados indą, mentelę, žirkles ir glotnią alyv- 

medžio lazdelę ir nė kiek negaišdamas leidosi į kelią, tik ne į Gre- 
noblį, bet tuo keliu, kurį jam rodė nosis, — į pietus. 

Šis kelias, tiesus kelias į Napulį, ėjo palei Tanerono prieškalnes 
per Frajero ir Sianės upių slėnius. Eiti buvo patogu. Grenujis spar- 
čiai žygiavo pirmyn. Kai dešinėje išniro Oribo, pakibęs aukštai 
ant kalnų viršūnių, jis pajuto, kad jau beveik pasivijo bėglius. Ne- 
trukus atsidūrė tame pačiame aukštyje kaip ir jie. Užuodė dabar 
kiekvieną skyrium, užuodė net jų arklių kvapą. Jie galėjo būti daugių 
daugiausia per pusę mylios į vakarus, kažkur Tanerono miškuose. 
Jie traukė į pietus, jūros link. Lygiai taip pat kaip ir jis. 

Apie penktą valandą po pietų Grenujis pasiekė La Napulį. Nu- 
ėjo į nakvynės namus, pavalgė ir pasiprašė pigios nakvynės. Sakėsi 
esąs odminio pameistrys iš Nicos ir keliaująs į Marselį. Galis per- 
nakvoti arklidėje, buvo atsakyta. Ten jis ir atsigulė kamputyje pail- 
sėti. Jo nosis juto artinantis tris raitelius. Jam tereikėjo laukti. 

Jie atvyko po dviejų valandų — jau gerokai sutemus. Norėdami 
išlikti inkognito, visi buvo persirengę. Abi moterys dabar vilkėjo 
tamsius apdarus ir buvo apsigaubusios šydais, Rišisas dėvėjo juo- 
dą surdutą. Jis pasisakė esąs didikas, atvykęs iš Kastelano; rytoj 
norįs persikelti į Lerenų salas, šeimininkas tepasirūpina valtimi, 
kad saulei tekant jau būtų paruošta. Ar be jo ir jo žmonių yra dar 
kitų svečių šiuose namuose? Ne, atsakė šeimininkas, tik odminio 
pameistrys iš Nicos, jis nakvosiąs arklidėje. 

Rišisas pasiuntė moteris į kambarius. O pats nuėjo į arklidę 
pasiimti dar kai ko iš krovinių, kaip paaiškino. Iš pradžių negalėjo 
rasti to odminio pameistrio, liepė arklių prižiūrėtojui paduoti ži- 
bintą. Tada pamatė jį gulintį kamputyje ant šiaudų po sena gūnia, 
galvą padėjusį ant kelionmaišio ir kietai miegantį. Jis atrodė taip 
nereikšmingai, kad Rišisui vieną akimirksnį pasirodė, jog jo net 
nėra, jog tai tik viena iš chimerų, atgyjančių žibinto žvakėms me- 
tant besiplaikstančius šešėlius. Šiaip ar taip, Rišisui bemat tapo 
aišku, kad iš šios tiesiog jaudinančiai nekaltos būtybės nėra ko 
tikėtis nė menkiausio pavojaus, jis tyliai išsliūkino, kad netrukdy- 
tų jam miegoti, ir grįžo atgal į nakvynės namus. 

Vakarieniavo kambaryje kartu su dukra. Dar nebuvo jai sakęs, 

kokia šios kelionės priežastis ir koks tikslas, nepadarė to ir dabar, 
nors ji ir prašė. Sakė rytoj viską paaiškinsiąs, o ji galinti būti tikra, 
kad viskas, ką jis planuojąs ir darąs, skirta jos gerovei ir ateityje 
atneš jai laimę. 

Pavalgę sulošė kelias lomberio partijas, visas jis pralošė, nes 
užuot žiūrėjęs į savo kortas, nenuleido akių nuo jos veido ir gėrė- 
josi jos grožiu. Apie devintą valandą palydėjo dukrą į priešais esantį 
jos kambarį, pabučiavo nakčiai ir iš išorės užrakino duris. Tada ir 
pats nuėjo miegoti. 

Ūmai pasijuto labai pavargęs po sunkios dienos ir praėjusios 
nakties įtampos, bet kartu labai patenkintas savimi ir įvykių eiga. 
Užmigo bematant, be menkiausios nerimastingos minties, be slo- 
gios nuojautos, dar vakar kankinusios jį ir neleisdavusios užmigti 
kaskart, kai tik užgesindavo lempą, ir miegojo nesapnuodamas, 
nedejuodamas, mėšlungiškai netrūkčiodamas ir nervingai nesi- 
vartydamas nuo vieno šono ant kito. Pirmąkart po ilgo laiko Riši- 
sas įmigo kietu, ramiu, gaivinančiu miegu. 

Tuo pat metu Grenujis pakilo iš savo guolio arklidėje. Jis taip pat 
buvo patenkintas savimi ir įvykių eiga, jautėsi nepaprastai žvalus, 
nors nemiegojo nė sekundės. Kai Rišisas buvo atėjęs į arklidę jo 
ieškoti, jis tik apsimetė miegas, kad dar labiau sustiprintų nekaltu- 
mo įspūdį, kurį jau ir be to skleidė maskuojantis kvapas. Kitaip 
negu Rišisas jį, jis, beje, itin aiškiai pajuto Rišisą, pajuto iš kvapo, ir 
jam anaiptol neliko nepastebėtas Rišiso palengvėjimas jį pamačius. 

Taigi abu per savo trumpą susitikimą įsitikino nesą vienas ki- 
tam įtartini, tik vienas iš jų klydo, ir Grenujis manė, kad tai yra 
gerai, nes jo tariamas ir Rišiso tikras nepavojingumas lengvino 
jam, Grenujui, darbą. Tokiai nuomonei Rišisas, beje, atvirkščiu 
atveju irgi būtų visiškai pritaręs. 


45 
Grenujis ėmėsi darbo su profesiniu apdairumu. Atrišo kelion- 


maišį, ištraukė iš jo drobulę, pomadą ir mentelę, drobulę išsklei- 
dė ant gūnios, ant kurios ką tik gulėjo, ir ėmė tepti riebaline pas- 

ta. Šiam darbui reikėjo laiko, nes buvo svarbu vienur uždėti sto- 
resnį, kitur plonesnį riebalų sluoksnį priklausomai nuo to, prie 
kurios kūno dalies bus prigludusi atitinkama audeklo dalis. Bur- 
na ir pažastys, krūtinė, tarpvietė ir pėdos paprastai išskiria dau- 
giau kvapų negu blauzdos, nugara ir alkūnės, delnai daugiau negu 
plaštakų viršus, antakiai daugiau negu vokai ir taip toliau, todėl 
toms vietoms turėjo tekti atitinkamai daugiau riebalų. Taigi ant 
lininio audeklo Grenujis tartum modeliavo kūno, kurį reikės ap- 
doroti, kvapų diagramą, ir ši darbo dalis, tiesą sakant, teikė jam 
didžiausią pasitenkinimą, nes tai buvo tarytum koks menas, vie- 
nodai įtraukiantis ir protą, ir fantaziją, ir rankas, be to, idealiai 
leidžiantis iš anksto mėgautis laukiamu rezultatu. 

Išbaigdamas puodynėlę pomados, užtepė dar šen bei ten, vie- 
noje vietoje nubraukė nuo audinio riebalus, kitoje pridėjo, pare- 
tušavo, dar kartą patikrino sumodeliuotą riebalinį landšaftą — be- 
je, nosimi, o ne akimis, nes darbas vyko visiškoje tamsoje, ir tai, 
matyt, buvo dar viena santūriai džiugios Grenujo nuotaikos prie- 
žastis. Šią mėnulio jaunaties naktį niekas jo neblaškė. Pasaulis te- 
buvo vien tik kvapas ir vos girdima mūša nuo jūros pusės. Tai 
buvo jo stichija. Paskui sulankstė audeklą lyg apmušalus, suglaus- 
damas riebalais išteptas puses. Skaudu buvo tai daryti, nes gerai 
žinojo, kad net ir labai atsargiai lankstant suformuotų kontūrų 
dalys susiploja ir persikreipia. Bet kitos galimybės pernešti au- 
deklą jis neturėjo. Taigi sulankstė jį taip, kad užsimetęs ant ran- 
kos galėtų be ypatingo vargo nešti, tuomet susikišo į kišenes men- 
telę, žirkles, pasiėmė alyvmedžio kuokelę ir išsliūkino laukan. 

Dangų buvo aptraukę debesys. Name šviesos nebedegė. Vie- 
nintelis žiburėlis šią juodą naktį tvyksčiojo rytuose — tai Švento- 
sios Margaritos forto švyturys, per mylią nuo čia, mažulytis švie- 
sos dygsnis juodoje kaip anglis skraistėje. Nuo įlankos pūtė leng- 
vas žuvimi kvepiantis vėjas. Šunys miegojo. 

Grenujis priėjo prie klojimo, kur buvo priremtos kopėčios. At- 
kėlė jas ir stengdamasis laikyti stačias, tris skersinius pasikišęs po 
laisvos dešinės rankos pažastimi, o išsikišusią dalį prispaudęs prie 
dešinio peties, nunešė per kiemą iki palangės. Langas buvo pravi- 
ras. Lipo kopėčiomis patogiai lyg laiptais ir neatsidžiaugė galėda- 

mas nusiraškyti tos mergaitės kvapą čia, La Napulyje. Grase, kur 
langai grotuoti, o namas griežtai saugomas, tai būtų buvę daug sun- 
kiau. Čia ji net miegojo viena. Net nereikės pašalinti kambarinės. 

Stumtelėjęs atidarė lango sąvarą, įsliuogė į kambarį ir padėjo 
ant grindų sulankstytą paklodę. Tuomet atsisuko į lovą. Jį pasitiko 
plaukų aromatas, nes mergaitė gulėjo ant pilvo, veidą, aprėmintą 
sulenktos rankos, įspraudusi į pagalvę, taigi viršugalvis tiesiog ide- 
aliai atkištas tarsi laukė smūgio kuoka. 

Jis užsimojo, pasigirdo duslus trakštelėjimas. Jis nekentė to gar- 
so. Nekentė jau vien dėl to, kad tai buvo garsas šiaip jau begarsia- 
me darbe. Tik sukandęs dantis galėjo pakęsti tą pasibaisėtiną trakšt, 
o jam nutilus, dar kurį laiką stovėjo sustingęs ir įširdęs, apgniau- 
žęs ranka kuoką, tarsi baimindamasis, kad garsas gali iš kažkur 
sugrįžti lyg atsikartojantis aidas. Bet jis nesugrįžo, į kambarį su- 
grįžo tik tyla, dar gūdesnė tyla, nes nebesigirdėjo net ir sriaubaus 
mergaitės kvėpavimo. Įsitempęs Grenujo kūnas (galbūt turėjęs 
reikšti pagarbą arba tarytum konvulsišką tylos minutę), bemat 
atsileido ir elastingai suglebo. 

Padėjęs šalin kuoką, jis ėmė uoliai darbuotis. Pirmiausia iš- 
lankstė aromatizavimo audinį, laisvai išskleidė jį išorine puse ant 
stalo ir kėdžių stengdamasis nepaliesti riebalais išteptos pusės. 
Tuomet nuklojo antklodę. Nuostabusis mergaitės kvapas, staiga 
toks šiltas ir tirštas siūbtelėjęs aukštyn, jo nesujaudino. Juk paži- 
nojo jį, o mėgausis, iki apkvaitimo mėgausis juo vėliau, kai iš tik- 
rųjų jį turės. Dabar buvo svarbu kuo daugiau jo sugaudyti, kuo 
mažiau leisti išsklisti, dabar reikėjo susikaupti ir negaišti. 

Žirklėmis skubriai prakirpo naktinius marškinius, išrengė mer- 
gaitę, pagriebė riebalais išteptą paklodę ir užmetė ant nuogo kū- 
no. Tada pakėlė ją, nukarusius drobulės kraštus pakišo po apačia, 
suvyniojo lyg kepėjas vyniotinį, užlankstė galus, apvyturiavo visą 
nuo galvos iki kojų. Tik plaukai dar kyšojo iš po šio mumijos 
vyturo. Nukirpo juos prie pat odos, sudėjo į naktinius marškinius 
ir viską surišo į ryšelį. Galiausiai užvertė paliktą laisvą drobulės 
kraštą ant nukirpto pakaušio, išlygino užverstąjį galą ir švelniai 
prispaudė pirštais prie kūno. Visą ryšulį patikrino. Niekur nežio- 

jėjo joks plyšelis, jokia skylutė, nebuvo atsiknojusi jokia persi- 
kreipusi klostelė, pro kur galėtų prasigauti mergaitės kvapas. Su- 
pakuota buvo tobulai. Nieko kito neliko, kaip laukti, laukti šešias 
valandas, kol ims brėkšti. | 

Jis paėmė krėslelį, ant kurio gulėjo jos drabužiai, prisinešė prie 
lovos ir atsisėdo. Platūs juodi apdarai dar tebedvelkė švelniu jos 
aromatu, sumišusiu su anyžinių sausainėlių kvapu, jų buvo įsiki- 
šusi į kišenę kelionei. Grenujis užsikėlė kojas ant lovos krašto ša- 
lia jos pėdų, užsiklojo jos suknele ir ėmė kramsnoti anyžinius sau- 
sainėlius. Buvo pavargęs. Bet miegoti nenorėjo, nes darbo metu 
nedera miegoti, net jei tas darbas — tik laukimas. Prisiminė nak- 
tis, praleistas Baldinio dirbtuvėje distiliuojant: pajuodusį nuo suo- 
džių distiliatorių, blėsčiojančią ugnį, tylų distiliato lašų papsėjimą 
iš aušinimo vamzdelio į florentietiškąjį butelį. Retkarčiais reikė- 
davo pakurstyti ugnį, įpilti distiliuoto vandens, pakeisti butelį ar- 
ba išsikvėpusią distiliavimo medžiagą. Ir vis dėlto jam visada atro- 
dydavo, tarsi budi ne dėl to, kad protarpiais reikia atlikti šiokius 
tokius darbelius, bet kad pats budėjimas turi prasmę. Net ir Čia, 
šiame kambarėlyje, kur anfleražo procesas vyksta savaime, dar dau- 
giau, kur belaikis kvapiojo ryšulio tikrinimas, vartymas ar bet koks 
nagų kišimas galėtų tik pakenkti, — net ir čia, kaip Grenujui atro- 
dė, svarbu būti ir budėti. Miegas gali nubaidyti sėkmę. 

Beje, budėti ir laukti jam nebuvo sunku, nors ir kaip jautėsi 
pavargęs. Jam patiko šitaip laukti. Ir prie tų dvidešimt keturių mer- 
gaičių patiko, nes tai nebuvo nei bukas laiko stūmimas, nei aist- 
ringas nekantravimas, o pritariantis, sąmoningas, tam tikra pras- 
me veiklus laukimas. Šitaip belaukiant kai kas vyko. Vyko tai, kas 
svarbiausia. Jei ir ne jam dalyvaujant, tai visgi jo dėka. Jis padarė 
viską, ką galėjo. Parodė visą meistriškumą. Nė karto nesuklydo. 
Tai buvo nepaprastas darbas. Jį vainikuos sėkmė... Tereikia tik 
keletą valandų palaukti. Šis laukimas jam teikė begalinį pasitenki- 
nimą. Niekada gyvenime nesijautė taip gerai, nebuvo toks ramus, 
toks santūrus, nejuto tokios vidinės pusiausvyros — net ir anuo- 
met savo kalne — kaip tų darbo pertraukėlių valandomis, kai gi- 
liausią naktį sėdėdavo prie savo aukų ir laukdavo nesumerkdamas 

akių. Tik tomis vienintelėmis akimirkomis jo rūškanose smege- 
nyse kildavo kone linksmų minčių. 

Keista, bet tos mintys nekrypo į ateitį. Jis galvojo ne apie kva- 
pą, kurį turės po kelių valandų, ne apie kvepalus iš dvidešimt pen- 
kių mergaičių aurų, ne apie ateities planus, ne apie laimę ir sėk- 
mę. Ne, jis prisiminė praeitį. Atgaivino savo gyvenimo etapus nuo 
drėgnos, saulės įšildytos malkų rietuvės priešais ponios Gajar na- 
mus iki šiandieninės kelionės į žuvimi prakvipusį Napulio kaime- 
lį. Prisiminė odminį Grimalį, Džiuzepę Baldinį, markizą de la Te- 
jad Espinasą. Prisiminė Paryžių, jo galingą, tūkstančius kartų be- 
simainantį prastą tvaiką, prisiminė rusvaplaukę mergaitę iš Marė 
gatvės, atvirus laukus, švelnų vėjelį, miškus. Prisiminė ir kalną 
Overnė, — šio atsiminimo jokiu būdu nepraleido, — savo urvą, 
bežmogį orą. Prisiminė ir savo sapnus. Ir visus tuos dalykus prisi- 
minė su didžiuliu malonumu. Taip atsigręžus į praeitį ėmė net 
atrodyti, kad laimė jam itin palanki ir kad likimas veda jį tegu ir 
painiais, bet visgi galų gale teisingais keliais, — kaipgi kitaip jis 
būtų atsidūręs Čia, šiame tamsiame kambarėlyje, prie pat savo 
troškimų tikslo? Gerai pagalvojus, jis išties buvo palaimintas! 

Jį užplūdo graudulys, nuolankumo ir dėkingumo jausmas. 

— Dėkoju tau, — tyliai pratarė, — dėkoju tau, Žanai Batistai 
Grenuji, kad esi toks, koks esi! 

Taip nuoširdžiai jis žavėjosi savimi. 

Paskui užmerkė akis — ne tam, kad užmigtų, bet kad visiškai 
atsiduotų šios Šventosios Nakties palaimai. Ramybė užliejo širdį. 
Bet jam atrodė, kad ji tvyro ir aplink. Jis užuodė ramų kambari- 
nės miegą gretimame kambaryje, be galo patenkintą Antuano Ri- 
šiso miegą anapus koridoriaus, užuodė ramų šeimininko ir tarnų, 
šunų, gyvulių tvarte, viso kaimo ir jūros snūduriavimą. Vėjas nu- 
rimo. Visur buvo tylu. Niekas nedrumstė ramybės. | 

Vieną kartą jis pasuko kojos pėdą ir labai švelniai palietė Loros 
pėdą. Tikriau, ne jos pėdą, bet ją gaubusią drobulę, iš vidaus plonai 
suteptą riebalais, į kuriuos gėrėsi jos aromatas, jos nuostabusis 

Kai sučiulbo paukščiai, — taigi dar gerokai prieš aušrą, — jis pakilo 
ir baigė darbą. Atlankstė audeklą ir tarsi pleistrą nutraukė nuo 
mirusiošios. Riebalai lengvai luposi nuo odos. Tik įdubose buvo 
šiek tiek prikibę, juos surinko mentele. Nutekėjusius pomados 
likučius nuvalė Loros baltiniais, su jais galiausiai nutrynė ir visą 
kūną nuo galvos iki kojų — taip kruopščiai, kad net riebalai iš 
porų gurinėliais braukėsi nuo odos, o su jais ir paskutiniai aroma- 
to brizgeliai. Tik dabar ji buvo jam iš tikrųjų mirusi, nuvytusi, 
blanki ir suglebusi kaip žiedų atliekos. 

Baltinius numetė ant didžiojo, kvapo prisigėrusio audeklo, tik 
jame ji tebebuvo gyva, padėjo ten naktinius marškinius su plau- 
kais, viską kietai susuko į ryšulį ir pasibruko po pažastimi. Jis 
nevargino savęs, paliko lavoną ant lovos nepridengtą. Ir nors nak- 
ties juoduma jau virto melsvai pilku apyaušriu, o kambaryje ėmė 
ryškėti daiktų kontūrai, net nežvilgtelėjo į lovą, kad bent kartą 
gyvenime išvystų ją akimis. Jos išvaizda jo nedomino. Kaip kūnas 
ji jam neegzistavo, vien tik kaip bekūnis aromatas. O šį laikė po 
pažastim, šį nešėsi su savimi. 

Tyliai užšoko ant lango atbrailos ir nulipo kopėčiomis žemyn. 
Lauke vėl buvo pakilęs vėjas, dangus išsigiedrijęs ir užliejęs laukus 
tamsiai melsva šalta šviesa. 

Po pusvalandžio tarnaitė susiruošė virtuvėje kurti ugnį. Išėjusi 
laukan atsinešti malkų, pastebėjo prišlietas kopėčias, bet buvo 
dar per daug miegūsta, kad sumotų, jog čia kažkas ne taip. Tuoj 
po šešių patekėjo saulė. Milžiniška, rausvai auksinė kilo iš jūros 
tarp dviejų Lerenų salų. Danguje nebuvo nė vieno debesėlio. Iš- 
aušo spindinti pavasario diena. 

Rišisas, kurio kambarys buvo į vakarus, prabudo septintą. Pir- 
mąkart po daugelio mėnesių jis iš tiesų miegojo puikiai ir, prie- 
šingai savo papratimui, pagulėjo lovoje dar ketvirtį valandos, rą- 
žydamasis iš pasitenkinimo, dūsaudamas ir klausydamasis iš vir- 
tuvės sklindančio malonaus bruzdesio. Galiausiai atsikėlęs ir plačiai 
atvėręs langą, lauke išvydo gražų rytą, įtraukė gryno gaivaus ryto 

oro ir išgirdo jūros bangų mūšą, ir jo gera nuotaika ėmė veržtis 
per kraštus, atkišęs lūpas jis pradėjo švilpauti smagią melodiją. 

Švilpiniavo rengdamasis, vis dar švilpavo eidamas iš kambario 
ir skersai koridorių energingai žengdamas prie dukters kambario 
Lasą Bak Bars padAGE, Vai tyliai, kad neišgąsdintų. Jo- 
kio atsako. Jis nusišypsojo. Nieko nuostabaus, kad ji dar miega. 

Atsargiai įkišo į skylutę raktą ir pasuko skląstį, tyliai, visiškai 
tyliai, atsargiai, kad nepažadintų, geiste geisdamas rasti ją dar mie- 
gančią ir prikelti bučiniu — dar vieną, paskutinį kartą prieš ati- 
duodamas kitam. 

Durys staiga atsivėrė, jis žengė vidun, saulės šviesa nutvieskė 
veidą. Kambarys buvo tarsi užlietas žėrinčiu sidabru, viskas spin- 
duliavo, iš skausmo jis akimirkai net užsimerkė. 

Kai vėl atmerkė akis, pamatė ant lovos gulinčią Lorą — nuogą, 
negyvą, plikai nukirpta galva ir akinamai baltą. Visai kaip košma- 
riškame sapne, kurį buvo sapnavęs praeitą naktį Grase ir jau pa- 
miršęs, — dabar jis lyg žaibas perskrodė atmintį. Viskas buvo tiks- 
liai kaip tame sapne, tik daug daug aiškiau. 

Žinia apie Loros Rišis mirtį Graso apylinkėse pasklido taip grei- 
tai, tarsi būtų buvę paskelbta: „Karalius mirė!“ arba „Karas prasi- 
dėjo!“, arba „Piratai išlipo į krantą!“, ir sukėlė panašų ar dar di- 
desnį siaubą. Susyk grįžo taip nelengvai pamiršta baimė, plito lyg 
užkratas kaip ir praėjusį rudenį, o kartu su ja ir panika, pasipikti- 
nimas, įtūžis, isteriški įtarinėjimai, neviltis. Žmonės nėjo nakti- 
mis iš namų, rakino savo dukteris, barikadavosi, nebepasitikėjo 
vienas kitu ir nebemiegojo. Galvojo, kad viskas kartosis kaip anuo- 
„met, kas savaitę bus po žmogžudystę. Atrodė, kad laikas atsisuko 
pusę metų atgal. 

Baimė buvo dar slogesnė negu prieš pusmetį, nes netikėtai su- 
grįžęs pavojus, kurį visi manė esant seniai nugalėtą, kėlė žmo- 
nėms bejėgiškumo jausmą. Jei net ir vyskupo prakeikimas nebe- 

turi galios! Jei Antuanas Rišisas, didysis Rišisas, turtingiausias mies- 
to pilietis, Antrasis konsulas, įtakingas, protingas žmogus, kurio 
žinioje buvo visos apsaugos priemonės, negalėjo apsaugoti savo 
paties vaiko! Jei žudiko ranka nesudrebėjo net dangiško Loros 
grožio akivaizdoje, — juk iš tiesų visiems ją pažinojusiems ji atro- 
dė tarsi šventoji, o ypač dabar, po visko, kai buvo nebegyva. Ar 
bebuvo dar kokios vilties išvengti žudiko? Jis buvo žiauresnis ir už 
marą — nuo maro galėjai pabėgti, o nuo šito žudiko ne, tai įrodė 
Rišiso pavyzdys. Be jokios abejonės, jis turėjo antgamtinių suge- 
bėjimų. Kuo tikriausiai buvo susidėjęs su šėtonu, jei tik pats ne- 
buvo šėtonas. Taigi daugelis, visų pirma nedidelio proto žmone- 
liai, nebeišmanė nieko kito, kaip tik eiti į bažnyčią ir melstis, kiek- 
vienas amatininkų luomas savo globėjui: šaltkalviai — šventajam 
Aloyzui, audėjai — šventajam Krispinijui, sodininkai — šventajam 
Antanui, parfumeriai — šventajam Juozapui. Pasiimdavo drauge ir 
žmonas su dukromis, melsdavosi kartu, bažnyčioje valgydavo ir 
miegodavo, net ir dienomis nebeišeidavo įsitikinę, kad nustoju- 
sių vilties bendrystė ir Madonos akivaizda — vienintelė galimybė 
apsisaugoti nuo to pabaisos, jei išvis dar galima apsisaugoti. 

Kiti, sumanesni, jungėsi į okultines grupes, mat bažnyčia jau 
kartą pasirodė nepajėgi, už didelius pinigus iš Gurdono nusisam- 
dė praktikuojančią raganą, susispietė vienoje iš daugelio kalkak- 
menio grotų Graso požemiuose ir laikė ten šėtoniškas mišias, kad 
įgytų piktųjų dvasių palankumą. Dar kiti, visų pirma miestelėnai 
ir išsimokslinę didikai, dėjo viltis į moderniausius mokslinius me- 
todus: magnetino namus, hipnotizavo dukras, salonuose kūrė slap- 
tus fluidinius būrelius ir mėgino bendrai skleidžiamomis minti- 
mis telepatiškai paveikti žudiko dvasią. Korporacijos surengė at- 
gailos procesiją iš Graso į Napulį ir atgal. Pėnkių miesto vienuolynų 
vienuoliai laikė ištisines malonės prašymo mišias su nepaliauja- 
mais psalmių giedojimais, taigi tai viename, tai kitame miesto kam- 
pe girdėjosi nenutrūkstamos lamentacijos — dieną ir naktį. Mažai 
kas bedirbo. 

Taip Graso gyventojai nieko neveikdami, beveik nekantrauda- 
mi karštligiškai laukė kito pasikėsinimo. Niekas neabejojo, kad 

tai įvyks. Kiekvienas slapta troško išgirsti siaubingą žinią vildama- 
sis, kad ji bus ne apie jį, o apie kitą. 

Tačiau miesto, apylinkių ir provincijos vyresnybė šį kartą neuž- 
sikrėtė isterinėmis liaudies nuotaikomis. Pirmąkart nuo mergai- 
čių žudiko pasirodymo prasidėjo planingas ir vaisingas bendra- 
darbiavimas tarp Graso, Draginjano ir Tulono fogtysčių, tarp ma- 
gistratų, policijos, intendanto, parlamento ir jūrų laivyno. 

Šio solidaraus galingųjų elgesio priežastis buvo ir baiminima- 
sis, kad liaudis gali sukilti, ir ta aplinkybė, kad po Loros Rišis 
mirties atsirado tam tikras pagrindas, leidęs sistemingai perse- 
kioti žudiką. Žudiką matė. Tikriausiai tai buvo tas įtartinas odmi- 
nio pameistrys, lemtingąją naktį apsistojęs Napulio nakvynės na- 
mų arklidėje, o kitą rytą dingęs be pėdsakų. Pagal sutampančius 
šeimininko, arklininko ir Rišiso parodymus, tai buvo neišvaizdus, 
kresnas vyriškis, apsivilkęs rusvu surdutu ir su storo lino kelion- 
maišių. Nors visų trijų liudytojų prisiminimai buvo keistai blan- 
kūs, jie, sakysim, negalėjo nupasakoti, koks to vyriškio veidas, plau- 
kų spalva ar kalbėsena, bet šeimininkas visgi dar sugebėjo pasaky- 
ti, kad jei neklysta, tai to priklydėlio laikysena ir eisena pasirodžiusi 
jam kažkokia nerangi, jis šlubčiojęs, lyg būtų sužeista koja ar su- 
luošinta pėda. 

Šiais požymiais apsiginklavę jau žmogžudystės dieną, apypie- 
čiu, du raitelių būriai iš Marešosė leidosi ieškoti žudiko Marselio 
kryptimi — vienas jūros pakrante, kitas keliu per provinciją. Arti- 
miausias Napulio apylinkes šukavo savanoriai. Du Graso žemės 
teismo įgaliotiniai išvyko į Nicą organizuoti odminio pameistrio 
paieškų. Frežiu, Kanų ir Antibo uostuose buvo tikrinami visi iš- 
plaukiantys laivai, pasienyje užblokuoti visi keliai į Savoją, visi ke- 
leiviai turėjo dokumentais patvirtinti savo asmenybę. Nusikaltė- 
lio paieška paskelbta viešai, mokantiems skaityti iškabintas jo ap- 
rašymas ant visų Graso, Vanso, Gurdono miestų vartų ir kaimo 
bažnyčių durų. Triskart per dieną šaukliai garsiai skaitė jį aikštėse. 
Paminėta galima šleivapėdystė, beje, tik sustiprino įtarimą, kad 
žudikas — pats šėtonas, ir veikiau kurstė paniką tarp gyventojų nei 
padėjo gauti vertingų parodymų. 

Tik po to, kai Graso teismo pirmininkas, Rišiso pavestas, sky- 
rė ne maženį kaip dviejų šimtų livrų apdovanojimą už žinias, ku- 
rios padės sučiupti žudiką, Grase, Opjo ir Gurdone buvo įskysti 
ir suimti keli odminių pameistriai, vienas iš jų tikrai buvo toks 
nelaimėlis, kad šlubavo. Jau buvo rengiamasi jį kankinti, nors jo 
alibi ir buvo patvirtinę nemažai liudytojų, kai dešimtą dieną po 
padaryto nusikaltimo vienas iš miesto sargybinių kreipėsi į ma- 
gistratūrą ir davė teisėjams tokius parodymus: tos dienos apypie- 
čiu jį, Gabrielį Taljaską, sargybos kapitoną, einantį kaip paprastai 
sargybą prie diu Kuro vartų, užkalbino vienas individas, kuris, kaip 
dabar jam atrodo, atitinka aprašytąjį paieškos lape, ir primygtinai 
keletą kartų klausė, kuriuo keliu Antrasis konsulas su savo kara- 
vanu ryte išvyko iš miesto. Tam nutikimui jis nei tuomet, nei vėliau 
neteikęs jokios reikšmės ir apie tą individą tikrai nebūtų prisimi- 
nęs, — jis buvęs visai neįsidėmėtinas, — jei vakar atsitiktinai nebū- 
tų vėl jo pamatęs, ir būtent čia, Grase, de la Luvo gatvėje, priešais 
metro Driuo ir ponios Arnulfi dirbtuvę; tuomet jam kritę į akis, 
kad žmogus, einantis į dirbtuvę, pastebimai šlubavo. 

Po valandos buvo suimtas Grenujis. Nakvynės namų šeiminin- 
kas ir arklininkas iš Napulio, pakviesti į Grasą, kad atpažintų kitus 
įtariamuosius, bemat atpažino jį kaip tą pas juos nakvojusį odmi- 
nio pameistrį: tai esąs jis ir niekas kitas, jis ir turįs būti tas ieško- 
mas žudikas. 

Buvo apžiūrėta dirbtuvė ir lūšnelė alyvų giraitėje už pranciško- 
nų vienuolyno. Viename kampe, beveik atvirai, gulėjo perkirpti 
Loros Rišis naktiniai marškiniai, baltiniai ir kaštoniniai plaukai. 
O kai prakasė aslą, vieną po kitos ištraukė ir visų kitų dvidešimt 
keturių mergaičių sukneles ir plaukus. Aptikta medinė kuoka, kuria 
užmuštos aukos, ir lininis kelionmaišis. Šie įkalčiai visus sukrėtė. 
Buvo įsakyta skambinti bažnyčių varpais. Teismo pirmininkas lie- 
pė šaukliams paskelbti žodžiu ir iškabinti pranešimus, kad pikta- 
valis mergaičių žudikas po beveik metus trukusių paieškų galiau- 

Iš pradžių žmonės šituo pranešimu nepatikėjo. Manė, kad tai gud- 
rybė, kuria valdžia nori pridengti savo nesugebėjimą ir numaldyti 
pavojingai susierzinusią liaudį. Pernelyg gerai visi atsiminė, kaip 
buvo paskelbta, kad žudikas išsidangino į Grenoblį. Pernelyg gi- 
liai šįkart baimė buvo įsigraužusi į žmonių sielas. 

Tik kai kitą dieną bažnyčios aikštėje prieš teismo pastatą buvo 
viešai išstatyti daiktiniai įrodymai, — vaizdas buvo šiurpus: dvide- 
šimt penki apdarai ir dvidešimt penki plaukų kuokštai kaip ka- 
liausės iškelti ant karčių ir išrikiuoti pačiame aikštės priekyje prie- 
šais katedrą, — tuomet žmonės ėmė galvoti kitaip. 

Šimtais jie plaukė pro tą makabrišką galeriją. Aukų artimieji, 
atpažinę drabužius, klykdami susmukdavo ant žemės. Sensacijų 
ištroškusi minia, norėdama galutinai įsitikinti, pageidavo pama- 
tyti žudiką. Šūksniai, reikalaujantys jo, netrukus taip sustiprėjo, 
mažoje, žmonių priplūdusioje aikštėje pasidarė taip gėsmingai ne- 
ramu, kad teismo pirmininkas pasiryžo išvesdinti Grenujį iš ka- 
meros ir parodyti žmonėms pro vieną iš teismo pastato antrojo 
aukšto langų. 

Kai Grenujis priėjo prie lango, riksmai nutilo. Staiga pasidarė 
visiškai tylu, kaip karštą vasaros vidurdienį, kai visi darbuojasi lau- 
kuose arba slepiasi namų šešėliuose. Nebuvo girdėti nei trepsėji- 
mo, nei krenkšimo, nei kvėpavimo. Minia keletą minučių stovėjo 
subedusi akis ir išsižiojusi. Niekas negalėjo suvokti, kad tas nu- 
piepęs, mažas, susigūžęs žmogelis štai ten aukštai prie lango, tas 
snarglius, tas apgailėtinas padaras, tas niekas įvykdė per du tuzi- 
nus žmogžudysčių. Jis paprasčiausiai nepanėšėjo į žudiką. Tiesa, 
niekas nebūtų galėjęs pasakyti, kokį iš tikrųjų įsivaizdavo tą žudi- 
ką, tą šėtoną, bet visų nuomonė buvo viena: ne tokį! Ir vis dėlto — 
nors žudikas visiškai neatitiko žmonių susikurto vaizdo ir todėl jo 
pasirodymas, kaip ir reikėjo tikėtis, negalėjo būti labai įtikinantis, 
bet paradoksalu, — vien šio žmogaus prie lango realumas ir ta 
aplinkybė, kad jis, o ne kas nors kitas buvo parodytas kaip žudi- 
kas, turėjo didžiulį poveikį. Visi galvojo: negali būti! — bet kartu 
suprato, kad tai tiesa. 

Tik tada, kai sargybiniai tą žmogelį vėl nutempė į kambario 
gilumą, taigi kai jo nebebuvo ir nebesimatė, o liko, tegu ir trum- 
pam, tik jo prisiminimas, beveik sakytume, tik sąvoka žmonių 
smegenyse, nelyginant šlykštaus žudiko simbolis, — tik tada ap- 
stulbusi minia atitoko ir susivokė: burnos užsičiaupė, tūkstančiai 
akių vėl atgijo. Ir tuomet nugriaudėjo vientisas įtūžio ir keršto 
kupinas riksmas: „Atiduokite jį mums!“ Ir jie puolė teismo pa- 
statą norėdami pasmaugti žudiką savo rankomis, sudraskyti, su- 
plėšyti į gabalus. Sargybiniams teko gerokai pasidarbuoti, kol už- 
barikadavo vartus ir atrėmė minios puolimą. Grenujį kuo sku- 
biausiai nuvedė į tamsiąją. Lange pasirodė pirmininkas ir pažadėjo, 
kad teismas įvyks greitai, procesas bus viešas ir griežtas. Vis dėlto 
praėjo dar daug valandų, kol minia išsiskirstė, ir daug dienų, kol 
miestas šiek tiek aprimo. 

Iš tiesų procesas prieš Grenujį vyko be galo greitai, nes turėti 
neginčijami įkalčiai, be to, ir pats kaltinamasis per kvotas neišsi- 
sukinėdamas prisipažino įvykdęs žmogžudystes, kuriomis buvo kal- 
tinamas. 

Tiktai į klausimą dėl motyvų negalėjo nieko aiškaus atsakyti. 
Vis kartojo, kad jam mergaičių reikėję, todėl jas ir užmušęs. Kam 
reikėjo ir ką apskritai reiškė „man jų reikėjo“, — į tai neatsakė 
nieko. Todėl jį pradėjo kankinti: valandų valandas laikė pakabinę 
už kojų, supylė į gerklę septynias pintas vandens, uždėjo ant kojų 
pėdų spaustuvus — viskas veltui. Atrodė, kad tas žmogus nejaučia 
fizinio skausmo, jis neišleido nė garso ir, vėl iš naujo klausinėja- 
mas, nepasakė nieko daugiau, tik kartojo: „Man jų reikėjo“. Tei- 
sėjai nutarė, kad jis psichiškai nesveikas. Jie nutraukė kankinimus 
ir nutarė baigti bylą daugiau nekvosdami. 

Vienintelė gaišatis buvo juridinis ginčas su Draginjano magist- 
ratu, kurio fogtystei priklausė La Napulis, ir su Ekso parlamentu, 
nes jie abu norėjo perimti procesą. Bet Graso teisėjai neleido, 
kad kas nors paglemžtų iš jų šią bylą. Tai jie sučiupo nusikaltėlį, jų 
jurisdikcijai priklausančioje srityje buvo įvykdyta daugiausia 
žmogžudysčių, jiems būtų grėsusi susikaupusi liaudies rūstybė, 
jei būtų perdavę žudiką kitam teismui. Jo kraujas turėjo būti pra- 

1766 metų balandžio 15-ąją nuosprendis buvo priimtas ir 
perskaitytas kaltinamajam jo kameroje. „Parfumerio pameist- 
rys Žanas Batistas Grenujis, — skelbė nuosprendis, — per ketu- 
riasdešimt aštuonias valandas turi būti nuvestas į aikštę prie diu 
Kuro vartų ir pririštas prie medinio kryžiaus veidu į dangų, dvy- 
lika smūgių geležiniu strypu jam gyvam turi būti sutriuškinti 
rankų, kojų, klubų ir pečių sąnariai, po to su visu kryžiumi jis 
turi būti iškeltas ir laikomas iki numirs“. Parodyti įprastinę ma- 
lonę ir nusikaltėlį, sutriuškinus sąnarius, pasmaugti virvele bu- 
deliui buvo kategoriškai uždrausta, net jei priešmirtinės kan- 
čios truktų keletą dienų. Lavoną įsakyta užkasti naktį kailių lu- 
pykloje, o vietos nepažymėti. 

Grenujis išklausė nuosprendžio nė nekrustelėdamas. Teismo 
tarnautojas paklausė, koks jo paskutinis noras. „Neturiu jokio“, — 
pasakė Grenujis; jis turįs viską, ko jam reikia. 

Į kamerą atėjo kunigas išklausyti išpažinties, bet po ketvirčio 
valandos išėjo nieko nepešęs. Kai paminėjęs Dievo vardą, nuteis- 
tasis pažvelgęs į jį tokiomis bereikšmėmis akimis, tarsi ką tik būtų 
pirmąsyk jį išgirdęs, paskui išsitiesęs ant gulto ir tučtuojau nu- 
grimzdęs į gilų miegą. Bet kokie tolimesni pamokymai buvę be- 
prasmiai. 

Per kitas dvi dienas atėjo daug žmonių, norinčių pažvelgti į gar- 
sųjį žudiką iš arčiau. Sargybiniai leisdavo jiems žvilgterėti pro lan- 
gelį kameros duryse ir už vieną žvilgterėjimą reikalaudavo šešių 
solių. Vario raižytojas, norėjęs pasidaryti eskizą, turėjo sumokėti 
jiems du frankus. Bet motyvu greitai nusivylė. Kalinys, grandinė- 
mis prirakintas už kojų ir rankų sąnarių, visąlaik gulėjo ant gulto 
ir miegojo. Nusisukęs į sieną, nereaguodamas nei į stuksenimus, 
nei į šūksnius. Lankytojams buvo kuo griežčiausiai uždrausta įeiti 
į kamerą, ir sargybiniai nedrįso pažeisti šio draudimo, kad ir ko- 
kių viliojančių pasiūlymų gavo. Baimintasi, kad nuteistąjį gali prieš 
laiką nužudyti kas nors iš aukų artimųjų. Dėl tos pačios priežas- 
ties neleista perduoti ir maisto. Jį galėjo nunuodyti. Per visą kali- 
nimo laiką Grenujis gaudavo maistą iš vyskupo rūmų kumetyno 
virtuvės, ir viską paragaudavo kalėjimo viršininkas. Tiesa, pasku- 

tiniąsias dvi dienas kalinys visiškai nieko nevalgė. Gulėjo ir mie- 
gojo. Kartais sužvangėdavo jo grandinės, ir sargybinis, atskubėjęs 
prie langelio duryse, suspėdavo pamatyti, kaip jis gurkšteli van- 
dens iš butelio, vėl krenta ant gulto ir miega toliau. Atrodė, kad 
šis žmogus taip pavargo nuo savo gyvenimo, kad nei paskutiniųjų 
valandų nebenori praleisti nemiegodamas. 

Tuo tarpu aikštė prie diu Kuro vartų buvo ruošiama egzekuci- 
jai. Dailidės sukalė ešafotą — trijų metrų ilgio, trijų metrų pločio 
ir dviejų metrų aukščio, su turėklais ir tvirtais laiptais, — tokio 
prašmatnaus Grase dar niekada nebuvo buvę. Be to, medinę tri- 
būną garbingiems asmenims ir tvorą paprastai liaudžiai, kad būtų 
galima laikyti ją per tam tikrą atstumą. Vietos prie namų langų į 
kairę ir į dešinę nuo diu Kuro vartų ir sargybos pastatuose jau 
kada buvo išnuomotos už pašėlusius pinigus. Net truputį įkypai 
stovinčioje prieglaudoje budelio padėjėjas išsiderėjo kuriam lai- 
kui iš ligonių kambarius ir labai pelningai išnuomojo reginių mė- 
gėjams. Limonado pardavėjai pasiruošė puodynes saldymedžio 
vandens, vario raižytojas atspaudė šimtus egzempliorių kalėjime 
padaryto ir kūrybiškai padailinto žudiko portreto, keliaujantys 
prekeiviai dešimtimis plaukė į miestą, kepėjai kepė proginius sau- 
sainius. | 

Budelis, mesjė Paponas, kuriam jau daugelį metų neteko triuš- 
kinti nusikaltėliams kaulų, nusikaldino sunkią keturbriaunę ge- 
ležinę lazdą ir vaikščiojo su ja į skerdyklą, kad pasitreniruotų 
smūgiuodamas gyvulių dvėseną. Jis turėjo teisę smogti tik dvyli- 
ka kartų ir tais smūgiais privalėjo patikimai sulaužyti dvylika są- 
narių, bet nepažeisti vertingų kūno dalių, tokių kaip krūtinė ar- 
ba galva, — tai sudėtingas, reikalaujantis didžiausio subtilumo 
darbas. 

Miestiečiai ruošėsi būsimam įvykiui kaip iškilmingai šventei. 
Buvo savaime suprantama, kad tą dieną niekas nedirbs. Moterys 
laidė išeiginius drabužius, vyrai purtė dulkes iš surdutų ir iki bliz- 
gesio valė pušnis. Tie, kurie turėjo karinį laipsnį ar tarnybą, buvo 
cechų meistrai, advokatai, notarai, draugijų pirmininkai ar ėjo 
dar kitokias reikšmingas pareigas, užsivilko uniformas ir oficialią 

aprangą su ordinais, juostomis, grandinėmis ir užsidėjo balta kreida 
išpudruotus perukus. Tikintieji ketino post festum" susirinkti į 
pamaldas, satanistai — į pašėlusias liuciferiškas padėkos mišias, 
išsilavinusi aukštuomenė — į magnetizmo seansus Kabrių, Vilne- 
vų ir Fonmišelių rūmuose. Virtuvėse visur jau kepė ir čirškino, iš 
rūsių nešė vyną, o iš turgaus — gėlių stalams papuošti, katedroje 
repetavo vargonininkas ir bažnyčios choras. 

Rišiso namai Drua gatvėje skendėjo tyloje. Rišisas uždraudė 
bet kokius pasiruošimus Išsilaisvinimo dienai, — taip liaudis pa- 
vadino žudiko egzekucijos dieną. Jis bjaurėjosi tuo. Bjauri jam 
buvo staiga žmonėse atgijusi baimė, bjaurus jų karštligiškas iš- 
ankstinis džiūgavimas. Ir jie patys, visi tie žmonės, jam buvo 
bjaurūs. Jis nedalyvavo nei aikštėje priešais katedrą, kai buvo 
demonstruojamas žudikas ir jo aukos, nei procese, nei atgra- 
sioje sensacijų ištroškusių žioplių eisenoje pro nuteistojo ka- 
merą. Kai reikėjo identifikuoti dukters plaukus ir drabužius, 
pasikvietė teismo atstovus į namus, santūriai davė trumpus pa- 
rodymus ir paprašė palikti jam tuos daiktus kaip relikvijas, taip 
ir buvo padaryta. Nunešė juos į Loros kambarį, perkirptus nak- 
tinius ir apatinius marškinius padėjo ant lovos, kaštoninius plau- 
kus išskleidė ant pagalvės, atsisėdo priešais ir dieną naktį nebė- 
jo iš kambario, tarsi norėdamas šiuo beprasmiu budėjimu ati- 
taisyti tai, ką praleido tą naktį La Napulyje. Jis buvo apimtas 
tokio pasibjaurėjimo, pasibjaurėjimo pasauliu ir pačiu savimi, 
kad negalėjo net verkti. 

Žudikas jam irgi kėlė pasibjaurėjimą. Jis nebenorėjo regėti jo 
kaip žmogaus, o tik kaip auką, kuri bus uždaužyta. Norėjo matyti 
jį tik per egzekuciją, gulintį ant kryžiaus ir kenčiantį tuos dvylika 
smūgių, tada tai norėjo jį matyti, matyti visiškai iš arti, buvo užsi- 
sakęs vietą pačioje priekinėje eilėje. O kai minia po kelių valandų 
išsiskirstys, tuomet jis užlips prie jo ant kruvino ešafoto, atsisės 
šalia ir sergės, jeigu reikės sergės ištisas dienas ir naktis, žvelgs 
savo dukters žudikui į akis, po lašą lašins jam į akis visą savyje 

glūdintį pasibjaurėjimą, kaip deginančią rūgštį lies savo pasibjau- 
rėjimą į jo mirties agoniją, kol tasai niekšas nusibaigs... 

O paskui? Ką darys paskui? Šito jis nežinojo. Galbūt gyvens 
įprastą gyvenimą, gal ves, gal augins sūnų, o gal ir nieko nedarys, 
galbūt mirs. Jam buvo vis tiek. Galvoti apie tai atrodė taip pat 
beprasmiška kaip ir vaizduotis, ką darys numiręs: aišku, kad nie- 
ko. Nieko, apie ką galėtų žinoti jau dabar. 

Egzekucija buvo paskirta penktą valandą po pietų. Jau nuo pat 
ryto ėmė rinktis pirmieji vėpsotojai ir užsiiminėti vietas. Jie atsi- 
nešė kėdes, suolelius pasilypėti, pagalvėles, užkandos, vyno, atsi- 
vedė vaikus. Kai apie vidurdienį būriais iš visų pusių į miestą ėmė 
plaukti kaimiečiai, aikštėje priešais diu Kuro vartus buvo jau tiek 
žmonių, kad naujai atvykusiems teko įsitaisyti terasomis kylan- 
čiuose soduose, laukuose anapus aikštės ir ant kelio į Grenoblį. 
Prekiautojai jau varė gerą biznį, visi valgė, gėrė, aplink ūžė ir bruz- 
duliavo tarsi kokioje mugėje. Netrukus susirinko mažne dešimt 
tūkstančių žmonių, daugiau, negu į Jazminų Karalienės šventę, 
daugiau negu į didžiausią procesiją, daugiau, negu kada nors išvis 
buvo susirinkę Grase. Jie stovėjo net aukštai atšlaitėse. Sėdėjo 
medžiuose, buvo nutūpę mūro sienas ir stogus, dešimtimis, tuzi- 
nais grūdosi prie langų angų. Tik diu Kuro aikštės viduryje, ati- 
tverta barikadų tvora, tarsi peiliu išpjauta iš žmonių minios kaip 
iš tešlos, dar liko laisva vieta tribūnai ir ešafotui, kuris staiga pasi- 
darė mažas lyg žaisliukas arba lėlių teatro scena. Į vieną gatvę žmo- 
nių taip pat neleido, buvo paliktas siauras takas nuo bausmės vie- 
tos iki diu Kuro vartų ir ligi pat Drua gatvės. 

Tuoj po trijų pasirodė mesjė Paponas ir jo padėjėjai. Suošė 
plojimai. Vyrai nunešė iš medžio sijų suleistą Andriejaus kryžių 
prie ešafoto ir pakėlė į tinkamą darbui aukštį paremdami ketu- 
riomis sunkiomis trinkomis. Dailidės pameistrys prikalė jį vini- 
mis. Kiekvieną budelio padėjėjų ir dailidės judesį minia palydė- 

davo plojimais. O kai prie ešafoto priartėjo Paponas su geležine 
lazda, iš visų pusių apėjo kryžių, atskaičiavo žingsnius, įsivaizduo- 
damas mostelėjo smūgį tai iš vienos, tai iš kitos pusės, kilo tikras 
džiūgavimas. 

Apie ketvirtą pradėjo pildytis tribūna. Galėjai gėrėtis daugybe 
kilmingų žmonių, turtingais ponais, jų liokajais ir geromis ma- 
nieromis, gražiomis poniomis, didelėmis jų skrybėlėmis, blizgan- 
čiais apdarais. Susirinko visa miesto ir kaimo diduomenė. Susi- 
telkę į vieną rikiuotę, vedami abiejų konsulų, į savo vietas nuėjo 
miesto tarybos nariai. Rišisas vilkėjo juodus drabužius, mūvėjo 
juodas kojines, dėvėjo juodą skrybėlę. Paskui tarybos narius įžy- 
giavo magistratas, vadovaujamas teismo pirmininko. Paskutinis 
pasirodė vyskupas atvirame palankine, skaisčiai violetiniu arnotu 
ir su žalia kepuraite. Kas dar iki šiol buvo pridengęs galvą kepure, 
dabar ją nusitraukė. Artinosi iškilmingas momentas. 

Paskui gal dešimt minučių nevyko nieko. Ponai jau buvo su- 
sėdę, paprasti žmonės nekantriai lūkuriavo nejudėdami, niekas 
nebevalgė, visi laukė. Paponas ir jo pagalbininkai stovėjo ant 
ešafoto scenos tarsi prikalti. Saulė, didelė ir geltona, kabojo virš 
Estrelio. Iš Graso slėnio pūtė švelnus vėjelis, atnešdamas aukš- 
tyn žydinčių apelsinmedžių aromatą. Buvo labai šilta ir tiesiog 
neįtikėtinai tylu. 

Galiausiai, kai jau atrodė, kad dar akimirka, ir įtampa pratrūks 
tūkstantinės minios riksmu, sumaištimi, nirtuliu ar panašiu ma- 
sių bruzdesiu, tyloje pasigirdo arklio kanopų bildesys ir ratų girgž- 
desys. 

Drua gatve riedėjo dengta dvikinkė karieta, policijos leitenan- 
to karieta. Ji pravažiavo pro miesto vartus ir visiems dabar gerai 
matoma įsuko į siaurą skersgatvį, vedantį į egzekucijos aikštę. Po- 
licijos leitenantas išsireikalavo, kad nusikaltėlis būtų atvesdintas 
šitokiu būdu, nes manė, kad kitaip negalės garantuoti jo saugu- 
mo. Tas būdas anaiptol nebuvo įprastas. Kalėjimas stovėjo vos už 
penkių minučių kelio nuo egzekucijos aikštės, ir jei nuteistasis šio 
trumpo atstumo dėl kokios nors priežasties būtų nebejstengęs 
nueiti pėsčiomis, tai jį puikiausiai būtų galėjęs atvežti atviras asilo 
traukiamas vienratis vežimas. Kad kas nors į savo paties egzekuci- 

ją būtų atvykęs karieta su vežiku, tarnais su livrėjomis ir lydimas 
raitelių, niekam nebuvo tekę matyti. 

Vis dėlto minioje nekilo sąmyšis ar pasipiktinimo banga, prie- 
šingai. Visi buvo patenkinti, kad išvis kažkas vyksta, ir laikė karie- 
tą visai vykusia idėja, panašiai kaip teatre, kur labai vertinamas 
žinomos pjesės pateikimas netikėtai naujai. Daugeliui netgi atro- 
dė, kad toks atvykimas visai prideramas. Su tokiu ypač šlykščiu 
nusikaltėliu pritinka elgtis išskirtinai. Negalima juk lyg kokį eilinį 
kelių plėšiką surakintą grandinėmis atvilkti į aikštę ir nudobti. 
Tuomet nebūtų nieko sensacingo. O nuo ekipažo minkštasuolių 
atvesti ant Andriejaus kryžiaus — tai nepalyginti išmoningesnis 
žiaurumas. 

Karieta sustojo tarp ešafoto ir tribūnos. Liokajai nušoko ant že- 
mės, atidarė dureles ir atlenkė laiptelius. Išlipo policijos leitenan- 
tas, po jo — sargybos karininkas, o galiausiai — Grenujis. Jis vilkėjo 
mėlyną surdutą, baltus marškinius, mūvėjo baltas šilkines kojines ir 
avėjo juodus lakuotus batus su sagtimis. Surakintas nebuvo. Niekas 
nevedė jo už parankių. Iš karietos išlipo kaip laisvas žmogus. 

Ir tada įvyko stebuklas. Arba kažkas panašaus į stebuklą, tai yra 
kažkas taip nesuvokiama, negirdėta ir neįtikėtina, kad visi liudy- 
tojai paskui būtų pavadinę tai stebuklu, jei tik apskritai kada nors 
būtų ryžęsi apie tai prabilti, bet taip nebuvo, nes Vėliau visi lig 
vieno gėdijosi prisipažinti dalyvavę šioje istorijoje. 

O atsitiko taip, kad visi tie dešimt tūkstančių žmonių aikštėje 
prie diu Kuro vartų ir aplinkiniuose šlaituose akimoju pasijuto 
besą persmelkti tvirto tikėjimo, kad tas ką tik iš karietos išlipęs 
žmogelis mėlynu surdutu jokiu būdu negali būti žudikas. Ne, jo iden- 
tiškumu jie neabejojo! Čia stovėjo tas pats žmogus, kurį jie prieš 
kelias dienas matė bažnyčios aikštėje teismo pastato lange ir kurį 
tada, jei tik būtų nutvėrę, būtų nulinčiavę su tūžminga neapykan- 
ta. Tas pats, kuris prieš dvi dienas buvo nuteistas pagal įstatymus, 
remiantis neginčijamais įrodymais ir jo paties prisipažinimu. Tas 
pats, kurį dar prieš minutę godžiai troško matyti budelio užmu- 
šamą. Tai buvo jis, be jokių abejonių, jis! 

Ir visgi tuo pat metu ne jis — jis nebuvo, jis negalėjo būti žudi- 
kas. Žmogus, stovintis egzekucijų aikštėje, buvo įsikūnijusi ne- 

kaltybė. Tą akimirką tai žinojo visi - nuo vyskupo iki limonado 
pardavėjo, nuo markizės iki paprastos skalbėjos, nuo teismo pir- 
mininko iki gatvės berniūkščio. 

Paponas irgi tai žinojo. Ir jo kumščiai, gniaužę geležinę lazdą, 
ėmė drebėti. Jo stiprios rankos ūmai nusilpo, keliai sulinko, šir- 
dis suvirpėjo kaip vaiko. Jis neįstengs pakelti šios lazdos, niekada 
gyvenime jam neužteks jėgų pakelti ją prieš šį nekaltą žmogelį, ak, 
jis jau bijojo tos akimirkos, kai jį užves aukštyn, jis tirtėjo ir turėjo 
pasiremti savo žudikiškos lazdos, kad nesusmuktų apimtas sil- 
pnumo, tas didysis, stiprusis Paponas! 

Ne kitaip jautėsi ir kiti dešimt tūkstančių čia susirinkusių vyrų, 
moterų, vaikų ir senių. Jie pasidarė silpni kaip mergytės, nesuge- 
bančios atsispirti mylimojo žavesiui. Juos užplūdo begalinės simpa- 
tijos jausmas, švelnumas, patrakęs vaikiškas įsimylėjimas, net, die- 
vai žino, meilė mažajam žudikui, ir jie negalėjo, nenorėjo tam pasi- 
priešinti. Tai buvo tarsi verksmas, kurio neįmanoma sulaikyti, tarsi 
ilgai tramdytas verksmas, kylantis iš paširdžių ir be jokio vargo suar- 
dantis viską, kas priešinasi, viską ištirpdantis ir išplukdantis į pavir- 
šių. Žmonės tarytum sutirpo, jų protas ir siela išsilydė, virto amor- 
fišku skysčiu, jie jautė vien tik širdį, nerimstantį, viduje besiblaš- 
kantį gumulėlį, kurį kiekviena, kiekvienas laimėje ir varge norėjo 
atiduoti į to žmogelio mėlynu surdutu rankas. Jie mylėjo jį. 

Grenujis jau turbūt keletą minučių stovėjo prie atvirų karietos 
durelių ir nejudėjo. Šalia jo ant kelių buvo susmukęs liokajus ir 
smuko dar toliau, kol prisispaudė prie žemės, kaip Rytuose įpras- 
ta sukniubti prieš sultoną ir Alachą. Bet net ir tokioje padėtyje jis 
dar drebėjo ir siūbavo, ir norėjo lenktis dar žemiau, išsitiesti pa- 
slikas ant žemės, lįsti į žemę, po žeme. Kiaurai prasmegti iš bega- 
linio atsidavimo. Sargybos karininkas ir-policijos leitenantas, du 
tiesiog neįveikiami vyrai, turėję užvesti nuteistąjį ant ešafoto ir 
perduoti budeliui, nebegalėjo atlikti jokio koordinuoto veiksmo. 
Jie pravirko, nusitraukė nuo galvų skrybėles, vėl jas užsidėjo, pas- 
kui metė ant žemės, puolė vienas kitam į glėbį ir vėl paleido vie- 
nas kitą, be jokios prasmės mostagavo į visas puses, grąžė rankas, 
mėšlungiškai trūkčiojo ir išdarinėjo grimasas lyg švento Vito šo- 
kio tampomi. 

Tolėliau sėdėję garbingieji ponai susijaudinimą reiškė nė kiek 
ne santūriau. Kiekvienas davė valią savo širdies polėkiams. Bu- 
vo damų, kurios, išvydusios Grenujį, spendė kumščius įsčiosna 
ir dūsavo iš pasitenkinimo; o kitos, pagautos aistringo potrau- 
kio nuostabiam jaunuoliui, — nes toks jis joms atrodė, — be ža- 
do leipo ir alpo. Buvo ponų, kurie be perstojo strykčiojo iš savo 
vietų, vėl sėsdavosi, vėl pašokdavo, galingai šniokšdami ir spaus- 
dami delnuose špagų rankenas, lyg norėdami jas ištraukti, bet 
vos pradėję traukti, vėl sustumdavo geležtes atgal, kad net makš- 
tys džerškėjo ir braškėjo; kiti tylomis kėlė į dangų akis ir meldė- 
si nevalingai gniaužydami rankas. O monsinjoras vyskupas pa- 
linko visu kūnu į priekį, tarsi jį pykintų, ir tol daužė kakta ke- 
lius, kol žalia kepuraitė nusirito nuo galvos. Bet jo širdžiai visai 
nebuvo bloga, tik jis pirmąkart gyvenime aistringai atsidavė re- 
liginei ekstazei, nes visų akyse įvyko stebuklas, pats Viešpats Die- 
vas iš dangaus sulaikė budelio ranką parodydamas, jog angelas 
yra tas, kurį visas pasaulis laikė žmogžudžiu, — štai tokie dalykai 
dedasi dar ir aštuonioliktame amžiuje! Kokia Viešpaties didybė! 
Ir koks mažas ir nepatikimas esi pats, ištaręs prakeiksmą ange- 
lui, tegu ir netikėdamas, vien tam, kad nuramintum liaudį. Na 
ir įžūlumas, na ir įtarumas! Bet štai Viešpats padarė stebuklą! 
Ak, koks kilnus pažeminimas, koks saldus paniekinimas, kokia 
malonė vyskupui, kai jį baudžia Dievas. 

Liaudis anapus barikadų tuo tarpu vis begėdiškiau nėrė į krau- 
pų jausmų svaigulį, kurį sukėlė Grenujo pasirodymas. Tie, kurie 
jį išvydę pajuto vien užuojautą ir graudulį, dabar pasidavė grynam 
geidulingumui, kurie iš pat pradžių žavėjosi ir geidė, dabar puolė 
į ekstazę. Visi laikė tą vyrą mėlynu surdutu pačia gražiausia, pa- 
traukliausia ir tobuliausia būtybe, kokią tik galėjo įsivaizduoti: vie- 
nuoliams jis atrodė esąs įsikūnijęs Išganytojas, satanistams — spin- 
duliuojantis Tamsybių valdovas, išsilavinusiems — Aukščiausioji bū- 
tybė, jaunoms mergaitėms — pasakų princas, vyrams — idealus jų 
pačių atvaizdas. Ir visi jautė, kad jis surado ir palietė pačią jaut- 
riausią jų vietą — užčiuopė jų erotinį centrą. Atrodė, kad tas žmo- 
gus turi dešimt tūkstančių neregimų rankų ir kiekvienam iš tų 
dešimties tūkstančių jį apsupusių žmonių uždėjo ranką ant inty- 

miausios vietos ir glamonėjo ją būtent taip, kaip kiekvienas — vy-. 
ras ar moteris — labiausiai troško slapčiausiose svajose. 

Viskas baigėsi tuo, kad planuota bjauriausio savo laikų nusikal- 
tėlio egzekucija išvirto į didžiausią bakchanaliją, kokią buvo regė- 
jęs pasaulis nuo pat antrojo šimtmečio prieš Kristaus gimimą. 
Dorovingos moterys prasiplėšė palaidines, isteriškai klykdamos 
apnuogino krūtis ir su užkeltais sijonais puolė ant žemės. Vyrai 
paklaikusiais žvilgsniais knapinėjo po gašliai išsikėtriojusių kūnų 
lauką, drebančiais pirštais traukė iš kelnių nematomų šalnų su- 
stingdytus galus, vaitodami krito nesvarbu kur, jungėsi neįmano- 
miausiomis padėtimis ir deriniais — seniai su skaisčiom merge- 
lėm, padieniai darbininkai su advokatų žmonomis, jaunučiai pa- 
meistriai su vienuolėmis, jėzuitai su masonų ložės narėmis, baisiai 
susimaišę, kam su kuo pasitaikė. Oras apsunko nuo saldaus gei- 
dulių ir prakaito kvapo ir skardėjo nuo dešimties tūkstančių su- 
gyvulėjusių žmonių riksmų, kriuksėjimų ir dejonių. Tarsi tikram 
pragare. 

Grenujis stovėjo ir šypsojosi. Tikriau sakant, jį matantiems žmo- 
nėms atrodė, kad jis šypsosi pačia nekalčiausia, pačia maloniau- 
sia, labiausiai kerinčia ir kartu labiausiai gundančia visame pasau- 
lyje šypsena. Bet iš tikrųjų tai buvo ne šypsena, o bjaurus, ciniškas 
vypsnys, iškreipęs jo lūpas ir atspindintis visą.jo triumfą ir visą 
panieką. Jis, Žanas Batistas Grenujis, gimęs be kvapo dvokiausio- 
je pasaulio vietoje, kilęs iš atmatų, purvo ir puvėsių, augęs be 
meilės, gyvenąs be šiltos žmogiškos sielos, vien iš užsispyrimo, iš 
savo bjaurumo, mažas, kuprotas, šlubas, atgrasus, visų vengiamas, 
šlykštus vidumi ir išore, — jis pasiekė, kad pasaulis jį pamėgtų. Ką 
ten pamėgtų! Pamiltų! Garbintų! Dievintų! Jis atliko prometėjiš- 
ką žygdarbį. Dieviškąją kibirkštį, kuri kitiems kaip niekur nieko 
būna įdėta į lopšį ir tik nuo jo vieno vienintelio buvo nuslėpta, jis 
įsigijo atkaklumu ir begaliniu gudrumu. Dar daugiau! Pats ją įskėlė 
savyje. Jis buvo dar didesnis negu Prometėjas. Susikūrė aurą, skais- 
tesnę ir įtaigesnę, negu iki jo kas nors buvo turėjęs. Ir niekam už 
ją nereikėjo dėkoti — jokiam tėvui, jokiai motinai, o visų mažiau- 
sia kažkokiam maloningam Dievui, — vien tik sau pačiam. Iš tikrų- 
jų jis buvo pats sau Dievas, daug puikesnis už tą smilkalais pra- 

smirdusį Dievą, tūnantį bažnyčiose. Prieš jį ant kelių iš pasitenki- 
nimo inkščia gyvas vyskupas. Turtingieji ir galingieji, išdidūs po- 
nai ir ponios geibsta iš susižavėjimo, o plačiu ratu apstojusi liau- 
dis — ir jo aukų tėvai, motinos, broliai, seserys — jo garbei ir jo 
vardan kelia orgijas. Vienas jo mostas, ir visi atsižadėję savojo Dievo 
ims garbinti jį, Didįjį Grenujį. | 

Taip, jis buvo Didysis Grenujis! Dabar tai paaiškėjo. Jis buvo 
toks — kaip kadaise savimyliškose svajonėse, taip dabar jau realy- 
bėje. Šią akimirką jis patyrė didžiausią triumfą savo gyvenime. Ir 
jam pasidarė baisu. 

Jam pasidarė baisu, nes nė sekundės negalėjo juo pasimėgauti. 
Tą akimirką, kai žengė iš karietos į saulėtą aikštę pasišlakstęs kve- 
palais, kuriais pelnomas žmonių palankumas, kvepalais, kuriems 
jis paskyrė dvejus metus, kvepalais, kuriuos turėti troško visą gyve- 
nimą... tą akimirką, kai pamatė ir užuodė, kad neįmanoma atsi- 
spirti jų poveikiui ir kad žaibiškai sklisdami jie užkeri visus aplin- 
kui, — tą akimirką vėl sukilo pasibjaurėjimas žmonėmis ir taip 
užnuodijo jo triumfą, kad jis nebejautė ne tik jokio džiaugsmo, 
bet net ir menkiausio pasitenkinimo. Tai, ko iki šiol visąlaik troš- 
ko, būtent, kad visi žmonės jį mylėtų, sėkmės akimirką tapo ne- 
bepakeliama, nes pats nemylėjo jų, jis jų nekentė. Ir staiga supra- 
to, kad pasitenkinimą patiria ne iš meilės, bet iš neapykantos, 
nekęsdamas ir būdamas nekenčiamas. 

Bet neapykanta, kurią jautė žmonėms, liko be atgarsio. Kuo 
stipriau šį akimirksnį jis jų nekentė, tuo labiau jie jį dievino, nes 
nieko daugiau nebejuto, tik jo pasisavintą aurą, jo aromatinę kau- 
kę, jo pasiglemžtus kvepalus, — o šie iš tikrųjų buvo dieviškai geri. 

Su didžiausiu malonumu dabar būtų nušlavęs juos nuo žemės 
paviršiaus, tuos bukagalvius, dvokiančius, geismingus žmogėnus, 
lygiai taip pat, kaip kadaise savo juodoje tarytum naktis sieloje 
sunaikino svetimus kvapus. Jis geidė, kad jie pastebėtų, kaip stip- 
riai jis jų nekenčia, kad į šį, šį vienintelį jo kada nors turėtą jaus- 
mą irgi atsakytų neapykanta, kad imtų ir sunaikintų jį, kaip iš 
pradžių ir ketino padaryti. Vieną kartą gyvenime norėjo parodyti 
save. Vieną kartą gyvenime norėjo būti kaip visi žmonės ir išversti 


išorėn savo vidų: kaip jie apnuogino savo meilę ir kvailą pagarbą, 

taip jis norėjo apnuoginti savo neapykantą. Vieną kartą, tik vieną 
vienintelį kartą norėjo būti pamatytas toks, koks yra iš tikrųjų, ir 
gauti iš kitų žmonių atsaką į savo vienintelį tikrą jausmą — neapy- 
kantą. 

Bet nieko iš to neišėjo. Ir negalėjo išeiti. Tuo labiau šiandien. 
Juk jis buvo užsimaskavęs geriausiais pasaulyje kvepalais, o po šita 
kauke neturėjo veido, neturėjo visiškai jokio kvapo. Staiga jam 
pasidarė bloga, nes pajuto, kad vėl ima kilti rūkas. 

Kaip anuomet bemiegant urve, — miegant ir sapnuojant, ką vaiz- 
duojasi širdis, — netikėtai pakilo rūkas, šiurpi jo paties kvapo migla, 
kurios jis negalėjo užuosti, nes buvo bekvapis. Kaip ir anuomet, 
jam pasidarė baugu, ir jis manė, kad tuoj uždus. Bet kitaip negu 
anuomet, tai nebuvo sapnas, jis nemiegojo, tai buvo gryna tikrovė. 
Kitaip negu anuomet jis negulėjo urve, o stovėjo aikštėje prieš de- 
šimttūkstantinę minią. Kitaip negu anuomet dabar nebūtų gelbėjęs 
nei riksmas, tada pažadinęs ir išlaisvinęs, nei bėgimas atgal į gerą, 
šiltą, išganingą pasaulį. Nės visa tai Čia ir dabar buvo pasaulis, visa tai 
čia ir dabar buvo jo išsipildęs sapnas. Jis pats šito norėjo. 

Pasibaisėtinai slogi migla vis kilo ir kilo virš jo sielos liūno, o 
aplinkui aikčiojo orgazminė liaudies orgija. Link Grenujo bėgo 
kažkoks vyriškis. Jis pašoko iš priekinės garbingųjų žiūrovų tribū- 
nos eilės taip veržliai, kad net juoda skrybelė nukrito jam nuo 
galvos, ir su plevėsuojančiais juodo surduto skvernais lyg juodas 
varnas ar kerštaujantis angelas nulėkė per egzekucijos aikštę. Tai 
buvo Rišisas. 

Jis mane užmuš, toptelėjo Grenujui. Jis vieninteiis, kurio ma- 
no kaukė neapgaus. Jis nesileis apgaunamas. Jo dukters kvapas 
prilipęs prie manęs, toks išdavikiškai aiškus kaip kraujas. Jis turi 
atpažinti mane ir nužudyti. Jis turi tai padaryti. 

Ir Grenujis išskėtė rankas, kad sugautų atlekiantį angelą. Jau įsi- 
vaizdavo juntąs durklo ar špagos kirtį, palaimingai deginantį dūrį į 
krūtinę, įsivaizdavo ašmenis, smingančius per visus kvapo šarvus, 
per slogią miglą tiesiai į jo šaltą širdį — pagaliau, pagaliau į kažką jo 
širdyje, kažką kita negu jis pats! Jis pasijuto jau beveik išgelbėtas. 


Bet staiga Rišisas prigludo jam prie krūtinės, ne kerštaujantis 

angelas, o sukrėstas, gailiai kūkčiojantis Rišisas, ir apglėbė jį ran- 
komis, tiesiog nagais įsikabino, tarsi nerasdamas kitos atramos 
šioje palaimos jūroje. Nei išlaisvinančio špagos kirčio, nei dūrio į 
širdį, nei prakeiksmo ar bent jau neapykantos šūksnio. Tik ašaro- 
tas Rišiso skruostas prie jo skruosto ir virpančios, unkščiančios 
lūpos: „Atleisk man, sūnau, mano mielas sūnau, atleisk man!“ 
Viduje jam pasidarė balta ir tuščia, o aplinkui aptemo kaip juo- 
džiausia naktis. Susitvenkusi migla pavirto į šėlstantį skystį, ky- 
lantį ir putojantį lyg verdantis pienas. Ji užtvindė jį, neatlaikomai 
ėmė spausti iš vidaus jo kūno kiautą, bet nesurado jokios angelės. 
Jam norėjosi sprukti, dėl Dievo meilės, sprukti, betgi kur... No- 
rėjosi sutrūkti, norėjosi susprogti, kad tik neuždustų pats nuo sa- 


vęs. Galiausiai jis prarado sąmonę ir susmuko ant žemės. 

Kai vėl atsipeikėjo, gulėjo Loros Rišis lovoje. Jos relikvijos — dra- 
bužiai ir plaukai — buvo paimtos. Ant naktinio stalelio degė žvakė. 
Pro pravertą langą girdėjosi tolimas švenčiančio miesto džiūgavi- 
mas. Antuanas Rišisas sėdėjo ant žemo suolelio šalia lovos ir bu- 
dėjo. Grenujo ranką laikė savojoje ir glostė. 

Dar prieš pramerkdamas akis Grenujis patikrino aplinką. Vi- 
duje buvo ramu. Niekas nebekunkuliavo ir niekur nebespaudė. 
Jo sieloje vėl tvyrojo įprasta tamsi naktis, kurios jam reikėjo, kad 
sąmonė būtų bejausmė, aiški ir nukreipta į išorę: ten jis užuodė 
savo kvepalus. Jie buvo pakitę. Pakraščiai šiek tiek nusilpę, todėl 
dar labiau išryškėjęs išskirtinis Loros kvapas, jis spinduliavo švel- 
nia, prislopusia, žaižaruojančia liepsna. Grenujis jautėsi tvirtai. 
Žinojo, kad dar daugelį valandų bus nenugalimas, ir atsimerkė. 

Į jį buvo nukreiptas Rišiso žvilgsnis. Kupinas begalinės simpati- 
jos, švelnumo, graudulio ir tuščios, kvailokos mylinčiojo gilumos. 

Jis nusišypsojo, stipriau suspaudė Grenujo ranką ir tarė: 

— Dabar viskas bus gerai. Magistratas panaikino nuosprendį. 
Visi liudytojai atsisakė savo parodymų. Tu laisvas. Gali daryti, ką 

nori. Bet aš norėčiau, kad liktum pas mane. Praradau dukterį, 
noriu, kad būtum man už sūnų. Tu panašus į ją. Gražus kaip ir ji, 
tavo plaukai, tavo lūpos, tavo ranka... Visą laiką laikiau tavo ran- 
ką, tavo ranka tokia kaip ir jos. O kai žvelgiu tau į akis, atrodo, 
kad tai ji žvelgia į mane. Tu — jos brolis, ir aš noriu, kad būtum 
man sūnus, mano džiaugsmas, mano pasididžiavimas, mano pa- 
veldėtojas. Ar tavo tėvai dar gyvi? 

Grenujis papurtė galvą, ir Rišiso veidas iš laimės užkaito rau- 
doniu. 

— Tai būsi mano sūnum? — pralemeno jis ir pašokęs nuo suole- 
lio atsisėdo ant lovos krašto, suspaudė kitą Grenujo ranką.- Bū- 
si? Ar būsi? Ar nori, kad būčiau tau tėvu? Nieko nesakyk! Nekal- 
bėk! Tu dar per silpnas, kad kalbėtum. Tik linktelėk! 

Grenujis linktelėjo. Laimė raudona liepsna nutvilkė visą Rišiso 
kūną, jis palinko prie Grenujo ir pabučiavo jį į lūpas. 

— Dabar miegok, mielasis sūnau! — pasakė vėl išsitiesęs. — Aš 
pabudėsiu prie tavęs, kol užmigsi. — Kiek laiko žvelgė į jį nebylus 
ir laimingas, paskui pridūrė: — Kiek laimės tu man suteiki. 

Grenujis išlenkė lūpų kampučius, kaip buvo matęs darant žmo- 
nes, kai jie šypsosi. Tuomet užsimerkė. Minutėlę lukterėjo, pas- 
kui ėmė kvėpuoti ramiau ir giliau, kaip daro miegantys. Ant veido 
juto mylintį Rišiso žvilgsnį. Vieną kartą pajuto, kaip Rišisas vėl 
palinko prie jo norėdamas pabučiuoti, bet nepabučiavo — bijojo, 
kad nepažadintų. Pagaliau užpūtė žvakę ir ant pirštų galiukų iš- 
slinko iš kambario. 

Grenujis gulėjo tol, kol namuose ir mieste nutilo paskutiniai 
garsai. Kai atsikėlė, jau švito. Apsirengęs nuslinko koridoriumi, 
paskui laiptais žemyn ir per svetainę išėjo į terasą. 

Iš ten matėsi miesto siena, už jos Graso slėnis, o esant gied- 
ram orui, gal būtų matęsi net iki jūros. Dabar virš laukų tvyrojo 
skystas rūkas, greičiau ūkana, ir iš tolo plūstantys kvapai — žolės, 
prožirnių ir rožių — buvo lyg išplauti, švarūs, tyri, raminančiai 
paprasti. Grenujis perėjo šodą ir perlipo per mūro sieną. 

Viršuje prie diu Kuro vartų dar kartą teko prasibrauti pro žmo- 
nių tvaiką, tik tada prasigavo į laisvą erdvę. Visa aikštė ir kalvos 

šlaitai priminė milžinišką apleistą karo stovyklą. Čia drybsojo tūks- 
tančiai apsvaigusių, nuo naktinių ištvirkavimų išsekusių kūnų, vieni 
nuogi, kiti pusiau nusirengę ar pusiau prisidengę drabužiais, pa- 
lindę po jais lyg po antklodės krašteliu. Dvokė rūgščiu vynų, deg- 
tine, prakaitu ir šlapimu, vaikų išmatomis ir pridegusia mėsa. Kur 
ne kur iš laužaviečių dar kilo dūmai, čia buvo kepta, gerta ir šok- 
ta. Šen bei ten pro tūkstantinį knarkimą pasigirsdavo kokia vapa- 
lionė ar juokas. Galėjo būti, kad kas nors dar nemiegojo ir svaigi- 
no paskutinį smegenyse užsilikusį sąmonės trupinėlį. Bet niekas 
Grenujo nepastebėjo, jis lipo per išsidraikiusius kūnus, atsargiai, 
bet kartu ir greitai, žengė lyg per kokį liūną. O kas jį matė — neat- 
pažino. Jis nebekvepėjo. Stebuklas baigėsi. 

Pasiekęs aikštės pakraštį, jis pasuko ne į Grenoblį, ne į Kabrį, o 
patraukė tiesiai per laukus į vakarus, nė karto neatsisukdamas. 
Kai pakilo saulė, tukli, geltona ir skaudžiai karšta, jo pėdos seniai 
buvo ataušusios. 

Graso gyventojai pabudo baisiai pagiringi. Net ir tų, kurie ne- 
gėrė, galvos buvo lyg švino pripiltos, jiems raižė skrandį, pykino 
širdį. Aikštėje, ryškiai šviečiant saulei, garbingi valstiečiai rankio- 
josi drabužius, kuriuos per orgijos įkarštį buvo nusiplėšę, doro- 
vingos moterys ieškojo savo vyrų ir vaikų, visiškai svetimi žmonės 
pasibaisėję laisvinosi iš intymiausių glėbių, pažįstami, kaimynai, 
sutuoktiniai staiga stojo viens prieš kitą begėdiškai viešai apsi- 
nuoginę. 

Daugeliui šis įvykis atrodė toks šiurpus, toks visiškai nepaaiški- 
namas ir nesuderinamas su jų pačių moraliniais įsitikinimais, kad 
jie tiesiog išdildė jį iš atminties dar jam nesibaigus ir dėl to vėliau 
iš tikrųjų negalėjo nieko prisiminti. Kiti, kurie ne taip laisvai val- 
dė savo jutimus, mėgino nieko nematyti, negirdėti ir negalvoti, — 
bet tai nebuvo visai paprasta, nes gėda buvo pernelyg akivaizdi ir 
visuotinė. Kas jau susirankiojo savo mantą ir artimuosius, stengė- 
si kaip galima greičiau ir nepastebimiau sprukti. Apypiečiu aikštė 
buvo kaip iššluota. 

Miesto žmonės iš namų išėjo, jei išvis išėjo, tik pavakariais ir tai 
tik dėl būtiniausių pirkinių. Susitikę sveikinosi paskubomis, kalbė- 

jo tik apie nereikšmingus dalykus. Apie vakarykštės dienos ir nak- 
ties įvykius nepratarė nė žodžio. Kokie nesutramdomi ir guvūs bu- 
vo dar vakar, tokie pat drovūs paliko šiandien. Ir visi buvo tokie, nes 
visi jautėsi kalti. Atrodė, kad niekada Graso piliečiai nesuprato vie- 
nas kito geriau kaip dabar. Viskas nutilo ir nurimo. 

Tiesą sakant, kai kurie pagal tarnybines pareigas turėjo tiesio- 
giai užsiimti tuo, kas įvyko. Reikėjo griebtis neatidėliotinų veiks- 
mų, kad nenutrūktų visuomeninis gyvenimas, kad nebūtų pažeis- 
ta teisė ir tvarka. Jau po pietų į posėdį susirinko miesto taryba. 
Ponai, tarp jų ir Antrasis konsulas, be žodžių apsikabino, šiuo 
sąmokslininkišku gestu tarsi iš naujo sudarydami tarybą. Paskui 
net neužsimenant apie įvykius ir tuo labiau neminint Grenujo 
vardo una anima" nutarta „nedelsiant išardyti tribūną ir ešafotą 
prie diu Kuro vartų, aikštę ir aplinkinius laukus sutvarkyti taip, 
kaip buvo“. Tam paskirta šimtas šešiasdešimt livrų. 

Tuo pat metu teismo rūmuose posėdžiavo teismas. Magistratas 
be jokių svarstymų nutarė laikyti „Bylą G.“ baigta, ją nutraukti, 
neužregistruotą atiduoti į archyvą ir pradėti naują procesą prieš 
dar nežinomą dvidešimt penkių nekaltų mergaičių žudiką Graso 
apylinkėse. Policijos leitenantui įsakyta nedelsiant imtis tyrimo. 

Nusikaltėlį surado jau kitą dieną. Remiantis nedviprasmiš- 
kais įtarimais buvo suimtas Dominikas Driuo, de la Luvo gatvės 
metras parfumeris. Šiaip ar taip, juk jo lūšnelėje rasti visų aukų 
drabužiai ir plaukai. Teisėjai nesileido klaidinami, kai jis iš pra- 
džių savo kaltę neigė. Po keturiolika valandų trukusių kankini- 
mų Driuo pagaliau viską prisipažino ir net paprašė kuo greičiau 
įvykdyti nuosprendį, taigi jau kitą dieną jam buvo paskirta egze- 
kucija. Ryto sambrėškoje jis buvo pakartas be didelio triukšmo, 
be ešafoto ir tribūnų, dalyvaujant tik budeliui, keliems magist- 
rato nariams, gydytojui ir kunigui. Įvykusi mirtis buvo konsta- 
tuota ir užprotokoluota, lavonas nedelsiant palaidotas. Taip is- 
torija ir pasibaigė. 

O miestas ją ir be to jau buvo pamiršęs, taip visiškai pamiršęs, 
kad keliauninkai, atvykę čionai po kelių dienų ir tarp kitko pasi- 
*Vienbalsiai (lot. ). 

teiravę apie tą pagarsėjusį Graso mergaičių žudiką, nerado nė vie- 
no protingo žmogaus, galėjusio apie jį ką nors papasakoti. Tik 
pora kvailių iš prieglaudos, visiems žinomų bepročių, dar pliauš-, 
kė kažin ką apie didelę šventę diu Kuro aikštėje, dėl kurios jie 
turėję išsikraustyti iš savo kambarių. 

Netrukus gyvenimas vėl sugrįžo į įprastas vėžes. Žmonės stro- 
piai dirbo, gerai miegojo, tvarkė reikalus ir elgėsi padoriai. Van- 
duo kaip ir seniau tryško iš daugybės šaltinių ir šulinių plukdyda- 
mas gatvėmis purvą. Nuskaręs miestas vėl išdidžiai dunksojo ant 
šlaitų virš derlingojo duburio. Švietė kaitri saulė. Netrukus atėjo 
gegužis. Metas skinti rožes. 


KETVIRIOJI DALIS 

Grenujis ėjo naktį. Kaip ir kelionės pradžioje, lenkė miestus, vengė 
kelių, dienai auštant gulėsi miegoti, vakarop kėlėsi ir ėjo toliau. 
Rijo, ką rasdavo pakely: žoles, grybus, gėlių žiedus, negyvus paukš- 
čius, kirmėles. Perkirto Provansą, pasivogęs valtį persikėlė per 
Roną piečiau nuo Oranžo ir traukė palei Ardešo tėkmę gilyn į 
Sevenus, paskui palei Aljė į šiaurę. 

Keliaudamas per Overnė, priartėjo prie Plom diu Kantalio. Pa- 
matė jį dūluojant vakaruose, didelį ir mėnesienoje pilkuojantį si- 
dabru, užuodė iš tos pusės pučiantį vėsų vėją. Bet jo ten netrau- 
kė. Gyvenimo urve jis nebesiilgėjo. Šitai jau buvo patyręs ir taip 
gyventi daugiau nebenorėjo. Lygiai taip pat kaip buvo išbandęs, 
gyvenimą tarp žmonių. Ir vienur, ir kitur jį dusino. Jis išvis nebe- 
norėjo gyventi. Norėjo nuvykti į Paryžių ir numirti. Štai ko jis 
norėjo. 

Retkarčiais vis įkišdavo ranką į kišenę ir sugniauždavo mažą 
stiklinį flakonėlį su savo kvepalais. Buteliukas buvo dar beveik 
pilnas. Pasirodymui Grase jis sunaudojo vos vieną lašelį. To, kas 
liko, būtų užtekę visam pasauliui pakerėti. Jei būtų panorėjęs, 
Paryžiuje jį būtų ėmę šlovinti ne dešimtys, o šimtai tūkstančių 
žmonių. Arba būtų galėjęs nueiti į Versalį, — tegu karalius bučiuo- 
ja jam kojas. Arba parašyti popiežiui iškvėpintą laišką ir pasiskelbti 
naujuoju Mesiju. Dievo Motinos katedroje karalių ir imperatorių 
akivaizdoje patepti save vyriausiuoju imperatoriumi, gal netir Die- 
vu žemėje, — jei iš viso Dievui reikia patepimo... 

Štai ką jis būtų galėjęs padaryti, jei tik būtų panorėjęs. Jis turė- 

jo tiek galios. Laikė ją savo rankose. Stipresnę už pinigų arba te- 
roro, arba mirties galią — neįveikiamą galią įkvėpti žmonėms mei- 
lę. Tik vieno ši galia nepajėgė: negalėjo padaryti, kad jis pats turė- 
tų kvapą. Nors ir būtų savo kvepalų dėka pasirodęs pasauliui kaip 
Dievas, bet negalėdamas pats savęs užuosti, niekada nebūtų suži- 
nojęs, kas jis toksai, taigi spjaut jam į viską: į pasaulį, į save ir į 
tuos kvepalus. 

Ranka, neseniai laikiusi flakoną, kvepėjo labai švelniai, ir jei 
pakeldavo ją prie nosies ir pauostydavo, jį apimdavo liūdesys, ke- 
lias sekundes jis pamiršdavo, kad reikia eiti, sustodavo ir uosda- 
vo. Niekas nežino, kokie iš tikrųjų geri šie kvepalai, galvojo jis. 
Niekas nežino, kaip gerai jie padaryti. Visi tik paklūsta jų poveikiui 
ir net neįtaria, kad tai kvepalai juos taip užburia. Vienintelis, kas 
sugeba įvertinti jų tikrąjį grožį, esu aš, nes aš pats juos sukūriau. 
Be to, esu vienintelis, kurio jie negali apžavėti. Esu vienintelis, 
kuriam jie nereikalingi. 

O kitą sykį, — jis jau buvo pasiekęs Baigundijas dingtelėjo 
mintis: kai stovėjau už mūro sienos, žemiau sodo, kur žaidė rus- 
vaplaukė mergaitė, o jos kvapas per sieną plazdeno į mane... 
arba, tikriau, jos kvapo pažadas, nes jos vėlesnis kvapas juk dar 
visai neegzistavo, — galbūt anie mano pojūčiai panėšėjo į tai, ką 
juto žmonės diu Kuro aikštėje, kai užtvindžiau juos savo kvepa- 
lais?.. Bet paskui jis tą mintį atmetė: ne, tai buvo kažkas kita. Aš 
juk žinojau, kad geidžiu kvapo, o ne mergaitės. Bet žmonėms 
atrodė, kad geidžia manęs, o ko iš tikrųjų geidė, liko jiems pa- 
slaptis. 

Paskui jis apie nieką nebegalvojo, nes nebuvo didelis mąstyto- 
jas; tuo tarpu pasiekė Orleaną. 

Prie Siuli persikėlė per Luarą. Po dienos jo nosis.jau pagavo 
Paryžiaus kvapą. Ankstyvą 1767 metų birželio 25-osios rytą, apie 
šešias, Sen Žako gatve jis įžengė į miestą. 

Diena pasitaikė karšta, tokios karštos tais metais dar nebuvo 
buvę. Tūkstančiai visokiausių kvapų ir smarvių veržėsi lyg iš tūks- 


tančio pratrūkusių pūlinių. Nešiureno nė mažiausias vėjelis. Dar- 

žovės ant turgaus prekystalių nugeibo dar prieš vidurdienį. Mėsa 
ir žuvis pašvinko. Skersgatviuose strigo užterštas oras. Atrodė, kad 
net ir upė nebeteka, o tik stovi ir dvokia. Viskas buvo kaip Grenu- 
jo gimimo dieną. 

Naujuoju tiltu jis perėjo į dešinįjį krantą, paskui pasuko prie 
halių ir Nekaltųjų kapinių. Kapinių arkadose išilgai Ofero gatvę 
atsisėdo ant žemės. Kapinės dryksojo priešais jį lyg išsprogdintas 
mūšio laukas, išraustas, sujauktas, išvagotas griovių, nusėtas kau- 
kolėmis ir griaučiais, be jokio medelio, krūmelio ar žolės stiebe- 
lio, tikras mirties sąvartynas. 

Aplink nebuvo nė gyvos dvasios. Lavonų smarvė buvo tokia 
slegianti, kad neatlaikė nė duobkasiai. Jie grįžo tik saulei nusilei- 
dus ir pasišviesdami deglais iki vėlios nakties kasė duobes kitos 
dienos numirėliams. 

Tik po vidurnakčio — duobkasiai jau buvo išėję — čia sujudo 
rinktis visokiausi padugnės: vagys, žudikai, peštukai, kekšės, de- 
zertyrai, mažamečiai nusikaltėliai. Susikūrė lauželį — kad ko nors 
išsivirtų ir nustelbtų smarvę. 

Kai Grenujis išėjo iš arkadų ir įsimaišė tarp šitų žmonių, iš 
pradžių jie jo net nepastebėjo. Niekieno netrukdomas jis galėjo 
prieiti prie laužo, tarsi būtų buvęs vienas iš jų. Vėliau jie dėl to tik 
dar labiau įtikėjo, kad tai, matyt, buvusi kokia dvasia ar angelas, ar 
šiaip kas antgamtiška. Mat paprastai pastebėję artinantis pašalie- 
čius jie reaguodavo itin jautriai. 

O šitas žmogelis mėlynu surdutu netikėtai atsirado tiesiog tarp 
jų, lyg iš po žemių išdygo laikydamas rankoje mažą buteliuką, iš 
kurio ištraukė kamštuką. Tai buvo pirmas dalykas, kurį visi prisi- 
minė: jis stovėjo čia ir atkimšo buteliuką. O paskui skysčiu iš to 
buteliuko apsišlakstė nuo galvos iki kojų ir ūmai nušvito grožiu 
lyg spindinti ugnis. 

Pirmą akimirksnį iš pagarbos ir didžiulės nuostabos jie šaste- 
lėjo atgal. Bet tuo pat metu pajuto, kad atsitraukė greičiau norė- 
dami įsibėgėti, kad pagarba virto geismu, o nuostaba — susižavėji- 


mu. Jie jautė, kad juos traukia prie to angeliško žmogaus. Nuo jo 

sklido įnirtinga trauka, srauni atoslūgio srovė, prieš kurią negalė- 
jo atsilaikyti nė vienas žmogus, tuo labiau kad nė vienas žmogus ir 
nenorėjo jai priešintis, nes ši srovė paplovė valią ir nusinešė su 
savimi — nusinešė prie jo. 

Jie apsupo jį ratu, dvidešimt, trisdešimt žmonių, ratas vis siau- 
rėjo ir siaurėjo. Greitai visi nebetilpo tame rate, ėmė spaustis, 
stumdytis ir grūstis, visi norėjo būti kuo arčiau centro. 

Bet paskui staiga subyrėjo paskutinis juos stabdęs kliuvinys, ir 
ratas suiro. Jie puolė prie angelo, užvirto ant jo, parbloškė ant 
žemės. Kiekvienas norėjo paliesti, kiekvienas norėjo turėti jo da- 
lelę, plunksnelę, sparnelį, jo nuostabios ugnies kibirkštėlę. Jie nu- 
draskė nuo jo drabužius, plaukus, odą nuo kūno, nupešiojo jį, 
suleido nagus ir dantis į mėsą, užpuolė jį kaip hienos. 

Bet žmogaus kūnas yra tvirtas, ne taip lengva jį sudraskyti, 
net arkliams būtų didelis vargas. Todėl netrukus sužvilgo pei- 
liai, susmigo į raumenis ir juos supjaustė, sušvilpė kirviai ir kirs- 
tukai, nukirto sąnarius, traškindami sukapojo kaulus. Per trum- 
piausią laiką angelas buvo padalintas į trisdešimt dalių, kiekvie- 
nas gaujos narys pasičiupo po gabalėlį ir nuslinkęs į pašalį, 
apimtas geidulingo godulio, jį surijo. Po pusvalandžio paskutinė 
Žano Batisto Grenujo skaidulėlė buvo pradingusi nuo žemės 
paviršiaus. 

Kai pasisotinę kanibalai vėl susirinko prie laužo, nė vienas ne- 
ištarė nė žodžio. Tai vienas, tai kitas atsirūgdavo, išspjaudavo kokį 
kaulelį, tyliai pliaukšteldavo liežuviu, koja stumteldavo į ugnį ko- 
kią užsilikusią mėlyno surduto draiskaną. Visi buvo truputį sutri- 
kę ir nedrįso vienas į kitą pažvelgti. Kiekvienas iš jų, ar vyras, ar 
moteris, jau buvo ką nors nužudęs arba padaręs kokį kitą niekin- 
gą nusikaltimą. Bet suėsti žmogų? Tokios baisybės, manė jie, kaip 
gyvi nebūtų įstengę padaryti. Ir stebėjosi, kad taip lengvai pasise- 
kė, ir, kad ir kaip buvo nesmagu, nejuto nė menkiausio sąžinės 
priekaišto. Priešingai! Nors skrandis ir buvo kiek apsunkęs, bet 
širdyje buvo lengva. Tamsiose jų sielose staiga kažkas maloniai 


suspurdėjo. O veidus nutvieskė mergaitiškas, švelnus laimės spin- 

desys. Matyt, todėl ir varžėsi pakelti žvilgsnį ir pažiūrėti vienas 
kitam į akis. | 

O kai pagaliau išdrįso, iš pradžių slapčiomis, o paskui visai at-, 
virai, tai negalėjo sulaikyti šypsenos. Jie buvo be galo išdidūs. Pir- 
mąkart padarė kažką iš meilės. 

Rašytojas pasakoja apie Žaną Batistą Grenujį, genialųjį parfumerį. Tai pasakojimas 
apie neapykantą, meilės priešybę, — kupinas fantazijos ir sąmojo, parašytas su šiurpą 
keliančiu įkvėpimu. - . 

1985 metais į vokiečių literatūrą įžengė 
išgama žudikas Žanas Batistas Grenujis, 
neregėtas Patricko Sūskindo romano „Kvepalai“ 
herojus. Rašytojas pasakoja genialaus 
parfumerio istoriją, įvykusią XVIII a. 
Prancūzijoje, negailėdamas spalvų, kvapų ir 
detalių vaizduoja ano meto tikrovę ir reto, 
įdomaus amato subtilybes. Tačiau tai ne 
istorinis romanas. Tai netikėtas, pasakiškas, 
be galo įtaigus ir todėl juo labiau 
bauginantis pasakojimas apie neapykantą, 
meilės priešybę, - kupinas fantazijos ir 
sąmojo, parašytas su tiesiog šiurpą keliančiu 
įkvėpimu. Ne veltui ši knyga daugelį metų be 
pertraukos buvo viena iš labiausiai skaitomų 
pasaulyje, išversta į dešimtis kalbų. Ji iš 
tiesų kitokia negu viskas, kas skaityta iki 
šiol. 


Tapkite „Alma littera“ knygų klubo nariu! 

